Split (3)

train · 79.3k rows

text stringlengths 31 26.1k	summary stringlengths 11 1.19k
ទោះបីជាកម្ពុជា មានអ្នកជំងឺកូវីដ-១៩ ចំនួនតិចតួចមែន ប៉ុន្តែមិនមែនមានន័យថា កម្ពុជាគ្មានហានិភ័យនោះទេ។ សម្ដេច ហ៊ុន សែន ដែលបានមើលឃើញពីបញ្ហានេះ ស្នើឱ្យពលរដ្ឋបន្តថែរក្សាអនាម័យ និងយកចិត្តទុកដាក់ទប់ស្កាត់ជំងឺកូវីដ-១៩។ នាយករដ្ឋមន្ត្រីកម្ពុជា បានសរសេរលើហ្វេសប៊ុកខ្លួន នៅថ្ងៃទី២៨ ឧសភា ដូច្នេះថា៖«សូមកុំឱ្យមានវិប្បដិសារីកើតឡើង ព្រោះតែការធ្វេសប្រហែសមើលស្រាលចំពោះស្ថានការណ៍បច្ចុប្ប្នន្ន។ ទោះបីចំនួនអ្នកឆ្លងក្នុងប្រទេសយើងមានតិចមែន តែយើងត្រូវបង្កើនការយកចិត្តទុកដាក់ខ្ពស់ នឹងត្រៀមទប់ស្កាត់គ្រប់ពេល ជាពិសេសនៅក្នុងរលកទី២នៃការងើបឡើងវិញនៃជំងឺឆ្លងរលាកផ្លូវដង្ហើមកូវីដ១៩ ដ៏កាចសាហាវបំផុតនេះ»។ ក្រោយស្ងប់ស្ងាត់ជាង១ខែមក កម្ពុជាបានរកឃើញអ្នកជំងឺកូវីដ១៩ ចំនួន២នាក់ថែមទៀត ដែលជាករណីនាំចូល កាលពីពេលថ្មីៗនេះ ។ អ្នកទាំងពីរដែលមានជំងឺកូវីដ១៩នេះ គឺមកពីប្រទេសហ្វីលីពីន និងអាមេរិក។ បើគិតត្រឹមថ្ងៃទី ២៨ ឧសភានេះ កម្ពុជាមានអ្នកជំងឺកូវីដ១៩ ចំនួន១២៤នាក់ ក្នុងនោះជាសះស្បើយ១២២នាក់។ ដោយសារឃើញពីហានិភ័យនៃជំងឺកូវីដ១៩នេះ ទើបសម្ដេច ហ៊ុន សែន ស្នើឱ្យពលរដ្ឋអនុវត្តវិធានការការពារឱ្យបានត្រឹមត្រូវ។«មកទល់ពេលនេះ មិនទាន់មានថ្នាំព្យាបាលកូវីដ១៩នៅឡើយទេ។ ដូច្នេះ បងប្អូនប្រជាពលរដ្ឋត្រូវតែពាក់ម៉ាស់ ហើយត្រូវដុសលាងសម្អាតដៃជាប្រចាំដោយទឹកអាល់កុល ឬចឹលសម្លាប់មេរោគ។ ត្រូវខ្ទប់មាត់ជាមួយក្រម៉ា ឬម៉ាស ឬខ្ទប់ដោយដៃនៅពេលក្អក ឬកណ្តាស ជាពិសេសនៅក្នុងចំណោមក្រុមមនុស្សច្រើន ឬទីប្រជុំជននានាដូចជាទីផ្សារ ភោជនីយដ្ឋាន និងទីកន្លែងធ្វើការជាដើម»។ ត្រឹមថ្ងៃទី២៨ ឧសភានេះ អ្នកជំងឺកូវីដ១៩ នៅក្នុងកោះ និងប្រទេស២១៧ ជុំវិញពិភពលោក កើនឡើង៥,៧លាននាក់ហើយ ក្នុងនោះស្លាប់ជាង៣៥ម៉ឺននាក់ និងជាសះស្បើយ២,៤ លាននាក់៕	ភ្នំពេញ៖ សម្ដេចនាយករដ្ឋមន្ត្រី ហ៊ុន សែន បានក្រើនរំឭកឱ្យពលរដ្ឋប្រុងប្រយ័ត្នរលកទី២ នៃជំងឺកូវីដ-១៩ ។ សម្ដេច ក្រើនរំឭកនេះ ក្រោយពីឃើញពលរដ្ឋមួយចំនួនចាប់ផ្ដើមធ្វេសប្រហែសសុខភាព និងអនាម័យ ស្របពេលដែលជំងឺកូវីដ-១៩ បន្តរាតត្បាត។
Arsenal, Chelsea និង Borussia Dortmund បានផ្លាស់ប្តូរសមាសភាពវិលជុំ។ កាំភ្លើងធំបានខ្សែប្រយុទ្ធហ្គាបុង Pierre-Emerick Aubameyang ក្នុងតម្លៃខ្លួន៥៦លានផោន (ជិត៨០លានដុល្លារអាមេរិក) ពី Dortmund ប៉ុន្តែពួកគេបានលក់ខ្សែប្រយុទ្ធបារាំង Olivier Giroud ទៅតោខៀវក្នុងតម្លៃ១៨លានផោន (ជាង២៥លានដុល្លារអាមេរិក)។ ដើម្បីបំពេញកម្លាំងរបស់ខ្លួន Dortmund បានចរចាត្រូវជាមួយ Chelsea ក្នុងការខ្ចីជើងខ្សែបម្រើបែលហ្ស៊ិក Michy Batshuayi ពី Chelsea រហូតដល់ចប់រដូវកាល។ ជាមួយគ្នានេះ Tottenham Hotspur បាន Lucas Moura ពី PSG, Stoke ស្វាគមន៍ Badou Ndiaye ពី Galatasaray, Swansea បាន Andre Ayew ពី West Ham។ Eliaquim Mangala, Islam Slimani, Andy King, Isaac Success ជាដើម ក្លាយជាកីឡាករខ្ចីជើង។ អត្ថបទទាក់ទង ទីផ្សារកីឡាករ៖ Man City ទិញបាន Laporte ខណៈ Chelsea បាន Palmieri Watford ខ្ចី Deulofeu, West Brom បាន Sturridge, Cahill ត្រឡប់ទៅ Millwall ៣១ ខែមករា/១ ខែកុម្ភៈ -Eliaquim Mangala [Manchester City - Everton] ខ្ចីជើង -Alexander Sorloth [FC Midtjylland - Crystal Palace] បិទជិត -Jordan Hugill [Preston - West Ham] បិទជិត -Islam Slimani [Leicester - Newcastle] ខ្ចីជើង -Andy King [Leicester - Swansea] ខ្ចីជើង -Badou Ndiaye [Galatasaray - Stoke City] ១៤លានផោន -Andre Ayew [West Ham - Swansea] ១៨លានផោន -Jack Withers [Boston United - Swansea] បិទជិត -Lucas Moura [Paris St-Germain - Tottenham] ២៣លានផោន -Didier Ndong [Sunderland - Watford] ខ្ចីជើង -Olivier Giroud [Arsenal - Chelsea] ១៨លានផោន -Pierre-Emerick Aubameyang [Borussia Dortmund - Arsenal] ៥៦លានផោន - Freddie Woodman [Newcastle - Aberdeen] ខ្ចីជើង -Matty Willock [Manchester United - St Johnstone] ខ្ចីជើង -Charlie Scott [Manchester United - Hamilton] ខ្ចីជើង -Lazar Markovic [Liverpool - Anderlecht] ខ្ចីជើង - Ademola Lookman [Everton - RB Leipzig] ខ្ចីជើង -Mathieu Debuchy [Arsenal - Saint Etienne] Free -Isaac Success [Watford - Malaga] ខ្ចីជើង -Reece Oxford [West Ham - Borussia Monchengladbach] ខ្ចីជើង -Michy Batshuayi [Chelsea - Borussia Dortmund] ខ្ចីជើង ៣០ ខែមករា -Jack Harrison [New York City - Manchester City] បិទជិត -Aymeric Laporte [Athletic Bilbao - Manchester City] £57m -Dodi Lukebakio [Anderlecht - Watford] បិទជិត -Emerson Palmieri [Roma - Chelsea] £17.6m -Sandro Ramirez [Everton - Sevilla] ខ្ចីជើង -Marcus McGuane [Arsenal - Barcelona] បិទជិត -Roque Mesa [Swansea - Sevilla] ខ្ចីជើង -Ahmed Musa [Leicester - CSKA Moscow] ខ្ចីជើង ២៩ ខែមករា -Gerard Deulofeu [Barcelona - Watford] ខ្ចីជើង -Ali Gabr [Zamalek - West Brom] ខ្ចីជើង -Daniel Sturridge [Liverpool - West Brom] ខ្ចីជើង -Leonardo Ulloa [Leicester - Brighton] ខ្ចីជើង -Tim Cahill [មិនជាប់ពាក់ព័ន្ធក្រុម - Millwall] -Charly Musonda [Chelsea - Celtic] ខ្ចីជើង -Diafra Sakho [West Ham - Rennes] បិទជិត ២៨ ខែមករា -Loic Remy [Las Palmas - Getafe] ខ្ចីជើង ២៧ ខែមករា -Pietro Pellegri [Genoa - Monaco] បិទជិត ២៦ ខែមករា -Darren Bent [Derby - Burton] ខ្ចីជើង ២៥ ខែមករា -Guido Carrillo [Monaco - Southampton] បិទជិត -Joao Mario [Inter Milan - West Ham] ខ្ចីជើង -Tony Gallagher [Falkirk - Liverpool] ២០០,០០០ផោន ២៣ ខែមករា -Aaron Lennon [Everton - Burnley] បិទជិត -Jaroslaw Jach [Zagłebie Lubin - Crystal Palace] បិទជិត -Kenedy [Chelsea - Newcastle] ខ្ចីជើង -Lassana Diarra [មិនជាប់ពាក់ព័ន្ធក្រុម - Paris St-Germain] មិនគិតថ្លៃ ២២ ខែមករា -Henrikh Mkhitaryan [Man Utd - Arsenal] ប្តូរបញ្ច្រាសជាមួយ Alexis Sanchez -Erdal Rakip [Benfica - Crystal Palace] ខ្ចីជើង -Alexis Sanchez [Arsenal - Man Utd] ប្តូរបញ្ច្រាសជាមួយ Henrikh Mkhitaryan ១៩ ខែមករា -Jurgen Locadia [PSV Eindhoven - Brighton] ១៤លានផោន -Leon Goretzka [Schalke - Bayern Munich] មិនគិតថ្លៃ -Robin van Persie [Fenerbahce - Feyenoord] មិនគិតថ្លៃ ១៨ ខែមករា -Kostas Stafylidis [Augsburg - Stoke] ខ្ចីជើង -Ragnar Sigurdsson [Fulham - FC Rostov] បិទជិត ១៧ ខែមករា -Theo Walcott [Arsenal - Everton] ជាង២០លានផោន ១៣ ខែមករា -Fousseni Diabate [Gazelec Ajaccio - Leicester] បិទជិត -Arda Turan [Barcelona - Istanbul Basaksehir] ខ្ចីជើង ១២ ខែមករា -Alex Pritchard [Norwich - Huddersfield] បិទជិត ១១ ខែមករា -Francis Coquelin [Arsenal - Valencia] ១២លានផោន ១០ ខែមករា -Chidi Nwakali [Manchester City - Aberdeen] ខ្ចីជើង ៩ ខែមករា -Moritz Bauer [Rubin Kazan - Stoke] បិទជិត -Georges-Kevin Nkoudou [Tottenham - Burnley] ខ្ចីជើង ៨ ខែមករា -Philippe Coutinho [Liverpool - Barcelona] ១៤២លានផោន ៧ ខែមករា -Kevin Mirallas [Everton - Olympiakos] ខ្ចីជើង ៥ ខែមករា -Ross Barkley [Everton - Chelsea] ១៥លានផោន -Cenk Tosun [Besiktas - Everton] ២៧លានផោន ៤ ខែមករា -Konstantinos Mavropanos [PAS Giannina - Arsenal] បិទជិត ២ ខែមករា -Terence Kongolo [Monaco - Huddersfield] ខ្ចីជើង	ទីផ្សារដោះដូរកីឡាករបានបិទបញ្ចប់កាលពីយប់ថ្ងៃទី៣១ ខែមករា ឆ្លងចូលថ្ងៃទី១ ខែកុម្ភៈ។ យ៉ាងហោចកីឡាករសំខាន់ៗមួយចំនួនបានរកឃើញទ្រនំថ្មី ខណៈកីឡាករផ្សេងទៀតបន្តលេងនៅក្លិបចាស់របស់ខ្លួន ដោយសារតែការពិភាក្សាតម្លៃខ្លួនមិនត្រូវគ្នា។
ក្រុមអ្នកជំនាញ នៃក្រសួងការងារ បានទូទាត់ប្រាក់ដំណាច់កិច្ចសន្យាការងារ ដល់អតីតបុគ្គលិកណាហ្គាវើលដ៍ ចំនួន៥នាក់បន្ថែមទៀតរួចរាល់ហើយ។ ក្រសួងការងារបញ្ជាក់ក្នុងលិខិតមួយចុះថ្ងៃទី១៩កក្កដានេះ ដោយបន្តទៀតថា នៅសល់អតីតបុគ្គលិកណាហ្គាវើលដ៍ តែ១៥៨នាក់ទៀតប៉ុណ្ណោះ ដែលមិនទាន់ព្រមទទួលសំណង។ លិខិតដដែលសរសេរយ៉ាងដូច្នេះ៖ «អតីតបុគ្គលិក៥រូប បន្ថែមទៀត ក្នុងចំណោមអតីតបិគ្គលិក ដែលមិនទាន់ឯកភាពទទួលយកការទូទាត់ប្រាក់បំណាច់បញ្ចប់កិច្ចសន្យា បានមកទទួលយកដំណោះស្រាយ»។ បើតាមក្រសួងការងារ បច្ចុប្បន្នមានអតីតបុគ្គលិកណាហ្គាវើដ៍២១៥រូប ក្នុងចំណោម៣៧៣នាក់ បានទទួលសំណង ក្នុងនោះមាន ១៤នាក់ ទើបយល់ព្រមទទួលសំណង នៅក្នុងខែកក្កដានេះ។ សូមជម្រាបថា នាអំឡុងចុងខែមេសា ឆ្នាំ២០២១ ក្រុមហ៊ុនណាហ្គាវើលដ៍ បានប្រកាសបញ្ឈប់បុគ្គលិក ជាង១ ៣០០នាក់។ បុគ្គលិករាប់រយនាក់ដែលមិនពេញចិត្តនឹងការបញ្ឈប់នេះ បានចុះផ្លូវតវ៉ា ចាប់តាំងពីថ្ងៃទី១៨ធ្នូ ឆ្នាំ២០២១ រហូតដល់បច្ចុប្បន្ន។ ពួកគេទាមទារ ឲ្យភាគីក្រុមហ៊ុន ទទួលយកបុគ្គលិកជាង ៣៧៣នាក់ចូលធ្វើការវិញ។ យ៉ាងណា ការតវ៉ាជាច្រើនលើកនោះ ពុំទទួលបានផ្លែផ្កាឡើយ ហើយថែមទាំងមានការចាប់ខ្លួនក្រុមអ្នកតវ៉ាជាបន្តបន្ទាប់។ ប៉ុន្តែក្រោយមកក៏ដោះលែងវិញ៕ អត្ថបទទាក់ទង ក្រសួងការងារ៖ អតីតបុគ្គលិកណាហ្គាវើល៤រូបទៀត ព្រមទទួលសំណង	ភ្នំពេញ៖ អតីតបុគ្គលិកណាហ្គាវើលដ៍៥នាក់បន្ថែមទៀត យល់ព្រមទទួលសំណងពីភាគីក្រុមហ៊ុន ដើម្បីបញ្ចប់ការងារដោយស្របច្បាប់។ នេះបើតាមសេចក្ដីប្រកាសព័ត៌មានរបស់ក្រសួងការងារ និងបណ្ដុះបណ្ដាលវិជ្ជាជីវៈ ។
យុទ្ធនាការផ្សព្វផ្សាយទេសចរណ៍ Visit Laos Year 2024 នឹងចាប់ផ្តើមជាផ្លូវការនៅខែវិច្ឆិកា។ ព្រឹត្តិការណ៍នេះនឹងនាំភ្ញៀវទេសចរទៅលេងប្រទេសឡាវ ដែលជំរុញដល់ការបង្កើតផលិតផលថ្មីៗ ជាមួយការលើកកម្ពស់គុណភាពសេវាកម្មស្របតាមតម្រូវការនៃក្រុមទីផ្សារគោលដៅ។ នេះបើតាមលោក Kikeo Khaykhamphithoune ឧបនាយករដ្ឋមន្ត្រីឡាវនៅកិច្ចប្រជុំរៀបចំយុទ្ធនាការ Visit Laos Year 2024 ។ បើតាមរដ្ឋមន្ត្រីក្រសួងព័ត៌មាន វប្បធម៌ និងទេសចរណ៍ឡាវ លោកស្រី Suanesavanh Vignaket យុទ្ធនាការ Visit Laos Year 2024 បានបែកចែកជា ៧៥គម្រោងធំៗដោយក្នុងនោះ ១៤គម្រោងនឹងត្រូវធ្វើឡើងទូទាំងប្រទេស និង ៦១គម្រោងទៀតធ្វើនៅតាមបណ្តាខេត្ត។ ក្នុងការត្រៀមរៀបចំព្រឹត្តិការណ៍ទាំងនេះ អាជ្ញាធរខេត្តបានធ្វើការកែលម្អកន្លែងទេសចរណ៍បានត្រឹមត្រូវតាមស្តង់ដារអន្តរជាតិ ខណៈដែលផ្លាកសញ្ញាត្រូវបានដំឡើងនៅលើផ្លូវដែលតភ្ជាប់ទៅកាន់ប្រទេសជិតខាង និងនៅលើផ្លូវទៅកាន់តំបន់ទេសចរណ៍។ ប្រធានមន្ទីរព័ត៌មាន វប្បធម៌ និងទេសចរណ៍ខេត្តហ្លួងណាំថា លោក Somsavath Namintha បានប្រាប់សារព័ត៌មានចិន Xinhua ថា អាជ្ញាធរខេត្តកំពុងផ្តោតលើកម្មវិធីចំនួន១៣ ដូចជាការកែលម្អបរិក្ខារ និងស្តង់ដារនៃសេវាកម្ម ដើម្បីទាក់ទាញភ្ញៀវទេសចរណ៍ក្នុងអំឡុងពេលទៅទស្សនាឡាវឆ្នាំ ២០២៤ ។ ទន្ទឹមនេះ អាជ្ញាធរខេត្តកំពុងធ្វើទំនើបកម្មតំបន់ទេសចរណ៍ជាច្រើន និងបង្កើនជំនាញរបស់បុគ្គលិកដែលធ្វើការនៅសណ្ឋាគារ ផ្ទះសំណាក់ និងភោជនីយដ្ឋាន ដោយសង្ឃឹមថានឹងបង្កើតចំណាប់អារម្មណ៍ល្អដល់ភ្ញៀវទេសចរ។ លើសពីនេះ ហេដ្ឋារចនាសម្ព័ន្ធ និងសម្ភារៈបរិក្ខារនៅតាមគោលដៅទេសចរណ៍ពេញនិយមមួយចំនួននឹងត្រូវបានធ្វើឱ្យប្រសើរឡើង។ បើតាមលោក Somsavath Namintha ខេត្តនេះរំពឹងថានឹងទទួលបានភ្ញៀវទេសចរយ៉ាងហោចណាស់១លាននាក់នៅឆ្នាំក្រោយ ដែលអាចរកចំណូលបានជាង៥៩លានដុល្លារ។ ជាមួយគ្នានេះ ខេត្តភួងសាលិដែលគេស្គាល់ថាជាទឹកដីនៃដើមតែបៃតង និងមានអ័ព្ទធ្លាក់ពេលព្រឹក រំពឹងទាក់ទាញភ្ញៀវទេសចរបានជាង ១២៨ពាន់នាក់នៅឆ្នាំក្រោយ។ ខេត្តនេះនឹងរៀបចំពិធីបុណ្យអាហារជនជាតិ និងការភ្លក់រសជាតិតែដើម្បីទាក់ទាញភ្ញៀវទេសចរទៅកាន់ខេត្តភាគខាងជើងដាច់ស្រយាលនេះ។ ចំណែកខេត្តហ្លួងប្រាបាងក៏កំពុងបង្កើនការផ្សាយពាណិជ្ជកម្មនិងការលើកកម្ពស់វិស័យទេសចរណ៍តាមរយៈប្រព័ន្ធផ្សព្វផ្សាយផ្សេងៗ។ ការទាក់ទាញទេសចរណ៍កំពុងត្រូវបានកែលម្អ និងបន្ថែមកន្លែងសម្រាប់ភ្ញៀវទេសចរណ៍ ដើម្បីទទួលភ្ញៀវទេសចរណ៍បរទេស និងលើកកម្ពស់កេរ្តិ៍ឈ្មោះរបស់ខេត្តជាគោលដៅទេសចរណ៍ដ៏សំខាន់មួយ។ ការធ្វើជាម្ចាស់ផ្ទះអាស៊ាននៅឆ្នាំក្រោយ ត្រូវបានចាត់ទុកជាឱកាសមាសសម្រាប់ឡាវក្នុងការផ្សព្វផ្សាយអំពីគោលដៅទេសចរណ៍ដ៏គួរឱ្យស្ញប់ស្ញែងជាច្រើនរបស់ប្រទេសទៅកាន់ទស្សនិកជនអន្តរជាតិយ៉ាងច្រើន។ ៦ខែឆ្នាំនេះ មានភ្ញៀវទេសចរបរទេសជិត ១,៧លាននាក់បានទៅលេងនៅឡាវក្នុងនោះភ្ញៀវទេសចរថៃ វៀតណាម និងចិនស្ថិតនៅលំដាប់កំពូល៕	អាជ្ញាធរតាមបណ្តាខេត្តនានានៅឡាវកំពុងរៀបចំខ្លួនដើម្បីស្វាគមន៍លំហូរភ្ញៀវបរទេសអំឡុងពេលធ្វើជាប្រធានអាស៊ាននៅឆ្នាំក្រោយ។ រដ្ឋាភិបាលឡាវរំពឹងទទួលបានទាំងភ្ញៀវទេសចរជាតិ និងអន្តរជាតិចំនួន៤,៦លាននាក់ និងបង្កើនប្រាក់ចំណូលបានចំនួន៧១២លានដុល្លារនៅឆ្នាំ ២០២៤។
ការព្រមព្រៀងពាក់ព័ន្ធនឹងការឆ្លើយតបរួមគ្នារវាងប្រធានាធិបតីកូរ៉េខាងត្បូង យូន សុកយ៉ល និងសមភាគីអាម៉េរិក លោក ចូ បៃដិន ធ្វើឡើងក្នុងជំនួបមួយទល់មួយក្រៅកិច្ចប្រជុំកំពូលអាស៊ាន និងកិច្ចប្រជុំពាក់ព័ន្ធនៅទីក្រុងភ្នំពេញនាថ្ងៃទី១៣ ខែវិច្ឆិកា។ «មេដឹកនាំទាំងពីរចែករំលែកពីការព្រួយបារម្ភយ៉ាងខ្លាំងជុំវិញទង្វើបង្ករឿងដ៏គឃ្លើនមិនធ្លាប់មានពីមុនមករបស់កូរ៉េខាងជើង ហើយព្រមព្រៀងគ្នារក្សា និងបន្តពង្រឹងការសម្របសម្រួល ក៏ដូចជាជំហរការពាររួមគ្នាយ៉ាងមាំទាំរវាងកូរ៉េខាងត្បូង និងអាម៉េរិក»។ សេចក្តីប្រកាសព័ត៌មានដែលចេញដោយការិយាល័យលោក យូន បញ្ជាក់បែបនេះ។ សេចក្តីប្រកាសព័ត៌មានដដែលបន្ថែមថា លោក យូន និងលោក បៃដិន ព្រមទាំងបានបញ្ជាក់ជាថ្មីថានឹងឆ្លើយតបដោយកម្លាំងដ៏ខ្លាំងក្លា បើក្រុងព្យុងយ៉ាងប្រើប្រាស់អាវុធនុយក្លេអ៊ែរក្នុងទម្រង់ណាមួយ។ ប្រធានាធិបតីកូរ៉េខាងត្បូងក៏បានស្នើឱ្យអាម៉េរិកបន្តបង្កើនការប្តេជ្ញាលើការការពារចំពោះកូរ៉េខាងត្បូងប្រឆាំងនឹងសមត្ថភាពនុយក្លេអ៊ែរកំពុងកើនឡើងរបស់កូរ៉េខាងជើងផងដែរ។ សូមបញ្ជាក់ថា ស្ថានភាពនៅឧបទ្វីបកូរ៉េបច្ចុប្បន្នកំពុងតានតឹងយ៉ាងខ្លាំង បន្ទាប់ពីកូរ៉េខាងជើងតេស្តមីស៊ីលជាច្រើនគ្រាប់ប៉ុន្មានសប្តាហ៍មុន ដោយមានមួយគ្រាប់ជាមីស៊ីលបាលីស្ទិកអន្តរទ្វីបផងដែរដើម្បីព្រមានដល់សមយុទ្ធយោធារួមគ្នារបស់អាម៉េរិក និងកូរ៉េខាងត្បូង។ កាលពីខែមុន កូរ៉េខាងជើងក៏បានធ្វើសមយុទ្ធយោធា រួមមានធ្វើប្រតិបត្តិការនុយក្លេអ៊ែរយុទ្ធសាស្រ្តដោយក្លែងប្រើមីស៊ីលនុយក្លេអ៊ែរវាយប្រហារអាកាសយានដ្ឋានកូរ៉េខាងត្បូង។ មេដឹកនាំអាម៉េរិក និងកូរ៉េខាងត្បូង ក៏ជួបជាមួយមេដឹកនាំជប៉ុនផងដែរនៅកម្ពុជា ដោយមេដឹកនាំទាំងបី ប្រកាសជំហររួមគ្នាលើការឆ្លើយតបទង្វើបង្ករឿងរបស់កូរ៉េខាងជើង៕	ប្រធានាធិបតីកូរ៉េខាងត្បូង យូន សុកយ៉ល និងសមភាគីអាម៉េរិក លោក ចូ បៃដិន នៅថ្ងៃទី១៣ ខែវិច្ឆិកា ព្រមានថា ប្រទេសទាំងពីរនឹងឆ្លើយតបយ៉ាងចាស់ដៃដោយប្រើកម្លាំងយោធាជាមួយមធ្យោបាយដែលមានគ្រប់់បែបយ៉ាងប្រឆាំងកូរ៉េខាងជើង បើប្រទេសមួយនេះប្រើប្រាស់អាវុធនុយក្លេអ៊ែរ។ នេះបើតាមសេចក្តីប្រកាសព័ត៌មានរបស់ការិយាល័យប្រធានាធិបតីកូរ៉េខាងត្បូង។
ក្នុងពិធីបញ្ចុះខណ្ឌសីមាព្រះវិហារ វត្តបឹងដោល ក្នុងឃុំបឹងដោល ស្រុកព្រះស្តេច ខេត្តព្រៃវែង កាលពីថ្ងៃ៣១ ខែឧសភា ឆ្នាំ២០២៣ សម្តេចរដ្ឋមន្រ្តីមហាផ្ទៃ មានប្រសាសន៍ដូច្នេះថា៖«កាលណា អាជ្ញាធរ បន្លែបន្លំហើយ ដោះស្រាយមិនបានទេ។ កាន់ជើងលិចកើត បក្សពួកលិចកើត ដោះស្រាយមិនចេញទេ។ តែបើយើងឈរលើយុត្តិធម៌ ដោះស្រាយស្អីក៏ចេញដែរ។ ហ្នឹងដែលកាត់បន្ថយបញ្ហាទំនាស់ក្នុងសង្គមរបស់យើង»។ សម្តេច បានជំរុញឲ្យអាជ្ញាធរ ខិតខំបន្តដោះស្រាយរាល់បញ្ហាដែលនៅសល់ក្នុងសង្គម។ សម្តេច បានលើយកបញ្ហាដីធ្លីក្នុងឃុំបឹងដោល មកធ្វើជាឧទាហរណ៍ ដោយសម្តេច ប្រាប់អាជ្ញាធរថា បញ្ហាដីធ្លីក្នុងឃុំដោលនេះ ត្រូវដោះស្រាយឲ្យអស់ ដោយឈរលើគោលការណ៍តម្លាភាពនិងយុត្តិធម៌។ រដ្ឋមន្រ្តីមហាផ្ទៃ សង្កត់ធ្ងន់ អាជ្ញាធរខ្លះ ដល់ទៅធ្លាប់ធ្វើសង្គ្រាមចង់មួយជីវិតហើយ ដូច្នេះ មិនអាចគ្រាន់តែដោះស្រាយបញ្ហាដីធ្លីមិនចេញនោះទេ៕	សម្តេច ស ខេង ឧបនាយករដ្ឋមន្រ្តី-រដ្ឋមន្រ្តីក្រសួងមហាផ្ទៃ មានជំនឿខ្ពស់លើយុត្តិធម៌។ ចំពោះសម្តេច រាល់បញ្ហារបស់ប្រជាជន នឹងអាចត្រូវបានដោះស្រាយ បើអាជ្ញាធរ ប្រកាន់ខ្ជាប់នូវយុត្តិធម៌។
ថ្លែងប្រាប់ក្រុមការងារដែលចុះប្រគល់រង្វាន់ដល់លំនៅដ្ឋាន កុមារារូបនេះបានអោយដឹងថា កាលពីសប្ដាហ៍កន្លងទៅ ប្អូនបានសុំលុយជីដូនទិញតែបៃតង អ៊ីឈីតាន់ រសជាតិតែក្រូចឆ្មារទឹកឃ្មុំ ដើម្បីទទួលទាន លុះពេលមួលគម្របដប ក៏ស្រាប់តែឃើញមានរង្វាន់100លានរៀលនៅក្នុងគម្របដបតែម្ដង។ ភ្លាមនោះប្អូនក៏បានយកទៅបង្ហាញជីដូន និងម្ដាយអោយបានដឹង។ ដោយឡែកអ្នកស្រី ហ៊ុន រស្មី អាយុ36ឆ្នាំ ដែលជាម្ដាយរបស់កុមារារូបនេះក៏បានបញ្ជាក់ផងដែរថា នៅថ្ងៃដែលកូនប្រាប់ថាត្រូវរង្វាន់ អ្នកស្រីកំពុងតែនៅកន្លែងស៊ីឈ្នួលបោកអ៊ុត។ ដំបូងពេលកូនប្រុសនិយាយប្រាប់គឺមិនជឿនោះទេ ប៉ុន្តែក្រោយពេលមកមើលគម្របដប និងទូរស័ព្ទប្រាប់ក្រុមហ៊ុន ទើបជឿទាំងស្រុងតែម្ដង។ អ្នកស្រីបានបញ្ជាក់ទៀតថា សព្វថ្ងៃនេះជីវភាពគ្រួសាររបស់អ្នកស្រីគឺមានភាពលំបាកខ្លាំង ព្រោះមានមុខរបរអ្វីធំដុំនោះ ដែលសូម្បីតែខ្ទមតូចកំពុងរស់នៅក៏សង់ស្នាក់អាស្រ័យនៅលើដីរបស់គេដែរ។ អ្នកស្រីបានបញ្ជាក់ថា បន្ទាប់ពីទទួលបានប្រាក់រង្វាន់នេះ អ្នកស្រីនឹងយកលុយមួយចំនួនទៅទិញដីសង់ផ្ទះអោយបានសមរម្យជាងសព្វថ្ងៃ ហើយយកមួយចំនួនទៀតទៅបង្កើតមុខរបរបុកល្ហុងដែលជាជំនាញរបស់អ្នកស្រី ហើយនឹងទុកសម្រាប់កូនបន្តការសិក្សាទៅថ្ងៃអនាគត។ នៅក្នុងឱកាសនោះ អ្នកស្រីក៏បានថ្លែងអំណរគុណយ៉ាងជ្រាលជ្រៅចំពោះក្រុមហ៊ុនតែបៃតង អ៊ីឈីតាន់ ដែលបានជួយកែប្រែជីវិត និងជីវភាពគ្រួសាររបស់អ្នកស្រីឱ្យមានភាពល្អប្រសើរ។ គួរបញ្ជាក់ផងដែរថា ជាការថ្លែងអំណរគុណចំពោះអតិថិជនដែលតែងគាំទ្រផលិតផលតែបៃតង អ៊ីឈីតាន់ ក្រុមហ៊ុន បានបង្កើនរង្វាន់ធំនូវទឹកប្រាក់100លានរៀល រហូតដល់50រង្វាន់, រង្វាន់ម៉ូតូ HONDA SCOOPY I ចំនួន50 គ្រឿង , រង្វាន់ i-phone ចំនួន 50គ្រឿង , រួមជាមួយរង្វាន់ តែបៃតង អ៊ីឈីតាន់ ហ្វ្រី (Free) ចំនួន 5,000,000 (5លាន) រង្វាន់ ។ រួសរាន់ឡើង អ្នកក្លាយជាសេដ្ឋីបន្ទាប់ អាចជារូបអ្នក ...៕	សម្រាប់កុមារាដែលមានសំណាងបានឈ្នះរង្វាន់100លានរៀល ពីតែបៃតង អ៊ីឈីតាន់ ម្នាក់នេះមានឈ្មោះ សុភ័ណ មនោភទ្ទ អាយុ 12 ឆ្នាំ បច្ចុប្បន្នជាសិស្សកំពុងសិក្សាថ្នាក់ទី7 នៃអនុវិទ្យាល័យ ព្រះឥន្ទកសាង និងរស់នៅភូមិមណ្ឌល3 សង្កាត់ស្លរក្រាម ក្រុងសៀមរាប ខេត្តសៀមរាប។
ក្រៅពីនេះក្នុងកម្មវិធី The Mercedes-Benz SUV Endurance Road Trip ២០១៧ ក៏មានកម្មវិធីសម្ពោធរថយន្តប្រណិតម៉ូឌែលថ្មីដែលទើបចេញនៅក្នុងឆ្នា២០១៧នេះ និងត្រៀមលក់ក្នុងឆ្នាំ២០១៨ខាងមុខ។ ការរៀបចំកម្មវិធីនេះ ក៏ជាឱកាសនៃការជួបជុំ គ្រប់ក្រុមហ៊ុនចែកចាយរថយន្ត Mercedes-Benz ទាំងអស់នៅទូទាំងអាស៊ីអាគ្នេយ៍ផងដែរ។ សូមអញ្ជើញទស្សនាបទសម្ភាសរវាង លោក ឃុន ចាន់ថា នាយកគ្រប់គ្រងផ្នែកលក់ និងទីផ្សាររថយន្តប្រណីត Mercedes-Benz របស់ក្រុមហ៊ុន Star Auto Cambodia និងអ្នកគ្រប់គ្រងទីផ្សារលក់រថយន្ត Merceses-Benz នៅអាស៊ីអាគ្នេយ៍ ដូចតទៅ៖	ម៉ាឡេស៊ី៖ ក្រុមការងារក្រុមហ៊ុន Star Auto Cambodia បានចូលរួមក្នុងកម្មវិធី The Mercedes-Benz SUV Endurance Road Trip ២០១៧ ដែលរៀបចំដោយក្រុមហ៊ុន Mercedes-Benz ធំនៅប្រទេសអាលឺម្លង់ សហការជាមួយក្រុមហ៊ុនចែកចាយរថយន្ត Mercedes-Benz ប្រចាំប្រទេសសិង្ហបុរី និងម៉ាឡេស៊ី។ កម្មវិធីនេះ រៀបចំរយៈពេល៣ថ្ងៃ ពីថ្ងៃទី២៨ ខែសីហា ដល់ថ្ងៃទី៣១ ខែសីហា ក្នុងរដ្ឋសាបា ក្រុងគូតាគីណាបាលូ ប្រទេសម៉ាឡេស៊ី។
ក្រោយជួយដឹកនាំក្លិបបឹងកេត គ្រងជើងឯកពានរង្វាន់ក្របខណ្ឌមិត្តហ្វូនខេមបូឌានលីគប្រចាំឆ្នាំ២០២០ ជាមួយកំណត់ត្រាមិនស្គាល់ចាញ់ លោក គឹម ភក្តី ត្រូវបានតែងតាំងឲ្យធ្វើជាគ្រូបង្វឹកក្លិបបឹងកេតជាផ្លូវការ នៅថ្ងៃទី៥ ខែវិច្ឆិកា ឆ្នាំ២០២០ នេះ។ គ្រូបង្វឹកឆ្នើមប្រចាំខែកក្កដា និងសីហា ក្នុងលីគកំពូលរូបនេះ មានភារកិច្ចដ៏ធំមួយ គឺត្រូវដឹកនាំក្រុមបឹងកេតប្រជែងដណ្តើមពានក្នុងការប្រកួត AFC Cup 2021 ដែលគ្រោងចាប់ផ្តើមនៅអំឡុងខែមករា ឆ្នាំ២០២១ ខាងមុខនេះ។ លោក បែ មករា អគ្គលេខាធិការក្លិបបាល់ទាត់បឹងកេតបានប្រាប់ពីមូលហេតុនៃការតែងតាំងលោក គឹម ភក្តី ជាគ្រូបង្វឹកផ្លូវការថា ដោយសារគ្រូបង្វឹករូបនេះមានសមត្ថភាពខ្ពស់ក្នុងការរៀបចំក្រុម និងមានចក្ខុវិស័យស្របជាមួយក្លិប ដែលផ្តោតសំខាន់លើការអភិវឌ្ឍធនធាន។ លោកបានរៀបរាប់បន្ថែមថា៖«យើងពិតជាមានមោទកភាពចំពោះអ្វី ដែលលោកគ្រូ ភក្តី បានធ្វើកន្លងមកជាមួយក្លិប ពិតណាស់គាត់បានដឹកនាំបឹងកេតឱ្យឈ្នះពានលីគកំពូលកម្ពុជា រដូវកាល ២០២០ និងជាលើកទី៤ក្នុងប្រវត្តិសាស្ត្ររបស់ក្លិប មិនត្រឹមតែប៉ុណ្ណោះ ក្រោមការដឹកនាំរបស់គាត់ យើងបានបញ្ចប់រដូវកាលដោយមិនស្គាល់បរាជ័យទាល់តែសោះ»។ លោក គឹម ភក្តី ម្ចាស់ពានគ្រូបង្វឹកល្អជាងគេប្រចាំលីគកំពូលរដូវកាលឆ្នាំ២០២០ ត្រូវបានតែងតាំងឲ្យធ្វើជាគ្រូបង្វឹកក្លិបបឹងកេតបណ្តោះអាសន្ន ជំនួសលោក Apisit Im Amphai កាលពីថ្ងៃទី១៧ ខែមិថុនា ឆ្នាំ២០២០។ មុនមកកាន់តំណែងជាគ្រូបង្វឹក លោក ភក្តី កាន់តួនាទីជានាយកបច្ចេកទេសរបស់ក្លិបបឹងកេត៕ លោក គឹម ភក្តី (កណ្តាល)ពេលឡើងទទួលពានរង្វាន់គ្រូបង្វឹកល្អជាងគេប្រចាំលីគកំពូលឆ្នាំ២០២០	លោក គឹម ភក្តី ត្រូវបានតែងតាំងឲ្យធ្វើជាគ្រូបង្គោលក្លិបបាល់ទាត់បឹងកេត ក្រោយកាន់តួនាទីជាបង្វឹកបណ្តោះអាសន្នជិតមួយរដូវកាល។ នេះបើយោងតាមការប្រកាសរបស់ក្លិបបឹងកេត នៅថ្ងៃទី៥ ខែវិច្ឆិកា ឆ្នាំ២០២០ នេះ។
នាពេលកន្លងមក ឧបទ្វីបកូរ៉េមិនត្រឹមតែមានកូរ៉េពីរឡើយ សូម្បីតែល្វែងម៉ោងក៏មានពីរដែរ។ នេះក៏ព្រោះតែក្នុងឆ្នាំ២០១៥ កូរ៉េខាងជើងបានប្រកាសប្ដូរល្វែងម៉ោងភ្លាមៗ និងដើរក្រោយម៉ោងនៅកូរ៉េខាងត្បូងចំនួន៣០នាទី។ ល្វែងនេះ គឺជាស្ដង់ដាម៉ោងចាស់ដែលធ្លាប់ប្រើនៅឧបទ្វីបកូរ៉េមុនជប៉ុនដាក់អាណាព្យាបាលចន្លោះឆ្នាំ១៩១០ ដល់ឆ្នាំ១៩៤៥ ។ ការប្ដូរល្វែងម៉ោងនេះធ្វើឡើងចំខួបទី៧០នៃជ័យជម្នះលើទាហានជប៉ុន។ យ៉ាងណាមិញ ក្នុងជំនួបមេដឹកនាំកូរ៉េលើកទីបី នៅថ្ងៃទី២៧ ខែមេសា មេដឹកនាំកូរ៉េខាងជើង គីម ជុងអ៊ុន បានសន្យាប្ដូរស្តង់ដាម៉ោងរបស់ខ្លួនវិញ។ ក្នុងសន្និសីទសារព័ត៌មាននៅថ្ងៃទី២៩ ខែមេសា លោក Yoon Young-chan អ្នកនាំពាក្យប្រធាធិបតីកូរ៉េខាងត្បូងនិយាយថា លោក គីម ក្ដុកក្ដួលក្នុងចិត្ត ពេលឃើញនាឡិកាដែលព្យួរលើជញ្ជាំងក្នុងអាគារសន្តិភាពបង្ហាញម៉ោងខុសគ្នានៅប្រទេសជិតខាងទាំងពីរ។ «ដោយសារយើងជាអ្នកផ្លាស់ប្ដូរម៉ោងពីម៉ោងស្ដង់ដា យើងនឹងត្រឡប់ទៅប្រើម៉ោងចាស់វិញ។ កូរ៉េខាងត្បូងអាចប្រកាសរឿងនេះជាសាធារណៈបាន»។ នេះជាសម្រង់សម្ដីរបស់ប្រមុខដឹកនាំរបបក្រុងព្យុងយ៉ាងក្នុងងជំនូបជាមួយប្រធានាធិបតីកូរ៉េខាងត្បូង មូន ចេអ៊ីន ពីសំណាក់លោក Yoon Young-chan និងផ្សាយដោយទីភ្នាក់ងារព័ត៌មាន AFP ។ ការសន្យាទៅប្រើប្រាស់ម៉ោងចាស់វិញ មានន័យថាម៉ោងនៅកូរ៉េខាងជើងគឺដើរទាន់ម៉ោងនៅកូរ៉េខាងត្បូង និងដើរ៩ម៉ោងមុនម៉ោង Greenwich Mean ដែលជាល្វែងម៉ោងគោលរបស់អន្តរជាតិ។ អ្នកនាំពាក្យប្រធានាធិបតីកូរ៉េខាងត្បូងចាត់ទុកការសន្យារបស់លោក គីម ជាកាយវិការជានិមិត្តរូបនេះដើម្បីធ្វើឲ្យប្រសើរឡើងនៃទំនាក់ទំនងក្រុងសេអ៊ូល និងក្រុងព្យុងយ៉ាង៕	មន្ត្រីកូរ៉េខាងត្បូង នៅថ្ងៃទី២៩ ខែមេសា និយាយថា មេដឹកនាំកំពូលកូរ៉េខាងជើង គីម ជុងអ៊ុន បានសន្យាលុបចោលល្វែងម៉ោង Pyongyang time ដែលកូរ៉េខាងជើងបង្កើតក្នុងឆ្នាំ២០១៥ ។ តាមរយៈល្វែងម៉ោងនេះ ម៉ោងកូរ៉េខាងជើងដើរយឺតជាងម៉ោងនៅកូរ៉េខាងត្បូងចំនួន៣០នាទី។ ការសន្យាលុបចោលល្វែងម៉ោងនេះ ជាកាយវិការផ្សះផ្សាការបែកបាក់រវាងកូរ៉េទាំងពីរនៅក្រោយជំនួបដែលមានផ្លែផ្ការវាងមេដឹកនាំកូរ៉េខាងជើង និងកូរ៉េខាងត្បូងនៅថ្ងៃទី២៧ ខែមេសា។
អ្នកនាំពាក្យក្រសួងការបរទេសចិន Geng Shuang និយាយក្នុងការសន្និសីទសារព័ត៌មានតាមប្រព័ន្ធអនឡាញនៅថ្ងៃទី១០ ខែកុម្ភៈថា ជនជាតិអាមេរិកម្នាក់ និងជនជាតិជប៉ុនម្នាក់ បានស្លាប់ដោយសារជំងឺបណ្ដាលមកពីកូរ៉ូណាវីរុស។ ករណីស្លាប់ទាំងពីរ សុទ្ធតែកើតនៅទីក្រុងវូហាន ខេត្តហ៊ូប៉ីជាទីដែលកូរ៉ូណាវីរុសផ្ទុះដំបូងគេ មុននឹងរាលដាលទៅកាន់ផ្នែកដទៃទៀតរបស់ចិន និងប្រទេសជាង២០ទៀតនៅជុំវិញពិភពលោក។ អត្ថបទទាក់ទង Update: អ្នកស្លាប់ឡើងដល់១០១៨នាក់ហើយ ឆ្លើយនឹងសំណួរទាក់ទងចំនួនជនបរទេសដែលឆ្លងវីរុស អ្នកនាំពាក្យរូបនេះបន្តថា ពួកគេស្ថិតក្នុងចំណោមជនបរទេសចំនួន២៧នាក់ដែលឆ្លងកូរ៉ូណាវីរុសនេះ។ លោក Geng បន្ថែមថា ពលរដ្ឋអាមេរិក បានស្លាប់នៅថ្ងៃទី៦ ខែកុម្ភៈកន្លងទៅ ទោះជាក្រុមគ្រូពេទ្យចិនព្យាយាមសង្គ្រោះជីវិតយ៉ាងណាក្ដី។ ពេលនេះ ភាគីកំពុងទាក់ទងជាមួយគ្រួសារ និងរដ្ឋាភិបាលអាមេរិកទាក់ទងនឹងការស្លាប់នេះ។ បើតាមស្ថានទូតអាមេរិកប្រចាំប៉េកាំង ពលរដ្ឋអាមេរិកនេះ ជាបុរសមានអាយុ៦០ឆ្នាំ។ ចំណែកឯជនជាតិជប៉ុនវិញ មន្ត្រីអ្នកនាំពាក្យដដែលលើកឡើងថា រូបគេបានស្លាប់នៅថ្ងៃទី៨ ខែកុម្ភៈ ហើយគ្រូពេទ្យចិនក៏ព្យាយាមព្យាបាលអស់ពីលទ្ធភាពផងដែរ។ ដូចគ្នានឹងករណីជនជាតិអាមេរិកដែរ ចិនបានបង្ហាញការសោកស្ដាយចំពោះមរណភាពនេះ ហើយបានទាក់ទងទៅកាន់គ្រួសារសព និងរដ្ឋាំភិបាលជប៉ុនផងដែរ។ នាសន្និសីទសារព័ត៌មានដដែល លោក Geng បានប្រកាសជំហររបស់ទីក្រុងប៉េកាំងក្នុងការការពារពលរដ្ឋបរទេសឲ្យដូចប្រជាជនចិនដែរ។ បើតាមលោក Geng ចិនបានចាត់វិធានការជាច្រើនដើម្បីឆ្លើយតបនឹងសំណើ និងក្ដីបារម្ភរបស់ជនបរទេសដែលស្នាក់នៅទឹកដីចិន។ ពាក់ព័ន្ធនឹងសំណួរថា មានជនបរទេសប៉ុន្មាននាក់ចង់ចាកចេញពីចិន មន្ត្រីក្រសួងការបរទេសចិនរូបនេះលើកឡើងអនុសាសន៍របស់ប្រមុខអង្គការសុខភាពពិភពលោកដែលមិនចង់ឲ្យមានការជម្លៀសមនុស្សអ្វីឡើយ។ យ៉ាងណាមិញ ចិននៅតែត្រៀមសហការជាមួយប្រទេសដែលចង់ជម្លៀសប្រជាជនរបស់ខ្លួន។ នេះជាការបញ្ជាក់របស់អ្នកនាំពាក្យដដែល។ លោកនិយាយដូច្នេះថា៖ «សម្រាប់ប្រទេសដែលមានបំណងដឹកជញ្ជូនប្រជាជនរបស់ខ្លួន ចិននឹងផ្ដល់ការរៀបចំ និងការសហការចាំបាច់ដែលអនុលោមតាមច្បាប់អន្តរជាតិ និងវិធានការគ្រប់គ្រងវីរុសរបស់ចិនផ្ទាល់»៕	ជនបរទេសចំនួន២៧នាក់ បានឆ្លងមេរោគកូរ៉ូណាវីរុសប្រភេទថ្មីនៅទឹកដីចិន ហើយពីរនាក់បានបាត់បង់ជីវិត។ នេះបើតាមការប្រកាសរបស់ក្រសួងការបរទេសចិននៅថ្ងៃទី១០ ខែកុម្ភៈ។ ក្នុងចំណោមករណីឆ្លងទាំងអស់ មានបីករណី ទទួលបានការព្យាបាលសះស្បើយ និងចេញពីមន្ទីរពេទ្យ ខណៈជាង២០នាក់ទៀតនៅស្ថិតក្រោមការដាក់នៅដោយឡែក (ចត្តាឡីស័ក) នៅឡើយ។
ក្រោយធ្លាក់ចំណាត់ថ្នាក់មួយលេខកាលពីសប្តាហ៍មុនបន្ទាប់ពីស្មើ ២-២ ជាមួយភ្នំពេញក្រោន ណាហ្គាវើលរំពឹងអាចយកឈ្នះអគ្គិសនីកម្ពុជានៅល្ងាចនេះ ដើម្បីឡើងទៅឈរលេខរៀងទី២បណ្តោះអាសន្ន។ បច្ចុប្បន្នណាហ្គាវើលស្ថិតនៅលេខរៀងទី៣មាន៤១ពិន្ទុ ខណៈអគ្គិសនីកម្ពុជាឈរលេខរៀងទី១២មាន១៦ពិន្ទុ។ ការប្រកួតធ្វើឡើងនៅកីឡដ្ឋានស្តាតចាស់វេលាម៉ោង៦ល្ងាច។ កាលជើងទី១ណាហ្គាវើលយកឈ្នះអគ្គិសនីកម្ពុជាក្នុងលទ្ធផល ៣-០។ នៅម៉ោង៣:៣០នាទីរសៀល ក្រុមសូលទីឡូអង្គរត្រូវបើកទ្វារកីឡដ្ឋានខេត្តសៀមរាប ស្វាគមន៍ភ្ញៀវមកពីខេត្តតាកែវ គីរីវង់សុខសែនជ័យ ដើម្បីដណ្តើមទៅឈរលេខរៀងទី៨បណ្តោះអាសន្ន។ នេះជាឱកាសសម្រាប់គីរីវង់សុខសែនជ័យ ដើម្បីសងសឹកសូលទីឡូអង្គរ ដែលបានយកឈ្នះពួកគេ ១-០ នៅជើងទី១។ បច្ចុប្បន្នសូលទីឡូអង្គរឈរលេខរៀងទី៩មាន២២ពិន្ទុ ខណៈគីរីវង់សុខសែនជ័យឈរលេខរៀងទី១០មាន២១ពិន្ទុ។ នៅម៉ោង៣:៣០នាទីរសៀលនេះដែរ យុវជនអាយុក្រោម១៨ឆ្នាំកម្ពុជា ត្រូវស្វាគមន៍ក្រសួងការពារជាតិនៅកីឡដ្ឋានសាលាបាល់ទាត់ជាតិបាទី។ កាលជើងទី១ក្រុមស្ថិតនៅលេខរៀងទី៦មាន៣២ពិន្ទុ ទ័ព បានយកឈ្នះកក្រុមស្ថិតនៅបាតតារាង U18 បាទីក្នុងលទ្ធផល ៤-៣៕	ការប្រកួតបាល់ទាត់ក្របខណ្ឌមិត្តហ្វូនខេមបូឌានលីគបានឈានដល់សប្តាហ៍ទី២០ ដោយនៅថ្ងៃសៅរ៍ ទី១៧ ខែសីហានេះ មានការប្រកួតចំនួន៣គូ ដែលធ្វើឡើងនៅទីលានផ្សេងៗគ្នា។ ណាហ្គាវើលប៉ះអគ្គិសនីកម្ពុជានៅកីឡដ្ឋានស្តាតចាស់ ក្រោយក្រសួងការពារជាតិ(ទ័ព)ទៅជួបម្ចាស់ផ្ទះយុវជនអាយុក្រោម១៨ឆ្នាំបាទី ខណៈសូលទីឡូអង្គរស្វាគមន៍គីរីសុខសែនជ័យនៅសៀមរាប។
សេចក្តីប្រកាសបានបញ្ជាក់ថា អ្នកទាំង៤កំពុងសម្រាកព្យាបាលនៅផ្ទះរៀងៗខ្លួន ហើយក្រៅពីនេះ ស្ថានទូតដែលស្ថិតនៅក្រុងប៉ារីស កំពុងរង់ចាំលទ្ធផលតេស្តបុគ្គលិកក្នុងស្រុកម្នាក់ទៀត។ ស្ថានទូតខ្មែរ នៅតែបន្តការងារជាប្រក្រតីតាមប្រព័ន្ធព័ត៌មានវិទ្យា៕	អ្នកការទូតកម្ពុជា២នាក់ និងបុគ្គលិកក្នុងស្រុកចំនួន២នាក់នៃស្ថានឯកអគ្គរាជទូតកម្ពុជាប្រចាំបារាំង មានវិជ្ជមានកូវីដ-១៩។ នេះបើយោងតាមសេចក្តីប្រកាសព័ត៌មានរបស់ក្រសួងការបរទេស និងសហប្រតិបត្តិការអន្តរជាតិ នាថ្ងៃទី៩ ខែវិច្ឆិកា ឆ្នាំ២០២០។
បុគ្គលិកចំនួន ប្រមាណជាង ១០ នាក់ របស់ក្រុមហ៊ុនទ្រូម៉ាន់នី បានបរិច្ចាគគ្រឿងឧបភោគបរិភោគ ដែលមានតម្លៃរាប់សិបម៉ឺនដុល្លារ ដល់ប្រជាពលរដ្ឋរាប់រយគ្រួសារ ដែលកំពុងរងផលប៉ះពាល់ដោយសារទឹកជំនន់ ក្នុងស្រុកថ្មពួក ខេត្តបន្ទាយមានជ័យ។ អំណោយទាំងអស់នោះរួមមាន អង្ករ សៀង ទឹកសុទ្ធ ទឹកស៊ីអ៊ីវ មី និងត្រីខ កំប៉ុងជាដើម។ អំឡុងពិធីប្រគល់អំណោយ ជូនអាជ្ញាធរមូលដ្ឋាន ស្រុកថ្មពួក លោក សុវ៉ាត ដារីយេវិច ដែលជានាយកគ្រប់គ្រងផ្នែកលក់ របស់ក្រុមហ៊ុនទ្រូម៉ាន់នី មានប្រសាសន៍ថា៖ ក្រុមហ៊ុន ទ្រូម៉ាន់នី មានមោទកភាព ក្នុងការជួយដល់ជនរួមជាតិកម្ពុជា គ្រប់ពេលដែលពួកគាត់ត្រូវការពួកយើង មិនថានៅទីកន្លែងណានោះទេ។ ក្នុងពេលវេលាដ៏លំបាកបែបនេះ យើងចង់បញ្ជាក់ឲ្យអ្នកដែលទទួលរងផលប៉ះពាល់បានឃើញ ថាយើងតែងតែជួយគាំទ្រដល់ពួកគាត់ជានិច្ច ដូច្នេះហើយទើបបានជាយើង រៀបចំកម្មវិធីនាថ្ងៃនេះ។ ប្រជាពលរដ្ឋរាប់រយគ្រួសារ ដែលត្រូវបានជម្លៀសពីលំនៅដ្ឋានដោយសារទឹកជំនន់ បានចូលរួមក្នុងការ ប្រគល់អំណោយនេះ។ លោក សុវ៉ាត ដារីយេវិច បានបន្ថែមថា៖ បើទោះបីជាក្រុមការងាររបស់យើង មានវត្តមានតិចតួចនៅថ្ងៃនេះក្ដី ប៉ុន្តែបុគ្គលិក និងភ្នាក់ងាររបស់យើង រាប់ពាន់នាក់បានផ្ដាំផ្ញើនូវក្ដីបារម្ភ និងការបួងសួង ជូនពរសព្វសាធុការ ដល់ជនរងគ្រោះទាំងអស់។ ទាំងអស់នេះ គឺជាអំណោយពីសំណាក់បុគ្គលិក និងភ្នាក់ងាររបស់ទ្រូម៉ាន់នីទាំងអស់។ យើងសង្ឃឹមថា អំណោយទាំងនេះនឹងបានរួមចំណែកខ្លះៗ ស្របពេលដែលលោកអ្នក កំពុងប្រឈមនឹងការលំបាក ដោយសារទឹកជំនន់ដ៏ធ្ងន់ធ្ងរនាពេលនេះ»។ ជំនួយរបស់ក្រុមហ៊ុនទ្រូម៉ាន់នី ដល់ក្រុមគ្រួសាររងគ្រោះ នៅក្នុងខេត្តបន្ទាយមានជ័យនេះ គឺជាចំណែកមួយ នៃជំនួយរបស់ខ្លួន ដែលក្រុមហ៊ុនកំពុងផ្ដល់ជូនជាបន្តបន្ទាប់ នៅប៉ុន្មានថ្ងៃខាងមុខទៀត។ លោកស្រី ឃួន ហ្វ្រង់ដារា អគ្គនាយិកាគ្រប់គ្រងផ្នែកយុទ្ធសាស្ត្រ ក្រុមហ៊ុនទ្រូម៉ាន់នី កម្ពុជា មានប្រសាសន៍ថា៖ ក្រុមហ៊ុនយើងខ្ញុំ សូមចែករំលែកនូវទុក្ខលំបាក របស់ប្រជាពលរដ្ឋរួមជាតិកម្ពុជា ក្នុងគ្រាលំបាកបែបនេះ។ ដូច្នេះហើយ ទើបយើងប្រឹងប្រែងឲ្យអស់ពីលទ្ធភាព ដើម្បីជួយដល់ប្រជាពលរដ្ឋ ដែលស្ថិតនៅក្នុងតំបន់ដែលរងគ្រោះខ្លាំងជាងគេបំផុត។ ចាប់តាំងពីក្រុមហ៊ុន បានផ្ដើមប្រតិបត្តិការនៅកម្ពុជា ក្នុងឆ្នាំ២០១៦មក ទ្រូម៉ាន់នី បានបង្កើតបណ្ដាញភ្នាក់ងារធំជាងគេបង្អស់ ក្នុងវិស័យបច្ចេកវិទ្យាហិរញ្ញវត្ថុនៅកម្ពុជា។ ទ្រូម៉ាន់នី មានបណ្ដាញភ្នាក់ងារជាង ១ ម៉ឺននាក់ រង់ចាំផ្ដល់សេវាកម្ម ទាក់ទងនឹងហិរញ្ញវត្ថុ នៅគ្រប់ទីកន្លែងទាំងអស់នៅកម្ពុជា ដែលមិនទាន់មានសេវាធនាគារនៅឡើយ។ ក្នុងនាមជាក្រុមហ៊ុនបច្ចេកវិទ្យាហិរញ្ញវត្ថុដ៏ល្បីឈ្មោះបំផុត នៅតំបន់អាស៊ីអាគ្នេយ៍ ក្រុមហ៊ុន ទ្រូម៉ាន់នី មានភ្នាក់ងារសរុបចំនួនជាង ៦ម៉ឺន ៥ពាន់ភ្នាក់ងារ ដែលកំពុងបម្រើសេវាកម្ម ជូនដល់អតិថិជនចំនួន ៤០ លាននាក់ នៅក្នុងប្រទេសកម្ពុជា ថៃ មីយ៉ាន់ម៉ា ឥណ្ឌូណេស៊ី ហ្វីលីពីន និងវៀតណាម។ ក្រុមហ៊ុន ក៏មានការគាំទ្រផ្នែកបច្ចេកទេស ពីក្រុមហ៊ុន Ant Financial ដែលជាក្រុមហ៊ុនបុត្រសម្ព័ន្ធរបស់ ក្រុមហ៊ុន អាលីបាបា ផងដែរ សម្រាប់ជួយផ្គត់ផ្គង់នូវសេវាកម្ម និងបច្ចេកវិទ្យាហិរញ្ញវត្ថុទំនើបៗ ដ៏មានសុវត្ថិភាពខ្ពស់។ នាពេលបច្ចុប្បន្ន ក្រុមហ៊ុន ទ្រូម៉ាន់នី កំពុងផ្តល់សេវាទូទាត់ប្រាក់ជាច្រើនប្រភេទ ដូចជាសេវាផ្ទេរប្រាក់ ក្នុងស្រុក ទូទាត់វិក្កយបត្រ បញ្ចូលលុយទូរស័ព្ទ បង់ប្រាក់កម្ចី និងបើកប្រាក់ខែ តាមទូរស័ព្ទស្មាតហ្វូន និងតាមភ្នាក់ងារ។ ទ្រូម៉ាន់នី ស្ថិតក្រោមការគ្រប់គ្រងរបស់ ក្រុមហ៊ុន Ascend Money ដែលជាក្រុមហ៊ុនបុត្រសម្ព័ន្ធ របស់ក្រុមហ៊ុន Charoen Pokphand Group (CP) និងជាដៃគូសហការ របស់ក្រុមហ៊ុនបច្ចេកវិទ្យាហិរញ្ញវត្ថុ Ant Financial របស់ អាលីបាបា៕ (អត្ថបទពាណិជ្ជកម្ម)	ទ្រូម៉ាន់នី ដែលជាក្រុមហ៊ុនបច្ចេកវិទ្យាហិរញ្ញវត្ថុធំបផុតមួយនៅកម្ពុជា បានចែកអំណោយដល់ជនរងគ្រោះ ដោយសារទឹកជំនន់ក្នុងខេត្តបន្ទាយមានជ័យ ដែលជាផ្នែកមួយនៃវិភាគទាន និងការបរិច្ចាគជារួម ផ្ដោតលើការជួយដល់តំបន់ដែលរងគ្រោះធ្ងន់ធ្ងរបំផុត ទូទាំងប្រទេស ដោយ សារទឹកជំនន់។
លោកប្រធានាធិបតី រ៉ូឌ្រីហ្គោ ឌូទើតេ នៅថ្ងៃ១២ កក្កដា បានថ្លែងប្រតិកម្មទៅនឹងចំណាត់ការរបស់អ៊ីស្លង់ ដែលដឹកនាំកិច្ចប្រជុំរបស់ក្រុមប្រឹក្សាសិទ្ធិមនុស្សអង្គការសហប្រជាជាតិ ដោយថែមទាំងមានសេចក្តីសម្រេចផ្លូវការមួយ ក្នុងការបើកការស៊ើបអង្កេតលើសង្គ្រាមគ្រឿងញៀនរបស់ហ្វីលីពីនទៀតផង។ នេះបើយោងការចុះផ្សាយរប់សារព័ត៌មានអូស្ត្រាលី ABC ។ « អ្វីជាបញ្ហារបស់អ៊ីស្លង់? មានតែទឹកកកប៉ុណ្ណោះ។ នេះ គឺជាបញ្ហាតែមួយគត់របស់អ៊ីស្លង់។ អ្នកមានទឹកកកច្រើនលើសលប់ ហើយរឿងយប់ថ្ងៃ ក៏បែងចែកគ្នាមិនទាន់ដាច់»។ នេះគឺជាសេចក្តីថ្លែងការណ៍ចំអករបស់លោកប្រធានាធិបតី តបទៅនឹងចំណាត់ការអ៊ីស្លង់។ លោកប្រធានាធិបតី បានបន្តទៀតថា ដោយសារតែគ្រប់គ្នានៅទីនោះ គិតតែពីរឿងទទួលទានទឹកកក ទើបបានជាគ្មានបទល្មើស និងប៉ូលិសនៅទីនោះ ហើយនេះ ក៏ជាហេតុផល ដែលអ៊ីស្លង់ មិនអាចយល់ពីបញ្ហាសង្គម សេដ្ឋកិច្ច និងនយោបាយរបស់ហ្វីលីពីនបាន។ យ៉ាងណាតបជាមួយនឹងការចំអករបស់ប្រមុខកំពូលហ្វីលីពីនរូបនេះ ប្រមុខការទូតអ៊ីស្លង់ លោក Gudlaugur Thor Thordarson បានអះអាងថា រដ្ឋាភិបាលរបស់លោក ពិតជារីករាយដែលសេចក្តីសម្រេចត្រូវបានអនុម័តចេញ។ លោក រំពឹងផងដែរថា អាជ្ញាធរហ្វីលីពីន នឹងសហការជាមួយនឹងអង្គការសហប្រជាជាតិ ដើម្បីស្វែងរកការពិតលើករណីនេះ។ សូមជម្រាបផងដែរថា នេះ មិនមែនជាលើកដំបូងនោះទេ ដែលប្រមុខដឹកនាំប្រទេសហ្វីលីពីន ប្រតិកម្មដោយមិនសូវមានលក្ខណៈការទូតទៅនឹងបណ្តាមេដឹកនាំប្រទេស ឬអង្កការ ដែលធ្វើសកម្មភាពពាក់ព័ន្ធនឹងសង្គ្រាមប្រឆាំងគ្រឿងញៀនរបស់លោក។ អតីតប្រធានាធិបតីអាមេរិក និងអតីតអគ្គលេខាធិការអង្គការសហប្រជាជាតិ សុទ្ធសឹងតែធ្លាប់រងការប្រមាថពាក្យសម្តីអសុរោះ ដោយសារតែការលើកឡើងពីបញ្ហាសង្គ្រាមគ្រឿងញៀនរបស់លោក ឌូទើតេ ដែលបច្ចុប្បន្ន មានរបាយការណ៍អង្គការសិទ្ធិមនុស្ស អះអាងបានសម្លាប់មនុស្សអស់រាប់ពាន់នាក់ហើយនោះ។ សម្រាប់លោក ឌូទើតេ បើលោក មិនអនុវត្តគោលនយោបាយតឹងរឹងបែបនេះនោះទេ អនាគតក្មេងជំនាន់ក្រោយរបស់ហ្វីលីពីន នឹងត្រូវជួបបញ្ហាហើយ៕	ប្រមុខដឹកនាំកំពូលហ្វីលីពីន រ៉ូឌ្រីហ្គោ ឌូទើតេ បានចំអកប្រទេសអ៊ីស្លង់ ដោយប្រដូចរដ្ឋមួយនេះ ជារដ្ឋដែលគ្មានអ្វីធ្វើ ក្រៅពីរឿងទឹកកក។ ភាសាដែលគ្មានលក្ខណៈការទូតរបស់មេដឹកនាំរូបនេះ ផ្ទុះចេញឡើង បន្ទាប់ពីអ៊ីស្លង់ បានដឹកនាំកិច្ចប្រជុំមួយរបស់អង្គការសហប្រជាជាតិដើម្បីពិនិត្យមើលស្ថានភាពសិទ្ធិមនុស្ស និងជាពិសេសនោះលើសង្គ្រាមគ្រឿងញៀនរបស់លោក។
សម្ដេច ហ៊ុន សែន បានលើកឡើងពីសកម្មភាពរបស់រាជរដ្ឋាភិបាល ដែលបានរៀបចំហេដ្ឋារចនាសម្ព័ន្ធ នៅតំបន់រុនតាឯក និងពាក់ស្នែង សម្របសម្រួលឱ្យពលរដ្ឋរស់នៅតំបន់គៀកប្រាសាទ ចាកចេញទៅរស់នៅទីនោះ ដើម្បីការពារពីការដកក្នុងបញ្ជីបេតិកភណ្ឌ របស់អង្គការយូណេស្កូ។ បន្ថែមពីនោះ សម្ដេច ហ៊ុន សែន ក៏បានអរគុណដល់មិត្តបរទេសមួយចំនួន ពិសេសសហរដ្ឋអាម៉េរិក និងអង់គ្លេសជាដើម ដែលសម្របសម្រួលឱ្យមានការនាំយកមកវិញនូវវត្ថុបុរាណខ្មែរ ដែលត្រូវបានលួច និងជួញដូរក្នុងសម័យសង្រ្គាម។ ក្នុងនោះប្រមុខរាជរដ្ឋាភិបាលក៏រំពឹងថា មិត្តបរទេសនឹងបន្តធ្វើការជិតស្និទ្ធ ជាមួយក្រសួងវប្បធម៌ និងវិចិត្រសិល្បៈ ដើម្បីបន្តកិច្ចការងារដ៏មានតម្លៃសម្រាប់ជាតិមួយនេះ៕	សៀមរាប៖ ថ្លែងក្នុងពិធីបើកព្រឹត្តិការណ៍អង្គរសង្រ្កាន្តនាព្រឹកថ្ងៃទី១៤ មេសា ប្រមុខរាជរដ្ឋាភិបាល សម្ដេច ហ៊ុន សែន បានបង្ហាញការបេ្ដជ្ញាចិត្តខ្ពស់ ចំពោះការការពារសម្បត្តិបេតិកភណ្ឌជាតិ មិនឱ្យដកចេញពីបញ្ជី របស់អង្គការយូណេស្កូ។
ប៉ុន្តែកុំបារម្ភ! ថ្ងៃនេះយើង នឹងបង្ហាញឱ្យដឹងពីប្រភេទនៃអាហារដែលជួយបង្កើនថាមពលឆាប់រហ័សនិងលើកកម្ពស់អារម្មណ៍ល្អប្រសើរ ៖ ១. ត្រីសាលម៉ុន ជាប្រភពដ៏ប្រសើរនៃអាស៊ីតខ្លាញ់អូមេហ្គា ៣ ដែលមានប្រយោជន៍ណាស់ក្នុងការលើកកម្ពស់អារម្មណ៍ល្អនិងស្ដារថាមពលឡើងវិញ។ ដើម្បីជាការប្រសើរ ចូរទទួលទានត្រីសម្បូរខ្លាញ់ដូចសាលម៉ុនយ៉ាងហោចណាស់ ២ ដងក្នុងមួយសប្តាហ៍។ ២. គ្រាប់អាល់ម៉ុន គ្រាប់ធញ្ញជាតិនេះមានផ្ទុកសម្បូរទៅដោយអាស៊ីតខ្លាញ់អូមេហ្កា ៣ ដែលមានប្រសិទ្ធភាពជួយរក្សាលំនឹង ក៏ដូចជាលើកកំពស់នូវអារម្មណ៍អោយមានលក្ខណៈល្អប្រសើរ ។ ទោះជាយ៉ាងណាអ្នកមិនគួរទទួលទានលើសពីមួយក្ដាប់ដៃពេញក្នុងមួយថ្ងៃឡើយ។ ៣. ស៊ុត មិនត្រឹមតែផ្ដល់ឱ្យរាងកាយនូវប្រូតេអ៊ីនគុណភាពខ្ពស់ដែលចាំបាច់ដើម្បីផលិតអ័រម៉ូនរីករាយប៉ុណ្ណោះទេ ប៉ុន្តែស៊ុតក៏មានផ្ទុកសម្បូរទៅដោយវីតាមីន B និងអាស៊ីតខ្លាញ់អូមេហ្កា ៣ ផងដែរ។ ៤. សូកូឡាខ្មៅ សូកូឡាខ្មៅ គឺមានឥទ្ធិពលល្អបំផុតក្នុងការបង្កើននូវសារធាតុគីមីផ្សេងៗក្នុងខួរក្បាលដែលជួយលើកកម្ពស់អារម្មណ៍ល្អប្រសើរ។ គ្រាន់តែប្រាកដថា អ្នកបានជ្រើសរើសនូវសូកូឡាដែលផ្សំឡើងពីកាកាវយ៉ាងហោចណាស់ ៧០ ភាគរយ ប្រសិនបើអ្នកចង់ចៀសឆ្ងាយពីបញ្ហាឆាប់ខឹងឆេវឆាវបានយ៉ាងឆាប់រហ័សប្រកបដោយប្រសិទ្ធភាពខ្ពស់។ ៥. គីមឈី អាហារនេះជួយបង្កើនបាក់តេរីល្អក្នុងពោះវៀនដែលចាំបាច់សម្រាប់បរិមាណនៃអ័រម៉ូនរីករាយក្នុងរាងកាយ៕ ត្រួតពិនិត្យដោយ www.health.com.kh	នៅពេលថាមពលរាងកាយថយចុះនោះអារម្មណ៍របស់យើងក៏ប្រែប្រួលទៅជាមិនសូវប្រសើរដូចគ្នា។ ទោះជាយ៉ាងណាពេលខ្លះអារម្មណ៍ឆាប់ខឹងឆេវឆាវបណ្ដាលមកពីឥទ្ធិពលនៃសារធាតុមួយចំនួនដូចជា នីកូទីន កាហ្វេអ៊ីន និងជាតិអាកុល។ ហើយបញ្ហាភាពតានតឹង រួមទាំងអតុល្យភាពនៃអ័រម៉ូនក៏ជាមូលហេតុទូទៅបំផុតនៃបញ្ហាអស់កម្លាំងនិងអារម្មណ៍មិនល្អផងដែរ។
«ដោះលែងអប្សរាក្បាលត្រងោល [សំដៅលើកញ្ញា សេង ធារី]។ ខ្ញុំមិនលឺលោក ចូ បៃឌិន និយាយរឿងហ្នឹងផង»។ នេះជាការបញ្ជាក់របស់ប្រមុខរដ្ឋាភិបាល។ សម្តេច ហ៊ុន សែន បានបញ្ជាក់ថា សម្តេចមិនដឹងថា អ្នកណាសរសេរពីរឿងនេះឡើយ ខណៈនាសន្និសីទសារព័ត៌មានក្រោយកិច្ចប្រជុំកំពូលអាស៊ាន និងកិច្ចប្រជុំកំពូលពាក់ព័ន្ធ សម្តេចក៏គ្មានចម្លើយប្រាប់ទៅអ្នកសារព័ត៌មាននោះដែរ ទាក់ទងនឹងសំណើរដោះលែងនេះ។ សម្តេចបានបញ្ជាក់ថា នាជំនួបទ្វេភាគី លោក បៃឌិន បាននិយាយពីលំហរប្រជាធិបតេយ្យសម្រាប់ការបោះឆ្នោតនាពេលខាងមុខ ប៉ុន្តែមិនមានការលើកឡើងពីករណីកញ្ញា សេង ធារី ឡើយ។ កញ្ញា សេង ធារី ដែលធ្លាប់ធ្វើជាមេធាវីអន្តរជាតិ និងមានសញ្ជាតិអាម៉េរិក ត្រូវបានសមត្ថកិច្ចចាប់ខ្លួននៅមុខតុលាការភ្នំពេញ និងដឹកយកទៅឃុំនៅពន្ធនាគារព្រៃសភ្លាមៗ កាលពីព្រឹកថ្ងៃទី១៤ ខែមិថុនា ឆ្នាំ២០២២ បន្ទាប់ពីសាលក្រមស្តីពីការផ្ទន្ទាទោសអ្នកនាង និងអ្នកប្រឆាំងជិត៦០នាក់ផ្សេងទៀត ត្រូវបានប្រកាសចប់។ ជាប់ពន្ធនាគារនៅរាជធានីភ្នំពេញបានតែ១ថ្ងៃ សមត្ថកិច្ច ក៏ដឹកអ្នកនាង យកទៅឃុំនៅពន្ធនាគារខេត្តព្រះវិហារ កាលពីថ្ងៃទី១៥ ខែមិថុនា ឆ្នាំ២០២២។ មនុស្សជិត៦០នាក់ ដែលមានទាំងអ្នកនាង សេង ធារី ផងនោះ ត្រូវបានតុលាការភ្នំពេញ ប្រកាសសាលក្រមដាក់ទោសក្នុងសំណុំរឿងតែមួយជាមួយគ្នា។ ទោសសែលពួកគេ ត្រូវជាប់ពន្ធនាគារ មាន៥ឆ្នាំ ៦ឆ្នាំ និង៨ឆ្នាំ។ អ្នកជាប់ទោស៥ឆ្នាំ មិនត្រូវស្ថិតក្នុងពន្ធនាគារឡើយ ព្រោះទោស៥ឆ្នាំនេះ ត្រូវព្យួរ។ អ្នកនាង សេង ធារី ស្ថិតក្នុងចំណោមអ្នកដែល ត្រូវជាប់ទោស៦ឆ្នាំ។ អ្នកមាននិន្នាការប្រឆាំងជិត៦០នាក់នោះ ត្រូវចោទពីបទរួមគំនិតក្បត់ជាតិ និងបទញុះញង់បង្កឲ្យមានអសន្តិសុខសង្គម ដោយសារពួកគេ ពាក់ព័ន្ធនឹងផែនការ៩វិច្ឆិការបស់លោក សម រង្ស៊ី មេដឹកនាំប្រឆាំងនៅក្រៅប្រទេស៕	សម្តេចនាយករដ្ឋមន្ត្រី ហ៊ុន សែន បានអះអាងថា សម្តេចមិនបានលឺប្រធានាធិបតីអាម៉េរិក លោក ចូ បៃឌិន និយាយពីការដោះលែងកញ្ញា សេង ធារី ឡើយ នាជំនួបទ្វេភាគីកន្លងមក។
ពេលនេះ សម្ព័ន្ធបក្សនយោបាយដឹកនាំដោយបក្សភឿថៃ កាន់តែរីកធំ និងកាន់តែមានទឹកមាត់នៅក្នុងសភា ក្រោយបក្សជាតិថៃរួបរួមបានប្រកាសចូលរួមដែរ។ តាមការប្រកាសរបស់អ្នកនាំពាក្យបក្សជាតិថៃរួបរួម លោក Akaradej Wongpitakroj នៅថ្ងៃទី១៧ ខែសីហា បក្សនឹងចូលរួមសម្ព័ន្ធបក្សនយោបាយដឹកនាំដោយបក្សភឿថៃ រួមទាំងបោះឆ្នោតគាំទ្រការតែងតាំងបេក្ខជននាយករដ្ឋមន្រ្តី។ នេះបើតាមការចុះផ្សាយរបស់សារព័ត៌មាន Thai PBS។ បើតាមលោក Akaradej ការចូលរួមរបស់បក្សជាតិថៃរួបរួមនេះ គឺដោយសារសម្ព័ន្ធបក្សនយោបាយនេះ មិនមានគោលនយោបាយកែប្រែច្បាប់ប្រមាថព្រះមហាក្សត្រ។ ការប្រកាសខាងលើ ជាការវិវដ្តដ៏សំខាន់មួយនៅក្នុងនយោបាយថៃ ដែលអាចជួយឱ្យលោក Srettha Thavisin បេក្ខជននាយករដ្ឋមន្រ្តីរបស់បក្សភឿថៃ កាន់តែមានលទ្ធភាពខ្ពស់ ក្នុងការក្លាយជានាយករដ្ឋមន្រ្តីថៃទី៣០ នៅក្នុងការបោះឆ្នោតសភារួមគ្នារវាងរដ្ឋសភា និងព្រឹទ្ធសភាខាងមុខ។ បានន័យថា ការចូលរួមរបស់បក្សជាតិថៃរួបរួម ក៏ជាការត្រួតត្រាយផ្លូវសម្រាប់ឱ្យសមាជិកព្រឹទ្ធសភា ដែលភាគច្រើនតែងតាំងដោយយោធា បោះឆ្នោតគាំទ្រលើលោក Srettha។ ជាការពិតបក្សភឿថៃ តែងតែប្រកាសជាញឹកញាប់ថា លោក Srettha នឹងត្រូវតែងតាំងជាបេក្ខជននាយករដ្ឋមន្រ្តីរបស់បក្ស។ ចំណែកលទ្ធភាពរបស់លោកប្រាយុទ្ធ ចន្ទអូចា ក្នុងការឈរឈ្មោះជាបេក្ខជននាយករដ្ឋមន្រ្តី គឺមានតិចណាស់ ដោយសារតែលោកធ្លាប់ប្រកាសចូលនិវត្តន៍ពីនយោបាយ។ សម្ព័ន្ធបក្សនយោបាយដឹកនាំដោយបក្សភឿថៃមានសំឡេងនៅក្នុងសភាចំនួន ២៣៨អាសនៈរួមមកហើយ។ ការចូលរួមរបស់បក្សជាតិថៃរួបរួម ដែលមានកៅអីនៅក្នុងសភា ៣៦អាសនៈផងនោះអាចជួយឱ្យរដ្ឋាភិបាលថៃថ្មីមានសំឡេងភាគច្រើននៅក្នុងសភាបាន។ ពេលនេះ សម្ព័ន្ធបក្សនយោបាយដឹកនាំដោយបក្សភឿថៃមានកៅ ២៧៤អាសនៈ ក្នុងចំណោមកៅអីរដ្ឋសភាសរុប ៥០០អាសនៈ។ មិនតែប៉ុណ្ណោះ បក្សផ្សេងទៀត ក៏បានប្រកាសគាំទ្របេក្ខជននាយករដ្ឋមន្រ្តីមកពីបក្សភឿថៃផង ក្នុងនោះមានដូចជាបក្ស Palang Pracharath របស់លោក Prawit Wongsuwan ផង។ បក្សនេះមានសំឡេង ៤០អាសនៈនៅក្នុងរដ្ឋសភា។ យ៉ាងណាមិញ បើទោះលោក Srettha អាចក្លាយជានាយករដ្ឋមន្រ្តី ប៉ុន្តែទំនុកចិត្តរបស់ប្រជាជនលើបក្សភឿថៃ ក៏ត្រូវធ្លាក់ចុះផងដែរ នៅក្នុងសង្គមថៃ ដោយសារបក្សជាតិថៃរួបរួម គឺគាំទ្រដោយយោធា និងមានលោកប្រាយុទ្ធ ចន្ទអូចាជាបេក្ខជននាយករដ្ឋមន្រ្តីថែមទៀត។ កន្លងមក លោកប្រាយុទ្ធ ជាអ្នកធ្វើរដ្ឋប្រហារ ទម្លាក់លោកស្រី យីងឡាក់ ស៊ីណាវ៉ាត់ នាយករដ្ឋមន្រ្តីថៃ នៅក្នុងឆ្នាំ២០១៤៕	បក្សជាតិថៃរួបរួម ដែលមានលោកប្រាយុទ្ធ ចន្ទអូចា ជាបេក្ខជននាយករដ្ឋមន្រ្តី នៅថ្ងៃទី១៧ ខែសីហា បានប្រកាសទទួលសំណើរបស់បក្សភឿថៃដើម្បីចូលរួមសម្ព័ន្ធបក្សនយោបាយថ្មីឈានទៅបង្កើតរដ្ឋាភិបាលថ្មី។ ការចូលរួមរបស់បក្សជាតិថៃរួបរួម បង្កើនភាគរយក្លាយជានាយករដ្ឋមន្រ្តីរបស់លោក Srettha Thavisin បេក្ខជនរបស់បក្សភឿថៃ។
ប្រិយមិត្តគ្រប់គ្នា ប្រហែលជាធ្លាប់ដឹងរួចហើយថា OPPO Reno2 F គឺជាស្មាតហ្វូនកូនកាត់ខ្លាំងពីកំណើតតែម្តង ដោយសារក្រុមហ៊ុន OPPO បន្ថែមនូវការរចនា លើតួខ្លួនរបស់រាមច្បង (OPPO F11 Pro ដែលលក់ដាច់ខ្លាំង និងពេញនិយមកាលពីដើមឆ្នាំ2019) ឲ្យមើលទៅកាន់តែរលើបរលោង ប៉ុន្តែងាយស្រួលចាប់កាន់ ដោយកញ្ចក់ CGG5 ស្វិតរឹងមុំា ធន់មិនងាយប្រេះបែក និងអមមកនូវការឌីហ្សាញស៊ីមីទ្រី ដូចគ្នានឹង OPPO Reno។ OPPO Reno2 F មិនត្រឹមតែមាន រូបរាង និងការរចនាស្រស់ស្អាតបែបទាក់ទាញប៉ុណ្ណោះទេ ថែមទាំងបំពាក់មកនូវកាមេរ៉ាក្រោយ 4គ្រាប់ (48MP+8MP+2MP+2PM) ច្រើនជាង OPPO F11 Pro ពីរដង (F11 Pro មានកាមេរ៉ាភ្លោះក្រោយ 48MP+5MP) អមដោយ O-Dot ផលិតពីសេរ៉ាមិច សម្រាប់ការពារមិនឲ្យងាយខូច ឬសឹកឡេនកាមេរ៉ា។ អាស្រ័យហេតុនេះ ប្រសិនជាចង់បានស្មាតហ្វូនស៊េរីថ្មី OPPO Reno2 F ដោយពុំចាំបាច់ចំណាយថវិកា លោកអ្នកគ្រាន់តែគោរពតាមលក្ខខណ្ឌងាយៗ ដូចខាងក្រោមនេះ ៖ ថតរូប 1 ឬច្រើនបំផុត 4 ពីពិធីបុណ្យអុំទូក ជាមួយនឹងការសរសេរសាច់រឿង អំពីរូបទាំងនោះ ហើយ Post នៅលើគណនី Facebook ផ្ទាល់ខ្លួនជា Public ជាមួយនឹង Hastag: #OPPO_WaterFestival_Storygrapher។ កម្មវិធីនេះចាប់ផ្តើមនៅថ្ងៃទី 5 ដល់ 20 វិច្ឆិកា ឆ្នាំ2019 ហើយអ្នកឈ្នះ នឹងប្រកាស នៅថ្ងៃទី25 ខែវិច្ឆិកា ឆ្នាំ2019 នៅលើផេកហ្វេសប៊ុកផ្លូវការ OPPO ជាមួយនឹងលក្ខខណ្ឌលម្អិតតាម Link នេះ https://bit.ly/2CJJz4A សម្រាប់អ្នកឈ្នះ ក្រុមហ៊ុន OPPO នឹងត្រូវវិនិច្ឆ័យទៅលើគុណភាពរូប ជាមួយនឹងអត្ថន័យនៃការសរសេរសាច់រឿងដែលល្អបំផុត និងអ្នកដែលបានគោរពត្រឹមត្រូវ តាមលក្ខខណ្ឌដែលបានកំណត់។ អាស្រ័យហេតុនេះ សម្រាប់លោកអ្នកដែលពុំទាន់បានចែករំលែកនូវ ទិដ្ឋភាពស្អាតនៃថ្ងៃបុណ្យអុំទូកជាតិយើង ទៅកាន់ពិភពលោក កុំឲ្យឱកាសល្អនេះកន្លងផុតទៅ។ នេះជាបណ្តុំរូបភាពរបស់បេក្ខជន ដែលបានចូលរួម និងផុសតាមហ្វេសប៊ុកកន្លងមក៖ សូមរំលឹកថា ក្រុមហ៊ុន OPPO ផ្តួចផ្តើមនូវកម្មវិធី #OPPO_WaterFestival_Storygrapher ដែលជាផ្នែកមួយនៃគម្រោង #IamAStorygrapher ដើម្បីផ្តល់ឱកាសឲ្យអ្នកប្រើប្រាស់ស្មាត ហ្វូនគ្រប់ស្រទាប់ជុំវិញពិភពលោក អាចជាក្លាយ Storygrapher ប្រកបដោយភាពច្នៃប្រឌិតខ្ពស់ទាំងការថតរូប និងការពិពណ៌នា អំពីអត្ថន័យនៃរូបភាពដែលខ្លួនបានថតរួច ទៅកាន់មិត្តភក្តិ មនុស្សជាទីស្រឡាញ់ ឬមហាជន ដោយគ្រាន់តែមានស្មាតហ្វូនជំនាន់ថ្មី គឺ OPPO Reno2 ឬ Reno2 F គឺជាការស្រេច។ ជាក់ស្តែងកម្មវិធី #IamAStorygrapher ទទួលបានការគាំទ្រយ៉ាងខ្លាំង រហូតដល់មានការចូលរួមពីសំណាក់ តារាចម្រៀង និងតារាសម្តែងល្បីឈ្មោះ លោក William Chan និងតារាបង្ហាញម៉ូតល្បីឈ្មោះ Coco ប្រចាំប្រទេសហុងកុង តាមរយៈការថតរូបថតជាមួយនឹងការសរសេរសាច់រឿងពិត។ បើចង់ដឹងច្បាស់ សូមទស្សនាវីដេអូខាងក្រោមនេះ៖ https://www.youtube.com/watch?v=5aJZ-Fw9Cns (អត្ថបទពាណិជ្ជកម្ម)	ពិធីបុណ្យអុំទូក បណ្តែតប្រទីប សំពះព្រះខែ និងអកអំបុកឆ្នាំនេះ បានបញ្ចប់ទៅប្រកបដោយបរិយាកាសសប្បាយរីករាយក្រៃលែង ទាំងនៅក្នុងរាជធានីភ្នំពេញ និងនៅតាមបណ្តាខេត្ត នានាទូទាំងប្រទេស។ សម្រាប់ប្រិយមិត្តអ្នកអាន ដែលមានរូបភាពស្អាតៗ ជាលក្ខណៈជួបជុំក្រុមគ្រួសារ,មិត្តភក្តិ, រូបថតអនុស្សាវរីយ៍, ទិដ្ឋភាពទូទៅនៃការប្រណាំងអុំទូក សំពះព្រះខែ អកអំបុក, តំបន់រមណីយដ្ឋានធម្មជាតិ និងវប្បធម៌ អាចចូលរួមកម្មវិធី«ប្រកួតថតរូប #OPPO_WaterFestival_Storygrapher» ដោយគ្រាន់តែសរសេរពិពណ៌នា ខ្លឹមសារនៃរូបភាព ដើម្បីឈ្នះរង្វាន់ធំ ទូរស័ព្ទស្មាតហ្វូនស៊េរីថ្មី OPPO Reno2F ចំនួន២គ្រឿង និងរង្វាន់លើកទឹកចិត្ត Bluetooth Speaker ចំនួន5 រង្វាន់។
លោក ថោង ខុន រដ្ឋមន្រ្តីក្រសួងទេសចរណ៍ និងលោក ងួន រតនៈ អភិបាលខេត្តកំពង់ធំ នៅថ្ងៃទី៦ ខែមករា ម្សិលមិញ បានប្រជុំគណៈកម្មការអន្តរក្រសួង ដើម្បីរៀបចំអនុវត្តក្នុងការរៀបចំបុណ្យទន្លេលើកទី៧ នៅខេត្តកំពង់ធំ ដែលនឹងប្រព្រឹត្តទៅ ចាប់ពីថ្ងៃទី៨ ដល់ថ្ងៃទី១០ ខែមីនា ឆ្នាំ២០២៣។ បើតាមរដ្ឋបាលខេត្តកំពង់ធំ ពិធីបុណ្យទន្លេលើកទី៧ នៅខេត្តកំពង់ធំនេះ នឹងមានរៀបចំព្រឹត្តិការណ៍តាំងពិព័រណ៍ យកពីផលិតផលទាំងឡាយ ដែលកើតមានតាមដងទន្លេ និងផលិតផលកសិកម្មក្នុងស្រុក កសិទេសចរណ៍ និងផលិតផលខ្មែរ ពិព័រណ៍សិប្បកម្ម ពាណិជ្ជកម្ម មហោស្រពម្ហូបអាហារ និងភេសជ្ជៈ។ ក្រៅពីនោះ ក៏មានការទស្សនាទស្សនីយ៍ភាពវប្បធម៌ ដូចជា ការប្រកួតកីឡាប្រដាល់ កីឡាប៊ូល កីឡារត់ប្រណាំង ព្រមទាំងមានពិធីដាំដើមឈើដែលជាសួនទេសចរណ៍ និងការប្រគំតន្ត្រី ការសម្តែងសិល្បៈវប្បធម៌ កម្មវិធីសំណេះសំណាលជាមួយសហគមន៍ផាត់សណ្តាយ និងសកម្មភាពផ្សេងៗទៀតជាច្រើន។ សូមរំលឹកថា រដ្ឋាភិបាល បានផ្អាកពិធីបុណ្យទន្លេនេះ នៅឆ្នាំ២០២១ និងឆ្នាំ២០២២ ដោយសារជួបវិបត្តិនៃជំងឺកូវីដ-១៩។ ព្រឹត្តិការណ៍បុណ្យទន្លេ បានធ្វើឡើងចំនួន ៦លើករួចមកហើយ គឺបានធ្វើនៅខេត្តក្រចេះ ឆ្នាំ២០១៥, ធ្វើនៅខេត្តស្ទឹងត្រែង ឆ្នាំ២០១៦, ធ្វើនៅខេត្តកំពង់ចាម និងខេត្តត្បូងឃ្មុំ ឆ្នាំ២០១៧, ធ្វើនៅខេត្តកណ្ដាល ឆ្នាំ២០១៨, ធ្វើនៅខេត្តកំពង់ឆ្នាំង ឆ្នាំ២០១៩ និងធ្វើនៅខេត្តបាត់ដំបង ឆ្នាំ២០២០៕	កំពង់ធំ៖ រដ្ឋាភិបាល នឹងរៀបចំពិធីបុណ្យទន្លេឡើងវិញ នៅខេត្តកំពង់ធំ ចាប់ពីថ្ងៃថ្ងៃទី៨ ដល់ថ្ងៃទី១០ ខែមីនា ឆ្នាំ២០២៣នេះ ក្រោយខកខានអស់រយៈពេល ២ឆ្នាំ ដោយសារបញ្ហារាលដាលនៃជំងឺកូវីដ-១៩។ នេះបើតាមរដ្ឋបាលខេត្តកំពង់ធំ។
ការប្រកួតដើមតង់ទីមួយ កម្ពុជា មានឱកាសជាច្រើន តែមិនអាចបំប៉ោងសំណាញ់ទីសិង្ហបុរីបានទេ។ នៅនាទី២៥ សៀង ចន្ធា របស់កម្ពុជា បានបណ្ដើរបាល់ ចាប់ពីពាក់កណ្ដាលទីលាន ផុតខ្សែការពារ សិង្ហបុរី តែគួឲ្យសោកស្ដាយ ខ្សែប្រយុទ្ធរូបនេះ មិនអាចបញ្ចប់ទីបាន ដោយ អ្នកចាំទីសិង្ហបុរី ជួយសង្គ្រោះបាន។ ជាមួយបាល់ទាត់ជ្រុង ចំនួន៤លើក ជម្រើសជាតិកម្ពុជា ស្ទើរតែអាចរកគ្រាប់បាល់បាន តែត្រូវខ្សែការពារសិង្ហបុរី ជួយសង្គ្រោះបានទៀត។ ដោយឡែកសិង្ហបុរី ក៏មានឱកាសវាយបកខ្លះដែរ ដោយក្នុងនោះមានបាល់ទាត់ជ្រុង៣លើក។ ឈានដល់នាទី៣៥ កីឡាករ Saifullah Akbar របស់សិង្ហបុរី រកបានមួយគ្រាប់ ដោយការប្រើក្បាលតែតបាល់បញ្ជូលទី នាំឲ្យសិង្ហបុរីនាំមុខ ០-១។ លុះដល់នាទី៣៩ ញាន សុស៊ីដាន របស់កម្ពុជា បានស៊ុតចំបង្គោលទីរបស់សិង្ហបុរី ដោយការប្រើជើងឆ្វេង។ លទ្ធផលបញ្ចប់តង់ សិង្ហបុរី នាំមុខកម្ពុជា ០-១។	សិង្ហបុរី នាំមុខកម្ពុជា ០-១ នៅតង់ទី១ នៃការប្រកួតជម្រុះពូលB ក្នុងព្រឹត្តិការណ៍ស៊ីហ្គេមលើកទី៣១ នៅវៀតណាម នាកីឡដ្ឋាន THIEN TRUONG ថ្ងៃទី១១ ឧសភា។
រឿង សារ៉េត បានប្រាប់សារព័ត៌មានថ្មីៗថា មហោស្រពបង្ហើរខ្លែងខ្មែរ ត្រូវលើកថ្ងៃប្រារព្ធ ទៅធ្វើនៅថ្ងៃ២៣ខែធ្នូវិញ ដោយសារតែការរាលដាលជំងឺកូវីដ-១៩។ ប្រធានស្ដីទីនៃនាយកដ្ឋានអភិវឌ្ឍន៍វប្បធម៌រូបនេះ បានពន្យល់បន្ថែមដូច្នេះថា៖«យើងបានទទួលការណែនាំពីលោកជំទាវរដ្ឋមន្ត្រី [រដ្ឋក្រសួងវប្បធម៌] ហើយ លោក [ជំទាវ] ថាឱ្យលើកទៅថ្ងៃទី២៣វិញ តែក្នុងខែ [ធ្នូនេះ] ដដែល»។ សូមបញ្ជាក់ថា មន្ទីរវប្បធម៌ និងវិចិត្រសិល្បៈរាជធានី-ខេត្តទាំងអស់ ត្រូវជ្រើសរើសសម្រិតសម្រាំងបេក្ខជន២រូប ដែលមានទេពកោសល្យផលិត «ខ្លែងមានលក្ខណៈវិចិត្រកម្ម» ខ្លែងមានបណ្ដោយស្លាបប្រវែង២ម៉ែត្រ ដល់២,២ម៉ែត្រ ពាសដោយក្រដាសយ៉ាងល្អស្អាត មានគូររូបតំណាងឱ្យរាជធានី-ខេត្តតាមរចនាប័ទ្មខ្មែរ និងត្រូវតាមខ្នាតដែលបានកំណត់។ សំឡេងឯកត្រូវតែពីរោះរណ្ដំ សោភ័ណភាពល្អ (វិចិត្រកម្ម) បង្ហើរឡើងនិងដាក់ចុះបានល្អ។ ចំណែកខ្លែងច្នៃប្រឌិតផ្សេងៗ ត្រូវមានទម្រង់ និងបច្ចេកទេសផលិតល្អ សោភ័ណភាពល្អ បង្ហើរឡើងនិងដាក់ចុះបានល្អ។ ខ្លែងឯកឬខ្លែងព្នង របស់មន្ទីរវប្បធម៌ និងវិចិត្រសិល្បៈរាជធានី-ខេត្ត នឹងត្រូវទទួលបានចំណាត់ថ្នាក់លេខ១ លេខ២ និង លេខ៣ ប្រចាំឆ្នាំ២០២០។ ចំណែក ខ្លែងច្នៃប្រឌិតរបស់បេក្ខជនស្វៃរិន ត្រូវទទួលបានចំណាត់ថ្នាក់ លេខ១ លេខ២ និង លេខ៣ ប្រចាំឆ្នាំ២០២០២៕	ភ្នំពេញ៖ ដោយសារការផ្ទុះឡើងជាថ្មី នៃមេរោគកូវីដ-១៩ ក្រសួងវប្បធម៌ និងវិចិត្រសិល្បៈ បានលើកការរៀបចំមហោស្រពបង្ហើរខ្លែងខ្មែរ ក្នុងក្របខណ្ឌទូទាំងប្រទេស ពីថ្ងៃទី១០ ខែធ្នូ ទៅធ្វើនៅថ្ងៃទី២៣ ខែធ្នូ ឆ្នាំ២០២០ វិញ ដោយត្រូវប្រារព្ធនៅខេត្តបាត់ដំបង លើវិញ្ញាសាខ្លែងឯក ឬខ្លែងព្នង ដដែល។ នេះបើតាមលោក រឿង សារ៉េត ប្រធានស្ដីទីនៃនាយកដ្ឋានអភិវឌ្ឍន៍វប្បធម៌។
ការប្រកួតជើងទី១វគ្គជម្រុះ play-off ព្រុយណេ ត្រូវស្វាគមន៍ ទីម័រខាងកើត នៅ Bandar Seri Begawan នាថ្ងៃទី៥ ខែវិច្ឆិកា មុនត្រឡប់ទៅទឹកដីទីម័រខាងកើតសម្រាប់ជើងទី២ នៅថ្ងៃទី៨ ខែវិច្ឆិកា នៅកីឡដ្ឋាន Balapan dan padang ។ លោក Mario Rivera Campesino គ្រូបង្វឹកជម្រើសជាតិព្រុយណេ ថ្លែងក្នុងសន្នីសិទ។ រូបពី Football Federation of Brunie Darussalam លោក Mario Rivera បញ្ជាក់ថាកីឡាករព្រុយណេ តាំងចិត្តខ្ពស់ និងមានស្មារតីប្រកួតប្រជែងណាស់ ដើម្បីបានទៅវគ្គបន្ទាប់ក្នុងព្រឹត្តិការណ៍នេះ។ ម្យ៉ាងវិញទៀត កីឡាករព្រុយណេ ដូចជាមានសង្ឃឹមខ្លាំងណាស់ ក្នុងការយកជ័យជំនះលើទីម័រខាងកើត ព្រោះកីឡាករទាំងនោះ បានត្រៀមខ្លួនរូចស្រេច។ មិនត្រឹមតែការប្រកួតជម្រុះយកកៅអីក្នុងពូលទេ ប៉ុន្ដែពួកគេ ត្រៀមសម្រាប់ប្រកួតក្នុងព្រឹត្តិការណ៍នេះ តែម្ដង។ «យើង បានត្រៀមខ្លួនរួចជាស្រេច សម្រាប់ការប្រកួតជម្រុះ។ ខ្ញុំជឿថា ជាមួយការតាំងចិត្ត និងស្មារតីប្រកួតរបស់កីឡាករ យើងសង្ឃឹមថា នឹងទទួលបានកៅអីសម្រាប់យើងនៅក្នុងព្រឹត្តិការណ៍ AFF Mitsubishi Electric Cup។»។ គ្រូបង្វឹករូបនេះ បាននិយាយទាំងមានសង្ឃឹមបែបនេះ។ ដោយឡែក លោក R. Gopalkrishnan គ្រូបង្វឹកជម្រើសជាតិទីម័រខាងកើត ដែលទើបតែងតាំងជំនួសលោក Fabio Maciel បានបញ្ជាក់ថា កូនក្រុមខ្លួន មិនមានសម្ពាធទេ បើទោះជាការប្រកួត ក្នុងទឹកដីរបស់ព្រុយណេក៏ដោយ។ គ្រូបង្វឹករូបនេះ និយាយដូច្នេះថា៖«គ្មានសម្ពាធអ្វីទាំងអស់សម្រាប់ក្រុម ក្នុងវគ្គជម្រុះនេះ យើងគ្រាន់តែដឹងថា កីឡាករ ត្រូវធ្វើឲ្យបានល្អបំផុតក្នុងការប្រកួត។ នេះ គឺជាអ្វីដែលពួកគេត្រូវធ្វើដើម្បីក្រុម។»។ ក្រុមទាំងពីរនេះ មិនធ្លាប់ជួបគ្នាពីមុនមកទេ ក្នុងព្រឹត្តិការណ៍ AFF Championship។ ព្រុយណេ បានចូលរួមក្នុងព្រឹត្តិការណ៍នេះ បានតែមួយលើកទេ គឺនៅឆ្នាំ១៩៩៦ រីឯ ទីម័រខាងកើត បានចូលរួមចំនួន ៣លើករួចមកហើយ គឺឆ្នាំ២០០៤, ២០១៨ និង ឆ្នាំ២០២០។ ព្រឹត្តិការណ៍ AFF Mitsubishi Electric Cup ត្រូវប្រកួតពីរជើង ដោយគិតក្នុងដី និងក្រៅដី (Home and Away)។ ការប្រកួត ដែលធ្វើរៀងរាល់ ២ឆ្នាំម្ដងនេះ ត្រូវបានចាប់ផ្ដើមសម័យកាលថ្មីនៅឆ្នាំ២០២២ បន្ទាប់ពី AFF Suzuki Cup។ ដោយឡែងអំឡុងពេលកូវីដ-១៩ ការប្រកួតធ្វើតែមួយជើងប៉ណ្ណោះ ដោយធ្វើទឹកដីកណ្ដាល មានប្រទេសក្នុងតំបន់អាស៊ានណាមួយជាម្ចាស់ផ្ទះ។ គួរបញ្ជាក់ថា ព្រឹត្តិការណ៍ AFF Mitsubishi Cup 2022 នឹងចាប់ប្រកួតនៅថ្ងៃទី២០ ខែធ្នូ ឆ្នាំ២០២២ ដល់ថ្ងៃទី១៦ ខែមករា ឆ្នាំ២០២៣។ កម្ពុជា ស្ថិតក្នុងពូល A ជាមួយប្រទេស៤ផ្សេងទៀត មាន ថៃ, ហ្វីលីពីន, ឥណ្ឌូណេស៊ី និងក្រុមឈ្នះពីវគ្គជម្រុះ ខណៈ ពូល B មានវៀតណាម, ម៉ាឡេស៊ី, សិង្ហបុរី, មីយ៉ាន់ម៉ា និង ឡាវ៕	ក្រុមកីឡាបាល់ទាត់ជម្រើសជាតិព្រុយណេ និងទីម័រខាងកើត ត្រូវប្រកួតជម្រុះ play-off ពីរជើងដើម្បីដណ្តើមកៅអីទៅកាន់ AFF Mitsubishi Electric Cup 2022 ដែលនឹងធ្វើនៅថ្ងៃទី២០ ខែធ្នូ ឆ្នាំ២០២២ ដល់ថ្ងៃទី១៦ ខែមករា ឆ្នាំ២០២៣។ លោក Mario Rivera Campesino គ្រូបង្វឹកក្រុមជម្រើសជាតិព្រុយណេ ជឿជាក់ថា ការតាំងចិត្ត និងស្មារតីប្រកួតរបស់កីឡាករ នឹងធ្វើឲ្យក្រុមទទួលបានកៅអីជើងឯកតំបន់អាស៊ាននេះ។
ការផ្ដល់ថវិកានេះ បានធ្វើឡើងក្នុងពិធីចុះហត្ថលេខារវាងលោក អាន ពេជ្រហត្ថដា នាយកប្រតិបត្តិលេខាធិការដ្ឋាន MRC និងលោក Jens Lütkenherm ឯកអគ្គរដ្ឋទូតសហព័ន្ធអាល្លឺម៉ង់ប្រចាំប្រទេសឡាវ នៅទីក្រុងវៀងច័ន្ទ ប្រទេសឡាវ នៅថ្ងៃទី១៣ ខែធ្នូ ឆ្នាំ២០១៩។ លោក អាន ពេជ្រហត្ថដា បានលើឡើងថា គម្រោងរបស់អាល្លឺម៉ង់សម្រាប់ MRC កើនឡើងប្រមាណ៦,៤៥លានអឺរ៉ូ ក្នុងការអនុវត្តផែនការយុទ្ធសាស្ត្រឆ្នាំ២០១៦ ដល់២០២០ រួមទាំងផែនការថ្មីឆ្នាំ២០២១ ដល់២០២៥។ ជាមួយគ្នាដែរ គម្រោងថវិកានេះ ប្រទេសអាល្លឺម៉ង់ និងគណៈកម្មការទន្លេមេគង្គ មានគោលបំណងជំរុញកិច្ចសហប្រតិបត្តិការ លើការរៀបចំផែនការ និងគ្រប់គ្រងធនធានទឹកឆ្លងដែនក្នុងចំណោមប្រទេសតាមដងទន្លេមេគង្គក្រោម កម្ពុជា ឡាវ ថៃ និងវៀតណាម។ «ការគាំទ្ររបស់ប្រទេសអាល្លឺម៉ង់ ចំពេលដ៏សំខាន់ គឺពេលដែលទន្លេមេគង្គកំពុងប្រឈមនឹងការថ្លឹងថ្លែងដ៏ពិបាក រវាង ការង្កើនការអភិវឌ្ឍក្នុងវិស័យថាមពល ដឹកជញ្ជូន និងកសិកម្ម និងផលប៉ះពាល់លើបរិស្ថាន និងការប្រកបរបរចិញ្ចឹមជីវិតរបស់ប្រជាជនក្នុងស្រុក»។ នេះជាការបញ្ជាក់បន្ថែមរបស់លោក អាន ពេជ្រហត្ថដា។ បើតាមលទ្ធផលការតាមដានលំហូរទឹករបស់ MRC គ្រោះរាំងស្ងួតឆ្នាំ២០១៩នេះ បណ្ដាលឲ្យទឹកទន្លេមេគង្ដធ្លាក់ដល់កម្រិតទាប បំផុតនៅប្រវត្តិសាស្ត្រ ឬក្នុងអំឡុង៦០ឆ្នាំចុងក្រោយនេះ។ ទន្ទឹមនេះ លទ្ធផលបានបង្ហាញបន្ថែមថា លំហូរទឹកទាបខ្លាំង ការធ្លាក់ចុះយឺតនៃសារធាតុកករ និងវត្តមានសារាយ ឬស្លែនៅលើដីខ្សាច់ និងស្រទាប់បាតទន្លេ គឺជាមូលហេតុដែល បណ្តាល ឱ្យពណ៌ទឹកទន្លេមេគង្គប្រែជាពណ៌ខៀវបៃតងនាពេលថ្មីៗនេះ។ MRC បានក្រើនរម្លឹកថា ស្ថានភាពទឹកប្រែពណ៌ខៀវបៃតង អាចនឹងកើតមាននៅតាមកន្លែងផ្សេងៗទៀត និងបង្កឱ្យមានហានិភ័យ ដូចជាការប្រែប្រួលផលិតភាពរបស់ទន្លេ ការកាត់បន្ថយផលិតភាពជីវសាស្ត្រចម្រុះក្នុងងទឹក ដែលបណ្តាលមកពីទឹកប្រែកាន់តែថ្លាច្បាស់។ ចំណែកលោក Jens Lütkenherm ឯកអគ្គរដ្ឋទូតអាល្លឺម៉ង់បានបញ្ជាក់ថា៖«ថវិកាបន្ថែមរបស់យើងនឹងផ្តល់លទ្ធភាពដល់ MRC ពន្លឿនកិច្ចការវាយតម្លៃផលប៉ះពាល់ទាំងនោះ និងធានាថាភាគីដែលធ្វើការសម្រេចចិត្ត ទាំង អស់នៅក្នុងអាងទន្លេបានយល់ដឹងពីផលវិបាកនានា និងចាត់វិធានការឱ្យបានសមស្រប និង ទាន់ពេលវេលា»។ ទន្លេមេគង្គកំពុងរងនូវសម្ពាធពីផលប៉ះពាល់នៃគម្រោងគ្រប់គ្រងទឹកសម្រាប់ប្រព័ន្ធធារាសាស្ត្រ ថាមពលវារីអគ្គិសនី និងការផ្គត់ផ្គង់ទឹកក្នុងពេលតែមួយ ហើយ MRC នឹងប្រើថវិកានេះ ក្នុងការពិនិត្យតាមដាន និងគ្រប់គ្រងបម្រែបម្រួលរបស់អាងទន្លេមេគង្គ៕	ភ្នំពេញ៖ អាល្លឺម៉ង់ផ្ដល់ថវិកា២,២លានដុល្លារ ឲ្យគណៈកម្មការទន្លេមេគង្គ(MRC) ដើម្បីបង្កើតកិច្ចសហប្រតិបត្តិការធនធានទឹកឆ្លងដែន ក្នុងការតាមដានផលប៉ះពាល់បរិស្ថានឆ្លងដែនពីទំនប់វារីអគ្គិសនីតាមដងទន្លេមេគង្គក្រោម។
អត្តពលិក ចំនួន១១ប្រទេស ពីតំបន់អាស៊ីអាគ្នេយ៍សរុប ១៨២រូប នឹងទៅចូលរួមព្រឹត្តិការណ៍កីឡាអូឡាំពិកក្រុងប៉ារីស ដែលនឹងចាប់ផ្តើមផ្លូវការពីថ្ងៃទី២៦ ខែកក្កដា រហូតដល់ថ្ងៃទី១១ ខែសីហា ឆ្នាំ ២០២៤។ ក្នុងចំណោមអត្តពលិកទាំង១១ប្រទេសនៅអាស៊ីអាគ្នេយ៍ ថៃ មានអត្តពលិកច្រើនជាងគេឆ្លងផុតវគ្គជម្រុះទៅកាន់ប្រទេសបារាំងក្នុងចំនួន ៥១នាក់ តាមពីក្រោយដោយឥណ្ឌូណេស៊ី ២៩នាក់ និងម៉ាឡេស៊ី ស្ថិតនៅលេខរៀងទី៣ មាន២៦នាក់។ ចំនួនអត្តពលិកបន្តបន្ទាប់ទៀតមាន សិង្ហបុរី ២៣នាក់ ហ្វីលីពីន ២២នាក់ វៀតណាម ១៦នាក់ ទីម័រខាងកើត ៤នាក់ ព្រុយណេ ៣នាក់ កម្ពុជា ៣នាក់ ឡាវ ៣នាក់ និងមីយ៉ាន់ម៉ា ២នាក់។ កម្ពុជា មិនមានអត្តពលិកជាប់វគ្គជម្រុះឡើយ ដោយអត្តពលិកទាំង៣នាក់ ក្នុងនោះហែលទឹក២រូប និងអត្តពលកម្ម១រួប ស្ថិតក្រោមការអញ្ញើញរបស់អូឡាំពិកប៉ុណ្ណោះ។ ព្រុយណេ ក៏ដូចកម្ពុជា ផងដែរ។ ដោយឡែក អត្តពលិក៣រូបរបស់ឡាវ មានកីឡាការិនី១រូប ជាប់វគ្គជម្រុះប្រភេទកីឡាកាយសម្ព័ន្ធ និងពីររូបទៀតជាកីឡាហែលទឹក ក្រោមការអញ្ជើញរបស់អូឡាំពិក។ អត្តពលិកពីររូបរបស់មីយ៉ាន់ម៉ា មានកីឡាការិនី១រូប ជាប់វគ្គជម្រុះប្រភេទកីឡាវាយសី និងកីឡាករហែលទឹក១រូប ក្រោមការអញ្ជើញរបស់អូឡាំពិក។ ទីម័រខាងកើត ក៏មានអត្តពលិកម្នាក់ឈ្នះវគ្គជម្រុះផងដែរ លើប្រភេទកីឡាតេក្វាន់ដូ WT ផ្នែកនារី និង៣រូបទៀត មានអត្តពលកម្ម១រូប និងហែលទឹកពីររូប តាមរយៈការអញ្ជើញ។ កីឡាអូឡាំពិករដូវក្តៅ ក្រុងប៉ារីស ដែលជាព្រឹត្តិការណ៍កីឡាលំដាប់ពិភពលោកលើកទី៣៣ នឹងមានកីឡាករ កីឡាការិនី សរុបចំនួន១០៥០០នាក់ ចូលរួមប្រជែងមេដាយ ក្នុង៣២ប្រភេទកីឡា លើ៣២៩វិញ្ញាសា៕ អត្ថបទទាក់ទង នៅអាស៊ីអាគ្នេយ៍ មានតែ៦ប្រទេសប៉ុណ្ណោះ ធ្លាប់ឈ្នះមេដាយអូឡាំពិក	ថៃ មានអត្តពលិកទៅចូលរួមប្រជែងមេដាយកីឡាអូឡាំពិកក្នុងប៉ារីសរដូវក្តៅ ឆ្នាំ ២០២៤ ចំនួន៥១នាក់ ច្រើនជាងគេប្រចាំតំបន់អាស៊ីអាគ្នេយ៍ ខណៈមីយ៉ាន់ម៉ា តិចជាងគេត្រឹម២នាក់ប៉ុណ្ណោះ។ កម្ពុជា ឡាវ និងព្រុយណេ មាន៣រូបដូចគ្នា ខណៈមីយ៉ាន់មានតែ២រូបប៉ុណ្ណោះ។
ភ្នំពេញ៖ ទេសចរជាតិ-អន្តរជាតិចំនួនជាង៦ម៉ឺននាក់បានដើរកម្សាន្តនៅខេត្តព្រះសីហនុ នាសប្តាហ៍ទី១ នៃខែកក្កដានេះ។ ទន្ទឹមនឹងនោះ ភ្ញៀវទេសចរចំនួន ២៨៦ ៩៥៩នាក់ ក្នុងនោះមានទេសចរជាតិ ២៥០ ៨៨៧នាក់ និងភ្ញៀវទេសចរអន្តរជាតិ ៣៦ ០៧២នាក់ បានដើរកម្សាន្តទូទាំងប្រទេស។ បើតាមរបាយការណ៍របស់ក្រសួងទេសចរណ៍ នៅថ្ងៃទី ១១ ខែកក្កដា ទេសចរបានចេញដើរកម្សាន្តទូទាំងប្រទេសជាង ២៨ម៉ឺននាក់ ថយថុះជាង ៦ភាគរយបើធៀបទៅនឹងសប្តាហ៍កន្លងមក។ ខេត្តគោលដៅដែលស្រូបទាក់ទាញភ្ញៀវបានច្រើនជាងគេ រួមមាន ព្រះសីហនុ បាត់ដំបង រាជធានីភ្នំពេញ កំពត សៀមរាប និងខេត្តកណ្តាល។ ខេត្តព្រះសីហនុ ទទួលបានទេសចរចំនួន ៦១ ៣៨០ នាក់, ខេត្តបាត់ដំបង ៣៤ ០៨០ នាក់, រាជធានីភ្នំពេញ ៣២ ៧២៧នាក់, ខេត្តកំពត ២៨ ១៣៧នាក់, ខេត្តសៀមរាប ២០ ២៦៨នាក់ និងខេត្តកណ្តាល ២០ ៥៤១នាក់។ ចំនួនភ្ញៀវទេសចរទាំង ២៨ម៉ឺននាក់នេះ ត្រូវបានរាប់បញ្ជូលទាំងអ្នកធ្វើដំណើរកម្សាន្តនៅតាមរមណីយដ្ឋាន និងគោលដៅទេសចរណ៍ទូទាំងប្រទេស។ សូមជម្រាបថា រយៈពេល៦ខែនៃឆ្នាំ២០២៣នេះ ខេត្តព្រះសីហនុទទួលបានទេសចរទៅកម្សាន្តសរុបចំនួន ៣ ៣៩១ ២៣៣នាក់ កើនឡើង ៦៥ភាគរយ បើធៀបទៅនឹងឆមាសទី១នៃឆ្នាំ ២០២២ មានទេសចរចំនួន ២ ០៤៩ ៤៩៤នាក់។ ទេសចរជាង៣លាននាក់នេះ ក្នុងនោះភ្ញៀវជាតិ ចំនួន ៣ ២១៣ ៤៥១នាក់ កើនឡើង៧៦ភាគរយ និងភ្ញៀវអន្តរជាតិចំនួន ១៧៧ ៧៨២នាក់ ថយចុះ ២១ភាគរយ បើធៀបរយៈពេលដូចគ្នាឆមាសទី១នៃឆ្នាំ២០២២៕	ដោយ៖ សែម ប្រាក់ដាវ
សម្ដេច ហ៊ុន សែន បាននិយាយថា ការជឿទុកចិត្តលើសមត្ថភាពមន្ត្រីសញ្ញាបត្រខ្ពស់ខ្លះ បាននាំឲ្យរដ្ឋាភិបាល ធ្វើកិច្ចការខុសមួយចំនួនកន្លងមក។ សម្ដេច ថា ខ្លួនឈឺចាប់មិនតិចទេ ដោយសារការជឿទុកចិត្តលើមន្ត្រីទាំងនោះ។ ត្រង់ចំណុចនេះសម្ដេច ហ៊ុន សែន ចង់សំដៅទៅលើការងារកំណែទម្រង់ជាតិ និងរដ្ឋបាល ដែលមន្ត្រីអនុវត្តមិនបានល្អហើយ បែរជានាំឲ្យប៉ះពាល់ដល់កិច្ចការរដ្ឋាភិបាលទៅវិញ។ បើតាមនាយករដ្ឋមន្ត្រី រដ្ឋាភិបាលបានធ្វើកិច្ចការខុសអស់រយៈពេល១០ឆ្នាំកន្លងមក ដោយសារការផ្ដល់តម្លៃឲ្យមន្ត្រីមានសញ្ញាបត្រធំៗ ហើយបែរជាពួកគេគ្មានសមត្ថភាពបំពេញការងារ។ សូមស្ដាប់សំឡេងនាយករដ្ឋមន្រ្តី៖ ថ្លែងរិះគន់ដោយមិនបញ្ចេញឈ្មោះមន្ត្រី ប្រមុខរដ្ឋាភិបាលបានបញ្ជាក់ដូច្នេះថា៖«មិនមែនជាការបន្ដុះបង្អាប់ទេ ប៉ុន្តែអាចមកខ្ញុំជឿទុកចិត្តហួសហេតុពេក ជាមួយនឹងអ្នកមានសញ្ញាបត្រធំៗ ។ ប៉ុន្តែខ្ញុំសូមបញ្ជាក់ថា អ្នកដែលមានសញ្ញាបត្រធំ មិនព្រមធ្វើសកម្មភាព ហើយមិនយល់ដឹងកិច្ចការងារច្បាស់លាស់ មិនអាចធ្វើការកើតនោះទេ ។ អ៊ីចឹងទេ បានជាខ្ញុំយល់ថា រឿងរ៉ាវខ្លះ ដោយសារជំនឿទុកចិត្តទៅមន្ត្រីខាងក្រោម ទទួលខុសត្រូវ គិតថា ពួកគេមានសញ្ញាបត្រខ្ពស់ៗ គេអាចនឹងជួយយើងបាននៅត្រង់បញ្ហានេះ ផ្ទុយទៅវិញ វាមិនត្រឹមតែជួយទេ បែរជាឈានទៅដល់ការបំផ្លិចបំផ្លាញកំណែទម្រង់នេះទៀតផង»។ បន្ថែមពីនេះនាយករដ្ឋមន្ត្រី ហ៊ុន សែន បានព្រលយសម្តីរិះគន់ដោយប្រយោលទៅមន្ត្រីអែបអប ឡេមឡឺម និងមន្ត្រីខ្វះការទទួលខុសត្រូវលើការងារ ហើយរង់ចាំទទួលផលប្រយោជន៍ផងដែរ។ នេះជាសាររិះគន់របស់ប្រមុខរដ្ឋាភិបាល នៅចុងអាណត្តិទី៥នេះ ដែលលើកបញ្ហាមន្ត្រីក្នុងជួររដ្ឋាភិបាល មកបង្ហើបនៅចំពោះមុខសាធារណជន។ កន្លងមកប្រមុខរដ្ឋាភិបាល ក៏ធ្លាប់ព្រមានរដ្ឋមន្ត្រី និងមន្ត្រីតាមក្រសួង ស្ថាប័ននានា ដែលអសកម្មការងារថា ពួកគេអាចនឹងគ្មានមុខ ក្នុងជួររដ្ឋាភិបាលទៀតឡើយ នៅក្នុងអាណត្តិទី៦ខាងមុខ៕	ភ្នំពេញ៖ ពីពិធីចែកសញ្ញាបត្រដល់សិស្សមន្ត្រី និងកម្មសិក្សាការី នៃសាលាភូមិន្ទរដ្ឋបាលនៅព្រឹកថ្ងៃទី៥ មិថុនានេះ សម្ដេចនាយករដ្ឋមន្ត្រី ហ៊ុន សែន បានរិះគន់មន្ត្រីមានសញ្ញាបត្រខ្ពស់មួយចំនួន ដែលបម្រើការងារមិនល្អ នៅក្នុងជួររដ្ឋាភិបាល។
ការផ្ទុះឡើងខ្លាំងនៃ COVID-19 និងការលុបចោលជើងហោះហើរមួយចំនួនក្នុងប្រទេសនានាជាពិសេសនៅតំបន់អាស៊ីបានបង្ខំឲ្យព្រឹត្តិការណ៍កីឡាជាច្រើនត្រូវបានលុបចោល និងពន្យារពេលប្រកួត។ ក្នុងនោះ សហព័ន្ធកីឡាបាល់ទាត់អាស៊ី (AFC) បានពន្យារពេលការប្រកួតនៃក្របខណ្ឌ AFC Champions League ខណៈកូរ៉េខាងត្បូងក៏បានពន្យារពេលបើករដូវកាលកម្មវិធីប្រកួតកីឡាបាល់ទាត់លីគក្នុងស្រុក K-League ជាដើម។ ស្របពេលគ្នានេះ ការប្រកួតជម្រុះ World Cup តំបន់អាស៊ីអាចនឹងរងផលប៉ះពាល់ពីមេរោគឆ្លងដ៏កាចសាហាវនេះផងដែរ។ អ៊ីរ៉ង់ត្រូវធ្វើដំណើរមកកាន់ទឹកដីកម្ពុជាដើម្បីជួបក្រុមគោព្រៃនៅថ្ងៃទី៣១ ខែមីនា ប៉ុន្តែការប្រកួតនេះទំនងមិនអាចកើតឡើងនោះទេ ដ្បិតមិនមានការហោះហើរត្រង់ពីអ៊ីរ៉ង់មកកម្ពុជា។ មួយវិញទៀត ដោយមានការបិទព្រំដែនរវាងប្រទេសផ្សេងៗជាមួយអ៊ីរ៉ង់ នឹងធ្វើឲ្យប្រទេសនេះជួបបញ្ហាប្រឈមច្រើនសម្រាប់សហព័ន្ធកីឡាបាល់ទាត់អ៊ីរ៉ង់ក្នុងការបញ្ជូនក្រុមមកកាន់កម្ពុជា។ មុនជំនួបជាមួយកម្ពុជាក្នុងពូល C អ៊ីរ៉ង់ត្រូវទទួលស្វាគមន៍ហុងកុងផងដែរនៅថ្ងៃទី២៦ ខែមីនា។ ប្រធានផ្នែកកីឡាបាល់ទាត់របស់ហុងកុងលោក Pui Kwan-kay បានលើកឡើងថាការប្រកួតជម្រុះតំបន់អាស៊ីទល់អ៊ីរ៉ង់ នឹងឈានទៅមុខដដែលបើទោះ COVID-19 ផ្ទុះឡើងខ្លាំងក៏ដោយ ប៉ុន្តែលោកសង្ឃឹមថាភាគីម្ចាស់ផ្ទះនឹងធានាឲ្យមានបរិយាកាសល្អអំឡុងជំនួបនោះ។ កម្ពុជា ហុងកុង និងអ៊ីរ៉ង់ ត្រូវមានភារកិច្ចលេង២ប្រកួតដូចគ្នាក្នុងវគ្គជម្រុះពានរង្វាន់ពិភពលោកនៅកាតា ឆ្នាំ២០២២ ក្នុងខែមីនានេះ។ កម្ពុជាត្រូវធ្វើដំណើរទៅជួបបារ៉ែន នៅថ្ងៃទី២៦ មីនា មុនទទួលភ្ញៀវអ៊ីរ៉ង់ រីឯហុងកុងត្រូវទទួលភ្ញៀវអ៊ីរ៉ាក់នៅថ្ងៃ៣១ មីនា បន្ទាប់ពីទៅជួបអ៊ីរ៉ង់នៅ៥ថ្ងៃបន្ទាប់។ ក្នុងពូល C នេះ អ៊ីរ៉ាក់ឈរកំពូលតារាងមាន១១ពិន្ទុ បារ៉ែនលេខ២មាន៩ពិន្ទុ ខណៈអ៊ីរ៉ង់លេខ៣មាន៦ពិន្ទុ តាមពីក្រោយដោយហុងកុងមាន៥ពិន្ទុ ឯកម្ពុជានៅបាតតារាងមាន១ពិន្ទុ៕	ជំនួបរវាងក្រុមកីឡាបាល់ទាត់ជម្រើសជាតិកម្ពុជា ជាមួយអ៊ីរ៉ង់ ក្នុងការប្រកួតវគ្គជម្រុះជុំទី២ FIFA World Cup ឆ្នាំ ២០២២ ពូល C ទំនងជាត្រូវពន្យារពេលដោយសារបារម្ភពីជំងឺរលាកសួតធ្ងន់ធ្ងរបង្កដោយកូរ៉ូណាវីរុស (COVID-19)។ នេះបើតាមការផ្សាយរបស់ Tehran Times។ តាមការគ្រោងទុក ក្រុមទាំងពីរនឹងត្រូវប៉ះគ្នានៅកីឡដ្ឋានជាតិអូឡាំពិក នាថ្ងៃទី៣១ ខែមីនា ឆ្នាំ២០២០។
អត្ថបទទាក់ទង អ្នកភ្នំពេញអាចទៅមើលការផ្សាយបន្តផ្ទាល់ជំនួបកម្ពុជា-វៀតណាម នៅសួនមុខវត្តបទុមវតី ស៊ីហ្គេម៖ កុំភ្លេចជំនួបពាក់កណ្តាលផ្តាច់ព្រ័ត្រ កម្ពុជា vs វៀតណាម នៅម៉ោង៧ល្ងាចនេះ! រាជធានីភ្នំពេញ នឹងបញ្ចាំងស្លាយឲ្យពលរដ្ឋទស្សនានៅមុខវត្តបុទុមវតី រីឯបណ្តាខេត្តមួយចំនួនទៀត ក៏មានគម្រោងដូចគ្នាផងដែរ ក្នុងនោះមានខេត្តកំពង់ស្ពឺ ព្រះវិហារ រតនគិរី និងតាកែវ និងខេត្តប៉ៃលិន ជាដើម។ នេះបើតាមការអះអាងរដ្ឋបាលខេត្ត និងបណ្តាញសង្គមហ្វេសប៊ុកនានា។ សម្រាប់ខេត្តកំពង់ស្ពឺ នឹងចាក់បញ្ចាំងនៅមុខសួនច្បារសម្ដេចសង្ឃរាជជួន ណាត។ ខេត្តព្រះវិហារ ចាក់បញ្ចាំងនៅមជ្ឈមណ្ឌលកីឡាដ្ឋានខេត្ត។ ខេត្ត រតនគិរី ចាក់បញ្ចាំងនៅបរិវេណសាលាខេត្ត។ ខេត្តតាកែវ ចាក់បញ្ចាំងនៅទីធ្លារសួនច្បារមាត់បឹងតាកែវ រីឯអ្នកស្រឡាញ់បាល់ទាត់នៅខេត្តប៉ៃលិន អាចទៅជួបជុំគ្នារីករាយនៅបរិវេណវិមានឯករាជ្យក្នុងខេត្តផ្ទាល់។ ទីតាំងដែលបញ្ចាំងផ្ទាំងសំពត់ស៖ ១.ភ្នំពេញ ៖ ក្នុងសួនច្បារវត្តបទុមវតី ២.ស្វាយរៀង ៖ រង្វង់មូលវិមានឯករាជ្យ ៣.ព្រះវិហារ ៖ ក្នុងមជ្ឈមណ្ឌលកីឡដ្ឋានខេត្ត ៤.ក្រចេះ ៖ មុខមហោស្រពខេត្ត ៥.តាកែវ ៖ ទីធ្លារសួនច្បារមាត់បឹងតាកែវ ៦.កំពង់ឆ្នាំង ៖ ក្នុងទីលានបាល់ទាត់បន្ទាយលង្វែក(ជាប់អារ៉ែងកាហ្វេ) ៧.កំពង់ស្ពឺ ៖ នៅមុខសួនច្បារសម្តេចព្រះសង្ឃរាជ ជួន ណាត ៨.ប៉ៃលិន ៖ នៅក្បែរវិមានឯករាជ្យ ៩.រតនៈគិរី ៖ ក្នុងបរិវេណសាលាខេត្តផ្ទាល់ ១០.ស្ទឹងត្រែង ៖ ទីធ្លាការិយាល័យស្រុកថាឡាបរិវ៉ាត់ ១១.ពោធិ៍សាត់ ៖ ផ្ទាំង LED មុខសាលាខេត្ត៕	ភ្នំពេញ៖ នាវេលាម៉ោង៧យប់នេះ ក្រុមកីឡាបាល់ទាត់អាយុក្រោម២២ឆ្នាំកម្ពុជា ត្រូវប្រកួតជាមួយវៀតណាមនៅវគ្គពាក់កណ្ដាលផ្ដាច់ព្រ័ត្រនៃព្រឹត្តិការណ៍កីឡាស៊ីហ្គេមនៅកីឡដ្ឋាន Rizal Memorial ក្រុងម៉ានីល ប្រទេសហ្វីលីពីន។
ចិននៅថ្ងៃទី៦ ខែធ្នូ រៀបចំពិធីបុណ្យសពថ្នាក់ជាតិឱ្យអតីតប្រធានាធិបតីចិន ជាំង ហ្សេមីន ដែលទទួលមរណភាពក្នុងវ័យ៩៦ឆ្នាំកាលពីថ្ងៃទី៣០ ខែវិច្ឆិកា នៅឯវិមានប្រជាជនចិន។ ពិធីបុណ្យមានវត្តមានប្រធានាធិបតីចិន ស៊ី ជិនភីង និងមន្រ្តីជាន់ខ្ពស់ចិនជាច្រើន។ លោក ជាំង ដែលសាកសពត្រូវបានបូជាតាំងពីម្សិលមិញនៅទីបញ្ចុះសពបដិវត្តន៍ Babaoshan កាន់តំណែងជាមេដឹកនាំកំពូលចិនពីឆ្នាំ១៩៨៩ ដល់ឆ្នាំ២០០២។ លោកជួយកាច់ចង្កូតប្រទេស កែទម្រង់សេដ្ឋកិច្ច ដឹកនាំប្រទេសចូលក្នុងសហគមន៍អន្តរជាតិឡើងវិញក្រោយឃ្លាតឆ្ងាយដោយសារការបង្រ្កាបដ៏ព្រៃផ្សៃនៅទីលានធានអានមិនឆ្នាំ១៩៨៩ ក៏ដូចជាចូលជាសមាជិកអង្គការពាណិជ្ជកម្មពិភពលោកក្នុងឆ្នាំ២០០១។ ថ្លែងក្នុងពិធីរំឭកវិញ្ញាណក្ខន្ធ លោក ស៊ី លើកឡើងថា អតីតអគ្គលេខាបក្សចិនរូបនេះចូលកាន់តំណែងចំពេលដែលបក្ស យោធា និងប្រទេសស្ថិតក្នុងគ្រាដ៏លំបាកដែលរងសម្ពាធទាំងក្រៅ និងក្នុងប្រទេស។ «នៅចុងទសវត្សរ៍ឆ្នាំ៨០ និងដើមទសវត្សរ៍ឆ្នាំ៩០ ការតវ៉ាយ៉ាងខ្លាំងប្រឆាំងនយោបាយទាំងនៅក្នុងប្រទេស និងក្រៅប្រទេស ហើយសង្គមនិយមក្នុងពិភពលោកប្រឈមនឹងផលវិបាកដ៏ធ្ងន់ធ្ងរ។ ប្រទេសលោកខាងលិចមួយចំនួនដាក់ទណ្ឌកម្មលើចិន»។ លោក ស៊ី ថ្លែងបែបនេះដោយបន្តថា ប៉ុន្តែ លោក ជាំង បានបោះជំហានទៅមុខដោយកែទម្រង់ ពង្រឹងទំនាក់ទំនងបក្សជាមួយប្រជាជន ចូលរួមដោះស្រាយបញ្ហាប្រឈមផ្នែកការទូត និងគាំទ្រឯករាជ្យភាព តម្លៃ សន្តិសុខ និងស្ថិរភាពរបស់ចិន។ បន្ថែមពីនេះ លោក ស៊ី ក៏បានសរសើរលោក ជាំង ថាមានភាពអង់អាចក្នុងការសម្រេចចិត្ត និងអនុវត្តគំនិតទ្រឹស្តីថ្មីក្នុងគ្រាដ៏សំខាន់។ ក្រៅពីនេះ លោក ស៊ី ក៏បានអំពាវនាវឱ្យប្រទេស និងបក្សកុម្មុយនីស្តស្នងឆន្ទៈ និងប្រើកេរដំណែលរបស់លោក ជាំង យកទៅសរសេរក្នុងជំពូកថ្មីរបស់សង្គមនិយមជាមួយលក្ខណៈសម្បត្តិចិន៕	ថ្លែងនៅពិធីបុណ្យសពថ្នាក់ជាតិរបស់លោក ជាំង ហ្សេមីន ប្រធានាធិបតីចិន ស៊ី ជិនភីង នៅថ្ងៃទី៦ ខែធ្នូ អរគុណដល់អតីតមេដឹកនាំចិនរូបនេះដែលបានកាច់ចង្កូតប្រទេស ក៏ដូចជាបក្សកុម្មុយនីស្តចិនឆ្លងផុតស្ថានភាពនយោបាយដ៏អាក្រក់ ហើយកែទម្រង់សេដ្ឋកិច្ចប្រទេសឱ្យរីកចម្រើន។
សម្រាប់ជ័យជម្នះនេះ ជាការប្រកួតអន្តរជាតិដំបូងបង្អស់សម្រាប់រុស្ស៊ី បន្ទាប់ពីត្រូវបានហាមឃាត់ប្រកួតនានា ក្រោយពេលប្រទេសមួយនេះ បានចូលលុកលុយប្រទេសអ៊ុយក្រែន តាំងពីឆ្នាំមុនមក។ រុស្ស៊ីត្រូវបានសហព័ន្ធបាល់ទាត់អឺរ៉ុប (UEFA) និងសហព័ន្ធបាល់ទាត់អន្តរជាតិ (FIFA) ហាមឃាត់មិនឱ្យចូលរួមប្រកួតព្រឹត្តិការណ៍បាល់ទាត់អន្តរជាតិនានា មិនថាក្រុមជម្រើសជាតិកម្រិតណា និងក្លិបទាំងអស់ផងដែរ។ ក្រោយត្រូវបាន UEFA ហាមឃាត់ពីការប្រកួត សហព័ន្ធបាល់ទាត់រុស្ស៊ី (RFU) ធ្លាប់បានបង្ហាញបំណងងាកទៅកាន់ការប្រកួតក្នុងពានរង្វាន់ទ្វីបអាស៊ី របស់សហព័ន្ធបាល់ទាត់អាស៊ី (AFC) វិញ ប៉ុន្តែ RFU បានសម្រេចចិត្តទម្លាក់ចោលវិញ។ កីឡដ្ឋាន Gazprom Arena របស់ក្លិប Zenit St Peterburg កាលពីឆ្នាំមុន គឺជាទីតាំងត្រូវរៀបចំការប្រកួតពានរង្វាន់ Champions League វគ្គផ្តាច់ព្រ័ត្រ ប៉ុន្តែ UEFA បានសម្រេចផ្លាស់ប្តូរទីតាំងទៅកាន់ប្រទេសបារាំងវិញ ក្រោយរុស្ស៊ីវាយលុកចូលអ៊ុយក្រែន។ ចាប់តាំងពីការលុកលុយអ៊ុយក្រែនមក ក្រុមបាល់ទាត់បុរសរុស្ស៊ីបានលេងក្នុងការប្រកួតមិត្តភាពចំនួន ៤លើករួចមកហើយ ប៉ុន្តែសុទ្ធសឹងតែការប្រកួតក្រៅទឹកដី ។ ការប្រកួតកាលពីខែកញ្ញាឆ្នាំ ២០២២ រុស្ស៊ីបានប្រកួតយកឈ្នះ កៀហ្ស៊ីស៊ីស្ថាន ២-១ មុនពេលស្មើ តាហ្ស៊ីគឺស្ថាន, អ៊ូសបេគីស្ថាន និងអ៊ីរ៉ង់។ ចំណែកក្រុមបាល់ទាត់នារីរុស្ស៊ីវិញ ចាប់តាំងពីខែកុម្ភៈ ឆ្នាំ ២០២២ មកដល់ពេលនេះ ពួកគេក៏មានដែលស្គាល់រស់ជាតិការប្រកួតក្នុងទឹកដីម្តងណាឡើយ៕	ក្រុមបាល់ទាត់ជម្រើសជាតិបុរសរុស្ស៊ី ឈ្នះការប្រកួតមិត្តភាពអន្តរជាតិជាមួយក្រុមភ្ញៀវអ៊ីរ៉ាក់ក្នុងទីក្រុង St Peterburg ដោយលទ្ធផល ២-០ ។ កីឡាករ Anton Miranchuk និង Sergei Pinyaev ស៊ុតម្នាក់ ១គ្រាប់ជួយរុស្ស៊ីយកឈ្នះការប្រកួត។
វចនានុក្រុមសម្តេចព្រះសង្ឃរាជ ជួន ណាត បានពន្យល់ពាក្យ «ខ្នុរ»មានន័យថា ជាឈ្មោះឈើ ដំណាំមួយប្រភេទ មានផ្លែជាអាហារ ផ្លែមានពណ៌លឿង ដែលមានគ្រាប់អាចបរិភោគបាន។ ខ្នុរមានច្រើនប្រភេទ គឺខ្នុរណាំង(សាច់រឹង), ខ្នុរបាយស្រា(សាច់ជ្រាយជាដើម)។ នៅមានពាក្យមួយចំនួនផ្សេងទៀត ដែលសាធារណជន និយាយខុសពីការសរសេរ គឺ «តុ»តែនិយាយថា «តុក»ទៅវិញ។ ដើម្បីប្រើប្រាស់ពាក្យពេចន៍អក្សរសាស្ត្រខ្មែរឲ្យបានត្រឹមត្រូវ គួរគប្បីកែប្រែទម្លាប់មកប្រើប្រាស់ពាក្យដែលមាននៅក្នុងវចនានុក្រមខ្មែរវិញទើបត្រឹមត្រូវ៕	ភាគច្រើនសាធារណជនទូទៅនិយមនិយាយពាក្យ«ខ្នោរ»ដោយជំនួសពាក្យ «ខ្នុរ»ទៅវិញ។ ការពិតពាក្យ«ខ្នោរ»មិនមានក្នុងវចនានុក្រមសម្តេចព្រះសង្ឃរាជ ជួន ណាតឡើយ។ ពាក្យដែលត្រឹមត្រូវគឺ «ខ្នុរ»។ ទោះបីពាក្យ «ខ្នុរ»មានក្នុងវចនានុក្រមខ្មែរក្តី ក៏សាធារណជននៅតែទម្លាប់និយាយ«ខ្នោរ»នេះធ្លាប់មាត់ តាំងពីបូរាណកាលយូរមកហើយ។
កិច្ចព្រមព្រៀងលម្អិតដែលមាន ប្រាំមួយទំព័រ ភាគីទាំងអស់នឹងបង្កកប្រតិបត្តិការប្រយុទ្ធយ៉ាងហោចណាស់ប្រាំថ្ងៃ ខណៈដែល ចំណាប់ខ្មាំង ៥០ នាក់ និងច្រើនជាងនេះ ត្រូវបានដោះលែងជាក្រុមតូចៗរៀងរាល់ ២៤ ម៉ោង ។ ក្រុមហាម៉ាស់បានចាប់ចំណាប់ខ្មាំងប្រហែល ២៤០ នាក់ក្នុងអំឡុងពេលនៃការវាយលុក របស់ខ្លួនកាលពីថ្ងៃទី៧ ខែតុលានៅអ៊ីស្រាអែលដែលបានសម្លាប់មនុស្សប្រមាណ ១ ២០០ នាក់។ ការឃ្លាំមើលពីអាកាស នឹងត្រួតពិនិត្យចលនានៅ ដីគោក នឹងជួយប៉ូលិសក្នុងការផ្អាកសកម្មភាពក្នុងរយៈពេល ៥ ថ្ងៃនេះ ខណៈក៏មានបំណង អនុញ្ញាតឱ្យមានជំនួយមនុស្សធម៌ហូរចូលយ៉ាងច្រើនផងដែរ។ ទាំងសេតវិមាន និង ការិយាល័យនាយករដ្ឋមន្ត្រីអ៊ីស្រាអែលមិនបានអធិប្បាយអ្វីឡើយលើរបាយការណ៍ខាងលើ។ គួរបញ្ជាក់ថា ការដោះលែងចំណាប់ខ្មាំងអាចចាប់ផ្តើមក្នុងរយៈពេលប៉ុន្មានថ្ងៃខាងមុខនេះ បើយោងតាមបុគ្គោលដែលបានដឹងពីកិច្ចព្រមព្រៀង៕	អ៊ីស្រាអែល អាម៉េរិក និង ក្រុមហាម៉ាសបានធ្វើ កិច្ចព្រមព្រៀងបណ្តោះអាសន្នដើម្បីដោះលែងស្ត្រី និង កុមាររាប់សិបនាក់ដែលត្រូវបានចាប់ជាចំណាប់ខ្មាំងនៅតំបន់កាហ្សាជាថ្នូរនឹងការផ្អាករយៈ ពេលប្រាំថ្ងៃក្នុងការប្រយុទ្ធគ្នា។ នេះបើតាម កាសែត Washington Post នៅថ្ងៃទី១៨ ខែវិច្ឆិកា។
ក្រសួងពាណិជ្ជកម្ម គ្រោងចុះបញ្ជីម៉ាកសមូហភាព «ដូងខ្ទិះបាត់ដំបង» បន្ទាប់ពីមើលឃើញថា ដំណាំនេះមានលក្ខណៈពិសេស និងមានសក្តានុពលផ្សារភ្ជាប់វិស័យទេសចរណ៍ ក៏ដូចជាអាចស្រូបទាញការវិនិយោគផ្នែកឧស្សាហកម្មចំណីអាហារមកកាន់កម្ពុជា។ នេះជាការបញ្ជាក់របស់ លោក សួន វិជ្ជា ប្រធានលេខាធិការដ្ឋាន នៃគណៈកម្មាធិការជាតិគ្រប់គ្រងកម្មសិទ្ធិបញ្ញា និងជាប្រធាននាយកដ្ឋានកម្មសិទ្ធិបញ្ញា នៃក្រសួងពាណិជ្ជកម្ម ក្នុងសិក្ខាសាលាពិគ្រោះយោបល់ ស្តីពីការកសាងកេរ្តិ៍ឈ្មោះម៉ាកសមូហភាព «ដូងខ្ទិះបាត់ដំបង» កាលពីថ្ងៃទី៧ ខែកុម្ភៈ នៅខេត្តបាត់ដំបង។ នាយកដ្ឋានកម្មសិទ្ធិបញ្ញា បានស្រង់ប្រសាសន៍របស់ លោក សួន វិជ្ជា មកចុះផ្សាយនៅក្នុងទំព័រហ្វេសប៊ុករបស់ខ្លួនថា ការសម្រេចជ្រើសរើស«ដូងខ្ទិះបាត់ដំបង» ចុះបញ្ជីម៉ាកសមូសហភាពនេះ គឺដើម្បីជំរុញផលិតកម្មកសិកម្ម ទៅជាកសិពាណិជ្ជកម្មដែលអាចផ្គត់ផ្គង់បរិមាណច្រើន។ បើតាមលោក សួន វិជ្ជា ក្រសួងក៏មានបំណងលើកកម្ពស់កសិឧស្សាហកម្ម ដោយជំរុញការកែច្នៃ ដើម្បីផ្តល់នូវតម្លៃបន្ថែមខ្ពស់ និងពិពិធកម្មទំនិញច្រើនមុខ ពីផលិតផលគោលមួយមុខ ដូចជាកែច្នៃដូងខ្ទិះ ទៅជាផលិតផលកំប៉ុងជាដើម។ មិនតែប៉ុណ្ណោះ ក្រសួង ក៏ចង់ជំរុញឱ្យមានការកែច្នៃតំបន់ផលិតកម្មដាំដុះ ទៅជាគោលដៅទេសចរណ៍បែបកសិ-ទេសចរណ៍ ដែលអាចបង្កើត ការងារ និងបង្កើនចំណូលបន្ថែមដល់ប្រជាពលរដ្ឋមូលដ្ឋានដែរ។ «ការកសាងម៉ាកសមូហភាពដូងខ្ទិះបាត់ដំបងនេះ ក៏នឹងរួមចំណែកកែប្រែផលិតផលដូងខ្ទិះបាត់ដំបង ពីផលិតផលសាមញ្ញ ទៅជាផលិតផលតំណាងកម្ពុជានៅបរទេស ងាយស្រួលផ្សព្វផ្សាយក្នុងពិព័រណ៍ពាណិជ្ជកម្ម និងប្រើប្រាស់បង្ហាញក្នុងការទូតម្ហូបអាហារ (Food Diplomacy) ដើម្បីផ្សារភ្ជាប់ជាមួយវប្បធម៌ម្ហូបអាហាររបស់ប្រជាជនកម្ពុជា»។ នេះជាការបញ្ជាក់បន្ថែមរបស់ ប្រធាននាយកដ្ឋានកម្មសិទ្ធិបញ្ញា នៃក្រសួងពាណិជ្ជកម្ម ដោយ លោក សួន វិជ្ជា បានអះអាងថា ក្រៅពី«ដូងខ្ទិះបាត់ដំបង» ក្រសួងពាណិជ្ជកម្ម គ្រោងចុះបញ្ជីម៉ាកសមូហភាពពលើដំណាំ«ក្រូចពោធិ៍សាត់» «នំបញ្ចុកសៀមរាប» និង«ចម្លាក់ប្រាក់ស្ពាន់ខេត្តកណ្តាល» នាពេលខាងមុខដែរ។ បច្ចុប្បន្ន ផលិតផលដែលត្រូវបានក្រសួងពាណិជ្ជកម្មចុះបញ្ជីម៉ាកសមូហភាពមានដូចជា«គុយទាវភ្នំពេញ» «អំបុកកំពង់ធំ» និង«អង្ករព្រះវិហារ»។ ក្រៅពីផលិតផលម៉ាកសមូហភាព កន្លងមកក្រសួងពាណិជ្ជកម្ម បានចុះបញ្ជីម៉ាកសម្គាល់ភូមិសាស្ត្រទំនិញសក្តានុពលមួយចំនួន ដូចជាម្រេចកំពត ស្ករត្នោតកំពង់ស្ពឺ ក្រូចថ្លុងកោះទ្រង់ និងទឹកឃ្មុំព្រៃមណ្ឌលគិរីផងដែរ។ ប្រធាននាយកដ្ឋានកម្មសិទ្ធិបញ្ញា ឱ្យដឹងទៀតថា មានផលិតផលមួយចំនួនទៀត ដែលក្រសួងគ្រោងចុះបញ្ជីម៉ាកសម្គាល់ភូមិសាស្ត្រទំនិញដែរ គឺ«អំបិល និងផ្កាអំបិលកំពត» «ទឹកត្រីកំពត» និង«បង្កងតាកែវ»។ បើតាមលោក សួន វិជ្ជា ផលិតផលសម្គាល់ភូមិសាស្ត្រ និងសមូហភាពទាំងនេះ មិនត្រឹមតែមានតម្លៃខ្ពស់នៅលើទីផ្សារក្នុងស្រុក និងក្រៅប្រទេសនោះទេ ប៉ុន្តែផលិតទាំងនោះ បានក្លាយជាចំណែកមួយក្នុងការផ្សព្វផ្សាយសក្តានុពលទេសចរណ៍ និងប្រវត្តិសាស្ត្ររបស់កម្ពុជា ក៏ដូចជាផ្សព្វផ្សាយវប្បធម៌ប្រពៃណី ទំនៀមទម្លាប់របស់ពលរដ្ឋកម្ពុជា នៅលើឆាកអន្តរជាតិ៕	ភ្នំពេញ៖ ក្រសួងពាណិជ្ជកម្ម គ្រោងចុះ ដូងខ្ទិះបាត់ដំបង ក្នុងបញ្ជីម៉ាកសមូហភាព។ ក្រៅពីដូងខ្ទិះ ក្រសួង ក៏បង្ហើបគម្រោងចុះបញ្ជីសមូហភាពលើ ក្រូចពោធិ៍សាត់ នំបញ្ចុកសៀមរាប និងចម្លាក់ប្រាក់ស្ពាន់ខេត្តកណ្តាលផងដែរ។ បច្ចុប្បន្ន នាយកដ្ឋានកម្មសិទ្ធិបញ្ញា នៃក្រសួងពាណិជ្ជកម្ម បានចុះបញ្ជីម៉ាកសមូហភាព «គុណទាវភ្នំពេញ» «អំបុកកំពង់ធំ» និង«អង្ករព្រះវិហារ» ហើយផលិតទាំងនេះ បានរួមចំណែកផ្សព្វផ្សាយសក្តានុពលទេសចរណ៍ និងប្រវត្តិសាស្ត្ររបស់ខេត្ត វប្បធម៌ប្រពៃណី ទំនៀមទម្លាប់ប្រជាពលរដ្ឋកម្ពុជា នៅលើឆាកអន្តរជាតិ។
កីឡាករ យ៉ុង ម៉េងលី ជាម្ចាស់មេដាយមាសដំបូងរបស់កម្ពុជា មួយថ្ងៃបន្ទាប់ពីអត្តពលិកល្បុក្កតោរូបនេះ ដណ្តើមបានមេដាយប្រាក់។ គិតត្រឹមល្ងាចថ្ងៃចន្ទ ទី២ ខែធ្នូ ម្ចាស់ផ្ទះហ្វីលីពីន ឈ្នះមេដាយសរុបដល់ទៅ ៧១ (មាស៣៨ ប្រាក់២០ និងសំរឹទ្ធ១៣) តាមដោយវៀតណាម ម៉ាឡេស៊ី ឥណ្ឌូណេស៊ី និងថៃ។ សិង្ហបុរីទើបទទួលបានមេដាយមាស៣ ខណៈកម្ពុជា និងព្រុយណេ មានមេដាយមាស១រៀងៗខ្លួន។ មីយ៉ាន់ម៉ា ទើបរកបានប្រាក់៥ និងសំរឹទ្ធ១៤ ឡាវរក្សាមេដាយសំរឹទ្ធ២ ខណៈទីម័រខាងកើត មិនទាន់មានឈ្មោះក្នុងបញ្ជីមេដាយឡើយ។ មេដាយដែលកម្ពុជាទទួលបានរួមមាន៖ កីឡា Arnis៖ មាស ១ ប្រាក់២ និងសំរឹទ្ធ១៣ -កីឡាករ យ៉ុង ម៉េងលី មាស១ ប្រាក់១ -កីឡាការិនី ស៊ីវ័ន្ត សូនីតា ប្រាក់១ សំរឹទ្ធ១ -កីឡាការិនី បូ ចន្ធី សំរឹទ្ធ២ -កីឡាការិនី យស់ សញ្ចនា សំរឹទ្ធ២ -កីឡាការិនី ខៀវ ចិន្តារ័ត្ន សំរឹទ្ធ២ -កីឡាករ ឌឹប ង៉ែត សំរឹទ្ធ២ -កីឡាករ មឿន ប៊ុនលី សំរឹទ្ធ២ -កីឡាករ សុខ ឈុន សំរឹទ្ធ២ កីឡាសីប៉ាក់តាក្រ (សីដក់)៖ -ក្រុមបុរស (នុត វិសាល, ហេង រ៉ាវុធ, ហួត សុវុត្ថា) ប្រាក់១	នារយៈពេល២ថ្ងៃដំបូង ក្រុមកីឡាកម្ពុជាដណ្តើមបានមេដាយសរុប១៧ ក្នុងនោះមាន មាស១ ប្រាក់៣ និងសំរឹទ្ធ១៣ ពីព្រឹត្តិការណ៍កីឡាស៊ីហ្គេម លើកទី៣០នៅប្រទេសហ្វីលីពីន។ លើកឡើងតែមេដាយប្រាក់១ពីកីឡាសីប៉ាក់តាក្រ (សីដក់) មេដាយផ្សេងទៀតសុទ្ធតែទទួលបានពីប្រទេសកីឡាប្រពៃណីហ្វីលីពីន Arnis។
ប្រសិនបើដំណើរការចាក់វ៉ាក់សាំងកូវីដ-១៩ នៅតែរក្សាបានតួលេខជាង ១០ម៉ឺននាក់ជារៀងរាល់ថ្ងៃ នោះក្នុងមួយខែ កម្ពុជានឹងអាចចាក់វ៉ាក់សាំងដល់ពលរដ្ឋប្រមាណ ៣លានដុល្លារ ឬស្មើនឹង៣០ភាគរយ នៃផែនការសរុប១០លាននាក់។ បើដូច្នេះមែនរយៈពេល ២ខែ ទៀត កម្ពុជានឹងអាចសម្រេចបាន នូវផែនការចាក់វ៉ាក់សាំង ១០០ភាគរយ ដល់ពលរដ្ឋ ក៏ប៉ុន្តែក៏ទាល់តែមានវ៉ាក់សាំងកូវីដ-១៩ គ្រប់គ្រាន់ដែរ។ ពាក់ព័ន្ធនឹងការផែនការចាក់វ៉ាក់សាំងនេះ ប្រសាសន៍ កាលពីថ្ងៃទី១កក្កដា សម្តេច ហ៊ុន សែន ប្រមុខរដ្ឋាភិបាលកម្ពុជា កម្ពុជានឹងអាចចាក់វ៉ាក់សាំង ដល់ពលរដ្ឋទាំង១០លានដុល្លារ នៅក្នុងវិច្ឆិកា ឆ្នាំ២០២១។ បច្ចុប្បន្នកម្ពុជា មានវ៉ាក់សាំងបង្ការជំងឺកូវីដ-១៩ សម្រាប់ចាក់ប្រជាពលរដ្ឋ ចំនួន ១១,០២៤,០០០ដូស ក្នុងនោះវ៉ាក់សាំងកូវីដ-១៩របស់ស៊ីណូវ៉ាក់ ៧,៥លានដូស, ស៊ីណូហ្វាម៣,២លានដូស និងវ៉ាក់សាំងកូវីដ-១៩ ប្រភេទ Covishield របស់ក្រុមហ៊ុន Astra Zineca ចំនួន៣២៤,០០០ដូស។ ជាមួយគ្នានេះ សម្តេច នាយករដ្ឋមន្ត្រីហ៊ុន សែន បានប្រកាសនៅថ្ងៃម្សិលមិញដែរថា នៅសប្តាហ៍ក្រោយនេះ កម្ពុជានឹងទទួលបានវ៉ាក់សាំងបង្ការជំងឺកូវិដ-១៩ ចំនួន ៥លានដូសបន្ថែមទៀត។ តាមសម្តេចនាយករដ្ឋមន្ត្រី វ៉ាក់សាំងបង្ការជំងឺកូវីដ-១៩ ចំនួន១លានដុល្លារ របស់ក្រុមហ៊ុនស៊ីណូហ្វាម នឹងមកដល់នៅថ្ងៃទី៦កក្កដា ខណៈវ៉ាក់សាំង៤លានដូសទៀត នឹងមកដល់នៅថ្ងៃទី១០កក្កដា ក្នុងនោះមាន៣លានដូស ជាវ៉ាក់សាំងរបស់ក្រុមហ៊ុនស៊ីណូវ៉ាក់ និង១លានដូស ជាវ៉ាក់សាំងរបស់ក្រុមហ៊ុន ស៊ីណូហ្វាម។ អត្ថបទទាក់ទង កម្ពុជានឹងទទួលបានវ៉ាក់សាំងកូវីដ-១៩ ចំនួន៥លានដូសទៀត នៅខែកក្កដា សូមជម្រាបដែរថា បច្ចុប្បន្នមានរាជធានី-ខេត្ត ជាង១០ហើយ ដែលបានបើកយុទ្ធនាការចាក់វ៉ាក់សាំងកូវីដ-១៩ ដល់ពលរដ្ឋ ដែលរួមមានរាជធានីភ្នំពេញ, ខេត្តកណ្តាល, ព្រះសីហនុ , កោះកុង, តាកែវ, កំពង់ស្ពឺ, ស្វាយរៀង, កំពង់ចាម, ត្បូងឃ្មុំ, កំពង់ឆ្នាំង, ពោធិ៍សាត់ និងខេត្តបន្ទាយមានជ័យ។ ក្នុងចំណោមរាជធានី-ខេត្តទាំងនេះ មានតែរាជធានីភ្នំពេញ ខេត្តកណ្តាល និងកំពង់ស្ពឺទេ ដែលបើកយុទ្ធនាការចាក់វ៉ាក់សាំងកូវីដ-១៩ ក្នុងក្របខណ្ឌទូទាំងរាជធានី-ខេត្ត៕	ភ្នំពេញ ពលរដ្ឋនៅកម្ពុជាចំនួន ៤,៣០៤,៥៧២នាក់ហើយ បានចាក់វ៉ាក់សាំងបង្ការជំងឺកូវីដ-១៩ គិតត្រឹមថ្ងៃទី១ កក្កដា ដែលស្មើនឹងជាង៤៣ភាគរយ នៃផែនការសរុប ១០លាននាក់។ ជាមធ្យម មានពលរដ្ឋជាង១០ម៉ឺននាក់ បានទទួលវ៉ាក់សាំងបង្ការ ជារៀងរាល់ថ្ងៃ ឬស្មើនឹង១ភាគរយ។ នេះបើតាមរបាយការណ៍អ្នកចាក់វ៉ាក់សាំងបង្ការជំងឺកូវីដ-១៩ របស់ក្រសួងសុខាភិបាល ដែលបានឱ្យទៀតថា ក្នុងចំណោមអ្នកដែលបានទទួលវ៉ាក់សាំងសរុប មានជាង៣១ភាគរយ បានចាក់វ៉ាក់សាំងដូសទី២។
សម្ដេច ស ខេង ដែលជាប្រធានគណៈកម្មាធិការជាតិសុវត្ថិភាពចរាចរណ៍ផ្លូវគោក មានប្រសាសន៍ថា ច្បាប់ស្ដីពីចរាចរណ៍ផ្លូវគោកចាស់ បានឆ្លងកាត់ដំណាក់កាលនៃការអនុវត្តជាបន្តបន្ទាប់ទៅតាមការប្រែប្រួលក្នុងសង្គមកម្ពុជា និងបានឆ្លងកាត់ការធ្វើវិសោធនកម្មជាច្រើនលើក។ បើតាមសម្តេចរដ្ឋមន្រ្តី ដោយសារការសិក្សាបានរកឃើញថា ច្បាប់ចរាចរណ៍ ដែលកំពុងស្ថិតក្នុងការអនុវត្តសព្វថ្ងៃ មានមាត្រាជាចម្រើន ដែលត្រូវធ្វើវិសោធនកម្ម ទើបសម្ដេច ស្នើទៅប្រមុខរាជរដ្ឋាភិបាល សុំសរសេរសេចក្តីព្រាងច្បាប់ចរចារណ៍នេះសាជាថ្មីឡើងវិញតែម្តង។ សម្តេច ស ខេង ដឹកនាំកិច្ចប្រជុំពិនិត្យសេចក្តីព្រាងច្បាប់ចរាចរណ៍ថ្មិ។ លោក តូច ចាន់កុសល រដ្ឋលេខាធិការក្រសួងសាធារណការ និងជាប្រធានក្រុមការងារតាក់តែងសេចក្តីព្រាងច្បាប់ចរាចរណ៍ថ្មី បានរាយការណ៍ជូនអង្គប្រជុំថា ក្នុងចំណោមខ្លឹមសារសំខាន់ៗ សេចក្ដីព្រាងច្បាប់នេះ ក៏មានចែងផងដែរ អំពីការកំណត់ប្រភេទបទល្មើសចរាចរណ៍ច្បាស់លាស់ ដើម្បីឲ្យការអនុវត្តវត្តច្បាប់មានភាពប្រសើរឡើង។ លោក បន្តថា ក្រុមការងារ បានបើកកិច្ចប្រជុំ២២លើក រហូតឈានទៅតាក់តែងបានសេចក្ដីព្រាងច្បាប់ថ្មីនាពេលនេះ។ សម្ដេច ស ខេង អរគុណលោក តូច ចាន់កុសល ដែលបានដឹកនាំក្រុមការងារអន្តរក្រសួង ក្នុងរៀបចំកិច្ចប្រជុំជាច្រើនលើក រហូតឈានទៅសម្រេចបានសេចក្ដីព្រាងច្បាប់ជាបឋមក្នុងដំណើរការបង្កើតច្បាប់ចរាចរណ៍ថ្មីនេះ។ សូមបញ្ជាក់ ច្បាប់ចរាចរណ៍ចាស់ មានជិត១០០មាត្រា ហើយត្រូវបានប្រកាសឲ្យប្រើប្រាស់ នៅឆ្នាំ២០០៧៕ អត្ថបទទាក់ទង កម្ពុជា តាក់តែងច្បាប់ចរាចរណ៍ឡើងវិញ ដើម្បីកាត់បន្ថយគ្រោះថ្នាក់ចរាចរាណ៍ «ឲ្យនៅតិចបំផុត»	រដ្ឋាភិបាលកម្ពុជា កំពុងរៀបចំតាក់តែងសេចក្ដីព្រាងច្បាប់ស្ដីពីចរាចរណ៍ផ្លូវគោកសាជាថ្មីឡើងវិញ ដោយកិច្ចការនេះ គឺជាបន្ទុករួមគ្នារបស់ក្រសួងមហាផ្ទៃ និងក្រសួងសាធារណការ។ សម្តេច ស ខេង ឧបនាយករដ្ឋមន្រ្តី-រដ្ឋមន្រ្តីក្រសួងមហាផ្ទៃ បានដឹកនាំកិច្ចប្រជុំ នាព្រឹកថ្ងៃទី២៥ ខែវិច្ឆិកា ឆ្នាំ២០២២នេះ ដើម្បីពិនិត្យសេចក្តីព្រាងច្បាប់នេះ ជាមួយលោក ស៊ុន ចាន់ថុល ទេសរដ្ឋមន្រ្តី-រដ្ឋមន្រ្តីក្រសួងសាធារណការ និងដឹកជញ្ជូន បូករួមទាំងមន្រ្តីបច្ចេកទេសផ្សេងទៀត។
លោក David Beasleyប្រធានកម្មវិធីស្បៀងអាហារពិភពលោក បានថ្លែងប្រាប់ក្រុមប្រឹក្សាសន្តិសុខអង្គការសហប្រជាជាតិកាលពីថ្ងៃអង្គារថា សង្គ្រាមជាងមួយខែបានធ្វើឲ្យអ៊ុយក្រែនប្រែក្លាយពី «ជង្រុកស្បៀងអាហាររបស់ពិភពលោក ទៅជាទីកន្លែងមានមនុស្សតម្រៀបជួរទទួលស្បៀងវិញ»។ លោកបានប្រាប់ក្រុមប្រឹក្សាសន្តិសុខថា គ្រាប់ធញ្ញជាតិ៥០%ដែលអង្គការរបស់លោកទិញដើម្បីចិញ្ចឹមមនុស្ស១២៥លាននាក់នៅជុំវិញពិភពលោក គឺទិញមកពីប្រទេសអ៊ុយក្រែន ហើយបានព្រមានថាអង្គការរបស់លោកនឹងត្រូវចាប់ផ្តើមកាត់បន្ថយការចែកចាយស្បៀងអាហារនៅតំបន់ដែលមានជម្លោះដូចជាយេម៉ែនជាដើម ដែលមានការកាត់បន្ថយអស់ពាក់កណ្តាលរួចហើយ ដោយសារការឡើងថ្លៃស្បៀងអាហារ ប្រេងសាំងនិងការដឹកជញ្ជូន។ លោក Beasley ថ្លែងថា អ៊ុយក្រែននិងរុស្ស៊ីរួមគ្នាផលិតស្រូវសាលី៣០ភាគរយ សម្រាប់ពិភពលោក ហើយថាប្រទេស អេហ្ស៊ីប និងលីបង់ ទិញគ្រាប់ធញ្ញជាតិជាង៨០ភាគរយពីអ៊ុយក្រែន។ លោក Beasley បានប្រាប់ក្រុមប្រឹក្សាសន្តិសុខថាសង្គ្រាមបានបង្ខំឲ្យកសិករអ៊ុយក្រែនចូលប្រយុទ្ធក្នុងសមរភូមិ ហើយមិនអាចថែទាំស្រែចម្ការនៅរដូវដាំដុះបានទេ។ លោកក៏បានថ្លែងផងដែរថា កសិករអ៊ុយក្រែន កំពុងជួបបញ្ហាកង្វះខាតជី មកពីប្រទេសបេឡារុសនិងរុស៊្សី ដែលអាចធ្វើឲ្យខូចខាតផលដំណាំរបស់ខ្លួនប្រមាណ៥០%។ លោកថាសង្គ្រាមនឹងបង្កើតមហន្តរាយបន្ថែមពីលើមហន្តរាយមួយទៀត បើសិនជានៅតែបន្ត ហើយនឹងនាំឲ្យមានការអត់អាហារ អស្ថិរភាពក្នុងប្រទេសជាច្រើន ព្រមទាំងនឹងនាំឲ្យមានការធ្វើចំណាកស្រុកខ្នាតធំទៀតផង។ លោកថ្លែងថា «អ្វីដែលយើងមិនចង់ធ្វើក្នុងនាមកម្មវិធីស្បៀងអាហារពិភពលោកនោះ គឺយកចំណីអាហារពីកុមារដែលត្រូវការចំណីអាហារ ទៅឲ្យកុមារដែលអត់ឃ្លានដដែល»។ លោកស្រីអនុរដ្ឋមន្ត្រីការបរទេសសហរដ្ឋអាមេរិក Wendy Sherman បានស្តីបន្ទោសស្ថានការណ៍នេះទៅលើប្រធានាធិបតីរុស្ស៊ី Vladimir Putin។ លោកស្រីថ្លែងថា កងកម្លាំងរុស្ស៊ីបានបំផ្លាញនាវាស៊ីវិលដែលដឹកទំនិញពីបណ្តាកំពង់ផែនៅសមុទ្រខ្មៅ ហើយបានចោទកងទ័ពជើងទឹករុស្ស៊ី ថាបានរាំងខ្ទប់ការចេញចូលនៅតាមកំពង់ផែអ៊ុយក្រែន ដើម្បីមិនឲ្យមានការនាំគ្រាប់ធញ្ញជាតិចេញទៅក្រៅប្រទេស។ ក៏ប៉ុន្តែលោកឯកអគ្គរដ្ឋទូតរុស្ស៊ីប្រចាំអង្គការសហប្រជាជាតិ Vassily Nebenzia បានស្តីបន្ទោសការឡើងថ្លៃស្បៀងអាហារទៅលើ «ការដាក់ទណ្ឌកម្មយ៉ាងភិតភ័យ» លើប្រទេសរបស់លោក ដោយសហរដ្ឋអាមេរិកនិងបស្ចឹមប្រទេស។ លោក Nebenzia ថ្លែងថាកងទ័ពជើងទឹករុស្ស៊ីបានបង្កើតច្រករបៀងមនុស្សធម៌ ដើម្បីអនុញ្ញាតឲ្យនាវាចេញពីបណ្តាកំពង់ផែអ៊ុយក្រែន៕	ប្រធានកម្មវិធីស្បៀងអាហារពិភពលោករបស់អង្គការសហប្រជាជាតិ (WFP) ថ្លែងថាការឈ្លានពានរបស់រុស្ស៊ីចូលប្រទេសអ៊ុយក្រែន អាចនាំឲ្យមានវិបត្តិស្បៀងអាហារធ្ងន់ធ្ងរបំផុតចាប់តាំងពីសង្គ្រាមលោកលើកទី២មក។
ក្រុមកីឡាករជម្រើសជាតិអាយុក្រោម១៦ឆ្នាំកម្ពុជា បានរក្សាកំណត់ត្រាយ៉ាងល្អលើហ្វីលីពីន បន្ទាប់ពីពួកគេបន្តយកឈ្នះ ៥-១ លើហ្វីលីពីន នាការប្រកួតដណ្តើមពានរង្វាន់ AFF U16 Championship 2018 កាលពីថ្ងៃទី៣១ ខែកក្កដា ឆ្នាំ២០១៨ នៅភាគខាងជើងខេត្ត Java ប្រទេសឥណ្ឌូណេស៊ី។ ជ័យជម្នះកម្ពុជា សម្រេចដោយកីឡាករ គី រីណា ពីរគ្រាប់ និងរួមចំណែកម្នាក់មួយគ្រាប់ពីកីឡាករ មិត្ត សាម៉ែល, លីន ដារាដេវីឌ និង ប៊ុនធឿន ប៊ុនណារុង ខណៈ Renard Robert Lopez Yu សម្រេចគ្រាប់បាល់សម្រាប់ហ្វីលីពីន។ កីឡាករ អាត អូនតូច គ្រប់គ្រងបាល់ក្នុងជំនួបជាមួយហ្វីលីពីន គិតតាំងពីឆ្នាំ២០០២ នៃការបង្កើតពានរង្វាន់កម្រិតយុវជនអាស៊ីអាគ្នេយ៍ នេះជាជ័យជម្នះលើកទី៥ហើយ ពោលគឺកម្ពុជាធ្លាប់យកឈ្នះហ្វីលីពីន៤លើករួចមកហើយ។ នៅឆ្នាំ២០០២ ដែលម៉ាឡេស៊ី និងឥណ្ឌូណេស៊ីធ្វើម្ចាស់ផ្ទះ កម្ពុជាយកឈ្នះហ្វីលីពីន ១-០ មុនបន្តយកឈ្នះ ២-១ នៅឆ្នាំ២០១១ លើទឹកដីឡាវ។ បន្ទាប់មកនៅឆ្នាំ២០១៥ កម្ពុជាបានបន្តយកឈ្នះក្នុងលទ្ធផល ១-០ លើទឹកដីខ្លួន និងឆ្នាំ២០១៧ នៅប្រទេសថៃ កម្ពុជាបានលត់ហ្វីលីពីនក្នុងលទ្ធផល ៤-០។ សម្រាប់់ការប្រកួតពូល A នេះដែរ ម្ចាស់ផ្ទះឥណ្ឌូណេស៊ីបានយកឈ្នះមីយ៉ាន់ម៉ាយ៉ាងប្រផិតប្រផើយ ២-១ ដើម្បីបន្តឈរកំពូលតារាងបណ្តោះអាសន្នមាន៦ពិន្ទុ។ ចំណែកក្រុមវៀតណាមបានយកឈ្នះទីម័រខាងកើតក្នុងលទ្ធផល ៤-០ ដើម្បីឈរលេខរៀងទី២ក្នុងតារាងមាន៦ពិន្ទុ។ សម្រាប់ជំនួបបន្ទាប់នៅថ្ងៃទី២ ខែសីហា កម្ពុជាត្រូវប្រជែងតទល់ជាមួយទីម័រខាងកើតនៅម៉ោង៣:៣០នាទីរសៀល នាកីឡដ្ឋានGelora Joko Samudro Stadium ខណៈហ្វីលីពីនជួបមីយ៉ាន់ម៉ានៅកីឡដ្ឋាន Gelora Delta Stadium។ ចំណែកម្ចាស់ផ្ទះឥណ្ឌូណេស៊ី តទល់ជាមួយវៀតណាម នៅម៉ោង៧យប់នាកីឡដ្ឋាន Gelora Joko Samudro Stadium៕	ក្រុមកីឡាករជម្រើសជាតិអាយុក្រោម១៦ឆ្នាំកម្ពុជា បានលត់ U16 ហ្វីលីពីនក្នុងលទ្ធផល ៥-១ សម្រាប់ជំនួបលើកទី២ពានរង្វាន់ AFF U16 Championship 2018 នៅប្រទេសឥណ្ឌូណេស៊ី។ នេះជាជ័យជម្នះលើកទី៥ របស់កម្ពុជាលើហ្វីលីពីន បើគិតតាំងពីឆ្នាំ២០០២ មកដល់បច្ចុប្បន្ន។ សម្រាប់ជំនួបពូល A កាលពីថ្ងៃទី៣១ ខែកក្កដានោះដែរ វៀតណាមយកឈ្នះទីម័រខាងកើត ៤-០ ខណៈម្ចាស់ផ្ទះឥណ្ឌូណេស៊ីយកឈ្នះមីយ៉ាន់ម៉ាយ៉ាងប្រផិតប្រផើយ ២-១។
អតីតមន្ត្រីហ្វីលីពីនពីររូប លោក Albert del Rosario អតីតរដ្ឋមន្ត្រីក្រសួងការបរទេស និង លោកស្រី Conchita Carpio-Morales អតីតព្រះរាជអាជ្ញារអមតុលាការប្រឆាំងអំពើពុករលួយ បានដាក់ពាក្យប្តឹង ទីក្រុងប៉េកាំង ទៅតុលាការព្រហ្មទណ្ឌអន្តរជាតិពីការប្រព្រឹត្តបទ «ឧក្រិដ្ឋកម្មប្រឆាំងមនុស្សជាតិ»។ បើតាមការសំអាងរបស់មន្ត្រីទាំងពីរ ចិន បានហាមឃាត់ជនជាតិហ្វីលីពីន ពីការទាញយកធនធានធម្មជាតិ ការនេសាទបែបបុរាណនៅក្នុងសមុទ្រចិនខាងត្បូង ដែលជាផ្នែកមួយនៃទឹកដីរបស់ហ្វីលីពីន ខណៈពេលទីក្រុងប៉េកាំង បានគាំទ្រសកម្មភាពនេសាទខុសច្បាប់ ដែលប្រព្រឹត្តដោយជនជាតិចិន។ ការណ៍នេះ វាមិនត្រឹមតែជាការរំលោភបំពានច្បាប់សមុទ្រ ឬ UNCLOS ឆ្នាំ១៩៨២ ប៉ុណ្ណោះទេ ប៉ុន្តែថែមទាំងបង្កឲ្យមានការកើនឡើងឧក្រិដ្ឋកម្មប្រឆាំងមនុស្សជាតិទៀត។ នេះបើតាមពាក្យបណ្តឹងរបស់លោក Del Rosario និងលោកស្រី Carpio-Morales ដែលបានដាក់ទៅតុលាការព្រហ្មទណ្ឌអន្តរជាតិ កាលពីថ្ងៃទី ២១ ខែមីនា។ យ៉ាងណាក៏ដោយ តុលាការ ដែលមានមូលដ្ឋាននៅក្នុងទីក្រុងឡាអេ ប្រទេសហូឡង់ បានទាត់ចោលសំណុំរឿងមួយនេះ ដោយសារខ្វះយុត្តាធិការ។ តាមរយៈរបាយការណ៍របស់ខ្លួនស្តីពី «ការសកម្មភាពត្រួតពិនិត្យជាបឋម ឆ្នាំ២០១៩» តុលាការព្រហ្មទណ្ឌអន្តរជាតិ បានគូសបញ្ជាក់ថា ខ្លួនមិនអាចដោះស្រាយបញ្ហានេះឡើង ដោយសារតែខ្វះយុត្តាធិការបុគ្គល និងទឹកដី។ ក្នុងករណីនេះ តុលាការទីក្រុងឡាអេ បានពន្យល់ថា រឿងទាំងនោះ គឺកើតនៅក្រៅសមុទ្រដែនដីរបស់ហ្វីលីពីន ឬទឹកដីរបស់ហ្វីលីពីន។ ដូច្នោះតុលាការ គ្មានសមត្ថកិច្ច ក្នុងការដោះស្រាយបញ្ហានេះឡើយ។ ជាការឆ្លើយតបទៅនឹងសេចក្តីសម្រេចរបស់តុលាការ លោក Del Rosario និងលោកស្រី Carpio-Morales បានសន្យាថា ខ្លួននៅតែបន្តស្វែងរកភស្តុតាងដដែល។ ជាក់ស្តែង អតីតមន្ត្រីជាន់ខ្ពស់ហ្វីលីពីនទាំងពីរ បានអះអាងថា ព្រះរាជអាជ្ញាតុលាការព្រហ្មទណ្ឌអន្តរជាតិ មិនបានលើកបណ្តឹងចោលទេ ហើយព្រះរាជអាជ្ញានៅតែចាំទទួលភស្តុតាង ដើម្បីដំណើរនីតិវិធីសំណុំរឿងមួយនេះ។ សូមបញ្ជាក់ថា នៅក្នុងឆ្នាំ២០១៣ ហ្វីលីពីន ក៏បានដាក់ពាក្យប្តឹងចិនទៅតុលាការមជ្ឈិត្តកម្មអចិន្ត្រៃយ៍ នៅទីក្រុងឡាអេដែរ ពាក់ព័ន្ធទៅនឹងបញ្ហាសមុទ្រចិនខាងត្បូងនេះ។ ទើបតែនៅឆ្នាំ២០១៦ទេ តុលាការមជ្ឈិត្តកម្ម បានចេញសេចក្តីសម្រេចឲ្យហ្វីលីពីនឈ្នះក្តីលើបញ្ហានេះ ប៉ុន្តែត្រូវបានទីក្រុងប៉េកាំងទាត់ចោលសេចក្តីសម្រេច ៕	តុលាការព្រហ្មទណ្ឌអន្តរជាតិ ឬ ICC នៅថ្ងៃទី៥ ខែធ្នូ បានច្រានចោលពាក្យបណ្តឹងរបស់អតីតមន្ត្រីហ្វីលីពីនពីររូបលើប្រទេសចិន។ តាមរយៈសំណុំរឿងមួយនេះ អតីតមន្ត្រីហ្វីលីពីន បានប្តឹងចិនពីការប្រព្រឹត្ត «ឧក្រិដ្ឋកម្មប្រឆាំងមនុស្សជាតិ» នៅក្នុងសមុទ្រចិនខាងត្បូង។
នៅជុំវិញផ្ទះថ្មសង់ផ្ទាល់ដី គឺត្រូវបានក្រាលដោយស៊ីម៉ងត៍មែន ប៉ុន្តែអ្នកស្រី តាំង ឡាគី និងស្វាមី បានដាំប្រទាលកន្ទុយក្រពើដាក់ក្នុងធុងដែកជាច្រើនតម្រៀបគ្នានៅកៀនផ្ទះផង នៅមុខផ្ទះផង ប្រៀបបាននឹងសួនដំណាំមួយទៅហើយ។ ដីនៅក្រោយផ្ទះរបស់អ្នកស្រី គឺជាកូនចម្ការមួយទៀតដែលមានដើមផ្កា និងបន្លែ ផ្លែឈើជាច្រើនផ្សេងទៀត។ ប៉ុន្តែក្នុងចំណោមរុក្ខជាតិទាំងនោះ ក៏មានប្រទាលកន្ទុយក្រពើរាប់សិបគុម្ពផងដែរ។ ក្នុងមួយថ្ងៃ អ្នកស្រី ឡាគី អាចរកចំណូលជាមធ្យមបានចំនួន៣ម៉ឺនរៀលក្នុងមួយថ្ងៃពីការលក់ធាងប្រទាលនេះ។ អតិថិជនរបស់អ្នកស្រី ឡាគី គឺជាអ្នកដែលផលិតភេសជ្ជៈប្រទាលកន្ទុយក្រពើនេះឯង។ អ្នកស្រីបញ្ជាក់ថា ដំណាំប្រទាលកន្ទុយក្រពើងាយស្រួលដាំ និងមិនពិបាកក្នុងការថែទាំឡើយ៕	កំពង់ចាម៖ ប្រទាលកន្ទុយក្រពើជាដំណាំមួយប្រភេទដែលស៊ាំជាមួយនឹងអាកាសធាតុក្តៅខ្លាំងជាងដំណាំដទៃទៀត។ អ្នកស្រី តាំង ឡាគី និងស្វាមី រស់នៅក្នុងភូមិបឹងកុកមួយ សង្កាត់បឹងកុក ក្រុងកំពង់ចាម ខេត្តកំពង់ចាម បានប្រើប្រាស់ដីដែលទំនេរជុំវិញផ្ទះដើម្បីដាំប្រទាលកន្ទុយក្រពើជាច្រើនរយគុម្ព។
ពិធីប្រគល់ថវិកានេះ ត្រូវបានធ្វើឡើងនៅក្នុងបរិវេណនៃក្រសួងការងារ និងបណ្តុះបណ្តាលវិជ្ជាជីវៈ ក្នុងរាជធានីភ្នំពេញ ដោយមានការចូលរួមជាអធិបតីភាពនៃ ឯកឧត្តម ហេង សួរ រដ្ឋលេខាធិការ ក្រសួងការងារ និងបណ្តុះបណ្តាលវិជ្ជាជីវៈ ព្រមទាំងតំណាងនៃធនាគារឯកទេសវីង ដោយអនុវត្តទៅតាមគោលការសុវត្ថិភាពយ៉ាងជាក់លាក់។ ខណៈដែលប្រទេសកម្ពុជាមានការរីករាលដាលជំងឺកូវីដ-១៩ ក្រសួងការងារ និងបណ្តុះបណ្តាលវិជ្ជាជីវៈ បានកំពុងរៀបចំយុទ្ធនាការចាក់វ៉ាក់សាំងកូវីដ-១៩ ជូនដល់មន្រ្តីរាជការក្រសួងការងារ និងបណ្តុះបណ្តាលវិជ្ជាជីវៈ ថ្នាក់ដឹកនាំអង្គការវិជ្ជាជីវៈ កម្មករនិយោជិតតាមរោងចក្រ សហគ្រាស និងកម្មករនិយោជិតសេដ្ឋកិច្ចក្រៅប្រព័ន្ធ ដើម្បីទប់ស្កាត់ និងបង្ការរការរីករាលដាលជំងឹកូវីដ-១៩។ ថ្លែងនៅក្នុងទំព័រហ្វេសប៊ុកផ្លូវការ កាលពីពេលថ្មីៗនេះ អ្នកឧកញ៉ា គិត ម៉េង បានមានប្រសាសន៍ថា៖ នៅក្នុងស្ថានភាពបច្ចុប្បន្ននេះ យើងត្រូវជឿជាក់ និងការពារខ្លួនយើងនិងក្រុមគ្រួសាររបស់យើងពីវីរុស តាមរយៈវ៉ាក់សាំងបង្ការដែលត្រូវបានផ្តល់ឲ្យដោយរដ្ឋាភិបាល។ យើងទាំងអស់គ្នាពិតជាមានសំណាងណាស់ដែលអាចទទួលបានវ៉ាក់សាំងបានយ៉ាងលឿន ដោយសារកិច្ចខិតខំរបស់រាជរដ្ឋាភិបាល ជាពិសេស សម្តេចអគ្គមហាសេនាបតីតេជោ ហ៊ុន សែន និងក្រសួងសុខាភិបាល។ ថវិកាដែលទទួលបាននៅពេលនេះ ក្រសួងការងារ និងបណ្តុះបណ្តាលវិជ្ជាជីវៈ នឹងយកទៅទិញនូវបរិក្ខារចាំបាច់មួយចំនួនសម្រាប់ជួយដល់ក្រុមគ្រូពេទ្យប្រើប្រាស់នៅពេលចាក់វ៉ាក់សាំងកូវីដ-១៩ នៅតាមតំបន់គោលដៅ ដើម្បីការពារសហគមន៍ពីជំងឺកូវីដ-១៩ ក៏ដូចជាជួយឲ្យពួកគាត់មានភាពសុវត្ថិភាពក្នុងការប្រកបការងារប្រចាំថ្ងៃដើម្បីទ្រទ្រង់ជីវភាពគ្រួសារ៕ (អត្ថបទពាណិជ្ជកម្ម)	ថ្នាកដឹកនាំនៃធនាគារឯកទេសវីង (ខេមបូឌា) លីមីតធីត បានយកនូវទឹកប្រាក់វិភាគទានចំនួន៦០លានរៀល ដែលជាទឹកចិត្តដ៏ថ្លៃថ្លារបស់អ្នកឧកញ៉ា គិត ម៉េង អគ្គនាយកក្រុមហ៊ុនរ៉ូយ៉ាល់គ្រុប និងលោកជំទាវ ម៉ៅ ចំណានព្រមទាំងក្រុមគ្រួសារ មកប្រគល់ជូនក្រសួងការងារ និងបណ្តុះបណ្តាលវិជ្ជាជីវៈ កាលពីថ្ងៃទី០៨ ខែមេសា ឆ្នាំ២០២១ នេះ ដើម្បីជាការគាំទ្រក្នុងយុទ្ធនាការចាក់វ៉ាក់សាំងការពារជំងឺកូវីដ-១៩ ជូនកម្មករនិយោជិត។
លោក សុខ ទូច បានបញ្ជាក់ថា ជាតិអភិវឌ្ឍន៍ទៅបានលុះត្រាតែមានអ្នកជំនាញច្រើនលើគ្រប់វិស័យ ដើម្បីឆ្លើយតបឱ្យទាន់សភាពការណ៍ជាក់ស្ដែងនៅក្នុងសង្គម។ បើតាមលោក សុខ ទូច ការអភិវឌ្ឍប្រទេសមិនមែនចាំទាល់តែជាបណ្ឌិតទេ ខណៈដែលបណ្ឌិតខ្លះ ពូកែទ្រឹស្តីប៉ុណ្ណោះ។ សូមស្ដាប់សំឡេងលោក សុខ ទូច៖ ប្រធានរាជបណ្ឌិត្យសភារូបនេះ បានបញ្ជាក់ដូច្នេះថា៖«ថ្នាក់ទី១២ មិនមែនមានន័យថា មានជំនាញទេ ហើយរៀនបណ្ឌិតក៏មិនប្រាកដថា ខ្លួនអស្ចារ្យដែរ។ ស្រុកដែលរីកចម្រើន គឺស្រុកដែលមានជំនាញបច្ចេកទេស។(ចំណែក) បណ្ឌិតសម្បូរតែនិយាយទេ និយាយច្រើន ទ្រឹស្តីច្រើន តែអនុវត្តមិនសូវទេសម្បូរយកមុខ តែមិនសម្បូរធ្វើការទេ»។ ត្រង់ចំណុចនេះលោក សុខ ទូច ស្នើឱ្យឪពុកម្ដាយ និងអាណាព្យាបាលទាំងអស់ ជួយជំរុញកូនៗខ្លួន ឱ្យប្រឹងរៀនសូត្រ ។ប៉ុន្តែបើពួកគេរៀនមិនចប់នោះ អាណាព្យាបាលត្រូវជំរុញពួកគេឱ្យរៀនជំនាញ ដែលពួកគេស្រលាញ់ ដើម្បីជួយដល់ការអភិវឌ្ឍប្រទេស។ «យើងសព្វថ្ងៃបង្ខំមនុស្សឱ្យ(រៀន)ចប់ថ្នាក់បាក់ឌុប ឬគេហៅថា សញ្ញាបត្រមធ្យមសិក្សាទុតិយសភូមិ វាមិនមែនអ៊ីចឹងទេ។ នៅស្រុកគេអត់សំខាន់អាហ្នឹង(រឿងរៀនចប់)ទេ ។ នៅពេលចប់ថ្នាក់ទី៩ហើយគាត់រៀនមិនកើត ទៅមុខមិនកើតប្រាប់គាត់ទៅ ឪពុកម្ដាយត្រូវជំរុញឱ្យគាត់រៀន បើនៅស្រុករុស្ស៊ី គេហៅកម្មករជំនាញ តែនៅកម្ពុជា បើហៅកម្មករជំនាញវាអន់ណាស់ យើងហៅ បឋមវិជ្ជាជីវៈ យើងរៀបចំទៅ។ កាលណាគាត់ថ្នាក់ទី១០ ទៅមិនរួច យើងឱ្យគាត់រៀនមធ្យមឯកទេស ។ អ៊ីចឹងប្រទេសកម្ពុជា ពេល(រៀន)ចប់ អត់មានអ្នកណាអត់ជំនាញទេ»។ នេះជាការលើកឡើងរបស់លោក សុខ ទូច។ បើតាមលោក សុខ ទូច ស្ថានប័នលោក ក៏កំពុងសហការជាមួយក្រសួងទេសចរណ៍ ដើម្បីរៀបចំកម្មវិធីសិក្សាជំនាញផ្នែកទេសចរណ៍ ដល់យុវជន ដែលបន្ត និងបោះបង់ចោលការសិក្សាដែរ។ កន្លងមកសម្ដេចនាយករដ្ឋមន្ត្រី ហ៊ុន សែន ក៏ធ្លាប់ព្រួយបារម្ភពីគុណភាពនៃចំណេះដឹង និងសមត្ថភាពរបស់បេក្ខជនបញ្ចប់ថ្នាក់បណ្ឌិតនៅកម្ពុជា។ សម្ដេច បារម្ភថា កម្ពុជាមានបណ្ឌិតច្រើន ប៉ុន្តែមិនអាចមានសមត្ថភាពគ្រប់គ្រាន់ ក្នុងការបម្រើផលប្រយោជន៍ដល់ប្រទេសជាតិ។ អត្ថបទទាក់ទង សម្ដេច ហ៊ុន សែន ៖ «ខ្ញុំហាក់ដូចជាមានកង្វល់ ទៅលើបេក្ខជនបណ្ឌិតច្រើនហួស» និស្សិតបញ្ចប់ការសិក្សានៅរាជបណ្ឌិត្យសភា ចាប់ពីឆ្នាំ២០០១ ដល់ឆ្នាំ២០១៩ នេះ មានចំនួន៤១៦នាក់ ក្នុងនោះបរិញ្ញាបត្រជាន់ខ្ពស់ ៣០៨នាក់ និងថ្នាក់បណ្ឌិត១០៨នាក់ ។ហើយបច្ចុប្បន្ននេះ ក៏មាននិស្សិត៧៩៣នាក់ កំពុងសិក្សាថ្នាក់បរិញ្ញាបត្រជាន់ខ្ពស់២៤៧នាក់ និងថ្នាក់បណ្ឌិត៥៤៦នាក់ នៅរាជបណ្ឌិត្យសភាដែរ។ ទាក់ទងនឹងបេក្ខភាពបណ្ឌិតនេះ សម្ដេច ហ៊ុន សែន បានស្នើឱ្យរាជបណ្ឌិត្យសភា ពង្រឹងលើការវាយតម្លៃបេក្ខជនការពារនិក្ខេបបទថ្នាក់បណ្ឌិតឱ្យបានតឹងរឹងបំផុត៕	ភ្នំពេញ៖ ប្រទេសជាតិរីកចម្រើន គឺត្រូវការអ្នកជំនាញច្រើនជាងបណ្ឌិត។ នេះជាការបញ្ជាក់របស់លោក សុខ ទូច ប្រធានរាជបណ្ឌិត្យសភា ក្នុងកិច្ចពិភាក្សាតុមូលក្រោមប្រធានបទ«តើកម្ពុជាត្រៀមខ្លួនអ្វីខ្លះ ដើម្បីស្ដារសេដ្ឋកិច្ចក្រោយកូវីដ-១៩បញ្ចប់» នៅថ្ងៃទី១៩ មិថុនា។
បើតាមការព្យាកររបស់ក្រសួងធនធានទឹក និងឧតុនិយម ចាប់ពីថ្ងៃទី២៦ ដល់ថ្ងៃទី១ ខែវិច្ឆិកា តំបន់មួយចំនួននៃប្រទេសកម្ពុជាអាចរងឥទ្ធិពលសម្ពាធខ្ពស់ពីភាគខាងជើងប្រទេសចិន ដែលលាតសន្ធឹងចុះមកក្រោមនៃប្រទេសកម្ពុជា។ បន្ទាប់មកសម្ពាធខ្ពស់នេះ និងប្រសព្វជាមួយសម្ពាធទាបចិនខាងត្បូង ដែលអាចឱ្យខ្យល់ប្ដូរទិស។ ស្ថានភាពបែបនេះ អាចធ្វើឱ្យតំបន់ទំនាបកណ្ដាល ដូចជាបណ្ដាខេត្ត-រាជធានី ដែលនៅផ្នែកខាងក្រោម អាចមានភ្លៀងក្នុងកម្រិតតិចទៅមធ្យម ក្នុងនោះផ្នែកខ្លះអាចមានភ្លៀងធ្លាក់កម្រិតបង្គួរ ដោយលាយឡំទៅដោយផ្គរ រន្ទះ។ ចំពោះតំបន់ខ្ពង់រាប អាចមានភ្លៀងក្នុងកម្រិតខ្សោយទៅមធ្យម លាយឡំទៅដោយផ្គរ រន្ទះ។ ចំណែកឯ តំបន់មាត់សមុទ្រ អាចមានភ្លៀងធ្លាក់ក្នុងកម្រិតខ្សោយទៅមធ្យម លាយឡំទៅដោយផ្គរ រន្ទះ៕	ភ្នំពេញ៖ ក្រសួងធនធានទឹក និងឧតុនិយម បានឱ្យដឹងថា ទ្រនុងសម្ពោធខ្ពស់ពីភាគខាងជើងនិងសម្ពាធទាបពីប្រទេសចិន អាចធ្វើឱ្យតំបន់មួយចំនួននៃប្រទេសកម្ពុជា មានភ្លៀងកម្រិតតិចទៅមធ្យម ចាប់ពីថ្ងៃទី២៦ តុលា ដល់ថ្ងៃទី១ ខែវិច្ឆិកា។
ចាប់ពីខែមករាដល់ខែមីនា ឆ្នាំ២០១៩ កម្ពុជា បាននាំអង្ករចេញ១៧ម៉ឺនតោន ដែលរយៈពេលពីរខែក្នុងខែកុម្ភៈនិងខែមីនា មានភាពកើនឡើងជាប់គ្នាជាងឆ្នាំមុន។ ក្នុងខែមីនាឆ្នាំ២០១៩នេះ មានការនាំចេញអង្ករជាង៥ម៉ឺនតោន ជាប្រភេទអង្ករក្រអូប អង្ករសគ្រាប់វែង និងអង្ករចំហុយគ្រាប់វែង។ ការនាំចេញអង្ករក្រអូប មានជាង៥ម៉ឺនតោន, អង្ករសគ្រប់វែងជាង៥ពាន់តោន និងអង្ករចំហុយគ្រាប់វែងជាង៦០០តោន។ ដោយឡែកការនាំចេញអង្កររយៈពេល៣ខែក្នុងដើមឆ្នាំ២០១៨ បានត្រឹម១៦ម៉ឺនតោនប៉ុណ្ណោះ។ ចំពោះការនាំចេញអង្ករសរុបក្នុងឆ្នាំ២០១៨ គឺមាន៦២ម៉ឺនតោន៕	កម្ពុជា បាននាំចេញអង្ករ១៧ម៉ឺនតោន ក្នុងរយៈពេល៣ខែនៃដើមឆ្នាំ២០១៩។ បើធៀបនឹងរយៈពេល៣ខែនៃដើមឆ្នាំ២០១៨ គឺមានការកើនឡើង៦ភាគរយ (កើនប្រមាណ១ម៉ឺនតោន)។ នេះបើយោងតាមរបាយការណ៍របស់លេខាធិការដ្ឋានច្រកចេញ-ចូលតែមួយសម្រាប់បំពេញបែបបទនាំចេញអង្ករ ស្ដីអំពីស្ថានភាពនៃការនាំចេញអង្ករកម្ពុជា។
ក្នុងសេចក្តីថ្លែងការណ៍មួយនាថ្ងៃសៅរ៍ទី២៦ ខែកុម្ភៈ ប្រមុខការទូតអាមេរិករូបនេះបានបញ្ជាក់ថា កញ្ចប់ជំនួយអ៊ុយក្រែនពង្រឹងសមត្ថភាពរបស់ខ្លួនឆ្លើយតបនឹងការគំរាមកំហែងនានាដែលខ្លួនកំពុងប្រឈមទាំងផ្លូវគោក និងផ្លូវអាកាសផង។ «ជំនួយនេះបញ្ជាក់យ៉ាងច្បាស់ថា សហរដ្ឋអាមេរិកឈរជាមួយប្រជាជនអ៊ុយក្រែន ក្នុងពេលដែលគេកំពុងការពារអធិតេយ្យ និងប្រជាជាតិមួយដែលពោរពេញដោយភាពអង់អាច និងមោទកភាព»។ ប្រមុខការទូតអាមេរិករៀបរាប់ដូច្នេះ។ យ៉ាងណាមិញ តំណាងក្រុងវ៉ាស៊ីនតោនរូបនេះមិនបានបង្ហើបនោះឡើយថា អាវុធយុទ្ធភ័ណ្ឌប្រភេទណាដែលអាមេរិកត្រៀមបញ្ជូនទៅឱ្យអ៊ុយក្រែនក្រោមកញ្ចប់ជំនួយនេះ។ នេះជាកញ្ចប់ជំនួយលើកទីបីហើយដែល ក្រុងវ៉ាស៊ីនតោនសម្រេចផ្តល់ឱ្យរដ្ឋាភិបាលក្រុងគៀវ។ កញ្ចប់ជំនួយយោធាលើកទីមួយមានទំហំ ៦០លានដុល្លារត្រូវបានប្រកាសផ្តល់ឱ្យអ៊ុយក្រែនកាលពីខែកញ្ញា និងផ្តល់ឱ្យកញ្ចប់ជំនួយទីពីរមានទំហំ ២០០លានដុល្លារទៀតក្នុងខែធ្នូឆ្នាំ ២០២១កន្លងទៅ។ នៅអ៊ុយក្រែនឯនោះវិញ អាវុធមិនតិចជាង ១៨០០០ដើមឡើយត្រូវបានរដ្ឋាភិបាលចែកចាយដល់ប្រជាជនស្ម័គ្រចិត្តចេញប្រយុទ្ធប្រឆាំងនឹងកម្លាំងរុស្ស៊ីដែលឈ្លានពានអ៊ុយក្រែនក្រោមបញ្ជាប្រធានាធិបតី វ្ល៉ាឌីមៀ ពូទីន ចាប់តាំងពីថ្ងៃ ២៤ ខែកុម្ភៈមកនោះ។ នេះបើតាមការបញ្ជាក់ពីសំណាក់ទីប្រឹក្សារដ្ឋមន្ត្រីក្រសួងមហាផ្ទៃអ៊ុយក្រែន Vadym Denysenko ដែលផ្តល់បទសម្ភាសជាមួយទូរទស្សន៍អង់គ្លេស BBC។ កាលពីថ្ងៃព្រហស្បតិ៍ ប្រធានាធីបតីអ៊ុយក្រែនលោក Volodymyr Zelensky បានចេញបញ្ជាហាមឃាត់ប្រជាជនអ៊ុយក្រែនប្រុសៗមានវ័យចន្លោះពី ១៨ដល់ ៦០ ឆ្នាំ ចាកចេញពីប្រទេស ក្នុងបំណងកេណ្ឌ ប្រជាជនទាំងនោះដើម្បីច្បាំងប្រឆាំងសត្រូវ។ មេដឹកនាំរូបនេះក៏សន្យាផ្តល់អាវុធ ដល់ពលរដ្ឋណាដែលស្ម័គ្រចិត្តផងដែរ។ ដើម្បីទទួលយកអាវុធមកប្រើប្រាស់បាន ប្រជាជនអ៊ុយក្រែន ចាំបាច់ត្រូវមានតែអត្តសញ្ញណបណ្ណសម្គាល់ខ្លួនមួយមុខប៉ុណ្ណោះ។ យ៉ាងណាមិញ រដ្ឋាភិបាលរុស្ស៊ីដែលមានកងទ័ពស្ថិតនៅឡោមព័ទ្ធរដ្ឋធានីគៀវនោះបានអះអាងថា ប្រតិបត្តិការយោធាពិសេសកន្លងមកបានដណ្តើមយកអាវុធយុទ្ធភណ្ឌជាច្រើនដែលត្រូវបានផ្គត់ផ្គង់ឱ្យទាហានអ៊ុយក្រែនពីសំណាក់បស្ចិមលោកប៉ុន្មានខែចុងក្រោយ។ បើតាមទីភ្នាក់ងារព័ត៌មានចិនស៊ីនហួ អ្នកនាំពាក្យក្រសួងការពារជាតិរុស្ស៊ីលោក Igor Konashenkov បានអះអាងថា អាវុធជ័យភណ្ឌដែលរុស្ស៊ីដកហូតបាននោះមានទាំងប្រព័ន្ធមីស៊ីលប្រឆាំងរថក្រោះរបស់អាមេរិក និងអង់គ្លេសថែមទៀតផង៕	រដ្ឋមន្ត្រីការបរទេសអាមេរិកលោក អាន់តូនី ប្លីងខិន ប្រកាសផ្តល់ជំនួយយោធាបន្ទាន់ក្នុងទំហំទឹកប្រាក់ប្រមាណ ៣៥០លានដុល្លារទៀត ដល់អ៊ុយក្រែន ឆ្លើយតបនឹងកាលៈទេសៈអាសន្ន ទប់ទល់នឹងសង្គ្រាមដែលបញ្ឆេះដោយរុស្ស៊ីដោយខ្លួនឯងទាំង«គ្មានអ្នករករឿង និងមិនស្របច្បាប់»។
១. ការជក់បារី ទម្លាប់នេះមិនត្រឹមតែបង្កបញ្ហាដល់តម្រងនោមប៉ុណ្ណោះទេ ប៉ុន្តែចំពោះរាងកាយទាំងមូលតែម្ដង! នេះក៏ព្រោះតែការជក់បារីអាចបង្កជំងឺលើសសម្ពាធឈាមដែលបណ្ដាលអោយមានការកាត់បន្ថយលំហូរឈាមទៅកាន់តម្រងនោម។ ២. ទទួលទានគ្រឿងស្រវឹងលើសកម្រិត ប្រសិនបើអ្នកឧស្សាហ៍ទទួលទានគ្រឿងស្រវឹងច្រើនលើសពី ១ កែវក្នុងមួយថ្ងៃសម្រាប់នារី និង ២ កែវក្នុងមួយថ្ងៃសម្រាប់បុរសនោះ អ្នកប្រាកដជាត្រូវប្រឈមមុខនឹងហានិភ័យនៃបញ្ហាតម្រងនោមមិនខានឡើយ។ ៣. ទទួលទានរបបអាហារមានផ្ទុកប្រូតេអ៊ីនខ្ពស់ រាងកាយត្រូវការប្រូតេអ៊ីន ប៉ុន្តែមិនមែនច្រើនពេកឡើយ ក៏ព្រោះវាអាចបង្កើនហានិភ័យនៃជំងឺតម្រងនោម។ ហើយការទទួលទានជាតិប្រតេអ៊ីនចេញពីសាច់សត្វច្រើនពេកបង្កើតជាតិអាស៊ីតក្នុងឈាមដែលបណ្ដាលឱ្យកើតជំងឺ acidosis ស្ថានភាពមួយដែលតម្រងនោមរបស់អ្នកមិនអាចរក្សាកម្រិត pH ក្នុងរាងកាយឱ្យមានតុល្យភាពបាន។ យូរទៅបញ្ហានេះបង្កជាបញ្ហាសុខភាពធ្ងន់ធ្ងរផ្សេងទៀតដូចជា បញ្ហាប្រព័ន្ធរំលាយអាហារ និងជំងឺតម្រងនោមរ៉ាំរ៉ៃ។ ៤. ការប្រើប្រាស់ថ្នាំបំបាត់ការឈឺចាប់ក្នុងរយៈពេលយូរ ទម្លាប់នៃការទទួលទានថ្នាំបំបាត់ការឈឺចាប់សឹងតែជាប្រចាំ គឺមិនល្អសោះឡើយចំពោះតម្រងនោម។ ហើយអ្នកក៏មិនគួរទទួលទានថ្នាំបំបាត់ការឈឺចាប់ ដើម្បីបំបាត់ការឈឺចាប់តិចតួចឡើយ។ ការទទួលទានថ្នាំនេះជាប្រចាំអាចបណ្ដាលឱ្យខូចតម្រងនោមធ្ងន់ធ្ងរ ហើយវាក៏បង្កផលប៉ះពាល់គួរឱ្យព្រួយបារម្ភលើមុខងារនៃតម្រងនោមផងដែរ។ ៥. ការទទួលទានកាហ្វេច្រើនពេក ការទទួលទានភេសជ្ជៈមានផ្ទុកជាតិកាហ្វេអ៊ីនច្រើនផ្សារភ្ជាប់នឹងហានិភ័យខ្ពស់នៃបញ្ហាក្រួសក្នុងតម្រងនោម។ ៦. ទទួលទានអាហារប្រៃច្រើនពេក ការទទួលទានអាហារប្រៃច្រើនពេកជាប្រចាំ គឺមិនល្អសោះឡើយចំពោះតម្រងនោម ក៏ដូចជាសុខភាពរាងកាយទាំងមូល។ ការទទួលទានអាហារជាតិអំបិលច្រើននឹងធ្វើឱ្យតម្រងនោមទទួលបន្ទុកលើសកម្រិត។ មិនយូរប៉ុន្មានតម្រងនោមចាប់ផ្ដើមចុះខ្សោយប៉ះពាល់សមត្ថភាពមុខងារ ហើយបង្កើនការស្ដុកទុកសារធាតុរាវ។ ៧. ការទប់នោមយូរ ការទប់នោមយូរ គឺជាមូលហេតុចម្បងនៃបញ្ហាតម្រងនោម។ ប្រសិនបើអ្នកឧស្សាហ៍ទប់នោម នោះទឹកនោមនឹងត្រូវស្ថិតនៅក្នុងផ្លោកនោមយូរ ហើយបាក់តេរីចាប់ផ្ដើមលូតលាស់កាន់តែលឿន។ នៅទីបំផុតវាអាចបណ្ដាលឱ្យកើតមានផលវិបាកធ្ងន់ធ្ងរមួយចំនួនដូចជា ការឆ្លងមេរោគក្នុងតំរងនោម និងអាការៈនោមទាស់។ ៨. ការទទួលទានទឹកបានតិច តម្រងនោម ក៏ដូចទៅនឹងផ្នែកផ្សេងទៀតនៃរាងកាយផងដែរ គឺត្រូវការជាតិទឹកគ្រប់គ្រាន់ដើម្បីរក្សាបាននូវសុខភាពល្អប្រសើរ និងដំណើរការមុខងារត្រឹមត្រូវ។ កង្វះជាតិទឹកអាចនាំអោយមានលំហូរឈាមតិចទៅតម្រងនោម។ ជាលទ្ធផលឈាមនឹងប្រែជាខាប់បង្កផលប៉ះពាល់ដល់សមត្ថភាពនៃតម្រងនោមក្នុងការកម្ចាត់ជាតិពុលចេញពីរាងកាយ។ ថាតើអ្នកអាចដឹងបានថាខ្លួនឯងទទួលទានទឹកបានគ្រប់គ្រាន់ឬនៅបែបណាទៅ? ងាយណាស់ ប្រសិនបើអ្នកទទួលទានទឹកបានគ្រប់គ្រាន់នោះទឹកនោមរបស់អ្នកនឹងមានពណ៌លឿងស្រាល ហើយទឹកនោមដែលមានពណ៌ដិតណាមួយនោះអាចជារោគសញ្ញានៃបញ្ហាខូចតម្រងនោម។ ៩. ការទទួលទានអាហារមានផ្ទុកសម្បូរទៅដោយសារធាតុ Oxalate ច្រើន Oxalate ជាសារធាតុដែលមានសមត្ថភាពរលាយចូល ឬភ្ជាប់គ្នាខ្លាំង។ ក្រួសក្នុងតម្រងនោមភាគច្រើនមានផ្ទុកសារធាតុកាល់ស្យូម Oxalate។ ការកាត់បន្ថយការទទួលទានអាហារមានផ្ទុកសារធាតុ Oxalate រួមមានសូកូឡា មើមឆៃថាវ មើមត្រាវ និងផលិតផលសណ្តែកជាដើម គឺជាវិធីដ៏ងាយបំផុតមួយដើម្បីជៀសផុតពីបញ្ហានៃជំងឺក្រួសក្នុងតម្រងនោម។ អ្នកមិនចាំបាច់ត្រូវឈប់ទទួលទានអាហារមានផ្ទុកសារធាតុ Oxalate ទាំងស្រុងតែម្ដងឡើយ គ្រាន់តែទទួលទានវាក្នុងកម្រិតមធ្យម៕ ត្រួតពិនិត្យដោយ www.health.com.kh	តម្រងនោមដើរតួនាទីយ៉ាងសំខាន់នៅក្នុងការរក្សាសុខភាពរាងកាយល្អប្រសើរ។ វាជួយផលិតកោសិកាគ្រាប់ឈាមក្រហម, គ្រប់គ្រងកម្រិតនៃសម្ពាធឈាម, បន្សាបជាតិពុលសរីរាង្គខាងក្នុង, បញ្ចេញជាតិទឹក ឬសារធាតុរាវដែលលើស, បញ្ចេញកាកសំណល់តាមរយៈទឹកនោម, ច្រោះឈាម, ផលិតអ័រម៉ូន និងគ្រប់គ្រងកម្រិតនៃជាតិរ៉ែចាំបាច់ទាំងអស់ក្នុងឈាម។ ទម្លាប់មួយចំនួនអាចជះផលប៉ះពាល់គួរឱ្យព្រួយបារម្ភចំពោះសុខភាពតម្រងនោមដែលយកល្អអ្នកចាំបាច់ត្រូវផ្លាស់ប្ដូរចេញ។ថាតើទម្លាប់ទាំងនោះមានអ្វីខ្លះទៅ? ខាងក្រោមវេបសាយសុខភាព Health.com.kh នឹងបង្ហាញឱ្យដឹងពីទម្លាប់ដែលបង្កើនហានិភ័យនៃបញ្ហាតម្រងនោម ៖
៩ ឆ្នាំក្រោយចូលជាសមាជិកក្រុមប្រឹក្សាសិទ្ធិមនុស្សអង្គការសហប្រជាជាតិ អាមេរិកក៏សម្រេចចិត្តដកខ្លួនចេញពីវិញ។ អាមេរិកបានក្លាយជាសមាជិកក្រុមប្រឹក្សានេះក្នុងរដ្ឋបាលលោក បារ៉ាក់ អូបាម៉ា កាលពីឆ្នាំ២០០៩ ប៉ុន្តែរដ្ឋបាលលោកប្រធានាធិបតី ដូណាល់ ត្រាំ មិនពេញចិត្តស្ថាប័នមួយនេះឡើយ និងបានគំរាមដើរចេញជាច្រើនលើក បើការទាមទារឲ្យមានការកែទម្រង់ស្ថាប័នអន្តរជាតិមិនដំណើរការទៅមុខទេនោះ។ លែងចាំទៀតបាន អាមេរិកក៏បានប្រកាសដើរចេញតែម្ដងនៅថ្ងៃទី១៩ ខែមិថុនា។ អគ្គរដ្ឋទូតអាមេរិកប្រចាំអង្គការសហប្រជាជាតិ នីគី ហេលី ជាអ្នកប្រកាសដើរចេញនេះ ក្រោយជំនួបជាមួយលោក ត្រាំ និងរដ្ឋមន្ត្រីការបរទេស ម៉ៃ ប៉ុមប៉េអូ នៅទីក្រុងវ៉ាស៊ីនតោន។ ទោះជាការប្រកាសដកខ្លួនធ្វើឡើងក្រោយមន្ត្រីក្រុមប្រឹក្សាសិទ្ធិមនុស្សរិះគន់នយោបាយអន្តោប្រវេសន៍លោក ត្រាំ ក្ដី មន្ត្រីអាមេរិកបកស្រាយថា រឿងនេះមិនទាក់ទងគ្នាឡើយ។ ទាំងលោកស្រី ហេលី ទាំងលោក ប៉ុមប៉េអូ បាននិយាយការពារខ្លួនថា ការសម្រេចចិត្តនេះធ្វើឡើងបន្ទាប់ពីខ្លួនទុកពេលឲ្យក្រុមប្រឹក្សានេះមួយឆ្នាំដើម្បីកែទម្រង់ និងបណ្ដេញសមាជិកដែលជាប់ឈ្មោះបំពានសិទ្ធិមនុស្សចេញផង។ មន្ត្រីអាមេរិកទាំងពីរទំនងនិយាយឲ្យចិន គុយបា និងកុងហ្គោជាដើម ដែលសុទ្ធសឹងជាប្រទេសមានប្រវត្តិសិទ្ធិមនុស្សមិនល្អ តែកំពុងអង្គុយកៅអីជាសមាជិកអង្គការគាំពារសិទ្ធិមនុស្សដ៏ធំមួយនេះ។ ក្រៅពីរឿងកែទម្រង់នេះ អាមេរិកក៏មិនពេញចិត្តក្រុមប្រឹក្សាសិទ្ធិមនុស្សដែលរករឿងតែអ៊ីស្រាអែល។ ទង្វើរបស់អ៊ីស្រាអែលលើជនជាតិប៉ាឡេស្ទីនលើទឹកដីប៉ាឡេស្ទីន គឺជាប្រធានបទមិនដែលបាត់មុខឡើយក្នុងកិច្ចប្រជុំរបស់ក្រុមប្រឹក្សានេះ។ ទន្ទឹមនឹងការចោទក្រុមប្រឹក្សានេះថា ធ្វើឲ្យអន្តរាយដល់របៀបជ្រើសរើសសមាជិករបស់ខ្លួន លោក ប៉ុមប៉េអូ និយាយថា ការលំអៀងជាបន្តបន្ទាប់ប្រឆាំងអ៊ីស្រាអែល គឺជារឿងគ្មានស្មារតីតែម្ដង។ ការដើរចេញលើកនេះ ដែលស្របតាមនយោបាយរបស់លោក ត្រាំ គឺជាការដើរចេញលើកទីបួនរបស់អាមេរិក។ ក្រោយចូលកាន់តំណែងជាប្រធានាធិបតី លោក ត្រាំ បានដកអាមេរិកចេញពីកិច្ចព្រមព្រៀងដៃគូពាណិជ្ជកម្មអន្តរប៉ាស៊ីហ្វិក (TPP) កិច្ចព្រមព្រៀងប៉ារីសឆ្នាំ២០១៥ ស្ដីពីបម្រែបម្រួលអាកាសធាតុ (Paris Climate Agreement) និងកិច្ចព្រមព្រៀងនុយក្លេអ៊ែរអ៊ីរ៉ង់ឆ្នាំ២០១៥ (JPCOA)។ លោក ត្រាំ អះអាងថា កិច្ចព្រមព្រៀងនេះទាំងនេះមិនបម្រើផលប្រយោជន៍អាមេរិកឡើយ៕	សហរដ្ឋអាមេរិក នៅថ្ងៃទី១៩ ខែមិថុនា បានសម្រេចចិត្តដើរចេញពីក្រុមប្រឹក្សាសិទ្ធិមនុស្សអង្គការសហប្រជាជាតិ ដែលជាស្ថាប័នកំពូលផ្នែកសិទ្ធិមនុស្សរបស់ពិភពលោក។ អាមេរិកបានចោទក្រុមប្រឹក្សានេះថា ជាស្ថាប័នដែលលាក់ពុត និងព្យាយាមរករឿងតែអ៊ីស្រាអែល ដែលជាសម្ព័ន្ធមិត្តរបស់ខ្លួន។ អាមេរិកក៏អះអាងថា នេះជាការសម្រេចចិត្តជាយូរមកហើយ មិនពាក់ព័ន្ធការថ្កោលទោសរបស់ក្រុមប្រឹក្សាមួយនេះជុំវិញគោលនយោបាយបំបែកគ្រួសារអន្តោប្រវេសន៍របស់អាមេរិកឡើយ។
ភ្នំពេញ៖ ភ្នំឱរ៉ាល់ មានភ្ញៀវទេសចរចំនួន ១ ០៩៧នាក់ប៉ុណ្ណោះ បានទៅធ្វើដំណើរកម្សាន្តផ្សងព្រេង ឡើងប្រជុំភ្នំឱរ៉ាល់ ដែលជាភ្នំខ្ពស់ជាងគេនៅកម្ពុជា នៅក្នុងឆ្នាំ២០២៣កន្លងទៅ។ ក្នុងចំណោមទេសចទរទាំងអស់ ភ្ញៀវបរទេស មានចំនួន៦៩នាក់។ បើតាមលោក ឈឺន ឈីម មគ្គុទ្ទេសក៍នាំភ្ញៀវនៅភ្នំឱរ៉ាល់ ចំនួនទេសចរបានធ្លាក់ចុះស្ទើរតែពាក់កណ្តាល ពោលគឺជិត១ពាន់នាក់ឯណោះ បើធៀបនឹងឆ្នាំ២០២២។ លោក ឈឺន ឈីម ប្រធានសហគមន៍ភ្នំឱរ៉ាល់ បានបញ្ជាក់ថា ឆ្នាំ២០២២មានភ្ញៀវមកច្រើន ជាង២ពាន់នាក់ មកកម្សាន្តនៅភ្នំឱរ៉ាល់ ប៉ុន្តែឆ្នាំ២០២៣ មានទេសចរជាង ១ពាន់នាក់ប៉ុណ្ណោះ ដោយទេសចរបរទេសមាន ៦៩នាក់។ លោក ឈីម បញ្ជាក់ថាចំនួនទេសចរថយចុះ គឺដោយសារមានភ្លៀងធ្លាក់ជាបន្តបន្ទាប់ និងមានសហគមន៍ពីខាងក្រៅបាននាំភ្ញៀវឡើងភ្នំដែរ។ ភ្ញៀវទេសចរធ្លាក់ចុះ ចំណូលរបស់ពលរដ្ឋក្នុងសហគមន៍ក៏ធ្លាក់ចុះដែរ។ នេះជាការត្អូញត្អែរ របស់លោក ឈឺន ឈីម មុននឹង អំពាវនាវឱ្យទេសចរមកកម្សាន្តនៅឱភ្នំរ៉ាល់ឱ្យបានច្រើន ដើម្បីជួយពលរដ្ឋក្នុងសហគមន៍មានប្រាក់ចំណូលបន្ថែមឡើងវិញ។ លោក ឈឺន ឈីម មគ្គុទ្ទេសក៏ទេសចរភ្នំឱរ៉ាល់។ បើតាមលោក ឈឺន ឈីម ចន្លោះខែមករា ដល់ខែមីនា និងអំឡុងខែកក្កដា ដល់ខែតុលា ជាពេលវេលាល្អបំផុតសម្រាប់ទេសចរដែលមានបំណងឡើងភ្នំឱរ៉ាល់ ព្រោះអាកាសធាតុនៅលើកំពូលភ្នំ មិនសូវត្រជាក់ខ្លាំងពេក ហើយក៏ពុំសូមមានភ្លៀងដែរ។ ចំណែកពីខេមេសា ដល់ខែមិថុនា ជារដូវភ្លៀង ដែលធ្វើឱ្យការធ្វើដំណើរឡើងភ្នំពិបាកបន្តិច ខណៈខែវិច្ឆិកា និងខែធ្នូ ជាពេលវេលាដែលអាកាសធាតុត្រជាក់ខ្លាំង ហើយក៏ជាកត្តាប្រឈមសម្រាប់ការធ្វើដំណើរឡើងភ្នំដែរ។ លោក ឈឺន ឈីម បញ្ជាក់ថា ក្នុងពេលធ្វើដំណើរកម្សាន្តឡើងភ្នំឱរ៉ាល់ អ្នកទេសចរ អាចគយគន់ទេសភាពដ៏ស្រស់ស្អាតជាច្រើនកន្លែង ទស្សនាទឹកធ្លាក់ បោះតង់សម្រាក ជាពិសេសទទួលបានបទពិសោធន៍ថ្មីពីការឡើងភ្នំជាដើម៕ ទេសចរឡើងកម្សាន្តនៅភ្នំឪរ៉ាល់ ទេសភាពពីលើភ្នំឪរ៉ាល់	ដោយ៖ សែម ប្រាក់ដាវ
អ្នកលេងគុនចម្រុះកម្ពុជានៅក្លិប Cambodian Top Team រិន សារ័ត្ន បានបង្ហើបពីកីឡាករគុនចម្រុះ ២ រូបដែលខ្លួនចូលចិត្តនិង រៀនសូត្រតាម។ កីឡាករពីររូបដែល សារ័ត្ន ពេញចិត្ត គឺ Martin Nguyen ដែលជាម្ចាស់ខ្សែក្រវាត់ ONE Featherweight World Champion បច្ចុប្បន្ន និង ជើងខ្លាំងវ័យក្មេងសញ្ជាតិហ្វីលីពីនវ័យ២៣ឆ្នាំ Danny Kingad ។ កីឡាករកម្ពុជាវ័យ ២៥ ឆ្នាំបានថ្លែងដូច្នេះ៖« ខ្ញុំពេញចិត្តកីឡាករគុនចម្រុះហ្វីលីពីន Danny Kingad ព្រោះគាត់មានមានកម្លាំងស៊ុហ្វខ្លាំងរហ័ស ពូកែក្បាច់ដៃ។ ដៃគូដែលជួបគាត់ ពិបាកយកឈ្នះគាត់ណាស់។ ក្នុងនោះក្បាច់ឃ្លេរបស់ Kingad ក៏មិនណយដែរ»។ ជើងខ្លាំង Danny Kingad ពិតជាមិនធម្មតាទេ ឈ្នះរហូតដល់ ១១ ដងក្នុងការប្រឡូកលើសង្វៀនគុនចម្រុះ ១២លើក ហើយ ៦ប្រកួតចុងក្រោយនៅសង្វៀន ONE គឺ ឈ្នះរហូត។ ជើងខ្លាំងវ័យក្មេង Kingad នឹងតតាំងជាមួយ វីរបុរសគុនចម្រុះអាមេរិក Demetrious Johnson នៅវគ្គផ្ដាច់ព្រ័ត្រ ONE Flyweight World Grand Prix Championship នៅសង្វៀន ONE: Century នាខែតុលាខាងមុខនៅប្រទេសជប៉ុន។ វីដេអូ Danny Kingad បំបាក់ Reece McLaren នាប្រកួតចុងក្រោយ៖ ចំណែក ម្ចាស់ខ្សែក្រវាត់លំដាប់ពិភពលោកកូនកាត់វៀតណាម-អូស្ត្រាលី Martin Nguyen ក៏ស្ថិតនៅក្នុងក្រអៅបេះដូងរបស់ រិន សារ័ត្ន ដែរតាមរយៈការប្រកួត និង ឡើងការពារខ្សែក្រវាត់បានជោគជ័យជាបន្តបន្ទាប់។ កូនសិស្សលោក ហ៊ុន ច័ន្ទរាជ្យ គូសបញ្ជាក់ថា៖«ក្បាច់វ៉ៃ និង ការការពាររបស់ Martin ពិតជាល្អណាស់។ គាត់មើលទៅដូចមានការរៀបចំបានល្អណាស់ពេលជួបកីឡាករណាក៏ដោយ។ Martin មានកម្លាំងស៊ុហ្វល្អ បូកផ្សំនឹងភាពរហ័សដូចកីឡាករហ្វីលីពីនដែរ ហើយពេលចូលចាប់ ឬ ចូលវ៉ៃ គឺ ច្បាស់ៗ។ មួយទៀត គាត់ពូកែបញ្ឆោតគូប្រកួតឆ្វេងស្ដាំ និង ហក់ចូលល្អពេលដៃគូភ្លាត់។ ហើយបើមានឱកាសវ៉ៃក្នុងជំហរដេកក៏ធ្វើបានល្អដែរ»។ អ្នកលេងគុនចម្រុះវ័យ៣០ឆ្នាំ Martin Nguyen កំពុងកាន់ខ្សែក្រវាត់ចំនួន២ របស់ស្ថាប័នកម្រិតពិភពលោក ONE។ Martin នៅតែអាចការពារខ្សែក្រវាត់របស់ខ្លួន បន្ទាប់ពីវ៉ៃកីឡាករសញ្ជាតិជប៉ុន Koyomi Matsushima ឲ្យចុះចាញ់ត្រឹមទឹកទី២ កាលដើមខែសីហានេះ។ ដោយសារមានស្នៀតល្អៗបែបនេះទើបឲ្យ រិន សារ័ត្ន សរសើរមិនដាច់ពីមាត់ និង ទទួលស្គាល់ថាខ្លួនបានទស្សនាជាហូរហែ និង រៀនសូត្រពីពួកគេទាំងពីរចំពោះក្បាច់ប្រកួតដ៏អស្ចារ្យ។ វីដេអូ Martin Nguyen ឡើងការពារខ្សែក្រវាត់ Koyomi Matsushima គួរដឹងថា រិន សារ័ត្ន ចូលហ្វឹកហាត់គុនចម្រុះ តាំងពីឆ្នាំ ២០១៣ ពេលស្ថានីយទូរទស្សន៍ ស៊ីធីអិន និង MyTV រៀបចំការប្រកួតជើងឯកគុនចម្រុះឬវ៉ៃដាក់ទ្រុងលើកដំបូង ដោយមានគ្រូបង្វឹករហូតដល់ ៦ នាក់ផ្សេងគ្នាដូចជា គុនខ្មែរ យូដូ ចំបាប់ និង គុនចម្រុះជាដើម។ សូមទស្សនាការផ្សាយផ្ទាល់ ពីសង្វៀន ONE: IMMORTAL TRIUMPH នៅថ្ងៃទី ៦ ខែ កញ្ញា ដែលរៀបចំនៅប្រទេសវៀតណាមចាប់ពីម៉ោង៥:៣០ ល្ងាចតទៅhttps://www.facebook.com/ONEChampionship/, ONE Super App និង YouTube: https://www.youtube.com/user/OneFCMMA ៕	អត្ថបទ៖ ស៊ីធី
បើតាមសេចក្ដីប្រកាសព័ត៌មានរួមរបស់ធនាការ EIB រដ្ឋាករទឹកស្វយ័តក្រុងភ្នំពេញ និងសហភាពអឺរ៉ុប នៅថ្ងៃទី១៨ខែមិថុនា ការផ្ដល់ហិរញ្ញប្បទាននេះ នឹងផ្ដល់លទ្ធភាពឲ្យមានការសាងសង់រោងចក្រទឹកស្អាតបាក់ខែង ជាយក្រុងភាគខាងជើងភ្នំពេញ ដោយប្រភពសម្រាប់យកទឹកមានទីតាំងស្ថិតនៅច្រាំងខាងលិចទន្លេមង្គ។ ហិរញ្ញវប្បទាននេះ នឹងជួយបង្កើនសមត្ថភាពផលិតទឹកស្អាត និងពង្រីកបណ្ដាញចែកចាយទឹកស្អាតក្នុងក្រុងភ្នំពេញ។ លោក Andrew McDowell អនុប្រធានធនាគារ EIB ទទួលបន្ទុកប្រតិបត្តិការ EIB ប្រចាំប្រទេសកម្ពុជា មានប្រសាសន៍ថា តាមរយៈការផ្តល់ទឹកស្អាតសម្រាប់ទទួលទានដល់ប្រជាពលរដ្ឋក្នុងទីក្រុងភ្នំពេញ គម្រោងនេះនឹងជួយកាត់បន្ថយវិសមភាព និងនាំមកនូវការរីកចម្រើនពិតប្រាកដដល់សុខភាព និងការអប់រំរបស់ប្រជាពលរដ្ឋ។ លោកថ្លែងបន្តដូច្នេះថា៖«នេះគឺជាអ្វីដែលកើតឡើងពិតប្រាកដ ជាពិសេសសម្រាប់អ្នកដែលរស់នៅតាមតំបន់ក្រីក្រជាងគេក្នុងទីក្រុង ជាពិសេសស្ត្រី និងក្មេងស្រីតូចៗ ដែលកន្លងមកបំពេញតួនាទីជាអ្នកទៅដងទឹក ហើយជាអ្នកដែលពុំមានលទ្ធភាពទទួលបានទឹក ពីប្រភពទឹកស្អាតដែលមានសុវត្ថិភាពនិងអាចជឿទុកចិត្តបាន»។ លោក Andrew McDowell គូសបញ្ជាក់យ៉ាងដូចនេះទៀតថា៖«គម្រោងនេះ ក៏នឹងជួយសហគមន៍បន្សាំទៅនឹងការប្រែប្រួលអាកាសធាតុ តាមរយៈការការពារទឹកនៅលើដីផងដែរ។ ខ្ញុំមានសេចក្តីសោមនស្សរីករាយ ដែលបានចូលរួមជាមួយគម្រោងនេះ រួមគ្នាជាមួយនិងគណៈកម្មការអឺរ៉ុប ទីភ្នាក់ងារអភិវឌ្ឍន៍បារាំង (AFD) និងដៃគូក្នុងប្រទេសកម្ពុជារបស់យើង។ កិច្ចការរួមគ្នានេះ បានបង្ហាញពីតម្លៃបន្ថែមពិតប្រាកដនៃកិច្ចសហប្រតិបត្តិការ»។ លោក George Edgar ឯកអគ្គរដ្ឋទូតសហភាពអឺរ៉ុបប្រចាំកម្ពុជា លើកឡើងថា គោលដៅអភិវឌ្ឍន៍ប្រកបដោយចីរភាពទី ៦ មានបញ្ចូលចំណុចដៅ ដើម្បីធានាឱ្យមានទឹក និងការគ្រប់គ្រងទឹកប្រកបដោយចីរភាព សម្រាប់ទាំងអស់គ្នាត្រឹមឆ្នាំ២០៣០។ លោកថ្លែងដូច្នេះថា៖«សហភាពអឺរ៉ុប ប្តេជ្ញាជួយដល់ប្រទេសកម្ពុជា ក្នុងការសម្រេចឱ្យបាននូវគោលដៅអភិវឌ្ឍន៍ប្រកបដោយចីរភាពទី ៦ តាមរយៈការផ្គត់ផ្គង់ទឹកស្អាតដល់ទីក្រុងភ្នំពេញ ដែលជារាជធានីរបស់ប្រទេសកម្ពុជា និងជាទីក្រុងដែលមានកំណើនប្រជាពលរដ្ឋឆាប់រហ័សជាងគេ។ លោក George Edgar បញ្ជាក់ថា ហិរញ្ញប្បទានវិនិយោគឥតសំណង ដែលផ្តល់ដោយសហភាពអឺរ៉ុបទៅក្នុងគម្រោងនេះ នឹងផ្ដោតជាអាទិភាពលើការតភ្ជាប់បណ្តាញទឹកដល់ប្រជាពលរដ្ឋក្រីក្រ ដែលរស់នៅតាមជាយក្រុងនិងរស់នៅក្នុងទីក្រុង ដូចជាគ្រួសារដែលមានស្ត្រីជាមេគ្រួសារនិងមានចំណូលទាប និងគ្រួសារដែលមានសមាជិកមានពិការភាពជាដើម។ លោក ស៊ឹម ស៊ីថា អគ្គនាយករដ្ឋាករទឹកស្វយ័តក្រុងភ្នំពេញ មានប្រសាសន៍ថា រដ្ឋាករទឹកស្វយ័តក្រុងភ្នំពេញ បានផ្តួចផ្តើមដំណើរការស្តារឡើងវិញនូវហេដ្ឋារចនាសម្ព័ន្ធរបស់ខ្លួនកាលពី ២២ ឆ្នាំមុន។ លោកប្រាប់ថា កិច្ចខិតខំប្រឹងប្រែងទាំងនេះ បានសម្រេចនូវលទ្ធផលគួរឱ្យកត់សម្គាល់ដូចជា៖ ទឹកដែលពុំមានផ្តល់ចំណូលបាន ថយចុះពី ៧២ភាគរយ មកនៅ ៨ភាគរយ, ចំណូលដែលបានពីការលក់កើនឡើង ១០ដង ហើយឥឡូវនេះអត្រានៃការចេញវិក្កយបត្រទឹក កើនឡើងកៀកដល់ ១០០ភាគរយ។ លោក ស៊ឹម ស៊ីថា សង្កត់ធ្ងន់ដូច្នេថាថា៖«លទ្ធផលទាំងនេះ ពុំអាចសម្រេចបានឡើយ ប្រសិនបើពុំមានការបន្តការគាំទ្រពីរាជរដ្ឋាភិបាលកម្ពុជា និងដៃគូអភិវឌ្ឍន៍របស់រដ្ឋាករទឹកស្វយ័តក្រុងភ្នំពេញ។ AFD និង EIB បំពេញតួនាទីយ៉ាងសំខាន់ ក្នុងការជួយដល់រដ្ឋាករទឹកស្វយ័តក្រុងភ្នំពេញ ក្នុងការបង្កើនសមត្ថភាពផលិតកម្ម និងចែកចាយដើម្បីបំពេញតម្រូវការទឹក ដូចដែលបានព្យាករក្នុងផែនការមេ ២០១៦-២០៣០។ ការគាំទ្រនេះ បានផ្តល់លទ្ធភាពឱ្យរដ្ឋាករទឹកស្វយ័ត ក្រុងភ្នំពេញ ឆ្លើយតបចំពោះកំណើនប្រជាសាស្ត្រ និងកំណើនសេដ្ឋកិច្ចក្នុងកម្រិតខ្ពស់ ជាពិសេសនៅតាមតំបន់ជិតខាង»។ គម្រោងខាងលើនេះ មានទិសដៅស្របគ្នាជាមួយនិងកម្មវិធីណែនាំពហុឆ្នាំ ២០១៤-២០២០ សម្រាប់កិច្ចសហប្រតិបត្តិការរបស់សហភាពអឺរ៉ុប ជាមួយនិងរាជរដ្ឋាភិបាលកម្ពុជា ជាពិសេសក្នុងវិស័យទី ១ នៃកិច្ចសហប្រតិបត្តិការអភិវឌ្ឍន៍របស់សហភាពអឺរ៉ុប គឺ វិស័យគ្រប់គ្រងកសិកម្ម និងធនធានធម្មជាតិ និង ស្របតាមយុទ្ធសាស្ត្រស្តីពីកិច្ចសហប្រតិបត្តិការអភិវឌ្ឍន៍របស់អឺរ៉ុប សម្រាប់កម្ពុជា ២០១៤-២០១៨ ដែលផ្តោតលើហេដ្ឋារចនាសម្ព័ន្ធ។ នេះបើតាមសេចក្ដីប្រកាសព័ត៌មាន៕	ភ្នំពេញ៖ ធនាគារវិនិយោគអឺរ៉ុប (EIB) បានផ្ដល់កម្ចីថ្មីទំហំ ៨៥,៩លានអឺរ៉ូ (ប្រហែល៩៦លានដុល្លារ) ដល់រដ្ឋាករទឹកស្វយ័តក្រុងភ្នំពេញ ដើម្បីកែលម្អការផ្គត់ផ្គង់ទឹកស្អាត ទាំងក្នុងនិងជុំវិញរាជធានីភ្នំពេញ។ គម្រោងនេះក៏ទទួលបានការគាំទ្រហិរញ្ញវត្ថុវិនិយោគឥតសំណងពីសហភាពអឺរ៉ុបចំនួន ១៣,៥លានអឺរ៉ូ និងមានការគាំទ្រពីទីភ្នាក់ងារអភិវឌ្ឍន៍បារាំង (AFD) ផងដែរ។
លោកRyan McCarthy លេខាធិការក្រសួងការពារជាតិទទួលបន្ទុកកិច្ចការកងទ័ព បញ្ជាក់ពីការស៊ើបអង្កេតភេរវកម្មចំនួន២៥ករណី ក្នុងការសន្ទនាទូរសព្ទជាមួយលោក Jason Crow តំណាងរាស្ត្រ និងសមាជិកគណៈកម្មការយោធានៃសភាតំណាង។ នេះបើតាមសេចក្តីប្រកាសព័ត៌មានរបស់ការិយាល័យលោក Crow នាថ្ងៃទី១០ ខែមករា។ ភេរវកម្មក្នុងស្រុក ត្រូវបានបញ្ចូលទៅក្នុងបញ្ជីបទល្មើស ដែលនឹងត្រូវចោទប្រកាន់ទៅលើកុបករដែលទម្លុះរបាំងរបស់ប៉ូលីស និងចូលទៅបង្កចលាចលគំរាមដល់សុវត្ថិភាពសមាជិកសភា។ តាមលោក Crow កាំភ្លើងវែង គ្រាប់បែកសាំង គ្រឿងផ្ទុះ និងខ្នោះដៃត្រូវបានរកឃើញដោយអាជ្ញាធរក្រោយពេលកុបកម្មត្រូវបានរំសាយ។ ក្រៅពីជនស៊ីវិល លោក Crow ក៏បង្ហាញថា យោធាដែលកំពុងបំពេញកាតព្វកិច្ច និងយោធាបម្រុងបានចូលរួមក្នុងកុបកម្មខាងលើដែរ។ តំណាងរាស្ត្របក្សប្រជាធិបតេយ្យរូបនេះ ទទូចឲ្យលោក McCarthy ស៊ើបអង្កេត និងបញ្ជូនយោធាដែលពាក់ព័ន្ធទៅកាត់ទោសនៅតុលាការយោធា។ បើតាមទីភ្នាក់ងារព័ត៌មាន Reuters លោក McCarthy អះអាងថា ក្រសួងការពារជាតិ នឹងចាត់វិធានការបន្ថែមចំពោះវត្តមានយោធាទាំងនោះ។ ក្នុងការសន្ទនាដដែល លោក McCarthy ទម្លាយថា ក្រសួងការពារជាតិអាមេរិកដឹងពីលទ្ធភាពគ្រោះថ្នាក់ដែលនឹងកើតមានចាប់តាំងពីថ្ងៃផ្ទុះកុបកម្ម រហូតដល់ថ្ងៃទី២០ មករា ដែលជាថ្ងៃលោកចូ បៃឌិនចូលស្បថកាន់តំណែងជាប្រធានាធិបតី។ ត្រង់នេះ លោក Crow ក៏ទាមទារឲ្យក្រសួងការពារជាតិពិនិត្យឲ្យបានល្អិតល្អន់ពីអត្តសញ្ញាណរបស់មន្ត្រីសន្តិសុខ ដែលនឹងត្រូវបំពេញការងារនៅថ្ងៃស្បថកាន់តំណែង។ ចំពោះវត្តមានប៉ូលិសដែលចូលរួមក្នុងកុបកម្មនេះវិញ ស្នងការដ្ឋានប៉ូលិសនៅរដ្ឋ Virginia Washington និង Seattle បានព្យួរការងារមន្ត្រីប៉ូលិសមួយចំនួនរបស់ខ្លួន និងធ្វើរបាយការណ៍បញ្ជូនទៅអាជ្ញាធរសហព័ន្ធ ក្រោយដឹងថាពួកទាំងនោះមានវត្តមានក្នុងកុបកម្មនៅក្នុងរដ្ឋធានី។ នៅរដ្ឋ Virginia ស្នងការដ្ឋានប៉ូលិសក្រុង Rocky Mount បានផ្អាកការងារមន្ត្រីរបស់ខ្លួនចំនួន២នាក់ ក្រោយ។ ក្នុងសេចក្តីថ្លែងការណ៍របស់ខ្លួន ស្នងការដ្ឋានប៉ូលិស Rocky Mount អះអាងថា ខ្លួនគាំទ្រយ៉ាងពេញទំហឹងសេរីភាពក្នុងការបញ្ចេញមតិ និងជួបជុំ ប៉ុន្តែមិនអត់អោនឲ្យអំពើខុសច្បាប់នោះឡើយ។ នៅ Seattle ស្នងការដ្ឋានប៉ូលិសទីក្រុងនេះ បានព្យួរការងារមន្ត្រីចំនួន២នាក់ និងត្រៀមបញ្ចប់ការងារមន្ត្រីទាំង២។ ចំណែកប៉ូលិសអគ្គិភ័យរដ្ឋ New York អះអាងថា ខ្លួនបញ្ជូនព័ត៌មានទៅ FBI ស្តីពីវត្តមានមន្ត្រីខ្លួនទាំងកំពុងជាប់កាតព្វកិច្ច និងចូលនិវត្តន៍ដែលចូលរួមក្នុងកុបកម្មបះបោរ។ រីប៉ូលិសពន្លត់អគ្គិភ័យរដ្ឋ Florida ក៏ស៊ើបអង្កេតលើមន្ត្រីរបស់ខ្លួនផងដែរ។ ជុំវិញការស៊ើបអង្កេតកំណត់អត្តសញ្ញាណកុបករ FBI បានអំពាវនាវឲ្យសាធារណៈជនជួយផ្តល់ព័ត៌មានស្តីពីអត្តសញ្ញាណបុគ្គលដែលចូលរួមអុកឡុកវិមានសភា ដោយថែមទាំងផ្តល់រង្វាន់ជាទឹកប្រាក់ថែមទៀតផង។ ដូចគ្នានេះដែរ នៅថ្ងៃទី៩ ខែមករា សមាជិកសភាបក្សប្រជាធិបតេយ្យ ប្រាប់ឲ្យក្រុមហ៊ុនបណ្តាញសង្គមជួយរក្សាទុកទិន្ន័យដូចជារូបថត និងវីដេអូដែលកុបករបានបង្ហោះកាលពីថ្ងៃទី៦ មករា៕	ក្រសួងការពារជាតិអាមេរិក អះអាងថា ការស៊ើបអង្កេតករណីភេរវកម្មយ៉ាងហោចណាស់២៥ នឹងត្រូវធ្វើឡើង បន្ទាប់ពីហេតុការណ៍អុកឡុកវិមានសភាអាមេរិកកាពីតូលនៅថ្ងៃទី៦ មករា។ មនុស្ស៨២នាក់ដែលពាក់ព័ន្ធក្នុងហេតុការណ៍ខាងលើ ត្រូវបានចាប់ខ្លួន។ បន្ថែមពីនេះ ការស៊ើបអង្កេតមួយទៀត ក៏នឹងធ្វើឡើងជុំវិញវត្តមានមន្ត្រីប៉ូលិស និងយោធាដែលចូលរួមជាមួយកុបករ។
កិច្ចប្រជុំប្រទេសសេដ្ឋកិច្ចរីកចម្រើនទាំងប្រាំពីរនៅកេបិច ប្រទេស កាណាដា បញ្ចប់ទៅទាំងប្រទាំងប្រទើសមិនធ្លាប់មានដោយសារការចេញសេចក្តីថ្លែងការណ៍រួមគ្នា។ បារាំង កាណាដា អាល្លឺម៉ង់នាំគ្នារិះគន់ប្រធានាធិបតីអាមេរិកលោក ដូណាល់ ត្រាំ ដោយចាត់ទុកថា លោកជាមនុស្សតែមួយគត់ដែលធ្វើឲ្យស្ថានការណ៍អាក្រក់ និងធ្វើឲ្យទំនាក់ទំនងរវាងអាមេរិកជាមួយសម្ព័ន្ធមិត្តប្រវត្តិសាស្ត្រកាន់តែដុនដាបទៅ។ ស្ថិតនៅលើយន្តហោះ Air Force One ទៅកាន់ប្រទេសសិង្ហបុរីនៅថ្ងៃសៅរ៍ លោក ដូណាល់ ត្រាំ ស្រាប់ប្តូរចិត្តដោយប្រកាសដកអាមេរិកចេញពីសេចក្តីថ្លែងការណ៍រួមដែលលោកបានឯកភាពជាមួយប្រទេសសម្ព័ន្ធមិត្តប្រាំមួយទៀតវិញ។ ការប្រកាសនេះធ្វើឡើងភ្លាមៗ ក្រោយលោក ចាស្ទីន ទ្រូដូ នាយករដ្ឋមន្ត្រីកាណាដាប្រកាសថា លោករីករាយនឹងបញ្ចេញសេចក្តីថ្លែងការណ៍រួមដែលសមាជិកទាំង ៧ រួមទាំងអាមេរិកបានឯកភាពគ្នាចុះហត្ថលេខានោះ។ ក្រោយពេលប្រកាសបដិសេធទទួលយកសេចក្តីថ្លែងការណ៍ហើយនោះ លោក ត្រាំ និងមន្ត្រីជាន់ខ្ពស់អាមេរិកផ្សេងទៀតព្រួតគ្នាទិតៀននាយករដ្ឋមន្ត្រីកាណាដាពេញមាត់លេងខ្វល់ពីបញ្ហាការទូតទៀតដែរ។ លោក ត្រាំ បន្តយុទ្ធនាការវាយប្រហារលើកាណាដា តាម twitter ទោះពេលលោកអញ្ជើញមកដល់សិង្ហបុរីដើម្បីត្រៀមជួបលោក គីម ជុងអ៊ុនក៏ដោយ។ យ៉ាងណាមិញ សមាជិកព្រឹទ្ធសភាបក្សសាធារណរដ្ឋលោក ចន ម៉ាខេន (John McCain) ដែលតែងប្រឆាំងគោលជំហររដ្ឋបាលលោក ត្រាំ នោះ បានចេញមុខប្រឆាំងលោក ត្រាំ ជាថ្មី។ លោកបានប្រាប់សម្ព័ន្ធមិត្តអាមេរិក កុំឲ្យបារម្ភ និងអាក់អន់ស្រពន់ចិត្តអី ព្រោះប្រជាជនអាមេរិកទាំងពីរបក្សភាគច្រើននៅតែគាំទ្រពាណិជ្ជកម្មសេរី និងសម្ព័ន្ធភាពដែលមាន៧០ឆ្នាំមកនេះដដែល។ To our allies: bipartisan majorities of Americans remain pro-free trade, pro-globalization & supportive of alliances based on 70 years of shared values. Americans stand with you, even if our president doesnt. John McCain (@SenJohnMcCain) June 10, 2018 «ផ្ញើទៅកាន់សម្ព័ន្ធមិត្តយើងទាំងអស់៖ ប្រជាជភាគច្រើននៃបក្សទាំងពីររបស់អាមេរិកនៅតែជាអ្នកជ្រោមជ្រែងពាណិជ្ជកម្មសេរី សាកលភាវូបនីយកម្ម និងគាំទ្រសម្ព័ន្ធភាពដែលផ្អែកលើការចែករម្លែកតម្លៃរួមដែលមាន ៧០ឆ្នាំមកនេះ។ ប្រជាជនអាមេរិកនៅឈរជាមួយអ្នក ទោះប្រធានាធិបតីយើងមិនគាំទ្រក៏ដោយ»។ នេះជាសាររបស់លោក ម៉ាខេន ដែលសរសេរនៅលើគណនី twitter ផ្លូវការរបស់ខ្លួននៅថ្ងៃ ៩ ខែមិថុនា។ តាមពិតទៅសេចក្តីថ្លែងការណ៍រួមនេះផ្តោតសំខាន់លើបញ្ហាមួយចំនួនដែលចម្រូងចម្រាសដូចជាកំណើនសេដ្ឋកិច្ច ពាណិជ្ជកម្មសេរី និងសារសំខាន់នៃពាណិជ្ជកម្មសេរី ត្រឹមត្រូវ និងស្មើភាពគ្នានោះ ក្រៅពីនោះវាក៏មានសន្តិសុខជាតិ ការអភិវឌ្ឍដោយនិរន្តរភាពជាដើមដែរ។ ប្រធានាធិបតីអាមេរិកលោក ត្រាំ តែងតែត្អូញត្អែរថា ឱនភាពពាណិជ្ជកម្ម និងការខាតបង់ប្រយោជន៍ច្រើនក្នុងការអនុវត្តកិច្ចព្រមព្រៀងពាណិជ្ជកម្មមួយចំនួនកន្លងមក។ ដើម្បីដោះស្រាយបញ្ហានេះលោកសម្រេចដំឡើងពន្ធលើផលិតផលនាំចូលដូចជាដែកថែប និងអាលុយមីញ៉ូមពីក្រៅរួមទាំងនាំចូលពីប្រទេសសម្ព័ន្ធមិត្តរបស់អាមេរិកផងដែរ។ ការសម្រេចចិត្តបែបនេះធ្វើឲ្យសម្ព័ន្ធមិត្តអាមេរិកកាណាដា ម៉ិកស៊ិក និងអឺរ៉ុបផងនោះខឹងសម្បារ និងប្រកាសចាត់វិធានការតបតវិញដូចគ្នា។ ក្នុងសន្និសីទសារព័ត៌មាននាពេលបញ្ចប់កិច្ចប្រជុំ G7 ដែរនោះ លោក ចាស្ទីន ទ្រូដូ បានប្រកាសថា កាណាដា នឹងបន្តចំណាត់ការរបស់ខ្លួននៅថ្ងៃ ១ខែកក្កដា ដើម្បីឆ្លើយតបនឹងការសម្រេចចិត្តដាក់ពន្ធលើផលិតផលដែកថែប និងអាលុយមីញ៉ូមនេះ។ លោកបានសង្កត់ធ្ងន់ថា កាណាដាមិនសប្បាយចិត្តនឹងធ្វើបែបនេះឡើយ ប៉ុន្តែខ្លួនក៏មិនអាចបណ្តោយឲ្យគេគំរាមកំហែងឬបំពាននោះដែរ៕	ខណៈដែលប្រធានាធិបតីអាមេរិកលោក ដូណាល់ ត្រាំ បន្តប្រើប្រាស់ twitter វាយប្រហារដោយពាក្យសម្តីប្រឆាំងសម្ព័ន្ធមិត្តកាណាដាក្រោយចប់កិច្ចប្រជុំ G7 នៅកាណាដា សមាជិកព្រឹទ្ធសភារដ្ឋ Arizona បានចេញមុខរិះគន់លោក ត្រាំ។ លោកបានអះអាង ប្រជាជនអាមេរិកនៅគាំទ្រពាណិជ្ជកម្មសេរីនិងគាំទ្រសម្ព័នមិត្ត បើទោះជាប្រធានាធិបតីដើរលើផ្លូវផ្សេងក៏ដោយ។
ក្រសួងអប់រំ យុវជន និងកីឡា នឹងរៀបចំការប្រឡងជ្រើសរើសគ្រូបង្រៀនកម្រិតមូលដ្ឋាន តាមប្រព័ន្ធពន្លឿនឆ្ពោះទៅកម្រិតបរិញ្ញាបត្រ ចំនួន ១ពាន់នាក់។ គ្រូបង្រៀនចំនួន ១ពាន់នាក់នោះ នឹងជ្រើសរើសយកតែមុខវិជ្ជាចំនួន ៦ប៉ុណ្ណោះ រួមមាន គណិតវិទ្យា រូបវិទ្យា គីមីវិទ្យា ជីវវិទ្យា អក្សរសាស្ត្រខ្មែរ និងប្រវត្តិវិទ្យា ដើម្បីបណ្ដុះបណ្ដាលទៅជាគ្រូបង្រៀនកម្រិតឧត្តម តាមកម្មវិធីពន្លឿន ៦០ក្រេឌីត។ សេចក្តីជូនដំណឹងរបស់ក្រសួងអប់រំ បញ្ជាក់ថា គ្រូបង្រៀនកម្រិតមូលដ្ឋានដែលបានប្រឡងជាប់ ត្រូវឆ្លងកាត់ការវាយតម្លៃលើកម្រិតសញ្ញាបត្រ និងវិញ្ញាបនបត្រវគ្គបណ្ដុះបណ្ដាលផ្សេងៗ។ ម្យ៉ាងទៀត ដើម្បីកំណត់ចំនួនក្រេឌឺតជាក់លាក់ក្នុងការបណ្ដុះបណ្ដាល និងត្រូវចាត់ទៅបម្រើការងារនៅវិទ្យាល័យនានាក្នុងរាជធានី-ខេត្ត ដែលកំពុងខ្វះគ្រូបង្រៀនកម្រិតឧត្តម។ លក្ខខណ្ឌនៃការជ្រើសរើស ក្នុងចំណោមគ្រូបង្រៀនកម្រិតមូលដ្ឋានទាំងពីរភេទ គ្រូបង្រៀនកំពុងបង្រៀនថ្នាក់ទី១០ ១១ និង១២ ត្រូវបានផ្ដល់អាទិភាព។ គ្រូបង្រៀនកម្រិតមូលដ្ឋាន ដែលស្ម័គ្រចិត្តទៅបម្រើការងារនៅតាមវិទ្យាល័យកំពុងខ្វះគ្រូ។ គ្រូបង្រៀនកម្រិតមូលដ្ឋាន ត្រូវមានអាយុយ៉ាងច្រើន៥៥ឆ្នាំ និងមានអតីតភាពការងារជាគ្រូបង្រៀនយ៉ាងតិច ១០ឆ្នាំ។ ការប្រឡងជ្រើសរើស នឹងប្រព្រឹត្តទៅនៅថ្ងៃទី ៣០ ខែកក្កដា នៅមជ្ឈមណ្ឌលគរុកោសល្យភូមិភាគរាជធានី ខេត្តទាំង៦ ។ បេក្ខជន ទាំងអស់ អាចសុំពាក្យប្រឡង ចាប់ពីថ្ងៃជូនដំណឹងនេះ រហូតដល់ថ្ងៃទី១៣ ខែកក្កដា។ ចំណែកឯ វគ្គបណ្ដុះបណ្ដាល នឹងប្រព្រឹត្តទៅចាប់ពីខែកញ្ញា ឆ្នាំ២០១៧ ៕	ភ្នំពេញ៖ ក្រសួងអប់រំ យុវជន និងកីឡា នឹងរៀបចំការប្រឡងជ្រើសរើសគ្រូបង្រៀនកម្រិតមូលដ្ឋាន ចំនួន១ពាន់នាក់ ដើម្បីបណ្ដុះបណ្ដាលទៅជាគ្រូបង្រៀនកម្រិតឧត្តម តាមកម្មវិធីពន្លឿន ៦០ក្រេឌីត។ បើតាមក្រសួងអប់រំ យុវជន និងកីឡា គ្រូបង្រៀនចំនួន ១ពាន់នាក់នោះ នឹងជ្រើសរើសយកតែមុខវិជ្ជាចំនួន ៦ប៉ុណ្ណោះ រួមមាន គណិតវិទ្យា រូបវិទ្យា គីមីវិទ្យា ជីវវិទ្យា អក្សរសាស្ត្រខ្មែរ និងប្រវត្តិវិទ្យា។
«កិច្ចចរចាពាណិជ្ជកម្មសេរី (FTA) ត្រូវបានពន្យាពេលមួយខែ ដោយលើកទៅខែវិច្ឆិកាវិញ»។ នេះជាការបញ្ជាក់ពីមន្រ្តីសហភាពអឺរ៉ុប (EU) ដែលមិនបានបញ្ចេញឈ្មោះម្នាក់ ប្រាប់ទីភ្នាក់ងារព័ត៌មានAFP នៅថ្ងៃទី១ ខែតុលា។ កាលពីខែមុន អូស្រ្តាលីបានលុបចោលកិច្ចសន្យាទិញនាវាមុជទឹកពីបារាំងចំនួន១២គ្រឿងដែលមានតម្លៃជាង ៤០ ពាន់លានដុល្លារ ដោយចូលរួមក្នុងកិច្ចព្រមព្រៀងថ្មីជាមួយអាម៉េរិក និងអង់គ្លេសដែលនឹងជួយផលិតនាវាមុជទឹកដើរដោយថាមពលនុយក្លេអ៊ែរ។ ការសម្រេចចិត្តរបស់អូស្ត្រាលីនេះ បានបង្កឱ្យមានការប៉ះទង្គិចផ្នែកការទូតរវាងប្រទេសទាំង២ ក៏ដូចជាធ្វើឱ្យប៉ះពាល់ដល់ទំនាក់ទំនងអូស្រ្តាលី និង EU ផងដែរ។ ជុំវិញបញ្ហានេះ បារាំងធ្លាប់បាននិយាយជាសាធារណៈថា ខ្លួនលែងជឿទុកចិត្តលើរដ្ឋាភិបាលអូស្រ្តាលី ដោយលើកឡើងថា អូស្ត្រាលីបានចាក់ខ្លួនពីក្រោយខ្នង និងចោទរដ្ឋបាលប្រធានាធិបតីចូ បៃឌិន ថាដើរតាមគន្លងលោក ដូណាល់ ត្រាំ ទៀតផង។ យ៉ាងណាមិញ រដ្ឋមន្ត្រីក្រសួងពាណិជ្ជកម្មអូស្ត្រាលីលោក Dan Tehan បានគ្រោងនឹងធ្វើដំណើរទៅអឺរ៉ុបដើម្បីពិភាក្សាជុំវិញបញ្ហានេះ។ លោក Tehan បាននិយាយនៅក្នុងសេចក្តីថ្លែងការណ៍នៅថ្ងៃទី ១ ខែតុលា ថា៖«យើងយល់ពីប្រតិកម្មរបស់បារាំងចំពោះការសម្រេចចិត្តទាក់ទងនឹងរឿងនាវាមុជទឹក ប៉ុន្តែទីបំផុតប្រទេសមួយត្រូវតែធ្វើសម្រេចចិត្តការពារផលប្រយោជន៍ជាតិខ្លួន ដែលនេះជាអ្វីដែលអូស្ត្រាលីបានធ្វើ»។ ក្នុងសេចក្តីថ្លែងការណ៍ដដែល លោក Tehan ក៏បានបន្ថែមថា លោកមានគម្រោងជួបជាមួយ លោក Valdis Dombrovskis ដែលជាមន្រ្តីគណៈកម្មការអឺរ៉ុបផ្នែកពាណិជ្ជកម្ម នៅសប្តាហ៍ក្រោយដើម្បីពិភាក្សាបន្ថែមពីកិច្ចចរចាពាណិជ្ជកម្មសេរី ដែលនឹងប្រព្រឹត្តទៅនៅខែវិច្ឆិកាខាងមុខនេះ។ គួរបញ្ជាក់ថា EU គឺជាដៃគូពាណិជ្ជកម្មធំទី ៣ របស់អូស្រ្តាលី ដោយបានដោះដូរទំនិញក្នុងទំហំទឹកប្រាក់ ៣៦ ពាន់លានអឺរ៉ូ ឬស្មើនឹង ៤២,៤ ពាន់លានដុល្លារ និងសេវាកម្មគិតជាទឹកប្រាក់ជាង ២៦ ពាន់លានផោនទៀតកាលពីឆ្នាំមុន។ ការចរចាពាណិជ្ជកម្មសេរី រវាងភាគីទាំង២ បានចាប់ផ្តើមនៅឆ្នាំ ២០១៨ ដោយសង្ឃឹមថានឹងឈានដល់ការចុះកិច្ចព្រមព្រៀងចុងក្រោយនៅចុងឆ្នាំនេះ។ ក្នុងកិច្ចចរចាជុំបន្ទាប់ដែលត្រូវបានលើកទៅខែវិច្ឆកានេះ គឺនឹងត្រូវពិភាក្សាលើវិស័យមួយចំនួន រួមមានពាណិជ្ជកម្ម សេវាកម្ម ការវិនិយោគ និងកម្មសិទ្ធិបញ្ញា៕	កិច្ចចរចាពាណិជ្ជកម្មសេរីរវាងអូស្ត្រាលី និងសហភាពអឺរ៉ុប (EU) ដែលបានគ្រោងទុកជាយូរមកហើយ ត្រូវបានពន្យារពេល បន្ទាប់ពីមានការថ្នាំងថ្នាក់ចិត្តជុំវិញការសម្រេចចិត្តរបស់អូស្រ្តាលីដែលបានលុបចោលកិច្ចសន្យាទិញនាវាមុជពីបារាំង។
ការលើកលែងការបង់ថ្លៃសេវានេះ នឹងមានសុពលភាពអនុវត្ត ពីថ្ងៃទី៣១ ខែធ្នូ ឆ្នាំ២០១៩ តទៅ។ កាលពីថ្ងៃទី២ ខែសីហា ក្រុមប្រឹក្សាខណ្ឌច្បារអំពៅ បានបើកកិច្ចប្រជុំអំពីរឿងនេះ៕	រដ្ឋបាលខណ្ឌច្បារអំពៅ មិនតម្រូវឲ្យសិស្សានុសិស្ស បង់ថ្លៃសេវាទៀតឡើយ លើការបញ្ជាក់វិញ្ញាបនបត្របណ្តោះអាសន្នមធ្យមសិក្សបឋមភូមិ (ឌីប្លូម) និង វិញ្ញាបនបត្របណ្តោះអាសន្នមធ្យមសិក្សាទុតិយភូមិ (បាក់ឌុប)។ នេះបើតាមដីកាសម្រេចរបស់លោក អ៊ុំ ម៉ារ៉េត ប្រធានក្រុមប្រឹក្សាខណ្ឌច្បារអំពៅ ដែលចេញនៅថ្ងៃទី១៥ ខែសីហា ឆ្នាំ២០១៩។
យោងតាមសារព័ត៌មានអង់គ្លេស BBC ទីភ្នាក់ងារស្រាវជ្រាវ Catham House ដែលមានទីតាំងនៅទីក្រុងឡុដ៏ប្រទេសអង់គ្លេសបានបញ្ចាក់ថា ស៊ីម៉ងត៍ជាសារធាតុមួយបានបញ្ចេញឧស្ម័នកាបូនឌីអុកស៊ីតប្រមាណ៨ភាគរយ បើប្រៀបធៀបទៅនឹងបរិមាណសរុបក្នុងពិភពលោក។ ការបញ្ចេញកាបូនឌីអុកស៊ីតដោយការហោះហើរផ្លូវអាកាសមានត្រឹម ២.៥ភាគរយប៉ុណ្ណោះ បើប្រៀបធៀបទៅការធ្វើកសិកម្មទូទាំងពិភពលោកដែលបញ្ចញឧស្ម័នកាបូនិចដល់១២ ភាគរយ។ ទោះបីជាយ៉ាងនេះក្តី បើមើលពីផលវិជ្ជមាន ស៊ីម៉ងត៍នៅតែជាសារធាតុមួយដែលមានតម្លៃធូរថ្លៃ ងាយស្រួលក្នុងការផលិត ងាយស្រួលក្នុងការផ្សំ និងមានលក្ខណៈរឹងមាំសម្រាប់សំណង់គ្រប់ប្រភេទទៅតាមការចង់បាន។ បរិមាណក្នុងការប្រើប្រាស់ស៊ីម៉ងត៍តាមការដា្ឋនសំណង់ទូទាំងពិភពលោកបានរីកលូតលាស់ជាង៣០ដងបើប្រៀបទៅនឹងការប្រើប្រាស់នៅទសវត្សរ៍ឆ្នាំ១៩៥០។ ចាប់ពីឆ្នាំ២០១១ដល់ឆ្នាំ២០១៣ ប្រទេសចិនបានប្រើប្រាស់ស៊ីម៉ងត៍របស់ខ្លួនច្រើនជាសហរដ្ឋអាមេរិកក្នុងសតវត្សទី២០កន្លងមកទៅទៀត។ សម្រាប់អ្នកស្រាវជ្រាវមួយចំនួនបានព្យាករថា ប្រទេសនៅតាមតំបន់អាស៊ីអាគ្នេយ៍ និងនៅទ្វីបអាហ្វ្រិកនឹងក្លាយទៅជាកន្លែងដែលប្រើប្រាស់ស៊ីម៉ងត៍ច្រើនជាងគេក្នុងរយៈពេលដ៏ខ្លីខាងមុខនេះ។ មូលហេតុសំខាន់គឺដោយដារការលូតលាស់នៃការសាងសង់ហេដ្ឋារចនាសម្ព័ន្ធដូចជា ផ្លូវថ្នល់ ស្ពាន អគារ និងជាពិសេសលំនៅដ្ឋានរបស់ប្រជាជន។ បើតាមការស្រាវជ្រាវរបស់បុរាណវិទូមួយចំនួន ស៊ីម៉ងត៍មិនមែនជាសារធាតុដែលគេទើបតែរកឃើញក្នុងពេលបច្ចុប្បន្នកាលនេះទេ។ តាមពិតទៅស៊ីម៉ងត៍ត្រូវបានមនុស្សប្រើប្រាស់ជាង ៨០០០ ឆ្នាំមកហើយនៅតាមស្ថាបត្យកម្មបុរាណដូចជានៅប្រទេសស៊ីរី និង ហ្ស៊កដានីជាដើម។ ប៉ុន្តែស៊ីម៉ងត៍ក្នុងពេលបន្ចុប្បន្ននេះត្រូវបានអ្នកបច្ចេកទេសលាយសារធាតុគីមីពិសេសមួយចំនួនដើម្បីបង្កើនគុណភាព។ ដោយសារតែបញ្ហាទាំងអស់នេះទើបអ្នកវិទ្យាសាស្ត្រមួយចំនួនបានរិះរកគំនិតនិងបច្ចេកទេសក្នុងការផលិតស៊ីម៉ងត៍ដែលមានគុណល្អ តម្លៃសមរម្យ និងមិនបង្កផលប៉ះពាល់ច្រើនដល់បរិស្ថាន។ យ៉ាងណាក្តី ការផ្លាស់ប្តូរបច្ចេកវិទ្យាក្នុងការផលិតស៊ីម៉ងមួយនេះមិនងាយមានឥទ្ធិពលខ្ពស់លើការសាងសង់នោះឡើយ។ រឿងរ៉ាវទាំងអស់នេះនៅតែជាការព្រួយបារម្ភចំពោះអ្នកជំនាញខាងបរិស្ថាន ក្នុងការកាត់បន្ថយឧស្ម័នកាបូនឌីអុកស៊ីតតាមគោលដៅកំណត់ឆ្នាំ២០៥០៕	ស៊ីម៉ងត៍គឺជាសារធាតុពិសេសម្យ៉ាងដែលប្រជាជនជុំវិញពិភពលោករាប់ពាន់លាននាក់ប្រើប្រាស់ជារៀងរាល់ថ្ងៃសម្រាប់សង់សំណង់តូចធំរ។ វាក៏ជាធនធានដែលមានប្រជាប្រិយភាពជាងគេដែរបន្ទាប់ពីទឹកសាប។ ប៉ុន្តែអ្វីដែលមនុស្សភាគច្រើនមិនដឹងគឺ ស៊ីម៉ងត៍គឺជាសារធាតុមួយដែលបញ្ចេញឧស្ម័នកាបូនឌីអុកស៊ីតច្រើនជាងគេមួយដែរ។
អ្នកខេត្តសៀមរាបមួយចំនួនច្បាស់ជាស្គាល់អភិរក្សដ្ឋានអង្គរ ដែលមានទីតាំងស្ថិតនៅតាមបណ្ដោយមាត់ស្ទឹងសៀមរាប ឬនៅមុខវត្តព្រះឥន្ទកោសីយ៍ (វត្តលើ)។ ទីតាំងនេះ ចាត់ទុកជាកន្លែងដ៏ស្ងប់ស្ងាត់មួយកន្លែងនាពេលកន្លងមក ព្រោះមិនសូវមានអ្នកណាចូលទៅក្នុងនោះឡើយ លើកលែងតែបុគ្គលិក ឬគណៈប្រតិភូតែប៉ុណ្ណោះ។ ដោយសារជាកន្លែងទុកវត្ថុបុរាណ និងបារម្ភពីសុវត្ថិភាពផងនោះ ទីតាំងនេះត្រូវបានគេយាមកាមដ៏តឹងរឹងបំផុត។ ដើម្បីអបអរថ្ងៃប្រារព្ធខួបបេតិកភណ្ឌអឺរ៉ុប ថ្ងៃទី២៩ ខែកញ្ញា អភរិក្សដ្ឋានអង្គរ នឹងអនុញ្ញាតឱ្យសាធារណជនទាំងអស់ ចូលទស្សនាឃ្លាំងរក្សាទុកវត្ថុសិល្បៈនេះចាប់ពីម៉ោង ៨ព្រឹក ដល់ម៉ោង ៤រសៀល។ តាមរយៈសេចក្តីជូនដំណឹងរបស់អភិរក្សដ្ឋានអង្គរ ពិធីនេះធ្វើឡើងដើម្បីជាការយល់ដឹង ក៏ដូចជាស្វែងយល់អំពីបេតិកភណ្ឌជាតិ និងការងាររបស់រាជរដ្ឋាភិបាល អាជ្ញាធរខេត្តគ្រប់លំដាប់ថ្នាក់ និងសមត្ថកិច្ច ដែលបានខំប្រមូល ការពារ និងថែរក្សាសុវត្ថិភាពវត្ថុសិល្បៈក្នុងឃ្លាំងអភិរក្សដ្ឋានអង្គរ រហូតមកដល់សព្វថ្ងៃនេះ៕	សៀមរាប៖ ក្រសួងវប្បធម៌ និងវិចិត្រសិល្បៈ តាមរយៈនាយកដ្ឋានគាំពារ និងអភិរក្សសំណង់បុរាណ ហៅកាត់ថា អភិរក្សដ្ឋានអង្គរ ដែលមានទីតាំងស្ថិតនៅខេត្តសៀមរាប បានជូនដំណឹងដល់សាធារណជនទាំងអស់ អំពីការបើកឱ្យមានការចូលទស្សនាឃ្លាំងស្ដុកវត្ថុបុរាណដ៏ធំមួយនេះ។ អភិរក្សដ្ឋានអង្គរ ត្រូវគេស្គាល់ថា ជាកន្លែងទុកវត្ថុបុរាណដ៏ធំមួយកន្លែង ដែលត្រូវបានប្រមូលរក្សាទុកនៅពេលប្រទេសមានសង្គ្រាម។
ការស្រាវជ្រាវរបស់សាកលវិទ្យាល័យ University of New South Wales (UNSW) ប្រចាំទីក្រុងស៊ីដនី ប្រទេសអូស្ត្រាលី ដែលត្រូវបានចុះផ្សាយនៅក្នុងទស្សនាវដ្តីស្រាវជ្រាវ Oxford ស្តីអំពីគម្រោងនិងគោលនយោបាយសុខាភិបាល (Health Policy and Planning) កាលពីខែតុលាកន្លងទៅ បានឲ្យដឹងថា ជិត៣០ភាគរយនៃគ្រួសារខ្មែរចំនួន ៥០០០ គ្រួសារនៅទូទាំងប្រទេសកម្ពុជា ត្រូវខ្ចីលុយពីគ្រឹះស្ថានមីក្រូហរិញ្ញវត្ថុ ឬកម្ចីឯកជន ដើម្បីបង់ថ្លៃសេវាថែទាំសុខភាព។ កម្ចីទាំងនោះមានទឹកប្រាក់ជាមធ្យមក្នុងចន្លោះពី១២៥ដុល្លារទៅ២០០ដុល្លារ ហើយ៥៥ភាគរយនៃពលរដ្ឋដែលត្រូវខ្ចីលុយគេនោះ កំពុងប្រឈមនឹងបញ្ហាបំណុល។ ក្រុមប្រជាពលរដ្ឋដែលមានជីវភាពក្រីក្រ និងមានសមាជិកគ្រួសារច្រើន ងាយនឹងធ្លាក់ខ្លួនជំពាក់បំណុល ដើម្បីមានលទ្ធភាពបង់ថ្លៃសេវាថែទាំសុខភាពដែលគុណភាពនៅមានកម្រិតនៅឡើយ។ លោក Augustine Asante ដែលជាសហនិពន្ធម្នាក់នៃការសិក្សាស្រាវជ្រាវនេះ បានថ្លែងនៅក្នុងសារព័ត៌មានប្រចាំសាកលវិទ្យាល័យ New South Wales ដែលត្រូវបានដកស្រង់សម្តីថា៖ «ភាពក្រីក្រគឺជាបញ្ហាចម្បងមួយ នៅពេលយើងសិក្សាអំពីក្រុមប្រជាពលរដ្ឋដែលប្រឈមនឹងបញ្ហាបំណុលដោយសារតែសេវាថែទាំសុខភាព ពីព្រោះគ្រួសារក្រីក្រ ត្រូវខ្ចីលុយតាមរយៈការបង់ការប្រាក់»។ លោកសាស្ត្រាចារ្យខាងផ្នែកឱសថ និងសុខភាពសាធារណៈរូបនេះ បានបន្តទៀតថា ប្រជាពលរដ្ឋទាំងនេះ ដែលត្រូវបានស្ទង់មតិសម្រាប់ការស្រាវជ្រាវមួយនេះ បានទទួលសេវាព្យាបាលជំងឺពីគ្លីនិកឯកជន ជាជាងសេវាសាធារណៈដែលផ្តល់ឲ្យដោយមន្ទីរពេទ្យ ឬមណ្ឌលសុខភាពរដ្ឋ ដែលជាទូទៅមិនយកប្រាក់កម្រៃ ឬមានការបង់ប្រាក់តិចតួច។ លោកថា លោកមានការភ្ញាក់ផ្អើល នៅពេលដែលប្រជាពលរដ្ឋខ្មែរដែលមានជីវភាពលំបាក នៅតែបន្តទទួលសេវាព្យាបាលជំងឺពីគ្លីនិកឯកជន។ លោកបានថ្លែងថា៖ «រដ្ឋាភិបាលកម្ពុជាបានសម្រេចសមិទ្ធផលជាច្រើន ក្នុងការធ្វើផ្តល់សេវាថែទាំសុខភាពដោយភាគច្រើនមិនយកប្រាក់កម្រៃ ប៉ុន្តែប្រជាពលរដ្ឋនៅតែទទួលសេវាឯកជន ដែលតម្រូវឲ្យពួកគេចំណាយប្រាក់ច្រើន។ ជាលទ្ធផលនៃការទទួលសេវាឯកជននេះ ពួកគេងាយប្រឈមនឹងបញ្ហាបំណុល»។ ៦០ភាគរយនៃការចំណាយសរុបប្រចាំឆ្នាំលើសេវាថែទាំសុខភាពនៅកម្ពុជា មានប្រភពចេញពីប្រាក់ផ្ទាល់ខ្លួនរបស់ប្រជាពលរដ្ឋកម្ពុជា ដែលនេះគឺជាអត្រាដ៏ខ្ពស់មួយក្នុងចំណោមប្រទេសនៅតំបន់អាស៊ីអាគ្នេយ៍។ ការស្រាវជ្រាវរបស់សាកលវិទ្យាល័យ UNSW ស៊ីដនី ដែលមានចំណងជើងជាភាសាអង់គ្លេសថា Exploring the determinants of distress health financing in Cambodia ឬបកប្រែជាភាសាខ្មែរថា «ការស្វែងយល់ពីមូលហេតុនៃបំណុលសម្រាប់សេវាថែទាំសុខភាពនៅកម្ពុជា» ក៏បានផ្តល់ការណែនាំមួយចំនួនដល់កម្ពុជា។ ដើម្បីដោះស្រាយបញ្ហាបំណុលរបស់ប្រជាពលរដ្ឋកម្ពុជាសម្រាប់សេវាថែទាំសុខភាពនេះ រដ្ឋាភិបាលកម្ពុជា «គួរតែបង្កើតឲ្យមានគម្រោងគាំពារសុខភាពសង្គមមួយ ដែលមានប្រសិទ្ធភាពនិងស៊ីជម្រៅជាងនេះ ដើម្បីផ្តល់សេវាថែទាំសុខភាពទៅកាន់ប្រជាពលរដ្ឋភាគច្រើន ហើយត្រូវឲ្យអាទិភាពលើសេវាសុខភាពសម្រាប់ក្រុមប្រជាពលរដ្ឋដែលងាយប្រឈមនឹងបញ្ហាបំណុល ជាពិសេសក្រុមប្រជាពលរដ្ឋដែលមានសមាជិកគ្រួសារច្រើន និងមានជីវភាពក្រីក្រ»។ ក្នុងរយៈពេល១០ឆ្នាំចុងក្រោយនេះ រដ្ឋាភិបាលកម្ពុជាបាននិងកំពុងបង្កើនគំនិតផ្តួចផ្តើម និងកិច្ចខិតខំប្រឹងប្រែងជាច្រើន ដើម្បីពង្រីកនិងពង្រឹងសេវាថែទាំងសុខភាពសាធារណៈដល់ប្រជាពលរដ្ឋនៅទូទាំងខេត្តក្រុង។ នៅឆ្នាំ២០០៨ រដ្ឋាភិបាលកម្ពុជាបានបង្កើតរបបសន្តិសុខសង្គម ឬហៅកាត់ថា (ប.ស.ស) ដែលតម្រូវឲ្យនយោជកផ្តល់ប្រាក់សោធន និងទទួលខុសត្រូវលើផ្នែកហានិភ័យការងារ ដូចជាគ្រោះថ្នាក់ការងារ និងជំងឺវិជ្ជាជីវៈ ដើម្បីធានាថាកម្មករនិងបុគ្គលិកក្នុងឯកជនអាចមានលទ្ធភាពទទួលបានសេវាថែទាំសុខភាពសមរម្យ។ បន្ថែមលើនេះ ក្រសួងសុខាភិបាលក៏បានបង្កើតគម្រោងគាំពារសុខភាពសង្គម តាមរយៈមូលនិធិសមធម៌និងគម្រោងធានារ៉ាប់រងសុខភាព ដើម្បីសម្រួលដល់ប្រជាពលរដ្ឋដែលមានជីវភាពក្រីក្រ ក្នុងការទទួលបានសេវាថែទាំសុខភាពពីមណ្ឌលសុខភាពនិងមន្ទីរពេទ្យរដ្ឋ ដោយមិនត្រូវបង់ប្រាក់កម្រៃ ដោយចុះបញ្ជីពលរដ្ឋទាំងនោះឲ្យទទួលបានប័ណ្ណសមធម៌ ឬដែលត្រូវបានស្គាល់ជាទូទៅថា ប័ណ្ណក្រីក្រ។ ក៏ប៉ុន្តែ កត្តាអំពើពុករលួយ និងការអនុវត្តច្បាប់ទន់ខ្សោយ ជាពិសេសថ្នាក់មូលដ្ឋាន នៅតែជាបញ្ហាប្រឈមដែលរដ្ឋាភិបាលកម្ពុជាកំពុងព្យាយាមដោះស្រាយ ដើម្បីសម្រេចគោលដៅរបស់ខ្លួនក្នុងការផ្តល់ការគ្របដណ្តប់សេវាសុខភាពជាសកល ឬ Universal Health Coverage។ កាលពីឆ្នាំ២០១៦ កម្ពុជាបានប្តេជ្ញាចិត្តក្នុងការសម្រេចឲ្យបាននូវការផ្តល់ការគ្របដណ្តប់សេវាសុខភាពជាសកលត្រឹមឆ្នាំ ២០២៥។ របាយការណ៍សមិទ្ធផលសុខាភិបាលឆ្នាំ២០១៨របស់ក្រសួងសុខាភិបាលកម្ពុជា ដែលត្រូវបានចេញផ្សាយកាលពីខែមិថុនា ឆ្នាំ២០១៩ បានឲ្យដឹងថា ស្របពេលដែលមានការពង្រីកការផ្តល់សេវាព្យាបាលជំងឺនៅទូទាំងខេត្តក្រុង និងការកែលម្អគុណភាពសេវាថែទាំសុខភាពឲ្យប្រកបដោយក្រមសីលធម៌ វិស័យសុខាភិបាលនៅកម្ពុជា នៅតែប្រឈមនឹងបញ្ហា«ចន្លោះប្រហោងខាងគុណភាពសេវាពិនិត្យ ព្យាបាល ថែទាំ ដែលមិនបានឆ្លើយតបនឹងការរំពឹងទុករបស់ប្រជាជន» ការខ្វះខាតចំនួនគ្រូពេទ្យនិងបុគ្គលិកតាមមណ្ឌលសុខភាពនិងមន្ទីរពេទ្យបង្អែកថ្នាក់ស្រុក និងសម្ភារៈឧបករណ៍វេជ្ជសាស្ត្រទំនើបជាដើម៕ សូមចុចទៅប្រភពដើម VOA ត្រង់នេះ	វ៉ាស៊ីនតោន ៖ ខណៈពេលដែលវិស័យសុខាភិបាលនៅកម្ពុជា កំពុងមានការវិវឌ្ឍប្រសើរជាងមុន ដោយគេឃើញមានការពង្រីកការគ្របដណ្តប់និងកែលម្អគុណភាពសេវាថែទាំសុខភាព និងការគាំពារសុខភាពសង្គម ការស្រាវជ្រាវថ្មីមួយបានរកឃើញថា ប្រជាពលរដ្ឋខ្មែរមួយចំនួនធំ ត្រូវជំពាក់បំណុលគេ ដើម្បីបង់ថ្លៃសេវាថែទាំសុខភាព។
ផ្លែប័រ ផ្លែប័រជួយដល់ការបឺតស្រូបជីវជាតិចេញពីបន្លែ និងផ្លែឈើ ធ្វើឲ្យបេះដូងកាន់តែរឹងមាំ និងគ្រប់គ្រងចំនួនកូឡេស្តេរ៉ុលក្នុងឈាម។ អ្នកអាចទទួលបានប្រយោជន៍ពីផ្លែឈើមួយនេះតាមរយៈការញ៉ាំវាដោយផ្ទាល់។ ផ្លែចេក បើសិនជាអ្នកកំពុងតែព្យាយាមសម្រកទម្ងន់ អ្នកគួរតែបន្ថែមផ្លែចេកចូលទៅក្នុងរបបអាហារប្រចាំថ្ងៃ។ ផ្លែចេកជួយផ្តល់តុល្យភាពដល់កម្រិតជាតិស្ករក្នុងឈាម ក្នុងការការពារបេះដូង និងពង្រឹងដល់ការរំលាយអាហារ។ វាសម្បូរទៅដោយជាតិសរសៃ ជីវជាតិ វីតាមីន B ម៉ាញ៉េស្យូម និងប៉ូតាស្យូម។ ផ្កាខាត់ណា ផ្កាខាត់ណាជួួយពង្រឹងដល់សុខភាពបេះដូង និងផ្ទុកទៅដោយសារធាតុប្រឆាំងនឹងការរលាក។ គ្រាន់តែញ៉ាំផ្កាខាត់ណាម្តង អាចផ្តល់នូវវីតាមីន C ដែលជាតម្រូវការប្រចាំថ្ងៃបាន ៧៧ភាគរយដែរ។ ជាមួយគ្នានេះដែរ ផ្កាខាត់ណាសម្បូរទៅដោយជាតិប៉ូតាស្យូម Riboflavin វីតាមីន K ម៉ាញ៉េស្យូម ម៉ង់ហ្គាណេស និង Thiamin។ ប្រេងអូលីវ ប្រេងអូលីវជួួយសម្រួលដល់កម្រិតជាតិស្ករក្នុងឈាម និងបន្ថយការប្រឈមនឹងជំងឺបេះដូង។ វាសម្បូរទៅដោយវីតាមីន E ដែលផ្ទុកទៅដោយអង់ទីអុកស៊ីដង់ និងអាស៊ីតខ្លាញ់ Monounsaturated ។ វាត្រូវបានគេណែនាំថាគួរតែបញ្ចូលទៅក្នុងរបបអាហារប្រចាំថ្ងៃ។ ស្ពៃស្ពីណាច ស្ពៃប្រភេទនេះអាចជួយលុបបំបាត់រ៉ាឌីកាលសេរីពីក្នុងខ្លួន ហើយអាចថែរក្សាបេះដូងឲ្យរឹងមាំ និងពង្រឹងដល់ការចងចាំ តាមរយៈវត្តមានដ៏ច្រើននៃអង់ទីអុកស៊ីដង់។ ជាមួយគ្នានេះដែរ វាអាចភ្ញោចដល់មុខងាររបស់ខួរក្បាល។ ក្រូចឆ្មា ថ្វីបើក្រូចឆ្មាមានរសជាតិអាស៊ីតក៏ដោយ តែវាជាអាហារអាលកាឡាំងទេ។ វាផ្ទុកទោដោយវីតាមីន E, A, C, B6 និងជាតិរ៉ែសំខាន់ៗដូចជា កាលស្យូម ស័ង្គសី ទងដែង ប៉ូតាស្យូម និង Riboflavin។ ទឹកក្រូចឆ្មាអាចជួយបន្ថយការប្រឈមនឹងជំងឺដាច់សរសៃឈាមខួរក្បាល និងជួយព្យាបាលជំងឺគ្រួសក្នុងតម្រងនោម។ ជាក៏ជួយបង្ការជំងឺមហារីក បន្ថយការលើសសម្ពាធឈាម និងព្យាបាលការទល់លាមកផងដែរ៕ ត្រួតពិនិត្យដោយ www.health.com.kh	អាហារជាច្រើនដែលអ្នកបានញ៉ាំគឺមានឥទ្ធិពលខ្លាំងទៅលើសុខភាពមនុស្សយើង។ ការញ៉ាំអាហារដែលមានជាតិអាលកាឡាំងអាចជួយជម្រុញដល់សុខភាពកាន់តែល្អ។ ការដែលញ៉ាំអាហារសម្បូរជាតិអាលកាឡាំងមានន័យថា អ្នកកំពូងតែញ៉ាំអាហារជាច្រើនដែលអាចជួយឲ្យឈាមកុំឲ្យទៅជាមានជាតិអាស៊ីតច្រើន។ តើអាហារអាលកាឡាំងមានអ្វីខ្លះទៅ?
ស្រុកក្រគរ, ពោធិ៍សាត់៖ សាលាបឋមសិក្សាក្បាលត្រាចស្ថិតក្នុងឃុំក្បាលត្រាច ស្រុកក្រគរ ខេត្តពោធិ៍សាត់ មានការចម្អិនអាហារពេលព្រឹកសម្រាប់សិស្សានុស្សិស្ស ដែលសិក្សានៅក្នុងសាលាអស់រយៈពេលប្រមាណជា៥ឆ្នាំមកហើយ។ អាហារដែលចម្អិននេះ ត្រូវបានលោក និល សុថល នាយកសាលានេះ អះអាងថាមុខម្ហូបទាំងនោះចម្អិនឡើង ដោយមិនប្រើប្រាស់សាច់ជ្រូក ឬរបស់ដែលសិស្សមូស្លីមបរិភោគមិនបាន។ ក្នុងមួយសប្ដាហ៍ការចម្អិនម្ហូបមានចំនួន៦ថ្ងៃ (លើកលែងថ្ងៃអាទិត្យ) និងផ្លាស់ប្ដូរមុខម្ហូបទៅតាមថ្ងៃនីមួយៗ។ មុខម្ហូបទាំងនោះដូចជា បាយឆាពងទា, សម្លកកូរ, ឆាត្រឡាចពងទា, ស្ងោរស្ពៅ (ត្រីឬប្រហិត), ម្ជូរយួន និងចៀនពងទាជាដើម។ ការធ្វើអាហារតាមសាលានេះ ឬកម្មវិធី ផ្ដល់អាហារពេលព្រឹកដល់កុមារនៅតាមសាលារៀនជនបទនេះ ត្រូវបានរៀបចំឡើងដោយ អង្គការស្បៀងអាហារពិភពលោក (WFP) សហការនឹងរដ្ឋាភិបាលកម្ពុជា តាមរយៈក្រសួងអប់រំ យុវជន និងកីឡា៕ ដើម្បីជ្រាបច្បាស់សូមលោកអ្នកនាង ទស្សនាបទសម្ភាសន៍រវាង កញ្ញា អេង គឹមលាង ជាមួយ លោក និល សុថល នាយកសាលាបឋមសិក្សាក្បាលត្រាច ដូចតទៅ៖ (អត្ថបទ ឬវីដេអូនេះ គឺជាស្នាដៃរបស់ក្រុមយុវជន និងត្រូវបានរៀបរៀងឡើង ក្រោមជំនួយហិរញ្ញវត្ថុរបស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែត តាមរយៈអង្គការតម្លាភាពកម្ពុជា និងអង្គការអាក់សិនអេតកម្ពុជា។ រាល់ខ្លឹមសារនៅក្នុងអត្ថបទនេះ គឺជាការទទួលខុសត្រូវរបស់ស្មេរ ឬផលិតករ ហើយមិនឆ្លុះបញ្ចាំងអំពីទស្សនៈរបស់សហភាពអឺរ៉ុប និងទីភ្នាក់ងារសហប្រតិបត្តិការ អភិវឌ្ឍអន្តរជាតិស៊ុយអ៊ែតនោះទេ) អានអត្ថបទពាក់ព័ន្ធផ្សេងទៀត៖ យុវជនសកម្មសេវាល្អ (អត្ថបទ ឬវីដេអូនេះ គឺជាស្នាដៃរបស់ក្រុមយុវជន និងត្រូវបានរៀបរៀងឡើង ក្រោមជំនួយហិរញ្ញវត្ថុរបស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែត តាមរយៈអង្គការតម្លាភាពកម្ពុជា និងអង្គការអាក់សិនអេតកម្ពុជា។ រាល់ខ្លឹមសារនៅក្នុងអត្ថបទនេះ គឺជាការទទួលខុសត្រូវរបស់ស្មេរ ឬផលិតករ ហើយមិនឆ្លុះបញ្ចាំងអំពីទស្សនៈរបស់សហភាពអឺរ៉ុប និងទីភ្នាក់ងារសហប្រតិបត្តិការ អភិវឌ្ឍអន្តរជាតិស៊ុយអ៊ែតនោះទេ)	ដោយ៖ អេង គឹមលាង (យុវជនឃុំក្បាលត្រាច)
ប្រមុខរដ្ឋាភិបាលម៉ាឡេស៊ី លោកMuhyiddin Yassin នៅថ្ងៃទី២៣ ខែតុលា បានជួបជាមួយព្រះមហាក្សត្រម៉ាឡេស៊ី និងធ្វើបទបង្ហាញស្តីពីការដាក់ប្រទេសក្នុងស្ថានភាពអាសន្ន រួមមានការផ្អាកការប្រជុំសភាម៉ាឡេស៊ី នៅចំពោះមុខទ្រង់។ យ៉ាងណាក៏ដោយ បញ្ហានេះ ត្រូវបានលោក Anwar Ibrahim មេដឹកនាំបក្សប្រឆាំង ថ្កោលពីបញ្ហានេះ ដោយសំអាងថា គឺជាលេសរបស់នាយករដ្ឋមន្រ្តី ដើម្បីរក្សាអំណាច។ កន្លងមកលោកAnwar ធ្លាប់អះអាងថា មានសម្លេងគ្រប់គ្រាន់នៅក្នុងសភា ក្នុងការទម្លាក់នាយករដ្ឋមន្រ្តី។ តាមរយៈសេចក្តីថ្លែងការណ៍ ដែលចេញនៅថ្ងៃទី២៤ ខែតុលា រាជវាំងម៉ាឡេស៊ី មិនបានលើកឡើងពីសំណើប្រកាសដាក់ស្ថានភាពអាសន្នរបស់នាយករដ្ឋមន្រ្តីឡើយ ដោយលើកឡើងថា ព្រះមហាក្សត្រម៉ាឡេស៊ី នឹងជួបជាមួយអ្នកតំណាងរដ្ឋម៉ាឡេស៊ី។ «ព្រះអង្គ Al-Sultan Abdullah គឺដឹងច្បាស់ណាស់ពីតម្រូវការរដ្ឋបាលរបស់ប្រទេស ដើម្បីបន្តដោះស្រាយការគំរាមកំហែងពីCOVID-19 »។ សេចក្តីថ្លែងការណ៍រាជរាំងម៉ាឡេស៊ី បានលើកឡើងបែបនេះ។ ចំណែកប្រភព ដែលស្និតនឹងការស្នើដាក់ប្រទេសស្ថានភាពអាសន្ននេះ បានអះអាងថា មហាក្សត្រម៉ាឡេស៊ី នឹងជួបជាមួយអ្នកតំណាងរដ្ឋម៉ាឡេស៊ី នៅម៉ោង២ និង៣០ ថ្ងៃ ហើយបន្ទាប់មកព្រះហាក្សត្រ នឹងផ្តល់សេចក្តីសម្រេចដល់នាយករដ្ឋមន្រ្តី។ នេះបើតាមការចុះផ្សាយរបស់កាសែង The star។ ការស្នើឲ្យដាក់រដ្ឋក្នុងស្ថានភាពអាសន្ននេះ ធ្វើឡើងស្របពេលករណីCOVID-19 នៅម៉ាឡេស៊ីកើនឡើងជាថ្មី និងបញ្ហាប្រឈមពីការដណ្តើមអំណាចពីលោកAnwar។ បើសិនគ្មានការប្រែប្រួលទេ សំណើហិរញ្ញវត្ថុម៉ាឡេស៊ីឆ្នាំ២០២១ នឹងត្រូវអនុម័តនៅថ្ងៃទី៦ ខែវិច្ឆិកា ខាងមុខ។ ការអនុម័តនេះ ត្រូវបានគេចោទជាសំណួរ ថាតើវាអាចទទួលបានសម្លេងគ្រប់គ្រាន់ឬអត់។ បើសិនបើមិនអាចទេ ការអនុម័តនោះ អាចចាត់ទុកបានថា លោក Muhyiddin មិនសាកសមកាន់តំណែងជានាយករដ្ឋមន្រ្តីបានទៀតទេ ហើយថែមទាំងអាចឈានដល់ការបោះឆ្នោតថ្នាក់ជាតិថែមទៀត។ សូមបញ្ជាក់ថា នៅក្នុងកិច្ចប្រជុំគណៈរដ្ឋមន្រ្តីពិសេសនៅថ្ងៃទី២៣ ខែតុលា រដ្ឋាភិបាលម៉ាឡេស៊ី បានឯកភាពថា ការប្រកាសស្ថានភាពអាសន្ន នឹងបង្អាក់ការប៉ុនប៉ងធ្វើឲ្យអស្ថិរភាពនយោបាយម៉ាឡេស៊ី។ ក្នុងស្ថានភាពអាសន្ននេះ សភានឹងមិនអាចបើកកិច្ចប្រជុំបានទេ ចំណែកច្បាប់វិញត្រូវបានអនុម័តតាមព្រះរាជបញ្ជារបស់ព្រះមហាក្សត្រ៕	ព្រះមហាក្សត្រម៉ាឡេស៊ី នឹងជជែកពិភាក្សាជាមួយអ្នកតំណាងរដ្ឋម៉ាឡេស៊ី នៅថ្ងៃទី២៥ ខែតុលា ជុំវិញបញ្ហាដាក់រដ្ឋក្នុងស្ថានភាពអាសន្ន។ ការជជែកពិភាក្សានេះ ធ្វើឡើងបន្ទាប់ពីនាយករដ្ឋមន្រ្តីម៉ាឡេស៊ី លោក Muhyiddin Yassin បានស្នើទៅព្រះមហាក្សត្រឲ្យដាក់ប្រទេសក្នុងស្ថានភាពអាសន្ន។ នេះបើតាមសេចក្តីថ្លែងការណ៍របស់រាជរាំងនៅថ្ងៃទី២៤ ខែតុលា។
អតិថិជនអាចទទួលបានការថែមជូននូវ ទូរទស្សន៍ ទូទឹកកក និងប័ណ្ណដែលមានទឹកប្រាក់ចាប់ពី១០ដុល្លារ ដល់១០០ដុល្លារ ភ្លាមៗ។ ក្រៅពីនេះអតិថិជនក៏អាចទិញគ្រឿងអេឡិចត្រូនិសាមសុងដែលខ្លួនពេញចិត្តដោយរំលស់ជាមួយធនាគារឯកទេស អ៊ីអន ដោយអត្រាការប្រាក់ទាបបំផុត។ គ្រប់ផលិតរបស់សាមសុងសុទ្ធតែមានការធានាដោយផ្ទាល់ពីក្រុមហ៊ុនដែលធ្វើឲ្យអតិថិជនទទួលបាននូវផលិតផលគុណភាពខ្ពស់និងមានទំនុកចិត្តក្នុងការប្រើប្រាស់។ សម្រាប់ព័ត៌មានលម្អិតពីប្រូម៉ូសិននេះ អតិថិជនអាចទាក់ទងទៅកាន់ទូរស័ព្ទលេខ៖ 1800 20 3232 ដោយឥតគិតថ្លៃពីគ្រប់ប្រព័ន្ធទាំងអស់៕ ប្រញាប់ឡើង ការថែមជូនដ៏សម្បើមបែបនេះមានតែរដូវចុងឆ្នាំតែប៉ុណ្ណោះ! ( អត្ថបទពាណិជ្ជកម្ម )	សាមសុងផ្តល់ការថែមជូនពិសេសចំពោះការទិញគ្រឿងអេឡិចត្រូនិចសម្រាប់ប្រើប្រាស់ក្នុងគេហដ្ឋានទាំងម៉ាស៊ីនត្រជាក់ ម៉ាស៊ីបោកខោអាវ ទូទឹកកក ទូរទស្សន៍ ព្រមទាំងផលិតជាច្រើនមុខទៀត។ ការផ្តល់ជូននេះគឺចាប់ពីថ្ងៃនេះដល់ថ្ងៃទី៣១ ធ្នូ ឆ្នាំ២០១៧ តែប៉ុណ្ណោះ។
សូមស្តាប់បទសម្ភាសរវាង នាយ យ៉ាន និងអ្នកស្រី ស្រីរ័ត្ន ដូចតទៅ៖	ក្រោយពីការដួលរលំនៃរបបប៉ុលពត ស្រីរ័ត្នដែលពេលនោះមានអាយុទើបតែ១៣ឆ្នាំ បានចាកចេញពីជំរំខាវអ៊ីដាងទៅសហរដ្ឋអាមេរិកជាមួយក្រុមគ្រួសារទាំងមូល។ នៅឆ្នាំ១៩៩៩ អ្នកស្រីរ័ត្នបានមកលេងស្រុកកំណើត។ នោះជាពេលដែលអ្នកស្រីបានសម្រេចចិត្តមករស់នៅស្រុកខ្មែរវិញ។ នៅឆ្នាំ២០០០ គឺការវិលត្រឡប់ជាផ្លូវការរបស់អ្នកស្រីរ័ត្ន។ ជាស្ត្រីខ្មែរដែលបានចម្រើនវ័យធំធាត់នៅសហរដ្ឋអាមេរិក គេអាចនិយាយបានថា អ្នកស្រីរ័ត្នបានរស់នៅក្នុងវប្បធម៌២។ នៅក្នុងបទសម្ភាសជាមួយ នាយ យ៉ាន អ្នកស្រីរ័ត្នមិនបានបង្ហាញថា អ្នកស្រីប្រកាន់របៀបរបបនៃការគិត ឬជំហរជ្រុលទៅលើវប្បធម៌ខ្មែរ ឬវប្បធម៌អាមេរិកឡើយ។ អ្នកស្រីបញ្ជាក់ថា នៅក្នុងវប្បធម៌ទាំងពីរ អ្នកស្រីរើសយកតែចំណុចល្អៗ។ ទោះយ៉ាងណាក៏ដោយ អ្នកស្រីផ្តល់គំនិតឲ្យកូនខ្មែរជំនាន់ក្រោយត្រូវស្គាល់វប្បធម៌ និងប្រវត្តិសាស្ត្រខ្លួនឯងជាគ្រឹះឲ្យបានច្បាស់ មុននឹងចាប់យកវប្បធម៌បរទេស។
លោក ឱ សារឿន អ្នកនាំពាក្យរដ្ឋបាលព្រះសីហនុ បានប្រាប់អ្នកសារព័ត៌មានថ្មីៗតាមទូរសព្ទថា សាឡង់បូមខ្សាច់ចំនួន៣គ្រឿង ដែលចតនៅឆ្នេរឯករាជ្យ ខេត្តព្រះសីហនុនោះមិនមែនជាការបូមខ្សាច់សមុទ្រនោះទេ។ «ការពិតសាឡាង់បូមខ្សាច់ទាំងនោះ គឺជាសាឡង់ដែលផ្ទុកទៅដោយខ្សាច់ទន្លេ សម្រាប់យកមកផ្គត់ផ្គង់គ្រឿងសំណង់ ដែលនៅតាមមូលដ្ឋាននោះតែប៉ុណ្ណោះ»។ នេះជាការបញ្ជាក់របស់អ្នកនាំពាក្យរដ្ឋបាលព្រះសីហនុ ដែលស្នើឲ្យពលរដ្ឋកុំឲ្យមានការភ័ន្តច្រឡំ លើករណីនេះ។ បើតាមលោក ឱ សារឿន ការដឹកខ្សាច់តាមសាឡង់ តាមផ្លូវទឹកពីស្ទឹងស្រែអំបិល មកឆ្នេរឯករាជ្យនេះ ដើម្បីកាត់បន្ថយការខូចខាតផ្លូវ និងហេដ្ឋារចនាសម្ព័ន្ធ។ សាឡង់ទាំងនេះ គឺត្រៀមសម្រាប់ផ្ទេរខ្សាច់ពីខេត្តផ្សេង ដើម្បីយកមកចាក់បំពេញមួយផ្នែកនៃទឹកបឹងព្រែកទប់ តាមសំណង់អាគារនៅទីក្រុង។ នេះបើតាមរដ្ឋបាលខេត្តព្រះសីហនុ៕	ព្រះសីហនុ៖ មិនមានករណីបូមខ្សាច់នៅខេត្តព្រះសីហនុទេ។ នេះជាការបដិសេធរបស់អ្នកនាំពាក្យខេត្ត ដែលឆ្លើយតបនឹងការរិះគន់របស់ពលរដ្ឋ ពីរឿងសាឡង់បូមខ្សាច់ចំនួន១គ្រឿង និងសាឡង់ដឹកជញ្ជូនខ្សាច់ចំនួន២គ្រឿងចតនៅឆ្នេរឯករាជ្យ(ឆ្នេរ៧ជាន់) ។
គួររំលឹកថា គម្រោងអគារ Gold Tower ៤២ជាន់នេះ ការវិនិយោគពីក្រុមហ៊ុន YON WOO CAMBODIA Co.,LTD។ គម្រោងនេះ ត្រូវបានផ្អាកការសាងសង់លើកដំបូងក្នុងឆ្នាំ ២០០៨ និងចាប់ផ្តើមឡើងវិញក្នុងឆ្នាំ២០១០ ហើយបានផ្អាកការសាងសង់លើកទី២ នៅឆ្នាំ ២០១១។ រហូតដល់ថ្ងៃទី១៥ ខែមករា ឆ្នាំ២០១៨ ទើបគម្រោងនេះ ត្រូវបានដំណើរការឡើងវិញម្តងទៀត៕	អគារតម្លៃ២៤០លានដុល្លារនេះ ត្រូវបានប្រកាសបញ្ចប់ការសាងសង់នូវគ្រោងសំណង់អគារ កាលពីខែមករា ឆ្នាំ២០១៩ បន្ទាប់ពីទុកចោលនាអំឡុងពេលវិបត្តិសេដ្ឋកិច្ចសកលឆ្នាំ២០០៨។ ដ្បិតបញ្ចប់គ្រោងសំណង់ក៏ពិតមែន ប៉ុន្តែអគារស្ថិតនៅប្រសព្វមហាវិថីព្រះសីហនុ និងមហាវិថីព្រះមុនីវង្សមួយនេះ គឺមិនទាន់បញ្ចប់គម្រោងទាំងស្រុង ឬដាក់ឱ្យដំណើរការនៅឡើយទេ មកទល់សព្វថ្ងៃ។
១. ស្រេកទឹក ប្រសិនបើអ្នកទើបនឹងទទួលទានច្រើនឆ្អែតហើយសោះ ស្រាប់តែឃ្លានទៀតនោះអ្នកប្រហែលជាកំពុងស្រេកទឹក។ ទទួលទានទឹកធម្មតា ១ កែវ ហើយរងចាំបន្តិច។ ប្រសិនបើអារម្មណ៍ឃ្លានបាត់ថយចុះនោះមួយស្របក់ទៀតអ្នកនឹងឈប់ឃ្លានតែម្ដង។ ជម្រើសដ៏ប្រសើរបំផុត គឺហ្វឹកហាត់រាងកាយឱ្យទទួលទានទឹកច្រើននៅពេលព្រឹក និងកន្លះម៉ោងមុនរាល់ពេលអាហារ។ ២. គេងមិនគ្រប់ ជាមួយនឹងការគេងបានស្កប់ពី ៧ ទៅ ៨ ម៉ោង នោះអារម្មណ៍ឃ្លានមិនធ្វើឱ្យអ្នកភ្ញាក់ឡើងកំឡុងពេលយប់ឡើយ។ នៅពេលយប់រាងកាយផលិតអ័រម៉ូនមេឡាតូនីនដែលទទួលខុសត្រូវមិនត្រឹមតែចំពោះដំណើរការប្រក្រតីនៃសរីរាង្គ, គ្រប់គ្រងការឃ្លានប៉ុណ្ណោះទេ ប៉ុន្តែក៏ចំពោះរូបរាងផងដែរ។ ដើម្បីទទួលបានភាពស្រស់ស្រាយ និងសម្រស់ស្រស់ស្អាត ចូរព្យាយាមគេងលក់មុនពាក់កណ្ដាលយប់។ ៣. អាកប្បកិរិយាដែលស្ថិតក្រោមភាពតានតឹង នៅពេលជួបប្រទះបញ្ហាតានតឹងក្នុងអារម្មណ៍មនុស្សមួយចំនួនមិនឃ្លានទទួលទានអ្វីឡើយ ខណៈដែលអ្នកខ្លះទៀតឃ្លានទទួលទានអាហារជាច្រើនទប់ទល់នឹងស្ថានភាពនេះ។ ដើម្បីដោះស្រាយបញ្ហានេះ ចូរចាំថាភាពតានតឹងក្នុងអារម្មណ៍ ឬស្ត្រេសមិនមែនអាចតែត្រូវបានដោះស្រាយដោយការទទួលទានអាហារផ្សេងៗ ឬអាហារផ្អែមច្រើនឡើយ។ ជំនួសមកវិញ អ្នកអាចជជែកលេង ឬពិភាក្សាជាមួយសមាជិកគ្រួសារ, ធ្វើលំហាត់ប្រាណ, ដើរលេងក្នុងសួន, មើលរឿងសំណព្វចិត្ត និងអានសៀវភៅជាដើម។ ៤. កង្វះប្រូតេអ៊ីន កុំភ្លេចរួមបញ្ចូលជាតិប្រូតេអ៊ីនក្នុងរបបអាហារប្រចាំថ្ងៃរបស់អ្នក ក៏ព្រោះវាអ្វីដែលធ្វើឱ្យអ្នកមានថាមពល, ស្វាហាប់, រស់រវើក និងឆ្អែតស្កប់ស្កល។ បន្លែ និងផ្លែឈើ គឺល្អសម្រាប់សុខភាព ប៉ុន្តែប្រូតេអ៊ីនគួរមានជាចាំបាច់ក្នុងរបបអាហារ។ ប្រភពដ៏ប្រសើរនៃប្រូតេអ៊ីនមានដូចជា សាច់គ្មានខ្លាញ់, សាច់មាន់, ស៊ុត និងច្រើនទៀត។ ៥. កង្វះជាតិខ្លាញ់សុខភាពល្អ ខ្លាញ់ល្អ គឺចាំបាច់ណាស់សម្រាប់សុខភាពរាងកាយ និងជួយគ្រប់គ្រងការឃ្លាន។ ប្រភពនៃខ្លាញ់ល្អមានដូចជា ប្រេងអូលីវ, ត្រីក្រហម, គ្រាប់ធញ្ញជាតិ, ផ្លែបឺរ និងគ្រាប់ពូជ។ ដូច្នេះដើម្បីជាការប្រសើរ កុំភ្លេចរួមបញ្ជូលប្រភេទនៃខ្លាញ់ល្អក្នុងរបបអាហាររបស់អ្នក៕ ត្រួតពិនិត្យដោយ www.health.com.kh	តើមានអ្វីកើតឡើងទៅប្រសិនបើអ្នកចេះតែចង់ទំពារ ឬឃ្លានរហូតមិនឈប់សោះ? ដំបូងអ្នកត្រូវដឹង ឬយល់ថាតើហេតុអ្វីបានជាអ្នកឃ្លាន ហើយឃ្លានបែបណាជាមុនសិន។ខាងក្រោមវេបសាយសុខភាព Health.com.kh នឹងបង្ហាញឱ្យដឹងពីមូលហេតុដែលបណ្ដាលឱ្យអ្នកចេះតែឃ្លានមិនឈប់ ហើយថាតើគួរដោះស្រាយបែបណា ៖
ទឹកឡើងខ្លាំងតាមបណ្ដោយផ្លូវលេខ២០អា នេះ បណ្ដាលមកពីទឹកស្ទឹងព្រែកត្នោតឡើងយ៉ាងគំហុក ដែលបានធ្វើឲ្យជន់លិចផ្ទះប្រជាពលរដ្ឋនៅតាមបណ្ដាយស្ទឹង និងធ្វើឱ្យប៉ះពាល់ផលដំណាំស្រូវជាច្រើនហិកតា ក្នុងខេត្តកំពង់ស្ពឺ និងខេត្តកណ្តាល នៅថ្ងៃទី២៥ ខែតុលា ។ លោក វី សំណាង អភិបាលខេត្តកំពង់ស្ពឺ បានប្រាប់សារព័ត៌មានថ្មីៗថា ទឹកស្ទឹងព្រែកត្នោតឡើងខ្លាំង ដែលបណ្ដាលឱ្យផ្ទះពលរដ្ឋ នៅតាមស្ទឹងទាំងសងខាងជន់លិច នៅតាមដីសណ្តស្ទឹងព្រែកត្នោត និងតាមដីទំនាប ក្នុងនោះរួមមាន ក្នុងក្រុងច្បារមន ទាំងផ្នែកខាងជើង និងផ្នែកខាងត្បូង។ ក្រៅពីនេះ ទីតាំងផ្សេងៗនៅជិតទីនោះដូចជា ស្រុកសំរោងទង មានឃុំរលាំងគ្រើល ឃុំរលាំងចក ក៏មានការលិចតិចតួចដែរ។ « មកដល់ពេលនេះ មិនទាន់មានប៉ះពាល់ដល់ជីវិតមនុស្ស និងសត្វទេ។ ចំពោះដំណាំស្រូវមានប៉ះពាល់ ព្រោះខែនេះជារដូវស្រូវចេញផ្លែ មានខ្លះឱនដាក់គ្រាប់ហើយ ខ្លះទៀតក៏កំពុងផើមដែរ ចឹងវាលិចនៅក្នុងទឹកនោះ តែទំហំប៉ុន្មាន យើងមិនទាន់អាចសរុបបានជាហិកតាទេ»។ នេះជាការបកស្រាយរបស់លោក វី សំណាង។ ជាមួយគ្នានេះ អភិបាលខេត្តកណ្ដាល ក៏បានត្រៀមកម្លាំង ទូក សម្ភារផ្សេងៗ ជាពិសេសទីទួលសុវត្ថិភាព ដើម្បីបង្ការទឹកជន់លិច។ ជាងនេះទៅទៀត លោកក៏បានអំពាវនាវដល់ពលរដ្ឋ ដែលរស់នៅតាមបណ្តោយដឹងស្ទឹងព្រែកត្នោត ឲ្យប្រុងប្រយ័ត្ន និងត្រៀមខ្លួន កុំប្រហែសចំពោះស្ថានភាពទឹកជំនន់នេះ។ ទឹកស្ទឹងព្រែកត្នោតបានប៉ះពាល់ដល់ពលរដ្ឋខ្លះ ក្នុងស្រុកកណ្តាលស្ទឹង និងក្រុងតាខ្មៅផងដែរ។ បើតាមលោក គង់ សោភ័ណ្ឌ អភិបាលខេត្តកណ្តាល ការហក់ឡើងនៃទឹកស្ទឹងព្រែកត្នោតនេះ មិនទាន់បង្កឲ្យមានហានិភ័យខ្ពស់ឡើយ ព្រោះទឹកនៅទំនប់៧មករា មិនឡើងខ្លាំង ដូចឆ្នាំមុន។ ដ្បិតមិនទាន់មានហានិភ័យខ្ពស់ តែអភិបាលខេត្តកណ្ដាល ក៏បានត្រៀមកម្លាំង ទូក សម្ភារផ្សេងៗ ជាពិសេសទីទួលសុវត្ថិភាព ដើម្បីបង្ការទឹកជន់លិច។ ជាងនេះទៅទៀត លោកក៏បានអំពាវនាវដល់ពលរដ្ឋ ដែលរស់នៅតាមបណ្តោយដឹងស្ទឹងព្រែកត្នោត ឲ្យប្រុងប្រយ័ត្ន និងត្រៀមខ្លួន កុំប្រហែសចំពោះស្ថានភាពទឹកជំនន់នេះ។ ជាមួយគ្នានេះដែរ អភិបាលខេត្តកំពង់ស្ពឺ ក៏បានស្នើមន្ទីរធនធានទឹក និងឧតុនិយម ត្រូវតាមដានស្ថានភាពទឹកជាប់ជាប្រចាំ។ លើសពីនេះ លោក ឃួង ស្រេង អភិបាលរាជធានីភ្នំពេញ បានធ្វើការអំពាវនាវទៅដល់ពលរដ្ឋ រស់នៅតាមបណ្តោយដងស្ទឹងព្រែកត្នោត ឲ្យមានការប្រុងប្រយ័ត្នខ្ពស់ សម្រាប់ថ្ងៃទី២៦និង ២៧ តុលា ព្រោះទឹកអាចឡើងខ្ពស់លិចលង់លំនៅដ្ឋាន។ ក្រៅពីនេះ លោក ឃួង ស្រេង ក៏បានស្នើក្រសួងធនទឹក និងឧត្តុនិយម បង្វែរទឹកកុំឲ្យជន់លិចរាជធានីភ្នំពេញ ដើម្បីបញ្ចៀសការខូចខាតហេដ្ឋារចនាសម្ព័ន្ធ និងសេដ្ឋកិច្ចធ្ងន់ធ្ងរ ជាងនៅតាមបណ្ដាខេត្តពាក់ព័ន្ធ៕	អាជ្ញាធរ សម្រេចផ្អាកការចរាចរណ៍រថយន្តធុនធំលើផ្លូវ ២០អា ចាប់ពីរង្វង់មូលកួរស្រូវ ដល់ផ្សារកំពង់កន្ទួត បណ្ដោះអាសន្ន ដោយសារស្ថានភាពទឹកឡើងខ្លាំង។ នេះបើតាមលោក ម៉េត មាសភក្ដី អ្នកនាំពាក្យសាលារាជធានីភ្នំពេញ។
(សារព័ត៌មានអេឡិចត្រូនិកថ្មីៗទទួលបានសិទ្ធិដកស្រង់ និងផ្សព្វផ្សាយបន្តពីអង្គការស៊ីប៉ា។ អត្ថបបទខាងលើត្រូវបានដកស្រង់ចេញពីសៀវភៅដែលមានចំណងជើងថា៖ បរិស្ថានយើង។ សូមចូលរួមជួយជាវសៀវភៅដែលបោះពុម្ពដោយអង្គការស៊ីប៉ា។ អង្គការស៊ីប៉ា គឺជាអង្គការជួយជំរុញការអានយ៉ាងខ្លាំងក្លានៅក្នុងប្រទេសកម្ពុជា)។	ថ្មពិលមានផ្ទុកទៅដោយជាតិសំណ និងបារតដែលជាវត្ថុធាតុពុល និងបង្កគ្រោះថ្នាក់។ ថ្មពិលមួយកូនបំពុលទឹកចំនួន ៤០០ ០០០លីត្រ ឬដីមួយម៉ែត្រគូប ក្នុងរយៈពេល៥០ឆ្នាំ។ វាបំពុលដើមឈើដែលដុះនៅទីនោះ និងមនុស្សដែលហូបផ្លែរបស់ដើមឈើទាំងនោះ។ ដូច្នេះ សូមកុំបោះចោលថ្មពិលពាសវាសពាសកាលអោយសោះ។ សូមបោះវាចោលក្នុងធុងសំណល់ថ្មពិល។
ជារឿងមិននឹកស្មានដល់ Tottenham Hotspur ពិតជាឡើងទៅកាន់វគ្គផ្តាច់តាមរយៈការវាយបកតាមឈ្នះដ៏អស្ចារ្យបំផុតមិនធ្លាប់មានលើគូប្រជែងនៅទឹកដី Ajax ដោយលទ្ធផលទាំងពីរជើង ៣-៣ តែឈ្នះតាមរូបមន្តគ្រាប់ស៊ុតបញ្ចូលទីក្រៅដី។ ក្នុងជំនួបជើងទី២នៅកីឡដ្ឋាន Johan Cruyff Arena ខ្សែបម្រើ Lucas Moura អាចស៊ុតបាល់បញ្ចូលទី៣គ្រាប់ម្នាក់ឯងឲ្យក្រុមមាន់ខ្នាយមាសនៅតង់ទី២ បន្ទាប់ពី Ajax នាំមុខមុនដល់ទៅ២គ្រាប់នៅតង់ទី១ក្តី។ នៅមុនជ័យជម្នះនេះ អ្នកចាត់ការទូទៅសញ្ជាតិអាហ្សង់ទីនបានឆ្លើយតបទៅកាន់អ្នកសារព័ត៌មានក្នុងសន្និសីទកាសែតតាមរយៈកាយវិការខុសពីធម្មតាក្រោយត្រូវបានសួរថា តើ Spurs អាចឈានដល់វគ្គផ្តាច់ព្រ័ត្រនៅថ្ងៃទី១ ខែមិថុនបានទេ? ហើយលោកមានអារម្មណ៍យ៉ាងណាបើក្រុមឈ្នះជើងឯកពានកំពូលអឺរ៉ុបនេះជាលើកដំបូងក្នុងរយៈពេល៥ឆ្នាំក្រោមការដឹកនាំរបស់លោក? Pochettino បានឆ្លើយតបថា៖«វាគួរតែអស្ចារ្យបើសិនយើងឈ្នះពាន។ បញ្ចប់រយៈ៥ឆ្នាំហើយខ្ញុំត្រឡប់ទៅផ្ទះវិញ»។ Pochettino ក៏ត្រូវបានសួរបញ្ជាក់ពីការលើកឡើងរបស់លោក តើលោកនិយាយលេងមែនទេ? លោកឆ្លើយថា វាមិនមែនជារឿងកំប្លែងនោះទេ។ លោកបញ្ជាក់ថា៖«ឈ្នះពានរង្វាន់ Champions League នៅក្នុងកាលៈទេសៈនេះ សម្រាប់រដូវកាលនេះប្រហែលជាខ្ញុំត្រូវគិតបន្តិចដើម្បីធ្វើអ្វីមួយថ្មីទៀតនៅថ្ងៃអនាគត។ បើសិនជាវាអាចកើតឡើងមែន ជាការពិតខ្ញុំទៅផ្ទះវិញ»។ យ៉ាងណាក៏ដោយសម្តីរបស់លោក Pochettino នៅមិនទាន់ច្បាស់សម្រាប់អ្នកសារព័ត៌មាននោះទេ ព្រោះមិនប្រាកដថាលោកចង់និយាយពីការត្រឡប់ពី Amsterdam ទៅអង់គ្លេសក្រោយការប្រកួតជើងទី២វគ្គពាក់កណ្តាលផ្តាច់ព្រ័ត្រនោះទេ។ រឿងរ៉ាវយ៉ាងណានោះគឺត្រូវរង់ចាំក្រោយការប្រកួតដណ្តើមពាន Champions League នៅថ្ងៃទី១ ខែមិថុនា ឆ្នាំ២០១៩ខាងមុខនេះ៕	លោក Mauricio Pochettino ធ្លាប់បានអះអាងថាលោកអាចនឹងចាកចេញពីតំណែងអ្នកចាត់ការទូទៅប្រសិនបើ Tottenham Hotspur ឈ្នះពានរង្វាន់ UEFA Champions League រដូវកាលនេះ។ អ្នកចាត់ការ Spurs និយាយពាក្យដ៏ភ្ញាក់ផ្អើលនេះតាំងពីមុនជំនួបជើងទី២វគ្គពាក់កណ្តាលផ្តាច់ព្រ័ត្រទល់ Ajax ម្លេះ។
លោកស្រី ខៃ ចិន្តា ម្ចាស់សណ្ឋាគារទែរូ និងជាប្រធានសមាគមអភិរក្សដំរីអៃរាវត្តា បានលើកឡើងថា៖ «ខ្ញុំមានមោទកភាព ដែលក្រុមហ៊ុន Jaguar Land Rover Cambodia ជ្រើសរើសសណ្ឋាគារទែរូ នៅរតនគិរី និងរីស៊តរ៉ាយ៉ាបុរី នៅកោះទ្រង់ ខេត្តក្រចេះ សម្រាប់ដំណើរកម្សាន្តនាពេលខាងមុខនេះ។ ជាពិសេស អតិថិជនរបស់គាត់ នឹងចូលរួមគាំទ្រសមាគមអភិរក្សដំរីអៃរាវត្តា»។ ម្ចាស់សណ្ឋាគាររូបនេះ បញ្ជាក់ថា ក្រុមការងារ Jaguar Land Rover Cambodia បានចុះមកពិនិត្យ ហើយក៏ពេញចិត្តចំពោះសេវាកម្ម ដែលលើកស្ទួយវប្បធម៌ និងប្រពៃណីខ្មែរ នាខេត្តរតនគិរី នៅភូមិឦសាននៃប្រទេសកម្ពុជាផងដែរ។ សូមអញ្ជើញទស្សនាវីដេអូដូចតទៅ៖	រតនគិរី៖ នៅថ្ងៃទី ២-៤ ខែធ្នូខាងមុខនេះ ក្រុមហ៊ុនរថយន្ត Jaguar Land Rover Cambodia នឹងធ្វើដំណើរទៅស្នាក់នៅរីស៊តរ៉ាយ៉ាបុរី និងសណ្ឋាគារទែរូ។ នៅក្នុងដំណើរកម្សាន្តរបស់អតិថិជនក្រុមហ៊ុន Jaguar Land Rover Cambodia នឹងទៅទស្សនានៅក្នុងសមាគមអភិរក្សដំរីអៃរាវត្តាក្នុងខេត្តរតនគិរី។
ទ្វារទឹកដែលទើបសង់ថ្មីនេះ ត្រូវបានគេឱ្យឈ្មោះថា ទ្វារទឹកលោកតា ស៊ត់។ ទ្វារទឹកថ្មីនេះ សង់ជំនួសទ្វារទឹកចាស់ឈ្មោះថា លោកតា ស៊ត់ ដែលសង់មិនមានបច្ចេកទេសត្រឹមត្រូវ និងគ្មានប្រព័ន្ធបង្ហូរទឹក ពេលខ្លះធ្វើឱ្យភូមិក្បែរៗនោះជន់លិច នារដូវវស្សា។ មួយទៀត ទ្វារទឹកចាស់ក៏គ្មានប្រព័ន្ធបិទទឹកផងដែរ ទើបធ្វើឱ្យអ្នកភូមិខ្វះទឹកប្រើប្រាស់នារដូវប្រាំងម្ដងៗ។ នៅឆ្នាំនេះ ពេលដែលទ្វារទឹកថ្មីបានសង់រួច ធ្វើឱ្យពលរដ្ឋដែលបោះបង់ស្រែចម្ការពួកគេកន្លងមក ងាកមកបង្កបង្កើនផលវិញ។ ស្រែដែលធ្លាប់គោក បែរជាមានទឹកប្រើប្រាស់ឡើងវិញ៕ សូមអញ្ជើញទស្សនារូបភាពខ្លះៗនៃផលកសិកម្មរបស់អ្នកភូមិនគរក្រៅ និងទ្វារទឹកថ្មី ដែលសង់ឡើយដោយអាជ្ញាធរជាតិអប្សរា ដូចតទៅ	សៀមរាប៖ ភូមិនគរក្រៅ ស្ថិតក្នុងសង្កាត់គោកចក ក្រុងសៀមាប។ តាមការលើកឡើងរបស់អ្នកភូមិ ឆ្នាំនេះផលកសិកម្មរបស់ពួកគេទទួលបានផលល្អជាងរាល់ឆ្នាំ ដោយសារអាជ្ញាធរទើបនឹងសង់ទ្វារទឹកថ្មីបម្រើដល់វិស័យកសិកម្មក្នុងភូមិ។ ទ្វារទឹកនេះ សម្រួលដល់ការធ្វើស្រែចម្ការរបស់អ្នកភូមិនគរក្រៅជាង ៥០០គ្រួសារ។
ពណ៌សក់ គឺជាចំនុចមួយដែលមនុស្សទូទៅមិនដែលមើលរំលង មិនថាមនុស្សចាស់ ឫក្មេង។ ជាពិសេសដោយស្ថិតក្នុងសម័យដ៏ទំនើបនេះ ពណ៌សក់ពិតជាពេញនិយមខ្លាំងមែនទែន ព្រោះវាបានជួយបន្ថែមនូវសម្រស់របស់មនុស្សយើងមួយផ្នែកថែមទៀតផង។ ប៉ុន្តែ បើសិនលោកអ្នកជ្រើសរើសថ្នាំលាបដែលគ្មានគុណភាព និងឆ្លងកាត់ការពិនិត្យត្រឹមត្រូវទេនោះ បន្ទាប់ពីលាបពណ៌សក់រួចហើយ លោកអ្នកអាចជួបបញ្ហាដូចជា បែកចុង ស្ងួត រឹង និងឆាប់ហើរពណ៌ជាដើម ហើយកាន់តែធ្ងន់ធ្ងរទៀតនោះ អាចជួបនឹងបញ្ហាស្បែកក្បាលទៀតផង ។ ហេតុនេះហើយ មុននឹងលោកអ្នកសម្រេចចិត្តប្តូរពណ៌សក់ គួរតែស្វែងរកផលិតផលណាដែលមានគុណភាពខ្ពស់ និងសុវត្តិភាពផងដល់សរសៃសក់ ព្រមទាំងស្បែកក្បាលផងដែរ។ ទាំងអស់នេះលែងជាកង្វល់សម្រាប់អស់លោកអ្នក ដែលមានបញ្ហារឿងលាបពណ៌សក់ទៀតហើយ យើងសូមណែនាំផលិតផលសាប៊ូ Schwarzkopf Professional ដែលជាប្រភេទផលិតផលស្តង់ដារនាំចូលពីប្រទេសអាល្លឺម៉ង់ និងឆ្លងកាត់ការត្រួតពិនិត្យយ៉ាងត្រឹមត្រូវ ជាពិសេសមានគុណភាពខ្ពស់ ដែលលោកអ្នកអាចជឿទុកចិត្តបាន។ ខាងក្រោមនេះ ជាប្រភេទផលិតផលដែលអាចជួយដោះស្រាយសរសៃសក់មានបញ្ហាដោយការលាបពណ៌បាន៖ ១.ឈុតព្យាបាលសក់ខូចដោយសារការលាបពណ៌ច្រើនដង ២. ឈុតរក្សាពណ៌សក់ សូមបញ្ជាក់ផងដែរថា សម្រាប់ផលិតផល Schwarzkopf Professional ត្រូវបានអនុញ្ញាតិសិទ្ធិចែកចាយ និងលក់ផ្តាច់មុខក្នុងប្រទេសកម្ពុជាដោយ ក្រុមហ៊ុនSerge Comtesse Co.,Ltd ។ ដូច្នេះ ដើម្បីចៀសវាងផលិតផលក្លែងក្លាយលោកអ្នកអាចស្វែងរកទិញយកទៅលក់បន្ត និងប្រើប្រាស់បានតាមរយៈអាសយដ្ឋាន៖ ផ្លូវលេខ២១E0, ផ្លូវលេខ១៣៦ កែងផ្លូវ៤៩, សង្កាត់ផ្សារថ្មីIII, ខណ្ឌដូនពេញ, រាជធានីភ្នំពេញ។ ព័ត៌មានលម្អិតសូមទាក់ទងទៅកាន់(៨៥៥)២៣ ៩៦៦ ២៦៣ / (៨៥៥) ២៣ ៦៣ ០០ ៧៣៣. Facebook : schwarzkopf professional cambodia (អត្ថបទពាណិជ្ជកម្ម)	រាជធានីភ្នំពេញ៖ សម្រាប់អ្នកធ្លាប់បានប្តូរពណ៌សក់ទាំងឡាយ តើដែលជួបបញ្ហាខូចសក់ឫ ឆាប់ហើរពណ៌ដែរឫទេ? កង្វល់ទាំងអស់នេះនឹងត្រូវបានបញ្ចប់ ខាងក្រោមនេះជាដំណោះស្រាយដ៏មានប្រសិទ្ធភាពពីប្រទេសអាល្លឺម៉ង់ ដែលអាចជួយអ្នកបាន។
ការិយាល័យនាយករដ្ឋមន្ត្រីម៉ាឡេស៊ី នៅថ្ងៃទី ០៥ កញ្ញា ឆ្នាំ២០១៨ បានប្រកាសថា ប្រាក់បៀរវត្សន៍ថ្មី គឺមានចំនួន ២៥៧ដុល្លារ ក្នុងមួយខែ (ប្រហែល១,២២ដុល្លារ ក្នុងមួយម៉ោង)។ ប្រាក់ខែថ្មីនេះ គឺកើនឡើងពី ២៤១ដុល្លារ សម្រាប់តំបន់ឧបទ្វីបម៉ាឡេស៊ី និង២២១,៨១ដុល្លារសម្រាប់តំបន់ភាគខាងកើត។ នេះបើតាមការផ្សាយរបស់ទូរទស្សន៍សិង្ហបុរី Channel NewsAsia ។ សម្ព័ន្ធភាពកាន់អំណាច Pakatan Harapan ដែលបានចូលដឹកនាំរដ្ឋាភិបាលជាលើកដំបូង នៅពីខែឧសភាកន្លងទៅ បានសន្យាធ្វើយ៉ាងណាឲ្យប្រាក់បៀវត្សរ៍នៅទូទាំងប្រទេសមានភាពស្មើគ្នា ក្នុងរយៈពេលត្រឹម ១០០ថ្ងៃប៉ុណ្ណោះ គិតចាប់ពីថ្ងៃខ្លួនដឹកនាំរដ្ឋាភិបាល។ លើសពីនេះ ក្បាលម៉ាស៊ីនដឹកនាំថ្មីនេះ ក៏បានសន្យាដំឡើងប្រាក់ខែអប្បបរមាឲ្យបាន ៣៦១ដុល្លារ ផងដែរ ក្នុងអាណត្តិ៥ឆ្នាំរបស់ខ្លួន។ ទាក់ទិននឹងការដំឡើងប្រាក់ខែនេះ ការិយាល័យនាយករដ្ឋមន្ត្រីម៉ាឡេស៊ី បញ្ជាក់ដូច្នេះថា៖ «ការដំឡើងប្រាក់បៀវត្សរ៍នេះ ជារឿងចាំបាច់បំផុតសម្រាប់ស្ថានភាពសេដ្ឋកិច្ចប្រទេសបច្ចុប្បន្ន។ ហើយយើងក៏ត្រូវគិតគូរម៉ត់ចត់ផងដែរថា កំណើនប្រាក់បៀវត្សរ៍ដ៏ច្រើនលើសលប់ អាចបង្កជាបញ្ហាដល់រោងចក្រ សហគ្រាសនានា និងប៉ះពាល់ដល់ការប្រកួតប្រជែងរបស់ប្រទេសផងដែរ»។ ក្នុងសេចក្ដីថ្លែងការណ៍ដដែល ការិយាល័យលោកនាយករដ្ឋមន្ត្រី មហាធៀ មហាម៉ាត់ បន្តថា ទោះជាយ៉ាងនេះក្ដី ការដំឡើងប្រាក់បៀវត្សរ៍ គឺជារឿងត្រឹមត្រូវណាស់ ក្នុងកាលៈទេសៈនេះ។ ដូច្នេះបណ្ដារោងចក្រ សហគ្រាស ជាពិសេស ម្ចាស់សហគ្រាសធនតូន នឹងមិនត្រូវបិទទ្វារ ដោយសារការចំណាយប្រតិបត្តិការខ្ពស់។ ប្រសិនបើបណ្ដាសហគ្រាសធនតូច បិទទ្វារ ចំនួនភាពអត់ការងារធ្វើ នឹងត្រូវកើនឡើង។ ជាមួយគ្នានេះដែរ រដ្ឋាភិបាល បានអំពាវនាវដល់បណ្ដាសហគ្រាស កុំដំឡើងថ្លៃទំនិញ និងបានបញ្ជាឲ្យក្រសួងពាក់ព័ន្ធទាំងអស់ តាមឃ្លាំមើលឲ្យបានល្អិតល្អន់ចំពោះបញ្ហានេះផងដែរ។ អ្វីគួរឲ្យកត់សម្គាល់នោះ ការិយាល័យនាយករដ្ឋមន្ត្រី ក៏អះអាងដែរថា នឹងគ្មានការផ្គត់ផ្គង់ណាមួយពីរដ្ឋាភិបាល ត្រូវបានផ្ដល់ឲ្យបណ្ដារោងចក្រ សហគ្រាស ដើម្បីគ្រប់គ្រងស្ថានការនេះឡើយ ក៏ព្រោះតែស្ថានភាពចំណូលនិងចំណាយរបស់ជាតិបច្ចុប្បន្ន៕	រដ្ឋាភិបាលម៉ាឡេស៊ីថ្មី ដែលដឹកនាំដោយលោកនាយករដ្ឋមន្ត្រី មហាធៀ មហាម៉ាត់ នឹងដំឡើងប្រាក់បៀវត្សរ៍អប្បបរមាសម្រាប់វិស័យឯកជននៅទូទាំងប្រទេស។ ការដំឡើងនេះ នឹងចូលជាធរមាននៅថ្ងៃទី០១ មករា ឆ្នាំ២០១៩ខាងមុខ។ ការប្រកាសនេះដែរ គឺដើម្បីបំពេញតាមការសន្យាទៅកាន់ប្រជាជនអំឡុងពេលបោះឆ្នោត ឲ្យបានមុនថ្ងៃខួបនៃការបង្កើតរដ្ឋសហព័ន្ធម៉ាឡេស៊ី នាថ្ងៃទី១៦ កញ្ញាខាងមុខ។
រស់នៅក្រុង Guntur រដ្ឋ Andhra Pradesh អ្នកស្រី Mangayamma វ័យ៧៤ឆ្នាំ ទើបប្រសូតបានកូនភ្លោះស្រីមួយគូ ដែលមានសុខភាពល្អប្រសើរ និងទម្ងន់ប្រមាណ២គីឡូក្រាម។ នេះជាសុបិនក្លាយជាការពិតមួយសម្រាប់គាត់ និង Rajarao អាយុ៨០ឆ្នាំ ជាស្វាមី ដែលបានរៀបការតាំងពីឆ្នាំ១៩៦២មក ប៉ុន្តែមិនមានកូនសោះ។ ក្រុមគ្រូពេទ្យ បានអះអាងពីជោគជ័យរបស់ខ្លួនក្នុងការជួយសម្រាលកូនភ្លោះរបស់អ្នកស្រី Mangayayamma ដែលទទួលបានស៊ុតបង្កកំណើតពីសប្បុរសជនម្នាក់ និងរួមបញ្ចូលជាមេជីវិតឈ្មោលរបស់ស្វាមី។ វេជ្ជបណ្ឌិត Umasankar បានអះអាងថា លោកយាយ Mangayamma ចាប់ផ្តើមពរពោះតាំងខែមករាមក ហើយមិនមានសញ្ញាគ្រោះថ្នាក់ណាមួយដល់សុខភាពឡើយ។ លោកយាយ Mangayamma បានបំបែកកំណត់ត្រារបស់ស្ត្រីឥណ្ឌាម្នាក់ទៀតឈ្មោះ Daljinder Kaur ពីរដ្ឋ Punjab ភាគខាងជើងឥណ្ឌាដែលប្រសូតកូនប្រុសកាលពីឆ្នាំ២០១៦ ក្នុងវ័យ៧០ឆ្នាំ៕	អ្នកស្រី Erramatti Mangayamma បានក្លាយជាមាតាដំបូងនៅលើពិភពលោកដែលមានវ័យដល់ទៅ៧៤ឆ្នាំ ហើយទើបប្រសូតបានកូនភ្លោះស្រី តាមរយៈបច្ចេកទេសបង្កកំណើតក្រៅស្បូន (IVF)។ នេះបើយោងតាមការផ្សាយរបស់ Hindustan Times កាលពីថ្ងៃទី៥ ខែកញ្ញា។
វីតាមីន D ត្រូវបានបង្កើតឡើងក្នុងស្បែកនៅពេលវាប៉ះពាល់នឹងពន្លឺព្រះអាទិត្យ។ ប្រជាជនអង់គ្លេសភាគច្រើនមានចំនួនវីតាមីនមួយនេះទាបជាពិសេសរដូវរងារតែម្តង ដោយសារតែមិនសូវមានពន្លឺព្រះអាទិត្យ។ អ្នកដែលមានវីតាមីន D ទាបហាក់បីដូចជាងាយនឹងធ្វើទុក្ខដោយសារជំងឺហឺតណាស់។ ជាអកុសល្យ ការរំលឹកលើការសិក្សាមួយនេះមិនអាចប្រាប់ឲ្យដឹងថា តើមនុស្សគ្រប់គ្នាដែលមានជំងឺហឺតសុទ្ធតែទទួលបានប្រយោជន៍ពីការលេបថ្នាំវីតាមីន D ឬអត់ឡើយ។ ជាមួយគ្នានេះដែរ គេក៏មិនបានណែនាំថាត្រូវប្រើកម្រិតវីតាមីនមួយនេះប៉ុន្មានដែរ៕ ត្រួតពិនិត្យដោយ www.health.com.kh	ថ្នាំបំប៉នវីតាមីន D អាចកាត់បន្ថយការប្រឈមនឹងការធ្វើទុក្ខធ្ងន់ធ្ងរនៃជំងឺហឺតរហូតដល់ពាក់កណ្តាល។ រឿងនេះបានមកពីការរំលឹកឡើងវិញនៃការសិក្សាមុនៗ ហើយក៏បានឲ្យដឹងថា វីតាមីន D អាចមានឥទ្ធិពលការពារមួយក្នុងការប្រឆាំងនឹងការធ្វើទុក្ខជំងឺហឺតធ្ងន់ធ្ងរនៅពេលទទួលបានការព្យាបាលធម្មតាៗ។
ការរាលដាលជំងឺកូវីដ-១៩ ក្នុងប្រទេស និងលទ្ធភាពនៃការផ្ទុះឡើងខ្លាំងអំឡុងពេលចូលឆ្នាំថ្មី ជំរុញឱ្យក្រុមហ៊ុនឱសថជាច្រើនរបស់ចិន បង្កើនការផលិតថ្នាំប្រឆាំងគ្រុនក្ដៅ និងថ្នាំជាច្រើនមុខផ្សេងទៀតសម្រាប់អ្នកជំងឺកូវីដ-១៩។ ដំណើរការផលិតឱសថទាំងនេះក៏ឆ្លើយតបនឹងការព្រួយបារម្ភរបស់ប្រធានាធិបតី ស៊ី ជិនភីង ជុំវិញការរាលដាលជំងឺកូវីដ-១៩ ទៅដល់ជនបទ ស្របពេលជិតដល់ថ្ងៃបុណ្យចូលឆ្នាំ ដែលប្រជាជនតាមទីក្រុងសម្រុកទៅស្រុកកំណើត។ «ការការពារ និងគ្រប់គ្រងការររាលដាលជំងឺកូវីដ-១៩ របស់ចិននៅតែស្ថិតក្នុងភាពតានតឹង ប៉ុន្តែពន្លឺស្ថិតនៅខាងមុខ ការតស៊ូជាជ័យជម្នះ។ ខ្ញុំព្រួយបារម្ភបំផុតចំពោះតំបន់ជនបទ និងក្រុមកសិករ»។ មេដឹកនាំចិន លើកឡើងបែបនេះក្នុងសារសម្រាប់ថ្ងៃចូលឆ្នាំ។ លើសពីនេះ លោក ស៊ី បន្ថែមថា នៅតាមជនបទ ប្រព័ន្ធសុខាភិបាលទន់ខ្សោយដោយមិនមានឧបករណ៍វេជ្ជសាស្ត្រ និងថ្នាំសង្កូវគ្រប់គ្រាន់ដើម្បីដោះស្រាយការផ្ទុះឡើងនៃជំងឺកូវីដ-១៩ ភ្លាមៗទេ។ បើតាមការចុះផ្សាយរបស់សារព័ត៌មានរដ្ឋចិន China Daily នៅថ្ងៃទី១៩ ខែមករា ក្រុមហ៊ុនអភិវឌ្ឍឱសថចិនមួយចំនួនកំពុងបង្កើនប្រតិបត្តិការដើម្បីជំរុញផលិតភាពបន្ថែមគុណនឹងបី ពិសេសថ្នាំគ្រុនក្តៅ និងថ្នាំក្អក ដើម្បីបំពេញតម្រូវការរបស់អ្នកជំងឺដែលទំនងកើនឡើងច្រើននៅតាមជនបទក្រោយថ្ងៃឈប់សម្រាកចូលឆ្នាំចិន។ កន្លងមក ចិនប្រើថ្នាំ Azvudine ដែលជាឱសថព្យាបាលជំងឺកូវីដ-១៩ ដំបូងគេ ហើយបង្កើតឡើងដោយក្រុមហ៊ុនឱសថចិន Genuine Biotech និងបានអនុម័តឱ្យប្រើដោយនិយតករសុខភាពជាតិ។ ឱសPaxlovid របស់ក្រុមហ៊ុន Pfizer ក៏មានវត្តមាននៅចិន ប៉ុន្តែវាលំបាករកទិញ ដូចគ្នានឹងថ្នាំព្យាបាលជំងឺកូវីដ-១៩ molnupiravir ក៏មិនទាន់មានលក់ទូលំទូលាយក្នុងប្រទេសនៅឡើយ។ ទាក់ទិននឹងវ៉ាក់សាំងបង្ការជំងឺកូវីដ-១៩ វិញ ចិនបានពឹងផ្អែកលើវ៉ាក់សាំងអភិវឌ្ឍក្នុងស្រុកដើម្បីប្រយុទ្ធប្រឆាំងនឹងការររាលដាល ដោយមិនទទួលយកការផ្ដល់ជំនួយវ៉ាក់សាំងរបស់បរទេសឡើយ បើទោះការសិក្សាបង្ហាញថាវាប្រសិទ្ធភាពខ្ពស់ជាងវ៉ាក់សាំងផលិតក្នុងស្រុកក៏ដោយ។ គួរបញ្ជាក់ថា ក្រុមអ្នកវិភាគសុខភាពសកល Airfinity នៅថ្ងៃទី១៨ ខែមករាបានប៉ាន់ប្រមាណថាប្រជាជនចិន៦២លាននាក់អាចឆ្លងជំងឺកូវីដ-១៩ នៅចន្លោះថ្ងៃទី១៣ ដល់ថ្ងៃទី២៧ ខែមករា ហើយមានអ្នកស្លាប់ប្រហែល ៣ម៉ឺននាក់ជារៀងរាល់ថ្ងៃ៕	បណ្ដាក្រុមហ៊ុនឱសថចិននៅថ្ងៃទី១៩ ខែមករា ប្រញាប់ប្រញាល់អភិវឌ្ឍថ្នាំប្រឆាំងគ្រុនក្តៅ និងថ្នាំផ្សេងទៀតសម្រាប់អ្នកជំងឺកូវីដ-១៩ ខណៈប្រធានាធិបតី ស៊ី ជិនភីង បង្ហាញការព្រួយបារម្ភអំពីការឆ្លងរាលដាលជំងឺកូវីដ-១៩ ទៅដល់ទីជនបទពេលប្រជាជនធ្វើដំណើរទៅស្រុកកំណើតនាថ្ងៃបុណ្យចូលឆ្នាំខាងមុខ។
សូមបញ្ជាក់ថា នៅថ្ងៃទី៣ ខែសីហា ឆ្នាំ២0១៧ សមត្ថកិច្ច បានចាប់លោក ញឹក ប៊ុនឆៃ ដោយសង្ស័យថា ជាប់ពាក់ព័ន្ធនឹងការផលិតគ្រឿងញៀ ហើយក៏បញ្ជូនទៅកាន់ស្នងការនគររាជធានីភ្នំពេញ ដើម្បីសាកសួរ។ បើតាមសមត្ថកិច្ច លោក ញឹក ប៊ុនឆៃ ជាប់ការសង្ស័យក្នុងការផលិតគ្រឿងញៀ តាំងពីឆ្នាំ២00៧មកម្ល៉េះ៕	ភ្នំពេញ៖ កម្លាំងសមត្ថកិច្ច បានចុះទៅដល់ផ្ទះលោក ញឹក ប៊ុនឆៃ ប្រធានគណបក្សខ្មែររួបរួមជាតិ ដែលស្ថិតក្នុងសង្កាត់ជ្រោយចង្វារ នៅរសៀលថ្ងៃទី៤ ខែសីហា ឆ្នាំ២0១៧នេះ ដើម្បីឆែកឆេររកគ្រឿងញៀន។ យ៉ាងណាក៏ដោយ ការឆែកឆេររបស់សមត្ថកិច្ច មិនទាន់ចេញលទ្ធផល នោះទេ។
Mount សារភាពថាគម្រោងមេរបស់អ្នកចាត់ការទូទៅ Man Utd លោក Ten Hag ធ្វើឱ្យរូបគេពេញចិត្ត ដោយមិនអាចមិនចាកចេញពី Chelsea ដែលជាក្លិបកុមារភាពបាន។ ខ្សែបម្រើសញ្ជាតិអង់គ្លេស វ័យ២៤ឆ្នាំ ក្លាយជាកីឡាករដំបូងរបស់ Ten Hag នៅរដូវកាលថ្មីខាងមុខនេះ។ «បានជួបជាមួយTen Hag និងពិភាក្សាអំពីផែនការរបស់គាត់ ខ្ញុំមិនអាចមិនរំភើបចិត្តនោះឡើយ»។ នេះជាការអះអាងរបស់ Mount ក្រោយជួបជាមួយអ្នកចាត់ការសញ្ជាតិហូឡង់ មុនពេលយល់ព្រមចុះកិច្ចសន្យាផ្ទេរពីតោខៀវទៅបិសាចក្រហម Mount ដោយយល់ព្រមចុះកិច្ចសន្យារយៈពេល៥ឆ្នាំ ជាមួយនឹងជម្រើសបន្ថែម១ឆ្នាំទៀត។ ខ្សែបម្រើឆ្នើមដែលជួយ Chelsea ឈ្នះ UEFA Champions League រដូវកាល ២០២១-២២ បានដឹងពីកម្រោងដ៏អស្ចារ្យរបស់ Ten Hag ហើយថាគម្រោងនោះស្របតាមមហិច្ឆតារបស់ខ្លួន ក្នុងការឈ្នះពានធំ និងការអភិវឌ្ឍអាជីពកីឡាករបាល់ទាត់របស់គេផង។ «ខ្ញុំនឹងផ្តល់អ្វីគ្រប់យ៉ាងដើម្បីទទួលបទពិសោធន៍ថ្មីនៅ Manchester United»។ Mount បន្ថែមដូច្នេះ។ Man Utd បានកៅអីលេងក្របខណ្ឌអឺរ៉ុបឡើងវិញនៅរដូវកាលក្រោយ ដូច្នេះពួកគេត្រូវពង្រឹងក្រុមបន្ថែម ក្នុងនោះត្រូវការនាំចូលកីឡាករមានគុណភាព ជាពិសេសតំបន់ការពារកណ្តាល និងប្រយុទ្ធកណ្តាល។ ដោយឡែកក្រុម Chelsea ក្រោមការដឹកនាំរបស់អ្នកចាត់ការថ្មីលោក Mauricio Pochettino អំឡុងពេលសម្រាកដើម្បីត្រៀមរដូវកាលថ្មី បានបញ្ចេញកីឡាករសំខាន់ៗជាច្រើនក្រោយបរាជ័យនៅរដូវកាលមុន ដោយបញ្ចប់ក្នុងចំណាត់ថ្នាក់ទី១២ ក្នុងតារាង Premier League។ រដូវកាលមុនតោខៀវ ចំណាយប្រាក់ជិត៨០០លានដុល្លារឯណោះ ដើម្បីនាំចូលកីឡាករល្បីជាច្រើនរួប៕	Manchester United និង Chelsea ព្រមព្រៀងគ្នាហើយក្នុងការផ្ទេរកីឡាករ Mason Mount ក្នុងតម្លៃ ៧០លានដុល្លារ និងលក្ខខណ្ឌបន្ថែម៦លានដុល្លារ។ ផ្លាស់ទៅកាន់ Old Trafford ដោយសារ Mount ពេញចិត្តនឹងគម្រោងមេរបស់អ្នកចាត់ការទូទៅលោក Erik ten Hag។
នាថ្ងៃទី៣១ ខែឧសភា ឆ្នាំ២០២៣ វេលាម៉ោង ០៩:០០នាទី នៅពហុកីឡដ្ឋានជាតិអូឡាំពិក មានពិធីចុះហត្ថលេខាលើអនុស្សរណៈនៃការយោគយល់(MoU)លើកិច្ចសន្យាកិច្ចសហប្រតិបត្តិការ ឧបត្ថម្ភការប្រកួតព្រឹត្តិការណ៍ស៊ីហ្គេមលើកទី៣២ និងកីឡាអាស៊ីប៉ារ៉ាហ្គេមលើកទី១២។ ក្នុងនោះក៏មានវត្តមានដ៏ខ្ពង់ខ្ពស់របស់ លោក វ៉ាត់ ចំរើន អគ្គលេខាធិការគណៈកម្មាធិការរៀបចំប្រកួតកីឡាស៊ីហ្គេមនិងអាស៊ានប៉ារ៉ាហ្គេម ២០២៣ និងលោក Wittaya Kreangkriwit នាយកគ្រប់គ្រងក្រុមហ៊ុនស៊ី.ភី ខេមបូឌាចំកាត់ ជាតំណាង។ ស៊ី.ភី ចូលរួមពិធីដង្ហែព្រះអគ្គិជ័យកីឡា ដើម្បីអបអរដំណើរឆ្ពោះទៅកាន់ការបើកព្រឹត្តិការណ៍កីឡាស៊ីហ្គេមលើកទី៣២ និងអាស៊ានប៉ារ៉ាហ្គេមលើកទី១២ ជាផ្លូវការនៅកម្ពុជា លោក វ៉ាត់ ចំរើន អគ្គលេខាធិការគណៈកម្មាធិការរៀបចំប្រកួតកីឡាស៊ីហ្គេមនិងអាស៊ានប៉ារ៉ាហ្គេម ២០២៣បានមានប្រសាសន៍ថាក្នុងព្រឹត្តិការណ៍ស៊ីហ្គេម និងអាស៊ានប៉ារ៉ាហ្គេម ២០២៣នេះជាប្រវត្តិសាស្រ្តដ៏ល្អមួយរបស់ប្រទេសកម្ពុជាដែលជាម្ចាស់ផ្ទះព្រមទាំងទទួលបានមេដាយមាសជាច្រើន លើសពីនេះទៅទៀតកីឡាករគ្រប់រូបបានខិតខំប្រកួតបានយ៉ាងល្អ។ លោក ក៏បានថ្លែងអំណរគុណដ៏ជ្រាលជ្រៅចំពោះក្រុមហ៊ុនឯកជនគ្រប់ស្ថាប័ន ក៏ដូចជាថ្លៃងអំណរគុណដល់ប្រត្តិករប្រតិភូទាំងអស់ដែលបានចូលរួមឧមត្តម្ភ( Sponsor) ក្នុងព្រឹត្តិការណ៍ស៊ីហ្គេមលើកទី៣២ និងអាស៊ានប៉ារ៉ាហ្គេមលើកទី១២នេះ ការចូលរួមចំណែករបស់ក្រុមហ៊ុនទាំងអស់ជាផ្នែកមួយដ៏មានតម្លៃនិងសារៈសំខាន់ក្រៃលែងក្នុងការជួយអោយប្រទេសកម្ពុជា កាន់តែមានភាពរីកចំរើន។ លោក Wittaya Kreangkriwit នាយកគ្រប់គ្រងក្រុមហ៊ុនស៊ី.ភី ខេមបូឌាចំកាត់ បានមានប្រសាសន៍ថា «យើងទទួលស្គាល់ថាសារៈសំខាន់នៃ ការទទួលទានអាហារតាមគោលការណ៍អាហារូបត្ថម្ភ ទាំងអត្តពលិក និងអ្នកប្រើប្រាស់កម្ពុជា ផលិតផលចំណីអាហារដើរតួយ៉ាងសំខាន់ក្នុងការប្រកួត និងការរស់នៅ ។ ដូច្នេះក្រុមហ៊ុនក៏បានឧបត្ថម្ភនៅផលិតផលចំណីអាហារដែលមានគុណភាពនិងសុវត្តិភាព ព្រមទាំងផ្សព្វផ្សាយ ក៏ដូចជាផ្តល់ចំណេះដឹងផ្សេងៗ តាមរយៈព្រឹត្តិការណ៍ស៊ីហ្គេមនិងអាស៊ានប៉ារ៉ាហ្គេម លើកនេះ ដើម្បីឱ្យអ្នកប្រើប្រាស់កម្ពុជាយល់ដឹង និងទទួលបានអាហារដែលមានគុណភាព ដើម្បីសុខភាព និងសុវត្ថិភាព។» លោក Wittaya Kreangkriwit នាយកគ្រប់គ្រងក្រុមហ៊ុនស៊ី.ភី ខេមបូឌាចំកាត់ លោក Wittaya Kreangkriwit នាយកគ្រប់គ្រងក្រុមហ៊ុនស៊ី.ភី ខេមបូឌាចំកាត់ បានបន្ថែមទៀតថា «ក្រុមហ៊ុនស៊ី.ភី ខេមបូឌា ចំកាត់មានទស្សនវិស័យក្នុងការធ្វើអាជីវកម្មដែលហៅថា គោលការណ៍ប្រយោជន៍ទាំង៣ប្រការដើម្បីឆ្ពោះទៅកាន់និរន្តរភាព ដោយចាត់ទុកផលប្រយោជន៍ដល់ប្រទេសជាតិ ជាអាទិភាពទីមួយ ផលប្រយោជន៍ប្រជាជន ជាអាទិភាពទីពីរ និងផលប្រយោជន៍ដល់ក្រុមហ៊ុន ជាអាទិភាពចុងក្រោយ។ ក្រុមហ៊ុនស៊ី.ភី ខេមបូឌា រីករាយក្នុងការគាំទ្រកីឡាករកម្ពុជា ដែលទទួលបានជោគជ័យក្នុងការប្រកួត ហើយបន្តទៅប្រកួតនៅលើឆាកពិភពលោក។» លោកអ្នកបានដឹង និងស្គាល់ហើយថា ក្រុមហ៊ុន CPF ជាក្រុមហ៊ុនខ្នាតធំមួយ ដែលប្រតិបត្តិការអាជីវកម្មកសិ-ឧស្សាហកម្ម និងចំណីអាហារនៅប្រទេសថៃ ក៏ដូចជាបណ្តាប្រទេសជាច្រើនទៀត ស្ថិតក្រោមចក្ខុវិស័យ ផ្ទះបាយពិភពលោក ប្រកបដោយនិរន្តរភាព ដែលផ្តោតសំខាន់លើការប្រតិបត្តិអាជីវកម្មចំណីសត្វ(Feed) ការចិញ្ចឹមសត្វ (Farm ) ចំណីអាហារ(Food )។ អតិថិជនទាំងអស់ ក៏ដូចជាអ្នកប្រើប្រាស់ផលិតផលចំណីអាហារក្រុមហ៊ុនស៊ី.ភី អាចរកទិញផលិតផលចំណីអាហាររបស់យើងបាន តាមរយៈផ្លាកសម្គាល់របស់ក្រុមហ៊ុនរួមមាន CP Brand, Super Chef រួមទាំងហាងរបស់ក្រុមហ៊ុនដូចជា CP Fresh Mart ក៏ដូចជាផ្សារទំនើប និងផ្សារទូទៅផ្សេងៗជាច្រើនទៀត។ គ្រប់ផលិតផល CP ទាំងអស់ ផលិតចេញពីរោងចក្រដែលបានទទួលស្តង់ដារ GHP, HACCP និង Halal អ្នកប្រើប្រាស់ទាំងអស់ធានាថា នឹងទទួលបាននូវផលិតផលចំណីអាហារដែលមានគុណភាព និងសុវត្ថិភាព។ លើសពីនេះទៀត សម្រាប់អតិថិជនដែលមានចំណាប់អារម្មណ៍ធ្វើអាជីវកម្មផ្ទាល់ខ្លួន ក្រុមហ៊ុនក៏មាននៅអាជីវកម្មហ្វ្រែនឆាយជាច្រើន សម្រាប់ឱ្យជ្រើសរើស ដូចជា CP Fresh Shop, Five Star, Star Coffee, និង Hi-Pork ដើម្បីឱ្យសហគ្រិនអាចជ្រើសរើសធ្វើជាម្ចាស់អាជីវកម្មបាន។ QR Code Facebook CP Cambodia QR Code Website CP Cambodia QR Code Youtube CP Cambodia ជាចុងក្រោយ CPF សូមគោរពអញ្ជើញប្រជាជនកម្ពុជា ចូលរួមលើកទឹកចិត្ត ផ្តល់កម្លាំងចិត្តទាំងអស់គ្នាចំពោះ កីឡាករ-កីឡាការិនីជម្រើសជាតិកម្ពុជា ដែលមានបេះដូងតស៊ូលើគ្រប់កីឡា និងដណ្តើមយកជ័យជម្នះនេះទាំងអស់គ្នា។ ដោយការលើកទឹកចិត្ត តាមរយៈការផ្ញើការលើកទឹកចិត្តនៅលើបណ្តាញប្រព័ន្ធផ្សព្វផ្សាយសង្គមទាំងអស់ នៅគ្រប់ការប្រកួត ហើយក៏សូមឲ្យកីឡាករជម្រើសជាតិកម្ពុជា តស៊ូឲ្យអស់ពីសមត្ថភាព ដើម្បីយកជ័យជម្នះជូនជាតិ និងប្រជាជនកម្ពុជាទាំងអស់៕ (អត្ថបទពាណិជ្ជកម្ម)	ក្រុមហ៊ុនស៊ី.ភី ខេមបូឌាជាដៃគូចលនូបត្ថម្ភថ្នាក់ជាតិក្នុងព្រឹត្តិការណ៍ស៊ីហ្គេមលើកទី៣២ និងអាស៊ានប៉ារ៉ាហ្គេមលើកទី១២នៅរាជធានីភ្នំពេញ ប្រទេសកម្ពុជា។ ដើម្បីជាការគាំទ្រវិស័យកីឡានិងលើកទឹកចិត្តដល់កីឡាករខ្មែរ មិនតែប៉ុណ្ណោះក្រុមហ៊ុនផ្តល់នៅផលិតផលចំណីអាហារដែលមានគុណភាពនិងសុវត្តិភាពល្អផងដែរ ។
ការប្រឈមមុខដ៏ច្រើននេះគួរតែមានការសិក្សាបន្ថែមទៀតថាតែវាមានលក្ខណៈបែបណាបើប្រៀបធៀបនឹងអត្ថប្រយោជន៍របស់វាលើអ្នកជំងឺទឹកនោមផ្អែម ប៉ុន្តែរឿងនេះមានជាប់ទាក់ទងគ្នាក្នុងពេលសួរលើប្រវត្តិជំងឺប៉ុណ្ណោះ។ យ៉ាងណាមិញ យកល្អគួរតែចាំថា ពពួកថ្នាំ Thiazolidinedione មួយចំនួនមិនគួរណាណែនាំឲ្យប្រើលើអ្នកដែលមានជំងឺខ្សោយបេះដូង ឬប្រឈមនឹងការបាក់ឆ្អឹងខ្ពស់ឡើយ។ ចំពោះស្ត្រីដែលកំពុងតែប្រើថ្នាំនេះស្រាប់ ក៏មិនត្រូវបញ្ឈប់ប្រើវាដែរបើសិនជាមានការពិគ្រោះជាមួយគ្រូពេទ្យជាមុនទេនោះ៕ ត្រួតពិនិត្យដោយ www.health.com.kh	តាមការសិក្សាស្រាវជ្រាវឡើងវិញមួយទៅលើការសិក្សាចំនួន ១០ ដែលមានអ្នកជំងឺទឹកនោមផ្អែមរហូតដល់ ១៤០០០នាក់បានរកឃើញថា ថ្នាំព្យាបាលជំងឺទឹកនោមផ្អែមប្រភេទ Thiazolidinedione ដែលមានដូចជា Actos និង Avandia អាចបង្កើនការប្រឈមនឹងភាពបាក់ឆ្អឹងលើមនុស្សស្រីបាន ប៉ុន្តែមិនកើតឡើងលើបុរសទេ។
សូមអញ្ជើញទស្សនាទិដ្ឋភាពវាលស្រែនៅឃុំក្រាំងចេក ស្រុកឧដុង្គ ខេត្តកំពង់ស្ពឺដូចតទៅ៖ «ថ្មីៗ២៥ រាជធានី-ខេត្ត» ជាផ្នែកមួយនៃសារព័ត៌មានអេឡិចត្រូនិកថ្មីៗ (Thmeythmey.com)។ ThmeyThmey 25 ផ្តល់ព័ត៌មានទាក់ទងនឹងវិស័យកសិកម្ម, ផលិតផលអត្តសញ្ញាណ, មុខរបរប្រពៃណី, ជំនួញខ្នាតតូច-មធ្យម, បរិស្ថាន និងទេសចរណ៍តាមបណ្តាខេត្តនានានៃប្រទេសកម្ពុជា។ ដើម្បីទទួលបានព័ត៌មានទាំងនេះ សូមចុច Download App «ថ្មីៗ២៥ រាជធានី-ខេត្ត» សម្រាប់ប្រព័ន្ធ iOS: https://apple.co/2ub9pdj និង Android: http://bit.ly/2KSe1MB ។ ព័ត៌មានទាំងនេះ ក៏មាននៅលើទំព័រហ្វេសប៊ុក Thmey Thmey 25 និង YouTube Channel: https://goo.gl/D6xQBv ៕	កំពង់ស្ពឺ៖ ដំណាំស្រូវវស្សារបស់កសិករនៅឃុំក្រាំងចេក ស្រុកឧដុង្គ ខេត្តកំពង់ស្ពឺ កំពុងសាយភាយក្រអូបក្លិនស្រូវពេញវាលស្រែ។ កសិករមួយចំនួន កំពុងយកចិត្តទុកដាក់មើលថែដំណាំស្រូវវស្សារបស់ពួកគេ ដោយកសិករខ្លះលើកភ្លឺស្រែទប់ទឹក និងខ្លះទៀតត្រូវបូមទឹកដាក់ស្រែបន្ថែម ខណៈពេលដែលដំណាំស្រូវរបស់ពួកគាត់មួយចំនួនកំពុងឱនដាក់គ្រាប់ និងមួយចំនួនទៀតស្រូវជិតទុំផងដែរ។
Miura ដែលគេឱ្យឈ្មោះថា «King Kazu» បានក្លាយជាកីឡាករចំណាស់ជាងគេបំផុតដែលមានវត្តមាននៅលីគកំពូលជប៉ុន J-League នៅពេលនៅពេលរូបគេលេងឱ្យ Yokohama FC រដូវកាលមុន។ យ៉ាងណារដូវកាលនេះ Miura មិនចួលរួមជាមួយ Yokohama FC ទៀតទេ ដ្បិតក្រុមនេះបានធ្លាក់ទៅលីគទី២។ នៅទំនេរពីការងារ Miura ដែលចាប់អាជីពជាកីឡាករបាល់ទាត់ដំបូងជាមួយក្លិបកំពូលប្រេស៊ីល Santos នៅឆ្នាំ១៩៨៦ កំពុងស្វែងរកក្លិបលេងថ្មី ស្របពេលរូបគេអះអាងថាមានក្លិបដល់ទៅ៨ចាប់អារម្មណ៍ខ្លួន។ «ខ្ញុំទទួលបានការហៅចូលពីបណ្តាក្លិបជាច្រើននៅជប៉ុន។ អាចថាខ្ញុំនៅមានឥទ្ធិពល និងទាក់ទាញការផ្សព្វផ្សាយសម្រាប់ពួកគេ។ នេះជារឿងដ៏លំបាកក្នុងការសម្រេចចិត្តថាតើខ្ញុំត្រូវលេងឱ្យក្រុមមួយណា»។ នេះជាការបញ្ជាក់របស់ Miura ដែល Kyodo ទទួលបាន។ រយៈពេល៣៥ឆ្នាំក្នុងអាជីពកីឡាករបាល់ទាត់ Miura មានប្រវត្តិលេងឱ្យក្រុមចំនួន១៣ ក្នុងចំណោមនោះក្លិបនៅជប៉ុន Verdy Kawasaki, Vissel Kobe និង Yokohama FC រូបគេលេងបានច្រើនប្រកួតជាងគេ។ កាលពីខែកញ្ញា ឆ្នាំ២០២០ Miura ធ្លាប់បានប្រាប់ Reuters ថា ចំណង់ចំណូលចិត្តរបស់គេជាមួយនឹងបាល់ទាត់គ្មានដែនកំណត់ទេ ហើយកក្តាអាយុរឹតតែមិនមែនជាបញ្ហា។ «អារម្មណ៍របស់ខ្ញុំចំពោះកីឡាបាល់ទាត់ និងក្តីប្រាថ្នារបស់ខ្ញុំដែលខ្ញុំចង់ទទួលបានជោគជ័យក្នុងបាល់ទាត់មិនផ្លាស់ប្តូរទេ ពោលចាប់តាំងពីខ្ញុំបានក្លាយជាកីឡាករអាជីពនៅប្រេស៊ីល ឆ្នាំ១៩៨៦ម្លេះ»៕	កីឡាករបាល់ទាត់ជប៉ុន Kazuyoshi Miura ដែលសព្វថ្ងៃមានវ័យ៥៤ឆ្នាំ មិនទាន់មានបំណងចូលនិវត្តន៍ឡើយ ហើយថែមទាំងអះអាងថាមានក្លិបនៅជប៉ុនចំនួន៨ ចង់ចុះកិច្ចសន្យាយករូបគេទៅលេងនៅរដូវកាលក្រោយ។ នេះបើតាមការផ្សាយរបស់ទីភ្នាក់ងារព័ត៌មាន Kyodo នៅថ្ងៃទី២១ ខែធ្នូ។
ដំណើរទស្សនកិច្ចផ្លូវរដ្ឋជាលើកដំបូងរបស់ទីប្រឹក្សារដ្ឋ និងជារដ្ឋមន្ត្រីការបរទេសមីយ៉ាន់ម៉ានេះធ្វើឡើងតបតាមការអញ្ជើញរបស់នាយករដ្ឋមន្ត្រីវៀតណាមលោក ង្វៀង សួនហ្វ៊ុក (Nguyen Xuan Phuc) ។ យោងតាមទីភ្នាក់ងារព័ត៌មានចិន Xinhua ក្នុងដំណើរទស្សនកិច្ចនេះ លោកស្រី ស៊ូជី នឹងជំរុញការពង្រឹងទំនាក់ទំនង និងកិច្ចសហប្រតិបត្តិការនយោបាយ និងសេដ្ឋកិច្ចជាមួយវៀតណាម ក្រោយប្រទេសទាំងពីរឯកភាពគ្នាបង្កើនកម្រិតទំនាក់ទំនងដល់ភាពជាដៃគូកិច្ចសហប្រតិបតិ្តការគ្រប់ជ្រុងជ្រោយ (Comprehensive Cooperative Partnership) កាលពីឆ្នាំមុននោះ។ បើតាមទីភ្នាក់ងារព័ត៌មានដដែល លោកស្រី ស៊ូជី នឹងចូលជួបពិភាក្សាជាមួយនាយករដ្ឋមន្ត្រីវៀតណាម សួនហ្វ៊ុកផងដែរ ហើយក្នុងជំនួបនោះកិច្ចសហប្រតិបត្តិការទ្វេភាគី និងបញ្ហាប្រឈមតំបន់អាចនឹងត្រូវមេដឹកនាំទាំងពីរលើកឡើងផងដែរ។ តាមពិតទៅ ភាពជាដៃគូកិច្ចសហប្រតិបត្តិការគ្រប់ជ្រុងជ្រោយនេះ ត្រូវបានបង្កើតឡើងនៅឆ្នាំ ២០១៧ ពេលដែលអគ្គលេខាធិការបក្សកុម្មុយនីស្តវៀតណាមលោក ង្វៀង ភូជុង (Nguyen Phu Trong) បំពេញទស្សនកិច្ចនៅមីយ៉ាន់ម៉ា ហើយកាលនោះអនុស្សារណៈយោគយល់គ្នាលើវិស័យពាណិជ្ជកម្មរវាងប្រទេសទាំងពីរក៏ត្រួវបានចុះរួមគ្នាផងដែរ។ មកដល់បច្ចុប្បន្ន វៀតណាម និងមីយ៉ាន់ម៉ា បន្តគាំទ្រគ្នាទៅវិញទៅមកក្នុងក្របខណ្ឌអនុតំបន់ ក្នុងតំបន់ និងឆាកអន្តរជាតិផងដែរជាពិសេសក្នុងក្របខណ្ឌអង្គការសហប្រជាជាតិ អាស៊ាន ក្រុមប្រទេស CLMV យុទ្ធសាស្ត្រកិច្ចសហប្រតិបត្តិការសេដ្ឋកិច្ច ACMECS និងមហាអនុតំបន់ទន្លេមេគង្គផងដែរ។ ក្រៅពីនេះ ភាគីទាំងពីរបានពង្រឹងចំណងទំនាក់ទំនងលើវិស័យសេដ្ឋកិច្ច ពាណិជ្ជកម្ម និងវិនិយោគ ដោយផ្អែកសំខាន់លើវិស័យកសិកម្ម នេសាទ ហិរញ្ញវត្ថុធនាគារ ទូរគមនាគមន៍ អាកាសចរណ៍ រ៉ុករករ៉ែ ឧស្ម័ន និងប្រេង ក៏ដូចជាឧស្សាហកម្ម និងរោងចក្រដំឡើងរថយន្តផងដែរ។ ពាណិជ្ជកម្មទ្វេភាគីរវាងវៀតណម និងមីយ៉ាន់ម៉ាកើនឡើងដល់ ៨២៨,៣ ពាន់លានដុល្លារអាមេរិកក្នុងឆ្នាំ ២០១៧ ហើយវាកើនឡើង ៥១ ភាគរយបើប្រៀបធៀបនឹងឆ្នាំ ២០១៦នោះ។ ក្រៅពីកំណើនទំហំពាណិជ្ជកម្ម វៀតណាមក៏បានក្លាយជាប្រទេសវិនិយោគធំបំផុតលំដាប់លេខ៧ នៅមីយ៉ាន់ម៉ា ក្នុងទំហំទឹកប្រាក់ប្រហែល ២ ពាន់លានដុល្លារ។ បន្ថែមពីលើវិស័យសេដ្ឋកិច្ច វៀតណាម និងមីយ៉ាន់ម៉ា ក៏មានទំនាក់ទំនង និងកិច្ចសហប្រតិបត្តិការល្អលើវិស័យការពារជាតិ និងសន្តិសុខផងដែរ។ យោធាប្រទេសទាំងពីរមានការផ្លាស់ប្តូរទស្សនកិច្ចរវាងមន្ត្រីយោធាច្រើនកម្រិត ដោយផ្អែកលើកិច្ចព្រមព្រៀងឆ្នាំ ២០១១ ហើយពាក់ព័ន្ធកិច្ចសហប្រតិបត្តិការសន្តិសុខនេះ ភាគីទាំងពីរផ្តោតសំខាន់លើការគ្រប់គ្រងព្រំដែន និងប្រឆាំងជនអន្តោប្រវេសន៍ និងការជួញដូរឆ្លងដែនខុសច្បាប់ផង។ វៀតណាម និងមីយ៉ាន់ម៉ា បានបង្កើតទំនាក់ទំនងការទូតរួមគ្នជាផ្លូវការនៅថ្ងៃ ២៨ ខែឧសភា ឆ្នាំ ១៩៧៥។ ប៉ុន្តែទំនាក់ទំនងទ្វេភាគីមានចាប់ពីឆ្នាំ ១៩៤៧ មកម្ល៉េះ ពេលដែលវៀតណាមកំពុងច្បាំងដណ្តើមឯករាជ្យពីបារាំង។ ឆ្នាំ ១៩៥៤ នាយករដ្ឋមន្ត្រីមីយ៉ាន់ម៉ាលោក U Nu បានបំពេញទស្សនកិច្ចនៅវៀតណាម ហើយនៅឆ្នាំ ១៩៥៨ ប្រធានាធិបតីវៀតណាម ហូ ជីមិញ បានមកទស្សនកិច្ចនៅមីយ៉ាន់ម៉ាវិញដែរ៕	ទីប្រឹក្សារដ្ឋលោកស្រី អ៊ុងសាន ស៊ូជី (Aung San Suu Kyi) ចាប់ផ្តើមទស្សនកិច្ចផ្លូវការរយៈពេលពីរថ្ងៃទៅកាន់ប្រទេសវៀតណាមនៅថ្ងៃព្រហស្បតិ៍ទី ១៩ មេសានេះ។ ដំណើរទស្សនកិច្ចនេះមានគោលដៅពង្រឹងកិច្ចសហប្រតិបត្តិការ និងទំនាក់ទំនងទ្វេភាគីរវាងមិត្តអាស៊ានទាំងពីរក្នុងជាដៃគូកិច្ចសហប្រតិបត្តិការគ្រប់ជ្រុងជ្រោយ។
លោក សម រង្ស៊ី អតីតប្រធានគណបក្សសង្គ្រោះជាតិ ដែលត្រូវបានតុលាការ កាត់ក្តីឲ្យក្លាយជាអ្នកទោស បានសួរក្នុងលក្ខណៈផ្ចាញ់ចំពោះមាត្រាថ្មី ក្នុងច្បាប់ស្តីពីគណបក្សនយោបាយ ដែលត្រូវបានសរសេរបន្ថែម ដោយតំណាងរាស្ត្រគណបក្សប្រជាជនកម្ពុជា ហើយទើបនឹងចូលជាធរមាន។ សំណួររបស់លោក សម រង្ស៊ី ធ្វើឡើងតាមរយៈការបង្ហោះសំណេរនៅលើទំព័រហ្វេសប៊ុក ពីប្រទេសបារាំង នៅថ្ងៃទី២៩ ខែកក្កដា ឆ្នាំ២0១៧ នេះ។ តាមរយៈសំណេររបស់ខ្លួន លោក សម រង្ស៊ី បានលើកឡើងថា បុគ្គលណាក៏ដោយ នឹងត្រូវមានទោស ប្រសិនបើបង្ហោះរូបលោក ជាមួយឯកឧត្តម កឹម សុខា ដែលបច្ចុប្បន្នជាប្រធានគណបក្សសង្គ្រោះជាតិ។ លោក សម រង្ស៊ី ធ្វើពើដូចជាមិនយល់ត្រង់ចំណុចនេះ ហើយក៏សួរបញ្ច្រាស់ទៅវិញថា ចុះបើបង្ហោះឬផ្សព្វផ្សព្វរូបរបស់លោក ដែលថតជាមួយមេដឹកនាំគណបក្សប្រជាជនកម្ពុជា តើអាចនឹងមានទោសដែរឬទេ?។ លោក សម រង្ស៊ី បានបង្ហោះសំណួរបែបនេះ ដោយអមជាមួយរូបមួយសន្លឹក ដែលលោក បានថតជាមួយមេដឹកនាំជាន់ខ្ពស់ចំនួនបីរូប នៃគណបក្សប្រជាជនកម្ពុជា គឺសម្តេច ហ៊ុន សែន នាយករដ្ឋមន្ត្រី សម្តេច ស ខេង រដ្ឋមន្ត្រីក្រសួងមហាផ្ទៃ និងសម្តេច សាយ ឈុំ ប្រធានព្រឹទ្ធសភា។ អតីតប្រធានគណបក្សសង្គ្រោះជាតិរូបនេះ បានសរសេរយ៉ាងដូច្នេះថា៖«[យោងតាមច្បាប់ចេញថ្មី] នរណាហ៊ានបង្ហាញរូបខ្ញុំជាមួយលោក កឹម សុខា នឹងមានទោស។ តែបើបង្ហាញរូបខ្ញុំជាមួយជនបីនាក់ [សម្តេច ហ៊ុន សែន សម្តេច ស ខេង សម្តេច និងសម្តេច សាយ ឈុំ] ដែលនៅខាងឆ្វេងរូបថតនេះ តើនឹងមានទោសដែរឬទេ?»។ លោក សុខ ឥសាន បានប្រាប់សារព័ត៌មានថ្មីៗថា មាត្រាថ្មីក្នុងច្បាប់ស្តីពីគណបក្សនយោបាយ មិនមានខ្លឹមសារនិងអត្ថន័យ ដូចអ្វីដែលលោក សម រង្ស៊ី បានលើកឡើងខាងលើនោះទេ។ លោក សុខ ឥសាន បានសង្កត់ថា មាត្រាថ្មី បានហាមឃាត់គណបក្សនយោបាយ ក្នុងការផ្សារភ្ជាប់ទំនាក់ទំនងជាមួយអ្នកទោស ដើម្បីបានប្រយោជន៍ផ្នែកនយោបាយ តែប៉ុណ្ណោះ។ ប៉ុន្តែ លោក អះអាងថា មាត្រាថ្មីនៃច្បាប់ស្តីពីគណបក្សនយោបាយ មិនបានហាមឃាត់ការបង្ហោះរូបភាពនានានៅលើបណ្តាញសង្គម ឬតាមសារព័ត៌មានឡើយ។ អ្នកនាំពាក្យគណបក្សប្រជាជនកម្ពុជារូបនេះ បានបញ្ជាក់យ៉ាងដូច្នេះ៖«គេមិនហាមឃាត់ទេ។ គាត់ចង់បង្ហោះអ្វី ក៏បង្ហោះទៅ។ តែបើគាត់ទៅទាក់ទងជាមួយគណបក្សណាមួយ ដើម្បីធ្វើឲ្យគណបក្សនោះ បានប្រយោជន៍ ដូចជាឃោសនារកសំឡេងឆ្នោត ឲ្យគណបក្សសង្គ្រោះជាតិ ជាដើម គឺមិនបានទេ។ ឬក៏គណបក្សសង្គ្រោះជាតិ ទៅឃុបឃិតជាមួយគាត់ ដែលជាអ្នកទោស នោះគណបក្សសង្គ្រោះជាតិ ត្រូវតែទទួលខុសត្រូវហើយ។ គេហាមតែគណបក្ស មិនឲ្យទាក់ទងជាមួយអ្នកទោសប៉ុណ្ណោះ តែគេមិនបានហាមគាត់ មិនឲ្យបង្ហោះរូបឯណា»។ មាត្រាសំខាន់ៗ ដែលត្រូវបានសរសេរឡើង ដើម្បីបន្ថែមទៅក្នុងច្បាប់ស្តីពីគណបក្សនយោបាយ មានដូចជា ការមិនអនុញ្ញាតឲ្យគណបក្សនយោបាយ ប្រើប្រាស់រូបថត សារជាសំឡេង វីដេអូ និងឯកសារជាលាយលក្ខណ៍អក្សរ របស់អ្នកទោស ដើម្បីបានប្រយោជន៍ផ្នែកនយោបាយ ជាដើម។ មាត្រាថ្មី ក៏មិនអនុញ្ញាតឲ្យគណបក្សនយោបាយ គាំទ្រសកម្មភាពណាមួយរបស់អ្នកទោស ផងដែរ។ ដោយផ្នែកលើមាត្រាថ្មី ប្រសិនបើគណបក្សណាមួយ បានប្រព្រឹត្តនូវទង្វើខាងលើ តុលាការ អាចមានអំណាច ដើម្បីរំលាយគណបក្សនោះ។ នៅមានមាត្រាសំខាន់មួយទៀត ដែលបានចែងពីឈ្មោះនិងសញ្ញាសម្គាល់គណបក្ស។ មាត្រាថ្មីនេះ មិនអនុញ្ញាតឲ្យយកឈ្មោះរបស់បុគ្គលណាមួយ ទៅដាក់ជាឈ្មោះគណបក្សនោះទេ ហើយក៏មិនអនុញាតឲ្យយករូបរបស់រូប ទៅធ្វើជាសញ្ញាសម្គាល់គណបក្ស ដែរ។ ច្បាប់ស្តីពីគណបក្សនយោបាយ ត្រូវបានកែប្រែចំនួនពីរហើយ ក្នុងឆ្នាំ២0១៧នេះ។ លើកទីមួយ កាលពីដើមឆ្នាំ២0១៧ ច្បាប់ស្តីពីគណបក្សនយោបាយ ត្រូវបានកែប្រែថា អ្នកទោស មិនអាចធ្វើជាប្រធានគណបក្ស និងធ្វើជាសមាជិកគណៈកម្មាធិការអចិន្ត្រៃយ៍នៃគណបក្សណាមួយឡើយ។ តំណាងរាស្ត្រពីគណបក្សប្រជាជនកម្ពុជា ជាអ្នកផ្តួចផ្តើម ក្នុងការកែប្រែច្បាប់ស្តីពីគណបក្សនយោបាយទាំងពីរលើកនេះ។ ហើយអ្នក ដែលស្នើឲ្យកែប្រែច្បាប់ស្តីពីគណបក្សនយោបាយ គឺសម្តេច ហ៊ុន សែន នាយករដ្ឋមន្ត្រីនិងជាប្រធានគណបក្សប្រជាជនកម្ពុជា។ ចំណែកឯ គណបក្សសង្គ្រោះជាតិ មិនគាំទ្រនោះទេ៕	ភ្នំពេញ៖ ចំណុចមួយ ក្នុងច្បាប់ស្តីពីគណបក្សនយោបាយ បានចែងថា បើគណបក្សណា ប្រើប្រាស់រូបរបស់អ្នកទោស ដើម្បីបានប្រយោជន៍ផ្នែកនយោបាយ តុលាការ អាចចាត់វិធានការលើគណបក្សនោះ។ លោក សម រង្ស៊ី អតីតមេបក្សប្រឆាំង សួរទៅកាន់អ្នកសរសេរច្បាប់ត្រង់ចំណុចនេះថា ចុះបើបង្ហោះឬផ្សព្វផ្សាយរូបលោក ដែលថតជាមួយមេដឹកនាំបក្សកាន់អំណាច តើអាចមានទោសឬទេ? អ្នកនាំពាក្យបក្សកាន់អំណាច បានពន្យល់ពីចម្ងល់របស់លោក សម រង្ស៊ី។
អត្ថបទទាក់ទង កូរ៉េខាងត្បូង៖ ស្ត្រីម្នាក់ចម្លង COVID-19 ទៅមនុស្សជាង៤០នាក់ទៀតនៅវិហារមួយ ក្នុងចំណោមករណីចុងក្រោយទាំងនេះ មនុស្ស ៤៦នាក់ដែលឆ្លងវីរុសនេះ ជាប់ពាក់ព័ន្ធនឹងវិហារសាសនាគ្រឹស្ត Shincheonji ក្នុងក្រុង Daegu ភាគខាងត្បូងនៃប្រទេសកូរ៉េខាងត្បូង។ មជ្ឈមណ្ឌលកូរ៉សម្រាប់គ្រប់គ្រងនិងបង្កាជំងឺ បញ្ជាក់បែបនេះក្នុងសេចក្តីថ្លែងការណ៍។ គ្រឹស្តបរិស័ទជាង១០០នាក់នៃវិហារ Shincheonji បានឆ្លងជំងឺ COVID-19 ដែលចាប់ផ្ដើមចេញពីស្ត្រីអាយុ ៦១ឆ្នាំម្នាក់។ ស្ត្រីរូបនេះ បានចេញរោគសញ្ញានៃជំងឺ តាំងពីថ្ងៃ១០ ខែកុម្ភៈ ក៏ប៉ុន្តែលោកស្រីបានមានវត្តមាននៅវិហារយ៉ាងតិច ៤ លើក មុនពេលដឹងថាឈឺ។ អាជ្ញាធរកូរ៉េខាងត្បូង បានរកឃើញករណីស្លាប់ដោយសារជំងឺ COVID-19 លើកទី១ កាលពីថ្ងៃព្រហស្បតិ៍ ទី២០ ខែកុម្ភៈ។ អ្នកស្លាប់រូបនេះ គឺជាអ្នកជំងឺរ៉ាំរ៉ៃនៅមន្ទីរពេទ្យមួយក្នុងតំបន់ Cheongdo ។ សូមបញ្ជាក់ថា គិតមកត្រឹមពេលនេះ COVID-19 ត្រូវបានគេរកឃើញ មានរយៈពេលជិត ២ខែហើយ និងបានរាតត្បាតនៅក្នុងប្រទេសចិន និង ២៩ប្រទេស។ ក្នុងនោះអ្នកស្លាប់បានកើនដល់ ២២៤៥នាក់ និងអ្នកជំងឺ កើនឡើងដល់ប្រមាណ ៧៦ ០០០នាក់៕	កូរ៉េខាងត្បូង បានរកឃើញជំងឺផ្លូវដង្ហើមបង្កឡើងដោយកូរ៉ូណាវីរុស (COVID-19) ចំនួន ៤៨នាក់បន្ថែមទៀត នៅរសៀលថ្ងៃសុក្រ ទី២១ ខែកុម្ភៈ ។ ដោយបន្ថែមពីករណីឆ្លង ៥២ នាក់ ដែលអាជ្ញាធរកូរ៉េខាងត្បូងបានប្រកាសកាលពីព្រឹកមិញ តួលេខអ្នកជំងឺនៅទូទាំងប្រទេស ឡើងដល់ ២០៤ នាក់។
តើជាកាំជ្រួចមីស៊ីល ឬជាអ្វីផ្សេង? នេះជាសំនួររបស់សម្ដេច ហ៊ុន សែន ដែលសាកទស្សទាយថា មេដឹកនាំវ័យក្មេងរូបនេះ ទំនងជាបាញ់សាកល្បងមីស៊ីលបាលីស្ទិក ដើម្បីផ្ដល់ជាកាដូឱ្យលោក ដូណាល់ ត្រាំ ប្រធានាធិបតីអាមេរិក ហើយក៏សម្ញែងដល់ពិភពលោកដែរ។ ការលើកឡើងរបស់នាយករដ្ឋមន្ត្រីកម្ពុជានេះ ធ្វើឡើងក្រោយពីមេដឹកនាំអាមេរិក និងកូរ៉េខាងជើង បានផ្ញើសារឌឺដងដាក់គ្នា ជុំវិញការផ្ដល់កាដូនៅថ្ងៃបុណ្យណូអែល ឬគ្រីស្តម៉ាសនេះ។ កាលពីថ្ងៃទី២៤ ធ្នូ ប្រធានាធិបតីអាមេរិក ដូណាល់ ត្រាំ បានឌឺដង ដាក់មេដឹកនាំកូរ៉េខាងជើង គីម ជុងអ៊ុន ជុំវិញបញ្ហាអំណោយថ្ងៃបុណ្យណូអែល។ ប្រាប់អ្នកកាសែតនាកន្លែងសម្រាកលំហែកាយ Mar-a-Lago លោក ដូណាល់ ត្រាំ ប្រធានាធិបតីអាមេរិក បានលើកឡើងយ៉ាងដូច្នេះថា៖ « យើងនឹងរង់ចាំមើល ថាតើមានអ្វីដែលភ្ញាក់ផ្អើលកើតឡើង ហើយយើងនឹងដោះស្រាយវាឲ្យបានជោគជ័យ»។ ការលើកឡើងរបស់លោក ដូណាល់ ត្រាំ ចំៗបែបនេះ គឺដើម្បីឌឺដងដាក់កូរ៉េខាងជើង ដែលបានព្រមានថា ខ្លួននឹងផ្តល់ការដូដ៏សាកសមនៅថ្ងៃបុណ្យណូអែល តាមអ្វីដែលអាមេរិកចង់បាន៕ អត្ថបទទាក់ទង លោក ត្រាំ ឌឺ លោក គីម ជុំវិញអំណោយថ្ងៃបុណ្យណូអែល	ភ្នំពេញ៖ នាយករដ្ឋមន្ត្រីកម្ពុជា កំពុងចង់ដឹងថា មេដឹកនាំកូរ៉េខាងជើង លោក គីម ជុនអ៊ុន នឹងផ្ដល់កាដូអ្វីដល់លោក ដូណាល់ ត្រាំ និងពិភពលោកសម្រាប់ឆ្នាំនេះ។ សម្ដេច ហ៊ុន សែន ថ្លែងនៅក្នុងពិធីចែកសញ្ញាបត្រដល់និស្សិតសាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ច នៅព្រឹកថ្ងៃទី២៦ ធ្នូនេះ។
ថ្ងៃប្រកាសសម្ពោធទូរស័ព្ទ Galaxy S9 \| S9+៖ ម៉ោង ១២ រំលងអធ្រាត្រ ចូលថ្ងៃទី២៦ កុម្ភៈ ក្រុមហ៊ុន សាមសុង នឹងប្រកាសសម្ពោធទូរស័ព្ទស៊េរីថ្មីនេះ ក្នុងកម្មវិធីប្រជុំសមាជទូរស័ព្ទពិភពលោក នាទីក្រុងប៉ាសេឡូណា ប្រទេសអេស្ប៉ាញ។ អ្នកអាចទស្សនាការផ្សាយបន្តផ្ទាល់ តាមរយៈតំណខាងក្រោម៖ http://www.samsung.com/global/galaxy/events/unpacked/ លក្ខណៈសម្បត្តិរបស់ទូរស័ព្ទ៖ នៅដើមសប្តាហ៍នេះ រូបភាពមួយចំនួនរបស់ Galaxy S9 \| S9+ បានបែកធ្លាយ ដែលគេអាចសន្មត់ថា ទូរស័ព្ទដៃមួយនេះ មានទំហំអេក្រង់ ៥.៧ អ៊ីញ អេក្រង់គ្មានគែម Full Infinity Display, RAM 4GB, សិនស័រសម្រាប់ស្កេនម្រាមដៃត្រូវបានដាក់ខាងក្រោយចំកណ្តាល និងបំពាក់ Speaker AKG ដ៏ទាន់សម័យ និងទំនើបបំផុត។ តាមរយៈ វីដេអូ ៣០វិនាទី ចំណុចពិសេសរបស់ ត្រកូល Galaxy ជំនាន់ទី ៩នេះ គឺទាក់ទងនឹងកាមេរ៉ា និង 3D Emoji។ ទូរស័ព្ទ S9 \| S9+ ត្រូវបានគេដឹងថា បំពាក់កាមេរ៉ាភ្លោះ ដែលអាចថតវីដេអូ super slo-mo ដ៏ឡូយបំផុត។ ទូរស័ព្ទ Galaxy S9 \| S9+ នឹងភ្ជាប់ជាមួយរន្ធដោតកាស និងរន្ធ Bixby។ ចំពោះពណ៌ មានជម្រើសដល់ទៅ ៤ ពណ៌ គឺ៖ ពណ៌ទឹកសមុទ្រ ខ្មៅស្វាយ និងប្រផេះ។ សម្រាប់ការកក់ទិញទុកមុន នឹងធ្វើឡើងចាប់ពីថ្ងៃទី ១ មីនា ហើយបានទូរស័ព្ទប្រើប្រាស់នៅថ្ងៃទី ១៦ មីនា នៅសហរដ្ឋអាមេរិក។ ចំពោះការកក់ទិញទុកនៅប្រទេសកម្ពុជា គឺប្រហែលជាពាក់កណ្តាលខែ មីនា ហើយទូរស័ព្ទមួយនេះ ត្រូវគេប៉ាន់តម្លៃប្រមាណជាង ៨០០ ដុល្លារ៕ (អត្ថបទពាណិជ្ជកម្ម)	កាលពីចុងខែមករា ក្រុមហ៊ុនសាមសុង បានប្រកាសជាផ្លូវការពីថ្ងៃសម្ពោធ ត្រកូល Galaxy ថ្មីមួយ ដែលគេជឿជាក់ថាជា Galaxy S9 \| S9+។ ខាងក្រោមជាចំណុចពិសេសទាក់ទងទៅនឹងលក្ខណៈសម្បត្តិ របស់ទូរស័ព្ទ Galaxy S9 \| S9+ ថ្ងៃសម្ពោធ តម្លៃ និងព័ត៌មានចចាមអារាមជាច្រើនទៀត។
លោក សាន សុក្រិត គ្រូបង្វឹកក្រុមវិសាខា មានក្តីសង្ឃឹម៨០ភាគរយ ក្នុងការគ្រងជើងឯកពានរង្វាន់ Leo Cup International Championship ប្រចាំឆ្នាំ២០១៧។ ការរំពឹងបែបនេះ ដោយសារ លោក មានការជឿជាក់ខ្ពស់លើសមត្ថភាព និងភាពស៊ីសង្វាក់របស់ក្រុម ជាពិសេសវត្តមានរបស់កីឡាករថៃដែលមានសមត្ថភាពខ្ពស់ចំនួន៣រូបក្នុងក្រុមរបស់លោក។ លោកបានអះអាងថា កីឡាករថៃទាំងបីរូបសុទ្ធសឹងជាកីឡាករជើងខ្លាំងប្រចាំប្រទេស ដែលកំពុងប្រកបអាជីពក្នុងក្របខណ្ឌលីករបស់ថៃ ហើយការមកលេងឲ្យក្រុមវិសាខានេះ គឺពួកគេមកជួយដោយស្ម័គ្រចិត្ត ដោយមិនមានការដោះដូរជាថវិកានោះឡើយ។ ម្យ៉ាងទៀតពួកគេចង់ចែករំលែកបទពិសោធន៍ ដល់កីឡាករកម្ពុជា ជាពិសេសក្រុមវិសាខាដែលធ្លាប់មានទំនាក់ទំនងល្អក្នុងអំឡុងពេលទៅហ្វឹកហាត់នៅប្រទេសថៃ។ ទោះបីក្រុមវិសាខាធ្លាប់យកឈ្នះកងពលធំលេខ៣ក្នុងវគ្គផ្តាច់ព្រ័ត្រនាព្រឹត្តិការណ៍កីឡាជាតិលើកទី១ និងពានរង្វាន់លីកឆ្នាំ២០១៧ កាលពីខែកុម្ភៈ កន្លងទៅក៏ដោយ តែគ្រូបង្វឹករូបនេះមិនហ៊ានមើលរំលងពីសមត្ថភាពរបស់ក្រុមមកពីខេត្តព្រះវិហារមួយនេះទេ ។ «ការប្រកួតគឺមិនទៀតនោះទេ បើប្រហែសបន្តិចគឺចាញ់ ទោះបីយើងខ្លាំងយ៉ាងណាក៏ដោយ»។ នេះជាការបញ្ជាក់របស់គ្រូបង្វឹកក្រុមវិសាខា។ ជាមួយគ្នានេះ លោក សេត ស៊ិនស៊ីណារ៉ា គ្រូបង្វឹកក្រុមកងពលធំលេខ៣ខេត្តព្រះវិហារមិនបានបង្ហាញពីក្តីរំពឹងក្នុងការគ្រងជើងឯកនោះឡើយ ដោយលោកគ្រាន់តែបញ្ជាក់ថា ការប្រកួតយើងមិនអាចទាយទុកមុនបាននោះទេ។ «អាសត្វអត់ជើង យើងមើលមិនឃើញនោះទេ ហើយពិបាកនិយាយណាស់»។ នេះជាការបញ្ជាក់របស់លោក សេត ស៊ិនស៊ីណារ៉ា។ តែយ៉ាងណា លោក នឹងប្រឹងប្រែងឲ្យអស់ពីសមត្ថភាពក្នុងជំនួបផ្តាច់ព្រ័ត្រនៅថ្ងៃនេះ។ គួរបញ្ជាក់ថា ក្រុមវិសាខាដែលយកឈ្នះក្រុម Vinh Long របស់វៀតណាមក្នុងវគ្គពាក់កណា្តលផ្តាច់ព្រ័ត្រកាលពីម្សិលមិញ ត្រូវជួបប្រកួតដណ្តើមជើងឯកជាមួយក្រុមកងពលធំលេខ៣ ដែលយកឈ្នះកំពង់ចាម នាវេលាម៉ោង៤រសៀលថ្ងៃទី១៣ ខែឧសភា នេះនៅវិមានពហុកីឡដ្ឋានជាតិ។ ចំណែក ក្រុមកំពង់ចាម ត្រូវជួបប្រកួតជាមួយក្រុម Vinh Long របស់វៀតណាម ដើម្បីដណ្តើមចំណាត់ថ្នាក់លេខ៣នាវេលាម៉ោង២រសៀលនេះផងដែរ៕ (អត្ថបទពាណិជ្ជកម្ម)	ក្រោយយកឈ្នះក្រុម Vinh Long របស់វៀតណាម ៣-១ ក្នុងវគ្គពាក់កណ្តាលផ្តាច់ព្រ័ត្រ គ្រូបង្វឹកក្រុមបាល់ទះវិសាខាហាក់មានទំនុកចិត្តខ្ពស់សម្រាប់ការគ្រងជើងឯកពានរង្វាន់ Leo Cup International Championship ប្រចាំឆ្នាំ២០១៧។ ក្រុមនេះត្រូវជួបប្រកួតដណ្តើមជើងឯកជាមួយក្រុមកងពលធំអន្តរាគមន៍លេខ៣ខេត្តព្រះវិហារនារសៀលថ្ងៃទី១៣ ខែឧសភា នេះនៅវិមានពហុកីឡដ្ឋានជាតិ។ ជាមួយគ្នានេះ ក្រុមកំពង់ចាមប្រជែងដណ្តើមលេខ៣ជាមួយ Vinh Long របស់វៀតណាម។
នៅក្នុងកិច្ចសម្ភាសដែលបង្ហោះលើវេបសាយស្ថានទូតចិនប្រចាំនៅមីយ៉ាន់ម៉ា ក្នុងថ្ងៃទី១៦ ខែកុម្ភៈ លោក Chen Hai អគ្គរដ្ឋទូតចិនប្រចាំនៅមីយ៉ាន់ម៉ាបញ្ជាក់យ៉ាងដូច្នេះថា៖ «ការវិវឌ្ឍស្ថានការណ៍ក្នុងពេលបច្ចុប្បន្ននៅមីយ៉ាន់ម៉ា គឺជាអ្វីដែលចិនមិនចង់ឃើញ»។ ក្នុងន័យនេះ ប្រេសិតរបស់ចិន ចង់ឃើញរដ្ឋាភិបាលស៊ីវិល និងយោធាមីយ៉ាន់ម៉ា ដោះស្រាយបញ្ហាជាមួយគ្នា ដោយផ្អែកទៅតាមច្បាប់ និងរដ្ឋធម្មនុញ្ញ ដើម្បីរក្សាស្ថិរភាពនយោបាយនៅក្នុងប្រទេស។ មួយរយៈចុងក្រោយនេះ រដ្ឋាភិបាលមីយ៉ាន់ម៉ា បានបញ្ជូនទាហាន និងរថពាសដែកជាច្រើនគ្រឿងចូលក្នុងទីក្រុងធំៗ ស្របពេលប្រជាជននៅតែបន្តតវ៉ាជំទាស់នឹងក្រុមយោធា។ ទន្ទឹមនេះ រដ្ឋាភិបាលយោធា បានចាប់ខ្លួនអ្នកប្រឆាំងជាបន្តបន្ទាប់ និងកាត់ផ្តាច់អ៊ីនធឺណិតនៅពេលយប់។ បើតាមប្រេសិតចិនប្រចាំនៅមីយ៉ាន់ម៉ារូបនេះ កន្លងមកចិន បានចូលរួមក្នុងកិច្ចពិភាក្សា នៅក្នុងក្រុមប្រឹក្សាសន្តិសុខអង្គការសហប្រជាជាតិ ដែលបានចេញសេចក្តីថ្លែងការណ៍អំពាវនាវឱ្យមានការដោះលែងអ្នកជាប់ឃុំ, លើកទឹកចិត្តឱ្យមានការចរចា និងការបង្រួបបង្រួមនៅក្នុងប្រទេស។ ក្នុងកិច្ចសម្ភាសដដែលនេះ លោក Chen នៅតែបន្តការពារជំហររបស់រដ្ឋាភិបាលចិនដែលរងការរិះគន់។ ចិននឹងមិនជ្រៀតជ្រែក ក្នុងកិច្ចការផ្ទៃក្នុងមីយ៉ាន់ម៉ាឡើយ ព្រោះទង្វើបែបនេះ នឹងធ្វើឱ្យប៉ះពាល់ដល់ទំនាក់ទំនងប្រទេសទាំងពីរ រួមទាំងសេដ្ឋកិច្ច ពាណិជ្ជកម្ម និងកិច្ចសហប្រតិបត្តិការជាដើម។ ការមិនជ្រៀតជ្រែកកិច្ចការផ្ទៃក្នុងនេះ នឹងអាចជួយកែលម្អជីវភាពរបស់ប្រជាជនមីយ៉ាន់ម៉ា។ កន្លងមក មានពាក្យលេចឡើងថា ចិនបានដឹកជញ្ជូនសម្ភារបច្ចេកទេស និងអ្នកជំនាញអ៊ីនធឺណិតមកជួយរដ្ឋាភិបាលយោធា។ ដោយសារពាក្យលេចឡើងបែបនេះ ប្រជាជនមីយ៉ាន់ម៉ាជាច្រើននាក់ បានធ្វើបាតុកម្មមុខស្ថានទូតចិន។ ជាការឆ្លើយតបនឹងការចោទប្រកាន់ខាងលើ លោកអគ្គរដ្ឋទូតចិនបានការពារថា ជើងយន្តហោះនោះ គ្រាន់តែជាការដឹកជញ្ជូនធម្មតារវាងចិន និងមីយ៉ាន់ម៉ាប៉ុណ្ណោះ ដែលមាន ៥ជើងក្នុងមួយថ្ងៃ។ ជើងយន្តហោះនោះ រួមមានការដឹកជញ្ជូនទំនិញ និងគ្រឿងសមុទ្រពីមីយ៉ាន់ម៉ា ទៅចិនផងដែរ៕	ការតវ៉ាទាមទាររបស់ប្រជាជនមីយ៉ាន់ម៉ាឱ្យរបបសឹកប្រគល់អំណាចឱ្យរដ្ឋាភិបាលស៊ីវិល នៅតែបន្តកើតមាន ខណៈពេលរដ្ឋាភិបាលយោធាបញ្ជូនទាហានមកក្នុងក្រុងធំៗកាន់តែច្រើន។ ពាក់ព័ន្ធស្ថានការណ៍ភាពតានតឹងបែបនេះ អគ្គរដ្ឋទូតចិនប្រចាំនៅមីយ៉ាន់ម៉ា លោក Chen Hai បានបង្ហាញការបារម្ភជា ចិនមិនចង់ឃើញស្ថានភាពបែបនោះ។
Kim and US President Donald Trump held a groundbreaking summit in Singapore in June, which the US leader touted as a historic breakthrough. But there has been little movement since and the North has criticised Washington for its "gangster-like" demands for complete, verifiable and irreversible disarmament. The US has urged the international community to maintain tough sanctions on the isolated regime, and the US Treasury this week announced measures against Russian and Chinese companies for violations. On a visit to the construction site of the Wonsan-Kalma coastal tourist area, Kim rebuked what he called "hostile forces" for "trying to stifle the Korean people through brigandish sanctions and blockade", the Korean Central News Agency (KCNA) reported. But Pyongyang is keen to preserve what it calls a "new era" of relations with the US and Kim stopped short of criticising the country by name. Wonsan-Kalma is a vast development on the North's east coast, which Kim ordered to be ready by October 10 next year, an important public holiday which marks the founding of a precursor to the ruling Workers' Party of Korea.	North Korean leader Kim Jong Un attacked "hostile forces" over "brigandish" sanctions, state media reported Friday, as Washington seeks to maintain pressure on Pyongyang over its nuclear programme.
សូមអញ្ជើញទស្សនារូបភាពដូចតទៅ៖	មណ្ឌលគិរី៖ រមណីយដ្ឋានទឹកជ្រោះប៊ូស្រា ដែលស្ថិតនៅឃុំប៊ូស្រា ស្រុកពេជ្រាដា ខេត្តមណ្ឌលគិរី បានទាក់ទាញភ្ញៀវទេសចរយ៉ាងច្រើនទៅកម្សាន្តនៅទីនោះ។ ភ្ញៀវទេសចររាប់រយនាក់ ដែលមកពីតាមបណ្ដាខេត្តនានា ខ្លះងូតទឹកលេង ខ្លះថតរូប និងខ្លះតែងសម្លៀកបំពាក់ជនជាតិដើមភាគតិច។ ទិដ្ឋភាពភ្ញៀវទេសចរមកកម្សាន្តនៅតំបន់ទឹកជ្រោះប៊ូស្រានេះ គឺនៅថ្ងៃទីបី នៃពិធីបុណ្យអុំទូក។
បទចម្រៀងទាំង៣០បទ ដែលលោក ឯល ប៊ុនណា ទទួលសិទ្ធិគ្រប់គ្រងនោះ មាន២៨បទ ជាការតែងនិពន្ធបទភ្លេង និងទំនុកច្រៀង ដោយលោកផ្ទាល់។ ចំណែកចម្រៀង២បទទៀត គឺបទ «ម្លប់ពោធិ៍បាក់ខែង» គឺជាសហកម្មសិទ្ធិអ្នកនិពន្ធ ឬសហអ្នកនិពន្ធ ដោយនិពន្ធបទភ្លេងដោយលោក ឯល ប៊ុនណា ចំណែកទំនុកច្រៀងដោយ លោក ថាច់ ប៊ុនរឿន ហើយបទ«ចម្រៀងស្នេហា» គឺជាសហកម្មសិទ្ធិអ្នកនិពន្ធ ឬសហអ្នកនិពន្ធ ដែលនិពន្ធបទភ្លេងដោយលោក ឯល ប៊ុនណា និងទំនុកច្រៀងដោយលោក អ៊ុំ ដរ៉ា។ ចម្រៀងទាំង២បទនេះ បានផ្ទេរសិទ្ធិជូនលោក ឯល ប៊ុនណា ជាតំណាង។ ស្ថិតក្នុងវ័យ៦៩ឆ្នាំនេះ លោក ឯល ប៊ុនណា បានទទួលសិទ្ធិគ្រប់គ្រងបទចម្រៀង៣០បទ មានដូចជា«អូនកូនលោកណា» «ណារីនឹមនួន» «ផ្កាអើយផ្កា» ដែលច្រៀងដោយលោក ស៊ីន ស៊ីសាមុត។ បទ«កុំនឹកអូនអី» ច្រៀងដោយអ្នកស្រី រស់ សេរីសុទ្ធា។ បទ«ស្រណោះភ្លៀង» ច្រៀងដោយលោក អ៊ឹង ណារី។ បទ«ច្រឡំហើយបង» ច្រៀងដោយអ្នកស្រី ប៉ែន រ៉ន ជាដើម។ ក្នុងករណីមានការប្ដឹងជំទាស់ ដោយមានភស្តុតាងផ្ទុយ ពីភាគីពាក់ព័ន្ធផ្សេងៗ ក្រសួងវប្បធម៌និងវិចិត្រសិល្បៈ នឹងពិនិត្យដោយសម្របសម្រួល លើការគ្រប់គ្រងសិទ្ធិគ្រប់គ្រងបទចម្រៀងទាំង៣០បទឡើងវិញ។ សូមបញ្ជាក់ថា មកទល់នឹងពេលនេះ ក្រសួងវប្បធម៌ និងវិចិត្រសិល្បៈ បានប្រគល់សិទ្ធិគ្រប់គ្រងបទចម្រៀង មិនមានអ្នកទទួលមរតក ឬមិនមានមរតកសាសន៍ ជូនដល់ទាយាទអ្នកនិពន្ធ និងអ្នកនិពន្ធជំនាន់ដើម បានចំនួន ២០៣បទ រួចមកហើយ។ ក្រសួងវប្បធម៌ ក៏បានសំណូមពរដល់បណ្ដាទាយាទដទៃទៀត ដែលមានបំណងស្នើសុំគ្រប់គ្រងសិទ្ធិ បទចម្រៀងមិនមានអ្នកទទួលមរតក ឬមិនមានមរតកសាសន៍ បន្តខិតខំស្វែងរកភស្ដុតាង និងឯកសារពាក់ព័ន្ធផ្សេងៗ ដើម្បីស្នើសុំសិទ្ធិគ្រប់គ្រង ពីក្រសួងវប្បធម៌ និងវិចិត្រសិល្បៈ៕	ភ្នំពេញ៖ លោក ឯល ប៊ុនណា ដែលអ្នកនិពន្ធ និងជាតន្ត្រីករឯកទេសឧបរណ៍ផ្លុំ បានទទួលសិទ្ធិពេញលេញក្នុងការគ្រប់គ្រងបទចម្រៀង៣០បទ ជាផ្លូវការហើយ។ នេះបើតាមសេចក្ដីប្រកាសរបស់ក្រសួងវប្បធម៌ និងវិចិត្រសិល្បៈ កាលពីថ្ងៃទី១១ខែកក្កដា ឆ្នាំ២០១៩។
សេចក្តីប្រកាសព័ត៌មាន បានឲ្យដឹងថា ក្នុងចំណោមអ្នកទាំង២០នាក់នោះ មាន៤នាក់ (ស្រី៣នាក់) បានបាត់បង់ជីវិត។ អគារនេះ បាក់នៅម៉ោង៤:១៥នាទីល្ងាចថ្ងៃទី៣ ខែមករា។ ចំពោះជនរងគ្រោះ កំពុងសម្រាកព្យាបាលនៅមន្ទីរពេទ្យ។ សម្តេចនាយករដ្ឋមន្រ្តី ហ៊ុន សែន បានទៅមើលពួកគាត់ដល់មន្ទីរពេទ្យ ហើយបន្ទាប់មកសម្តេច ក៏បានទៅដល់កន្លែងបាក់អគារនោះ នៅម៉ោងប្រមាណ៩:៤៥នាទីយប់។ ខណៈនេះ សម្តេច កំពុងដឹកនាំកម្លាំង បន្តស្វែងរកជនរងគ្រោះដែលជាកម្មករ នៅក្នុងគំនគរអគារនោះ៕	គិតត្រឹមម៉ោង៩:២៣នាទីយប់ថ្ងៃទី៣ ខែមករានេះ សមត្ថកិច្ច បានរកឃើញជនរងគ្រោះ២០នាក់ហើយ និងបានយកចេញពីគំនរអគារ៦ជាន់ ដែលបាក់រលំនៅក្រុងកែប។ នេះបើតាមសេចក្តីប្រកាសព័ត៌មានរបស់រដ្ឋបាលខេត្តកែប ដែលចេញនៅមុននេះបន្តិច។
លោក ខៀវ កាញារីទ្ធ បានសរសេរលើហ្វេសប៊ុកខ្លួនដូច្នេះថា៖«ព្រឹកមិញនេះ មុនចេញធ្វើការឃើញមន្ត្រីម្នាក់បង្ហោះថា «មន្ត្រីធ្វើការចាញ់មន្ត្រីអែបអប» ហើយឃើញអ្នកគាំទ្រជិតកន្លះពាន់នាក់ ។ ដល់បើករកមើលតួអង្គឃើញថាមន្ត្រីបង្ហោះនេះ មួយខែមកធ្វើការតិចជាងមួយខែ មានអាទិត្យប៉ុន្មានថ្ងៃផង តែគាត់ច្រណែនគេមកធ្វើការច្រើនជាងគាត់ ហើយគាត់ហៅអ្នកមកធ្វើការងារទាំងនោះជាពួកអែបអប មិនដូចគាត់មិនចេះអែបអបអាណាទាំងអស់ ចាំតែបើកប្រាក់ខែអញមិនថោកទាបដូចពួកអាប្រឹងធ្វើការទេ ។ គិតទៅសម័យហ្វេសប៊ុក ឲ្យតែនិយាយពិរោះគឺត្រូវទាំងអស់ ។ អាណិតជាងគេ គឺក្រុមមិនសូវមានមុខកន្លែងធ្វើការប្រឹងចុចគាំទ្រ ឯអ្នករវល់ការងារអត់មានពេលបើកសំដែងមតិ» ។ នេះមិនមែនជាលើកទីមួយទេ ដែលរដ្ឋមន្ត្រីក្រសួងព័ត៌មានរូបនេះ និយាយពីភាពអវិជ្ជមាន និងអសកម្មការងាររបស់មន្ត្រី នៅក្នុងក្រសួង។ «មន្ត្រីអែបអប» ជាបុគ្គលម្នាក់ ដែលមិនសូវប្រឹងធ្វើការ ឬធ្វើការដែរ ប៉ុន្តែពូកែយកចិត្ត និងអែបអបថ្នាក់ដឹកនាំ ដើម្បីទទួលបានតំណែង និងតួនាទីអ្វីមួយ ។ ពិតណាស់មជ្ឈដ្ឋានទូទៅ ទាំងនៅក្នុងក្រសួង ស្ថាប័ន និងក្រុមហ៊ុន ប្រាកដជាមិនចូលចិត្ត«មន្ត្រីអែបអប» នេះឡើយ។ ប៉ុន្តែបុគ្គលគ្រប់រូប មុននឹងរិះគន់អ្នកដទៃថា ជាមន្ត្រីអែបអបនោះ លុះត្រាតែខ្លួនឯងជាមន្ត្រីអនុវត្តការងារឲ្យបានល្អជាមុនសិន៕	ភ្នំពេញ៖ រដ្ឋមន្ត្រីក្រសួងព័ត៌មាន លោក ខៀវ កាញារីទ្ធ ចំអកឲ្យមន្ត្រីម្នាក់ ដែលមិនប្រឹងធ្វើការ ហើយចាំរិះគន់អ្នកដទៃថា ជា«មន្ត្រីអែបអប»ថ្នាក់ដឹកនាំទៅវិញ។ វាជារឿងហួសចិត្តមួយ សម្រាប់លោក ខៀវ កាញារីទ្ធ ដែលឃើញបុគ្គលរូបនោះ ហ៊ានសរសេរលើហ្វេសប៊ុករិះគន់ដទៃ ទាំងខ្លួនមិនប្រឹងប្រែងធ្វើការឲ្យល្អ។
ក្នុងរយៈពេល២សប្ដាហ៍នេះ អតិថិជននឹងមានឱកាសទទួលបាននូវការផ្ដល់ជូនពិសេសៗជាច្រើនដូចជា៖ ការបញ្ចុះតម្លៃរហូតដល់ ២០% (លើទំនិញដែលត្រូវបញ្ចុះតម្លៃ) និងឱកាសចាប់ឆ្នោតដែលមានរង្វាន់ដូចជា បណ្ណទឹកប្រាក់តម្លៃ១០០ដុល្លារ (៣រង្វាន់) បណ្ណទឹកប្រាក់តម្លៃ៥០ដុល្លារ (៥រង្វាន់) បណ្ណទឹកប្រាក់តម្លៃ២០ដុល្លារ (១០រង្វាន់) និងកាដូរអនុស្សាវរីយ៍ជាច្រើនទៀត។ គួរបញ្ជាក់ផងដែរថា ហូមខរឌី ជាហាងសម្ភារៈប្រើប្រាស់ក្នុងផ្ទះ យីហោផ្ដាច់មុខរបស់អ៊ីអន ដែលមានសម្ភារៈប្រើប្រាស់ក្នុងផ្ទះជាច្រើន ដូចជាសម្ភារៈប្រើប្រាស់សម្រាប់បន្ទប់ទទួលភ្ញៀវ បន្ទប់គេង បន្ទប់ទឹក និងផ្ទះបាយ ជាមួយការរចនាបែបសាមញ្ញ គុណភាពជប៉ុន និងតម្លៃសមរម្យ។ ជាមួយការរចនាដែលមានលក្ខណសមញ្ញ ស្តង់ដារ និងចំណាយពេលខ្លីក្នុងតុបតែង ផលិតផលរបស់ ហូមខរឌី ត្រូវបានផលិតទ្បើងដោយប្រើប្រាស់ពណ៌គោលមួយចំនួនប៉ុណ្ណោះដូចជា ពណ៌ស ខៀវ និងប្រផេះ ដើម្បីផ្សារភ្ជាប់ជាមួយធម្មជាតិ និងជីវិត។ ហាង ហូមខរឌី ត្រូវបានគេស្គាល់ច្បាស់ដោយសារមុខងារជាក់លាក់ទាំង៤ របស់ខ្លួនដូចជា៖ ការរចនាបែបសាមញ្ញ គុណភាពស្តង់ដារជប៉ុន មុខងារច្រើន និងអាចប្រើប្រាស់សម្រាប់តុបតែងជាមួយសម្ភារៈប្រើប្រាស់ផ្សេងទៀតបាន។ សម្រាប់អ្នកដែលស្រលាញ់សម្ភារៈប្រើប្រាស់ក្នុងផ្ទះដែលមានរចនាបទបែបសាមញ្ញ គុណភាពខ្ពស់ ហើយមានមុខងារច្រើន និងអាចប្រើសម្រាប់តុបតែងជាមួយសម្ភារៈផ្សេងៗទៀត ហាង ហូមខរឌី ពិតជាជម្រើសដ៏ល្អសម្រាប់អ្នក៕ កុំភ្លេចអញ្ជើញមកទទួលយកការផ្ដល់ជូនពិសេសនេះទាំងអស់គ្នា! (អត្ថបទពាណិជ្ជកម្ម)	សប្ដាហ៍បញ្ចុះតម្លៃរបស់ហាង ហូមខរឌី ត្រូវបានរៀបចំទ្បើងរៀងរាល់ ៣ខែម្ដង រយៈពេល៦ដងរួចមកហើយ ចាប់តាំងពីឆ្នាំ២០២០ ដើម្បីផ្ដល់ជូនអតិថិជននូវការបញ្ចុះតម្លៃកាន់តែអស្ចារ្យ រួមជាមួយនឹងឱកាសឈ្នះរង្វាន់ដ៏ច្រើនសន្ធឹកសន្ធាប់ជាច្រើនទៀត។ សប្ដាហ៍បញ្ចុះតម្លៃរបស់ហាង ហូមខរឌី មានរយៈពេល ២សប្ដាហ៍ ចាប់ពីថ្ងៃទី១៥ ដល់២៨ កុម្ភៈ ឆ្នាំ២០២២ នៅទីតាំងទាំងពីរសាខារបស់ហាង ហូមខរឌី នៅផ្សារទំនើបអ៊ីអនភ្នំពេញ ជាន់ទី២ និងផ្សារទំនើបអ៊ីអន សែនសុខ ស៊ីធី ជាន់ទី១។ -
សូមលោក-អ្នកនាងទស្សនាវីដេអូ ដោយនាយយ៉ាន នៅក្នុងមជ្ឈមណ្ឌលសោតទស្សន៍បុប្ផាណាដូចខាងក្រោម៖	ភ្នំពេញ៖ មជ្ឍមណ្ឌលសោតទស្សន៍បុប្ផាណា ជាបណ្ណាល័យមួយកន្លែងសម្រាប់ឲ្យសិស្សនិស្សិតទាំងអស់អាចសិក្សាស្រាវជ្រាវពីភាពយន្តឯកសារ ពិសេសឯកសារដែលទាក់ទងទៅនឹងសម័យកម្ពុជាប្រជាធិបតេយ្យ។ បើតាម លោក ជា សុភាព នាយកមជ្ឈមណ្ឌលសោតទស្សន៍បុប្ផាណា បានលើកឡើងថា បណ្ណាល័យធនធានសោតទស្សន៍សិស្សនិស្សិតអាចមើលឃើញ និងស្ដាប់បាន ព្រោះមានឯកសារច្រើន ទាំងកុន ឃ្លីប រូបថត និងខ្សែអាត់សម្លេង។ លោក បានបន្តថា សព្វថ្ងៃ បណ្ណាល័យនេះ បានដាក់ឯកសារឲ្យសាធារណៈជនចូលមកសិក្សាស្រាវជ្រាវចំនួន៤៤១៣បណ្ដុំឯកសារ ហើយនៅទីនោះក៏មានដាក់តាំងបង្ហាញពីរូបថតចាស់ៗ និងម៉ាស៊ីនបញ្ចាំងភាពយន្តចាស់ៗ ដើម្បីឲ្យយុវជនជំនាន់ក្រោយបានស្គាល់ពីប្រវត្តិភាពយន្ត៕
ក្នុងវ័យ៤០ឆ្នាំ លោកប៊ុន រឿន បានចំណាយពេលប្រហែលជា១៥ឆ្នាំ ទទួលទានស្រាបៀរស្ទើររាល់ថ្ងៃ។ លោកពោលថា ក្នុងមួយខែ៣០ថ្ងៃ លោកបានចំណាយពេល២៥ថ្ងៃ ដើម្បីស៊ីផឹកជាមួយមិត្តភក្តិ។ ហើយក្នុងការផឹកស្រាបៀរម្តងៗ លោកអាចផឹករហូតដល់២០កំប៉ុង។ ប៉ុន្តែនាពេលនេះ បុគ្គលិកសាធារណៈរូបនេះកំពុងស្នាក់នៅព្យាបាលក្នុងមន្ទីរពេទ្យមិត្តភាពខ្មែរ-សូវៀត ដើម្បីព្យាបាលរោគថ្លើមក្រិន។ ជាឪពុករបស់កូនស្រីតូចមួយ អាយុ២ឆ្នាំ លោកប៊ុន រឿន និយាយទាំងអួលដើមកថា៖ «ហើមពោះតឹងអង្គុយហត់ ជួនកាលយើងបត់ជើងមិនសូវចេញ នោមខ្ញុំធ្វើទុក្ខយូរ ហើយចេះតែក្អួត ក៏ប៉ុន្តែខ្ញុំមិនចាប់អារម្មណ៍ ថ្លើមយើងវាលែងទទួលចំណីណាដែលនេះទៅវាត្រូវការក្អួតមកវិញ ចេញពីពេទ្យវិញឈប់ហើយ តែវាហួសពេលហើយ វាមានជំងឺនេះទៅហើយ ស្តាយក៏ហួសពេលដែលយើងឈឺខាតពេល តាំងពីបងប្អូនតាំងពីប្រពន្ធគេមកថែរក្សាយើង គេមកមើលយើង ខាតទាំងលុយ ខាតទាំងការងារទាំងអស់ ការងារត្រូវចោលទាំងអស់»។ អ្នកស្រី ចាន់ នឿន អ្នកជំងឺក្រិនថ្លើមដោយសារគ្រឿងស្រវឹង កំពុងសម្រាកព្យាបាលជំងឺនៅមន្ទីរពេទ្យមិត្តភាពខ្មែរ-សូរៀត រាជធានីភ្នំពេញ។ (ធីតា វីន/VOA) នៅក្នុងបន្ទប់មួយទៀតនៃមន្ទីរពេទ្យមិត្តភាពខ្មែរ-សូវៀត អ្នកស្រីចាន់ នឿន អាយុ៤២ឆ្នាំ ស្ថិតនៅក្នុងសភាពស្គមស្គាំង ស្លេកស្លាំង ស្បែកដណ្តប់ឆ្អឹង និងគ្មានកម្លាំងកំហែងនោះទេ។ អតីតអ្នកលក់ដំឡូងស្ងោររូបនេះបានផឹកស្រាថ្នាំ ក្នុងមួយថ្ងៃមួយលីត្រជាប្រចាំកាលពីជាងដប់ឆ្នាំមុន។ ប៉ុន្តែនាពេលនេះ អ្នកស្រី ចាន់ នឿន ត្រូវសណ្តូកខ្លួនលើគ្រែមួយ ដែលមានទទឹងប្រមាណជា៨០សង់ទីម៉ែត្រ គ្របដោយកម្រាលកៅស៊ូពណ៌ខ្មៅ ក្នុងមន្ទីរពេទ្យមិត្តភាពខ្មែរ-សូវៀត នៅទីក្រុងភ្នំពេញ។ អ្នកស្រីមិនអាចក្រោកអង្គុយបានទេ។ សូម្បីតែនិយាយក៏អ្នកស្រីស្ទើរតែមិនអាចហើបមាត់និយាយបានផង។ មានកូនបួននាក់ អ្នកស្រី ចាន់ នឿន កំពុងរួមរឹតដោយជំងឺជាច្រើន ដែលគ្រូពេទ្យអះអាងថាបណ្តាលមកពីការសេពសុរាជាច្រើនឆ្នាំរបស់គាត់។ នោះគឺជំងឺក្រិនថ្លើម ទាចទឹក ហើមពោះ ហើមដៃ និងហើមជើង។ អ្នកស្រីបានថ្ងូរថា៖ «វាឈឺ ធ្វើទុក្ខក្នុងខ្លួន ខ្លួនឯងគ្មាននរណាគេមកមើលយើងទេ ដឹងចឹងក៏មិនផឹកដែរ ដឹងថាពិបាកចឹងក៏មិនផឹកដែរ ស្តាយក្រោយណាស់ វាឈឺក្នុងពោះ ក្បាលពោះខ្លាំងបានស្រែកឲ្យគេឮ យប់មិញគ្មានបានដេកទេ បងប្អូនជិតខាងកុំឲ្យផឹកដូចខ្ញុំ»។ នៅតាមអគារសម្រាកព្យាបាលជំងឺនៅក្នុងមន្ទីរពេទ្យមិត្តភាពខ្មែរ-សូវៀត អ្នកជំងឺមួយចំនួនកំពុងតែដេកថ្ងូរដោយសារការឈឺចាប់។ អ្នកជំងឺខ្លះមានសភាពស្គមនៅសល់តែស្បែកដណ្តប់ឆ្អឹង តែពោះមានលក្ខណៈប៉ោងណែនធំ។ ហើយអ្នកជំងឺខ្លះទៀតមានសភាពធាត់ជ្រុល រួមទាំងមានការហើមមុខ ដៃ ជើងផងដែរ។ រីឯអ្នកជំងឺមួយចំនួនទៀតកំពុងមានដុំសាច់មហារីកនៅថ្លើមក្នុងដំណាក់កាលចុងក្រោយ។ អ្នកជំងឺទាំងអស់នេះគឺឈឺបណ្តាលមកពីការប្រើប្រាស់គ្រឿងស្រវឹងជ្រុលហួសហេតុជាច្រើនឆ្នាំ។ នេះបើតាមការអះអាងរបស់ក្រុមគ្រូពេទ្យជំនាញនៃមន្ទីរពេទ្យមិត្តភាពខ្មែរ-សូវៀត។ លោកវេជ្ជបណ្ឌិត ឆាយ គឹមប៉ាវ ឯកទេសថ្លើម ក្រពះ ពោះវៀន ឬសដូងបាត និងជានាយកផ្នែកជំងឺប្រព័ន្ធរំលាយអាហារនៃមន្ទីរពេទ្យមិត្តភាពខ្មែរ-សូរៀត រាជធានីភ្នំពេញ។ (ធីតា វីន/VOA) លោកវេជ្ជបណ្ឌិត ឆាយ គឹមប៉ាវ ឯកទេសថ្លើម ក្រពះ ពោះវៀន ឫសដូងបាត និងជានាយកផ្នែកជំងឺប្រព័ន្ធរំលាយអាហារនៅមន្ទីរពេទ្យមិត្តភាពខ្មែរ-សូវៀត មានប្រសាសន៍ថា គ្រឿងស្រវឹង ឬសុរា ធ្វើឲ្យប៉ះពាល់ដល់សុខភាពយូរអង្វែង។ ហើយអ្នកជំងឺដែលប៉ះពាល់ដោយសារគ្រឿងស្រវឹងដែលចូលមកសម្រាកព្យាបាលក្នុងមន្ទីរពេទ្យនេះ ភាគច្រើនមានបញ្ហាទាក់ទងទៅនឹងថ្លើម ដូចជារលាកថ្លើម ទាចទឹក ក្រិនថ្លើម និងមហារីកថ្លើមជាដើម។ «ជាទូទៅ នៅក្នុងមន្ទីរពេទ្យនេះ យើងមានទទួលជំងឺក្រិនថ្លើមមានច្រើន សុរានៅតែជាតួនាទីទី១នៅក្នុងការដែលធ្វើឲ្យអ្នកជំងឺក្រិនថ្លើម ហើយរាល់អ្នកដែលក្រិនថ្លើមមកដេកពេទ្យ គឺសុរានាំមុខ។ មិនមែនគាត់មិនដឹងទេ គ្រាន់តែគាត់មិនទាន់ធ្វើទុក្ខ គាត់មិនទទួលស្គាល់នូវផលវិបាកមកពីសុរាទេ គាត់ឮ ធ្លាប់ដឹង គេប្រាប់ថាចឹង តែគាត់មិនជឿ ហើយគាត់អត់ទាន់ឈឺទៀត គាត់ម៉េចជឿ»។ ក្រុមវេជ្ជបណ្ឌិតឲ្យដឹងថា សុរាបណ្តាលឲ្យអ្នកផឹកច្រើនជាប្រចាំប្រឈមមុខនឹងជំងឺមហារីកបំពង់ក មាត់ បំពង់អាហារ ថ្លើម ពោះវៀន ដោះ ហើយក៏ប៉ះពាល់ដល់បេះដូង ដាច់សរសៃឈាម ក្រិនថ្លើម រលាកក្រពះ រលាកលំពែង បាត់បង់ការចងចាំ មានវិបត្តិនៃការគេងមិនលក់ មានជំងឺភ័យខ្លាចតក់ស្លុត ថប់ដង្ហើម ជំងឺធ្លាក់ទឹកចិត្ត និងវិកលចរិកជាដើម។ ទោះជាបែបនេះក្តីគ្រឿងស្រវឹង ជាពិសេសស្រាបៀរត្រូវបានផ្សព្វផ្សាយយ៉ាងទូលំទូលាយតាមកញ្ចក់ទូរទស្សន៍ តាមវិទ្យុ និងតាមបណ្តាញផ្សព្វផ្សាយដទៃទៀត រួមទាំងតាមប៉ាណូពាណិជ្ជម្មតាមទីសាធារណៈទៀតផង។ ការផ្សព្វផ្សាយជាច្រើនបានបង្ហាញពីរង្វាន់រហូតដល់៤០លានរៀល ឬស្មើនឹងប្រមាណ១ម៉ឺនដុល្លារអាមេរិក ឬរង្វាន់ជារថយន្តដែលមានតម្លៃប្រមាណជា៥ម៉ឺនដុល្លារអាមេរិក។ ការផ្សព្វផ្សាយពាណិជ្ជកម្មពីគ្រឿងស្រវឹង ដែលត្រូវបានហាមឃាត់ ឬរឹតត្បិតក្នុងប្រទេសមួយចំនួន បានស្រូបយកក្រុមយុវជននិងមនុស្សវ័យកណ្តាលឲ្យប្រើប្រាស់គ្រឿងស្រវឹងទាំងនេះ។ ក្រុមយុវជននិងមនុស្សវ័យកណ្តាល ជាស្នូលនៃកម្លាំងពលកម្មដ៏មានសក្តានុពលក្នុងប្រទេស។ លោក ស៊ីម រី ជាឱពុករបស់អ្នកជំងឺវិកលចរិកដោយសារគ្រឿងស្រវឹងដែលកំពុងសម្រាកព្យាបាលជំងឺនៅមន្ទីរពេទ្យមិត្តភាពខ្មែរ-សូរៀត រាជធានីភ្នំពេញ។ (ធីតា វីន/VOA) កូនប្រុសរបស់លោក ស៊ីម រី កំពុងសម្រាកព្យាបាលជំងឺនៅមន្ទីរពេទ្យមិត្តភាពខ្មែរ-សូរៀត រាជធានីភ្នំពេញ។ (ធីតា វីន/VOA) លោកស៊ឹម រី កសិករមកពីខេត្តតាកែវ កំពុងមើលថែកូនរបស់គាត់ នៅក្នុងមន្ទីរពេទ្យ មិត្តភាពខ្មែរ-សូវៀត ។ កូនរបស់គាត់ត្រូវបានចងដៃ ចងជើង ជាប់នឹងគ្រែ ហើយជារឿយៗកូនរបស់គាត់តែងតែបោកក្បាលទៅនឹងជញ្ជាំង កាច់ដៃកាច់ជើងខ្លួនឯង ផ្តួលខ្លួនទៅនឹងដី រត់ចុះ រត់ឡើងគ្មានគោលដៅ និយាយមិនដឹងខុសត្រូវ រវើរវាយ និងនិយាយតែម្នាក់ឯង។ «មកពីវាផឹកហ្នឹងបានសតិអារម្មណ៍បែកអស់ បានខ្ញុំថាដូចកូនខ្ញុំ ដូចពេទ្យទាំងគ្រាប់មាសទាំងតម្លឹងចឹង ឥឡូវវាស្តាយកូន ដែលពេលអាកន្លែងហ្នឹង កម្លាំងខ្ញុំអាយុ៦២ហើយខ្ញុំស្តាយកូនខ្ញុំណាស់ ចឹងបានថា បងប្អូនកុំធ្វើតម្រាប់តាមកូនខ្ញុំ នៅក្នុងផ្ទះមានគ្នាតែ៣នាក់ហ្នឹង ដល់ពេលវាឈឺទៀត ខ្ញុំខំធ្វើបន្លែ សុំដីគេដាំបន្លែបន្លុកដើម្បីចិញ្ចឹមជីវិត២នាក់យាយតាខ្ញុំហ្នឹង ដើម្បីតស៊ូទៅមុខទៀត»។ លោកសាស្ត្រាចារ្យវេជ្ជបណ្ឌិត យឹម សុបុត្រា ឯកទេសវិកលវិទ្យា និងជាប្រធានផ្នែក សុខភាពផ្លូវចិត្ត និងការបំពានគ្រឿងញៀននៃមន្ទីរពេទ្យមិត្តភាពខ្មែរ-សូវៀត បានមាន ប្រសាសន៍ថា អ្នកផឹកជាច្រើនបានដឹងថាសុរាធ្វើឲ្យប៉ះពាល់ដល់សុខភាពផ្នែករាងកាយ ប៉ុន្តែការយល់ដឹងរបស់ពួកគេអំពីផលប៉ះពាល់នៃសុរាលើផ្នែកសុខភាពផ្លូវចិត្ត នៅមានតិចតួចណាស់។ «អ្នកដែលមកព្យាបាលហ្នឹងច្រើនតែរហូតដល់វិកលចរិក ដោយសារគ្រឿងស្រវឹងកាចឡូឡានៅផ្ទះគាត់បញ្ចូនមកខួរក្បាលយើងបញ្ជាតួកាយយើងទាំងមូលចឹង សរីរាង្គកាយបងប្អូនត្រូវតែមានការប្រែប្រួល ដោយសារតែសារជាតិស្រវឹងហ្នឹងប្រើទៅ វាប៉ះពាល់ទៅប្រសាទកណ្តាល ទៅជាមានការព្រួយភ័យ ការចងចាំ ការគិតពិចារណា ការផ្ចង់អារម្មណ៍ប៉ះពាល់ទៅលើដំណេក មិនមែនពិសារស្រាទៅឲ្យគេងទេ មិនមែនចឹងទេ យើងត្រូវរកមូលហេតុអីឲ្យគេងមិនលក់»។ លោកសាស្រ្តាចារ្យវេជ្ជបណ្ឌិត យឹម សុបុត្រា ឯកទេសវិកលវិទ្យា និងជាប្រធានផ្នែកសុខភាពផ្លូវចិត្ត និងការបំពានគ្រឿងញៀន នៃមន្ទីរពេទ្យមិត្តភាពខ្មែរ-សូរៀត រាជធានីភ្នំពេញ។ (ធីតា វីន/VOA) ការប្រើប្រាស់គ្រឿងស្រវឹងនៅក្នុងប្រទេសកម្ពុជា គេសង្កេតឃើញមាននៅតាមពិធីមង្គលការ ពិធីបុណ្យ ការជួបជុំមិត្តភ័ក្តិនៅតាមភោជនីយដ្ឋាន តាមផ្ទះ កម្មវិធីជប់លៀងផ្សេងៗ ស្របពេលដែលការប្រើប្រាស់គ្រឿងស្រវឹងនៅក្នុងប្រទេសនេះបានបើកយ៉ាងទូលំទូលាយ។ លោក ហេង សាវឿន សាស្ត្រាចារ្យប្រចាំសាកលវិទ្យាល័យភូមិន្ទភ្នំពេញផ្នែកគីមីវិទ្យា ធ្លាប់បានសិក្សាស្រាវជ្រាវពីផលប៉ះពាល់គ្រឿងស្រវឹងនេះដែរ។ លោកបានឲ្យដឹងថា ការស្រាវជ្រាវនេះបានបញ្ចូលទៅក្នុងកម្មវិធីសិក្សាបង្រៀនរបស់លោក ដើម្បីឲ្យកូនសិស្សយល់ដឹងពីផលប៉ះពាល់នៃគ្រឿងស្រវឹងនេះ។ សេចក្តីព្រាងច្បាប់ស្តីអំពីការគ្រប់គ្រងគ្រឿងស្រវឹងនៅក្នុងប្រទេសកម្ពុជាត្រូវបានគេដាក់ក្នុងការពិចារណាជាយូរឆ្នាំមកហើយ ក៏ប៉ុន្តែសេចក្តីព្រាងច្បាប់នោះនៅមិនទាន់ចេញជារូបរាងនៅឡើយ។ ទន្ទឹមនឹងពេលនេះដែលការផ្សព្វផ្សាយគ្រឿងស្រវឹងការជំរុញឲ្យមានការប្រើប្រាស់ឲ្យបានកាន់តែច្រើនពីសំណាក់ក្រុមហ៊ុនលក់គ្រឿងស្រវឹងកំពុងតែមានការប្រជែងគ្នាយ៉ាងខ្លាំង។ លោកវេជ្ជបណ្ឌិត មុំ គង់ នាយកប្រតិបត្តិអង្គការចលនាដើម្បីសុខភាពកម្ពុជា មានប្រសាសន៍ថា ប្រទេសកម្ពុជាគួរតែមានច្បាប់គ្រប់គ្រងគ្រឿងស្រវឹងនេះ ដើម្បីកាត់បន្ថយហានិភ័យដល់ប្រជាពលរដ្ឋ។ VOA សំឡេងសហរដ្ឋអាមេរិកមិនអាចសុំសេចក្តីអត្ថាធិប្បាយជុំវិញការបង្កគ្រោះថ្នាក់ដល់សុខភាព ដែលបង្កឡើងដោយការសេពគ្រឿងស្រវឹងពីក្រសួងសុខាភិបាលបានទេ អស់រយៈពេលជាងមួយសប្តាហ៍មកហើយ។ ទាំងលោកស្រី ឱ វណ្ណឌីន អគ្គនាយកបច្ចេកទេសនិងអ្នកនាំពាក្យនៃក្រសួងសុខាភិបាល ទាំងលោកស្រី ឈៀ ឆដាភា ប្រធានមជ្ឈមណ្ឌលជាតិលើកកម្ពស់សុខភាពនៃក្រសួងសុខាភិបាល ក៏ដូចជាលោក ម៉ម ប៊ុនហេង រដ្ឋមន្ត្រីនៃក្រសួងសុខាភិបាល សុទ្ធតែបានបដិសេធផ្តល់កិច្ចសម្ភាសន៍។ លោក ម៉ម ប៊ុនហេង ថ្លែងថា លោកជាប់រវល់ប្រជុំ «ខ្ញុំជាប់ប្រជុំ»។ យ៉ាងណាក៏ដោយ យោងតាមតួលេខពីមន្ទីរពេទ្យមិត្តភាពខ្មែរ-សូវៀត ក្នុងចំណោមអ្នកមានជំងឺសរសៃប្រសាទដែលមកពិនិត្យជំងឺ ១.០០០ នាក់ក្នុងមួយថ្ងៃ មាន១៥ភាគរយកើតជំងឺសរសៃប្រសាទ ដោយសារការសេពគ្រឿងស្រវឹង។ ដោយឡែកក្នុងចំណោមមនុស្សវិកលចរិក ១.០០០ នាក់ដែលបានចូលពិគ្រោះយោបល់ មាន៧នាក់វិកលចរិកដោយសារប្រើប្រាស់គ្រឿងស្រវឹងយូរឆ្នាំ៕ សូមចុចទៅប្រភពដើម VOA ត្រង់នេះ	រាជធានីភ្នំពេញ ៖ ស្រាថ្នាំ ស្រាបៀរ គ្រឿងស្រវឹងដទៃទៀត បានរំញោចឲ្យអ្នកផឹករីករាយ រំសាយបញ្ហាក្នុងចិត្ត។ ប៉ុន្តែនៅមន្ទីរពេទ្យមិត្តភាពខ្មែរ-សូវៀត អ្នកជំងឺជាច្រើននាក់កំពុងតែឈឺចាប់និងស្ថិតក្នុងសភាពធ្ងន់ធ្ងរ ក្រោយពីសេពគ្រឿងស្រវឹងយ៉ាងជោគជាំជាច្រើនឆ្នាំរួចមក។ ពួកគេបានចាប់ផ្តើមរីករាយជាមួយគ្រឿងស្រវឹងក្នុងពេលយុវវ័យ តែអាចបញ្ចប់ភាពរីករាយនេះនៅលើគ្រែក្នុងមន្ទីរពេទ្យ នៅក្នុងមជ្ឈឹមវ័យ។
ចាប់តាំងពីឆ្នាំ២០០៥ មកដល់បច្ចុប្បន្ននេះ ដឹ ភីហ្សា ខមផេនី មានចំនួន ២៥ហាង រួមមាន ភីហ្សាសាខា បាត់ដំបង សាខាក្រុងព្រះសីហនុ សាខាក្រុងតាខ្មៅ សាខាក្រុងសៀមរាប សាខាផ្សារទំនើបសូរិយា សាខាកាល់ម៉ែត សាខាស្តាតចាស់ សាខាមុនីវង្ស សាខាវិមានទិព្វ សាខាមាត់ទន្លេ សាខាកម្ពុជាក្រោម សាខាអ៊ែតវ៉ូត សាខាសកលវិទ្យាល័យ PPIU សាខាស្ទឹងមានជ័យ សាខា ធីខេ អាវេនញូទួលគោក សាខាផ្សារទំនើបអ៊ីអនម៉ល សាខាម៉ៅសេទុង សាខាវត្តសន្សំកុសល សាខាសាមគ្គី សាខាបឹកេងកង សាខាចោមចៅ សាខាព្រែកលៀប សាខាក្រុងប៉ោយប៉ែត សាខាភ្នំពេញថ្មី និងសាខាក្រុងកំពង់ចាម។ គួរំលឹកថា ដឹ ភីហ្សា ខមផេនី កម្ពុជា ជាហាងភីហ្សាដែរឈានមុខគេទាំងរសជាតិ សេវាកម្ម ជម្រើសមានច្រើនប្រភេទ នឹងមានសាខាច្រើននៅក្នុងកម្ពុជា ហើយក៏ត្រូវបានទទួលសិទិ្ធនាំចូល និងចែកចាយ ស្របច្បាប់សម្រាប់ទីផ្សារកម្ពុជា ដោយក្រុមហ៊ុន អ៊ី អេហ្វ ជី (EFG) ជាបុត្រសម្ព័ន្ធរបស់ក្រុមហ៊ុន អ អិម អេ ខេបូឌា (RMA Cambodia)។ EFG ក៏ទទួលបានសិទិ្ធនាំចូលនូវផលិតផល និងសេវាកម្ម ល្បីៗ លើពិភពលោកជាច្រើនទៀត ដូចជា៖ ខួស្តារ ខូហ្វី (Costa Coffee) ហាងការ៉េម ដេរី ឃ្វីន (Dairy Queen) ប៊ីប៊ីឃ្យូ កម្ពុជា (BBQ Cambodia) ស្វិនសិន កម្ពុជា (Swensens Cambodia) ហាងនំដូណាត់ គ្រីស្ពីគ្រីម ( Krispy Kreme) និង ហាង បាប៊ីឃ្យូ ផ្លាហ្សា ( Bar B.Q Plaza ) ។ ( អត្ថបទពាណិជ្ជកម្ម )	ដើម្បីអបអរសាទរខួប ៣ ឆ្នាំ របស់ ដឹ ភីហ្សា ខមផេនី សាខាអ៊ីអនម៉ល សូមផ្តល់ជូនកម្មវិធីពិសេស ទិញ១ ថែម ១ ចាប់ពីថ្ងៃទី ១២ ដល់ ១៨ ខែកញ្ញា ឆ្នាំ ២០១៧ សម្រាប់ការញ៉ាំក្នុងហាង និង ខ្ចប់យកទៅផ្ទះ។ ជាមួយនឹងការផ្តល់ជូនពិសេសនេះ អតិថិជនទាំងអស់ រីករាយការញ៉ាំអាហារបែប ក្រុមគ្រួសារ មិត្តភ័ក្ត ឬបងប្អូនជាដើម កាន់តែពិសេសជាមួយនឹងការសម្តែងក្បាច់រាំ និងកម្មវិធីកម្សាន្តនានាក្នុងឱកាសនេះ។

Subsets and Splits

No community queries yet

The top public SQL queries from the community will appear here once available.